A POSTABÉLYEGZŐ

Írta:

KOSTYÁN ÁKOS

## I. Fejezeta postabélyegzők kialakulása, fejlődése és rendszertana

### 1. A rendszertan keletkezése és alapelvei

E monográfia keretében tárgyaljuk mindazokat az ismereteket és fogalmakat, melyek a bélyeggyűjtéshez nélkülözhetetlenek. Majd rendszerbe foglalunk és felsorolunk minden olyan postai bélyegzést, amely 1752-től napjainkig a postákon használt bélyegzőktől ered, illetve eredt. Teljes ismertetésünk az általános gyűjtői szempontra épül, ezért nem teszünk különbséget bélyegző és bélyegző között azért, mert azt a bélyeg megjelenése előtt, vagy után használták. Figyelmen kívül hagyjuk, hogy az osztrák, vagy a magyar postaigazgatás idejéből ered, sőt még azt is, hogy a bélyegzés bélyegen, vagy a küldemény bélyegtelen részén fordul-e elő. Még a levélen való előfordulás sem szempont, mert hisz nagyon sok bélyegzőt más küldeményen — csomagszállítólevél, pénzesutalvány, távirat stb. — használtak. Az egyedüli irányelv tehát az, hogy a bélyegzőt magyarországi postahely, illetve magyar postaszerv használta.

A rendszerbe foglalás viszont olyan, hogy a különleges gyűjtők a saját gyűjtési területükhöz szükséges adatokat könnyen megtalálhatják. Az egyes bélyegzéseknél megállapíthatók például a bélyeg megjelenése előtti időből eredők. Semmi akadálya annak, hogy aki egyes sorozatok bélyegeit gyűjti, azok forgalmi idejéből származó bélyegzéseket a felsorolásból összeállíthassa. Ugyanez vonatkozik természetesen az összes különleges gyűjtési területre, mint például a „Határőrvidék” postáinak, a „Tanácsköztársaságnak” stb., bélyegzéseire.

Az alapfogalmak és a rendszertan tárgyalása előtt, már csak azért is, hogy ez utóbbi felépítését kellőképp megvilágíthassuk, meg kell ismerkednünk azokkal a hazai és külföldi gyűjtőkkel, akik ennek alapjait lerakták, illetve továbbfejlesztették. Közülük a bélyegzésgyűjtés három magyar és két osztrák úttörőjét, Térfi Bélát, Rácz-Rónay Józsefet, Mentényi Lászlót, Edwin Müllert és Kumpf Mikulit névleg is meg kell említenünk s munkásságukról röviden meg kell emlékeznünk.

Térfi Béla különleges gyűjtési területet — a bélyeg előtti leveleken előforduló bélyegzéseket — kutatta és dolgozta fel 1752-től 1850-ig. Az e kor-

szakban készült hely-, valamint hely- és keletbélyegzők feldolgozásához az ő adatait használtuk fel, természetesen figyelembevéve a mű megjelenése óta eltelt 25 év kutatásainak újabb eredményeit is. Kumpf Mikuli osztrák gyűjtő művéből postánk hasonló bélyegzőire vonatkozó adatokat vettünk át.

Edwin Müller osztrák gyűjtő és szakíró könyvének első kötetében a Monarchia postahelyein 1850-től 1867-ig, a másodikban 1867-től 1871-ig használt, illetve ebben az időben készült bélyegzőktől származó bélyegzéseket katalogizálja. Általános gyűjtési szempontból művének hiányossága, hogy csak azokat a bélyegzéseket ismerteti, melyek bélyegen fordulnak elő. Így például nem sorolja fel annak a 12 pályaudvari hivatalnak bélyegzőit, melyek abban az időben csak hivatalos levelek továbbítását végezték, s ezért nem használtak bélyeget. Ezek egy része még a tárgyalt időszakban meg is szűnt s bélyegzéseiknek felkutatása ma már szinte leküzdhetetlen akadályokba ütközik, mert ezek a bélyegzők Bécsben készültek.

Feldolgozása viszont eltér Térfi módszerétől, aki minden postahely valamennyi bélyegzését ábrán szemlélteti. Ezzel szemben Müller, a korszak bélyegzőinek nagy száma miatt, típuscsoportokat képzett és ezeken belül típusokat alakított ki. Ezzel lerakta a bélyegzések rendszerbe foglalásának alapmódszereit, így végeredményben tőle ered a típus-meghatározás ma is alkalmazott alapelve, amely szerint egy bizonyos típushoz azok a bélyegzők tartoznak, melyeknek vésete a helynévtől eltekintve azonos. Ábrákat csupán a típusokról készít, amelyeket típusjelzésekkel lát el. Felsorolásában a hivatalnéven kívül így csak a típusjelek szerepelnek.

Ezzel a három művel meg is szakadt azoknak a forrásmunkáknak sora, melyekből a használt bélyegzők adatait megszerezhettük. Az 1871-ig készített bélyegzők száma a napjainkig gyártott bélyegzőknek alig teszi ki 5%-át. Ennek a roppant anyagnak — a rendelkezésre álló adatok alapján számukat körülbelül 200-250 000-re becsüljük — felkutatásához három út állott rendelkezésre. Az első szorosan kapcsolódik Rácz-Rónay munkásságához. Az Első Magyar Bélyegzőgyár Rt. — (Klassohn cég) — alkalmazottja, majd nősülése révén társtulajdonosa volt. Így rendelkezésére álltak a cég és jogelődjének számlakönyvei, szállítólevél másolatai s legnagyobbrészt ezekhez csatolva a posta részére gyártott bélyegzők próbabélyegzései. Munkássága két részre oszlott. Kidolgozta bélyegzőink rendszerbe foglalását és rögzítette a bélyegzőkkel, bélyegzésekkel és gyűjtésükkel kapcsolatos szakkifejezések zömét, a típus-meghatározások alapelveit, valamint a bélyegzők rendszerének jelölési módját. Munkájának másik része a rendelkezésére álló próbabélyegzésanyag feldolgozása volt, gyűjtési területenként és típusonként. Ezeket jegyzékbe foglalta. A hiányzó bélyegzések adatait a számla és szállítólevélmásolatokon szereplő adatokkal pótolta. A rendszerbefoglalásra vonatkozó tanulmányait és egyes kisebb csoportok részletes feldolgozását a szaklapokban nyilvánosságra is hozta. A teljes rendszerezéstől már csak egy lépés, a típusjelek kialakítása választotta el, amikor fiatalon elhunyt. Gyűjteményének és kéziratának sorsa nagyrészt ismeretlen. Nagy munkájából így mindössze csak a rendszerbefoglalás módszerét és elveit használhattuk fel.

Rácz-Rónay adatainál azonban ellenőrzéssel kell élnünk, ő ugyanis kizárólag a gyári irattárra támaszkodott, tehát minden olyan bélyegzőnek,
melyet a gyár a postának leszállított, felsorolásaiban helyet adott. Holott elég nagy azoknak a bélyegzőknek a száma, amelyek részben háborús események következtében, részben egyéb okok miatt nem kerültek használatba. A posta Anyagszertára azután ezeket, mint feleslegeseket részben megsemmisítette, részben pedig — nyilván a takarékossági szempontokra való figyelemmel — újabb rendelések keretében átvésette, illetve átalakíttatta.

Hibának kell minősítenünk azt az eljárását, hogy a magyar postaigazgatás bélyegzőinek csak azokat tartotta, a melyeket a Klasshon cégnél gyártottak. Ezzel szemben az önálló magyar postaigazgatás bélyegzőinek kell tekintenünk minden olyan bélyegzőt, mely 1867. május l-e után a magyar postaigazgatás hatáskörében működő postaszerv részére készült, függetlenül attól, hogy azt hol gyártották. Például a soproni postaigazgatóság 1867-1869, a zágrábi pedig 1867-1871 között saját hatáskörében rendelte meg és részben Bécsből, részben pedig helybeli vésnököktől szerezte be kerülete bélyegzőszükségletének egy részét. Rácz-Rónay rendszerében akad még néhány más hiányosság és következetlenség is. Ezt azonban sohasem a módszerben, hanem elnevezésekben, jelölésekben és bizonyos mértékben a csoportosításban találjuk.

Megkezdett művét, bélyegzőink rendszerbefoglalását Mentényi László folytatta. Több ellentmondást kiküszöbölt, több hiányosságot pótolt, de a rendszerezést a második világháború alatt bekövetkezett halála miatt nem fejezhette be. Különben eddig ő rendelkezett a legnagyobb magyar postai eredetű — a Rácz-Rónay gyűjtemény gyári eredetű volt — bélyegzésgyűjteménnyel, ami a további kutatómunka szempontjából felbecsülhetetlen értéket képviselne, de sajnos sorsa ennek is ismeretlen.

Rendszertanunk felépítéséhez teljes egészében a Rácz-Rónay, Mentényi féle elveket vettük figyelembe úgy, hogy részben kiegészítettük az 1946 óta gyártott bélyegzők csoportjaival, részben pedig beleillesztettük az 1752−1867-es időszak bélyegzéseit az ő elveik értelemszerű alkalmazásával. Továbbá kidolgoztuk a Müller-módszer alapján a típuscsoport- és típusjelzéseket, melyek náluk még hiányoztak. Megtartottuk szakkifejezéseiket is, kivéve az általuk még használt, nyelvi szempontból helytelen és különben szakszerűtlen „lebetűző” és „lebetűzés” kifejezéseket. Helyettük a mindkét szempontból egyedül helyes „*bélyegző*” és „*bélyegzés*” megjelölést használjuk. Még a nem egészen következetes rendszer jelzéseket is változtatás nélkül vettük át, mert ezek annyira átmentek a köztudatba, hogy új jelzések alkalmazása esetleg zavart okozhatott volna. Gondolunk itt elsősorban a betétrendszerű bélyegzőknek „B”-vel, a kerékrendszerűeknek pedig ,,Kr”-rel való jelzésére. Következetes jelzés a „B” és „K”, vagy a „Br” és „Kr” lett volna. Ugyanígy meghagytuk az 1873−1884 között gyártott kerékrendszerű bélyegzőink megnevezését és jelölését, melyeket Rácz-Rónay „*őskerékrendszerűek*”-nek nevezett és „Krő”-vel jelölt.

Az említett három út közül az első, az 1871-től gyártott bélyegzők jegyzékeinek összeállításához járhatatlannak bizonyult. Csupán a rendszerbefoglaláshoz volt felhasználható.

Sajnos, a legkönnyebben járható második út sem vezet a teljes eredményhez. Itt a Bélyegmúzeum átvételi bélyegzőlenyomat gyűjteményére gondolunk. A posta anyagszertára a gyártól átvett valamennyi bélyegzővel az
átvétel napján, a véset helyességének ellenőrzésére próbabélyegzést végez. A próbabélyegzések 1924-ig ábécé-rendben összerakott íveken, ezeken belül időrendi sorrendben készültek. 1925-től, az akkor még szervezés alatt álló Bélyegmúzeum részére a próbabélyegzéssel egyidejűleg, postai levelezőlapon minden új bélyegzővel 3-3 darab bélyegzést készítettek. Majd 1934-től az osztrák bélyegmúzeum gyűjteményének mintájára a három bélyegzés fehér kartonlapon készül. Ezekkel együtt a Múzeum megkapja a próbabélyegzés lapokat is. A bélyegzések a lapokon azonban már nincsenek ábécé-be csoportosítva, hanem átvételi időrendben következnek. Az 1934. év előtti időből eddig mindössze az 1912-1922 közötti gyártási időszak átvételi bélyegzéslapjai kerültek elő. Ennek megfelelően 1871-től csupán az 1912-1922 között, valamint az 1925-től gyártott bélyegzők és átvételi időpontjuk ismert. Az átvétel idejét tekintjük a bélyegző elkészülési időpontjának, mert végeredményben ekkor került a posta tulajdonába. Ahhoz, hogy felsorolásunkat megközelítőleg teljesnek nevezhessük, fel kellett kutatnunk az 1871-től 1912-ig és 1922-től 1925-ig terjedő gyártási időszakban készült bélyegzőktől eredő bélyegzéseket. A Bélyegmúzeum anyagának, valamint a magánkézben levő gyűjteményeknek, továbbá az említett időszakokból származó levelezések, bélyegek és hivatalos iratok átnézése és az így előkerülő bélyegzések feldolgozása korántsem oldja meg a kérdést. Igaz, hogy erősen korlátozza a még ismeretlen bélyegzések számát, de megnyugtató végeredményhez nem vezet. Ezért ezzel a kutatómunkával párhuzamosan alkalmaznunk kell a valószínűsítés módszerét is. Ennek alapját az a körülmény képezi, hogy bizonyos időben egyforma rendszerű és típusú bélyegzők készülnek. Másszóval, egy bizonyos bélyegzőtípus gyártási időszaka azonos. A gyártási időszakot, ami a bélyegzések rendszerezésének egyik jellemző tényezője, sohase tévesszük össze a használati idővel, ami sokszor több évtizeddel túlnő az egyes típuscsoportok gyártási időszakánál.

A valószínűsítési elv alkalmazásához azonban ismernünk kellett az egyes postahelyek működési idejét. Ezért első lépésként Magyarország és Horvátország összes postahelyeit kartotékoztuk. Hivatalonként külön kartonon rögzítettük a postaszerv nevét, a vármegyét, melynek területén működött, a megnyitás, megszűnés, más postaszervvé való átalakítás, a községen belüli helyváltoztatás időpontját, esetleges névváltoztatását, valamint a békeszerződések következtében más országhoz való elcsatolását, illetve átmeneti visszatérését. Így a valószínűsítéshez több mint 12 000 kartotékon mintegy 150 000 működési adat áll rendelkezésre. Az ezek segítségével alkalmazott valószínűsítési módszerrel az ismeretlen bélyegzők számát legalább 5%-ra tudjuk leszorítani. Az ismeretlen bélyegzések ugyanis majdnem teljes egészükben a kisforgalmú hivatalok — III. és IV. osztályú postamesterségek — köréből kerülnek ki. Ezek pedig rendszerint csak egy, s ha nem szűntek meg, több évtizedes működés után is egyidejűleg legfeljebb két bélyegzőt használtak. A valószínűsítésre néhány példát mutatunk be.

A B3 rendszerű bélyegzőink gyártási ideje 1867. május 17-től 1892. január 25-ig tartott. Ha egy postahivatalnak még nem ismerjük a bélyegzőjét, de a működési adatai alapján megállapítottuk, hogy ebben az időszakban nyílt meg, akkor csak ebbe a típuscsoportba tartozó bélyegzőt használhatott. Vagy: egy III. osztályú postamesterség részére 1915-ben „A” ellenőrzőbetűvel
B1 rendszerű bélyegző készült. Ha ez a hivatal 1897. október 10-én nyílt meg, akkor egy ugyanilyen rendszerű, ellenőrzőbetű nélküli bélyegzőjének is kellett lennie. Vagy például ismerjük egy hivatalnak az ellenőrzőbetű nélküli B3, továbbá az „A” és „C” ellenőrzőbetűs Kr9 rendszerű bélyegzőit. Ha részére 1926-ban Kr8 rendszerű ,,B” ellenőrzőbetűs bélyegző készült, akkor már tudjuk, hogy ugyanilyen betűvel Kr9 rendszerű bélyegzője is volt.

A Rácz-Rónay - Mentényi rendszert, mint már említettük, a típuscsoport fogalmával és annak jelölési módjával egészítettük ki. Típuscsoporton azoknak a bélyegzőknek összességét értjük, amelyeknek alakja, rendszere és bizonyos díszítőelemeknek elrendezése, esetleg hiánya egy időszakon belül azonos. A felsorolt jellemzők által meghatározott bélyegzőt az időszak kezdete előtt, illetve befejezése után többé nem készítették. Az időszakot „gyártási”, 1850 előtt „készítési időszak”-nak nevezzük. A típuscsoportokat a postabélyegek kiadásaihoz, sorozataihoz hasonlíthatjuk. Csak amíg a bélyegsorozatokra nem a nyomási-, hanem a forgalmi idő, addig a bélyegzőkre nem a használati, hanem a gyártási idő a jellemző. Igaz, hogy egy típuscsoportba tartozó bélyegzők, illetve azok bélyegzései sorozatot alkotnak, ezért kézenfekvőnek látszana itt is a sorozat, vagy kiadás elnevezés alkalmazása. Jellegük miatt azonban mégis célszerűbbnek találtuk a típuscsoport elnevezést. A típuscsoportokat időrendi sorrendben az ábécé nagybetűivel jelöljük.

Nyilvánvaló, hogy egy csoporton belül — természetesen a hivatalnévtől eltekintve — sem egyforma minden bélyegző vésése, illetve az alkalmazott szöveg elrendezése. A csoporton belül az egymástól eltérő bélyegzőket típusnak nevezzük és arab számokkal 1-től folytatólagosan számozzuk.

A postahivatalokon kívül egyéb kisebb postahelyek is használnak bélyegzőket. Ezeknek alakja, szövege, sokszor rendszere is eltérő a hivatalok bélyegzőitől. Ezek típuscsoportjele előtt mindig feltüntetjük a kisebb postahely megjelölését — például a postaügynökségek bélyegzőinél a „Pü” jelzést —, csoportjelnek pedig, ha a hivatalokéhoz hasonló bélyegzővel rendelkeznek, ugyanazt a nagybetűt használjuk mint a hivatalok típuscsoportjainál. Eltérő bélyegzők esetében pedig a hivatali csoportjelek két betűjét összevonva alkalmazzuk csoportjelnek. A jelölési módok részletes tárgyalására a típuscsoportok ismertetésénél térünk ki.

A postahivatalok és egyéb postaszervek bélyegzőinek ismertetése során postatörténettel nem foglalkozunk. Csupán röviden megemlítjük azokat a történelmi és szervezési adatokat, melyek a bélyegzők csoportosításához, vagy a bélyegzésekkel kapcsolatos kérdések megvilágításához szükségesek.

Külön meg kell még emlékeznünk a már említett működési adatokról, melyek nemcsak a valószínűsítési módszerhez szükségesek, hanem sok bélyegző használati idejére adnak támpontot, ami az értékelés szempontjából fontos. Továbbá egyes működési adatváltozások a bélyegzők szövegének módosítását vonják magukkal. Gondoljunk az 1900-tól 1912-ig vármegyénként végrehajtott névváltoztatásokra. Ennek keretében került sor az addig két-három szóban írt és kötőjellel kapcsolt helynevek összeírására. Ez az intézkedés több száz postahely több ezer bélyegzőjét érintette. Természetesen ezeket a bélyegzőket nem cserélték ki újakkal, hanem a kötőjelek kivésésével jelképesen oldották meg az egybeírást. Említsük meg még azt a gyakori esetet, amikor egy olyan pályaudvari postahivatalt, melynek nevében a „P.U.” jelzés
szerepel, áthelyeznek a községbe. Ilyenkor a pályaudvari jelzést a szövegből kivésik. Nem is szólva a ma is működő fiókpostáknál alkalmazott eljárásról. Ugyanis 1957. május 15-től a fiókpostákat a hivatalokhoz hasonló körbélyegzőkkel szerelték fel. Ettől kezdve hivatallá átalakított fiókposta bélyegzőjéből kivésik, illetve a fiókpostává alakított hivatal bélyegzőjébe bevésik az „F.P.” jelzést. A felsorolt változások, mint a példákon láttuk, a bélyegzők átvésését eredményezik. Ezekben az esetekben, mivel nem készül új bélyegző, az átvésés után hivatalos próbabélyegzést nem végeznek. Így ezek létezését, amíg a bélyegzés elő nem kerül, kizárólag a működési adatváltozásokból állapíthatjuk meg.

Az alapfogalmak és a rendszertan tárgyalásánál gyakran kell hivatkoznunk a posta hivatalos lapjában közzétett rendeletekre. A több mint egy évszázad óta megjelenő hivatalos lapnak több ízben megváltoztatták a nevét. Teljes nevükkel és a megjelenés időszakával az alábbiakban soroljuk fel ezeket. A későbbiek folyamán szükséges hivatkozásoknál a hosszadalmas név helyett a zárójelben feltüntetett rövidítést alkalmazzuk. A hivatalos lap

1850. I. 1-1867. IV. 30. Verordnungsblatt (VOB) német nyelvén,

1867. V. 1-1870. XII. 31. Rendelvények (R) magyar és német nyelven,

1871. I. 1-1887. VIII. 30. Postai Rendeletek Tára (PRT) magyar és német nyelven,

1887. IX. 15-1922. XII. 31. Posta és Távírda Rendeletek Tára (PTRT) most már csak magyar nyelven,

1923. I. 1-1952. VIII. 2. ismét Postai Rendeletek Tára (PRT),

1952. VIII. 2-től Postaügyi Értesítő (Po. É) címen jelent, illetve jelenik meg.

Sok rendelkezést azonban nem tettek közzé a hivatalos lapban. Ezeket, valamint a kihirdetett rendeletek közül a még érvényben levőket „A Posta Szabályrendeleteinek Gyűjteménye” címmel 1896-ban és 1910-ben adták ki. Az innen merített adatokat „SzGy” jelzéssel, a kötetszám és kiadás megjelölésével, valamint a kötetben megadott sorszámukkal jelöljük meg.

### 2. A postabélyegzők meghatározása és osztályozása

A bélyegzőn azt az eszközt értjük, amelynek segítségével a postán kézi, vagy gépi erővel, a küldeményekre ragaszott bélyegeket értéktelenítik, a bélyeg nélkül való bérmentesítés megtörténtét megjelölik, illetőleg a küldeményeken bizonyos kezelési jelöléseket végeznek. Ennek megfelelően kézi- és gépbélyegzőket, valamint bérmentesítőgépeket különböztetünk meg. A postaalkalmazott valamennyivel bélyegez. A bélyegzőknek pedig a küldeményekre és kezelési nyomtatványokra kerülő lenyomata a *bélyegzés*.

A bélyegzők rendeltetésére és a bélyegzések olvashatóságára „A postai panaszkönyvek behozatala, a hely- s kelti bélyegek olvasható kinyomása” tárgyú 1868. június 24-én kelt 9629/2439 sz. rendelet (R. 1868. VII. 8-i 15. szám) intézkedik. A vonatkozó részt szó szerint idézzük:

„Intetnek továbbá az összes postahivatalok: hogy a hely- és kelti betűzőket, melyeknek czélja a küldemények rendes elindításának és megérkezésének világlatban tartása, mindig olvashatólag nyomják ki.”

A bélyegző létrejöttének okait, első megjelenési formáit és kialakulásának történetét a „Postai Küldemény” című fejezetben már röviden taglaltuk. A bélyegzők, függetlenül attól, hogy melyik korban készültek, előállítási módjuk szerint kétfélék, összerakottak és vésettek lehetnek. Első bélyegzőink csupán a használó postahely nevét tartalmazták. Ezért ezeket gyűjtőnévvel *helybélyegzőknek* nevezzük. Ezeket „*h*” betűvel jelöljük.

A feladási és érkezési keltezésnek a küldeményeken való kötelező feltüntetése, a postaforgalom növekedésével a h-bélyegzőkhöz hasonló módon olyan bélyegzők használatára vezetett, melyekkel az előírt keltezést ütötték a küldeményekre. Ezeket a bélyegzőket *keletbélyegzőknek* nevezzük és „*k*” betűvel jelöljük.

A h- és a k-bélyegzők összefogásából, majd összeépítéséből kialakult bélyegzőkről már megemlékeztünk. Kiegészítésül még megjegyezzük, hogy 1840-ben a számjegyek és betűk rögzítését szorítócsavarral oldották meg. Ezzel azután ki is alakult a bélyegzők végleges, ma is használt fajtája a *hely- és keletbélyegző*. Jelölésükre a „hk” rövidítést alkalmazzuk.

Bélyegzőink rendszerezését a hk-bélyegzőkre alapozzuk. A h-bélyegzőket a hk-bélyegzők őseinek tekintjük s a bélyegzők valamennyi csoportjánál ezeket a szóbanforgó hk-bélyegző csoport elődbélyegzőinek nevezzük.

A bélyegzők használatának több mint kétszáz éves ideje alatt a postakezelés fejlődése a hk-bélyegzőkön kívül még más rendeltetésű (szakkezelési stb.) bélyegzők használatát is szükségessé tette. Ezekkel és fejlődésükkel később foglalkozunk. A bélyegzők rendszerbefoglalásánál azonban ezekre is, az érthetőség határán belül kitérünk.

Eddigi fejtegetéseink során általában a bélyegzőkről és nem a bélyegzésekről beszélünk. Pedig a bélyegzéseket és nem a bélyegzőket gyűjtjük. Így tulajdonképpen a bélyegzéseket kellene ismertetnünk. A bélyegzéseket viszont nem választhatjuk el a bélyegzőktől. A bélyegzéseknek nincsen rendszerük, a bélyegzőknek van. Értjük ezen a keltezés változtatására alkalmas műszaki berendezésüket. Végeredményben tehát külön kellene tárgyalnunk a bélyegzőket és külön a bélyegzéseket. Helyesebbnek találtuk azonban azt a megoldást, hogy az összes fogalmakat a bélyegzőkről foglaljuk össze, és ezeket a megállapításokat értelemszerűen a bélyegzésekre is vonatkoztatjuk.

A postahelyek által használt bélyegzőket részben a postahelyek jellege, részben pedig a bélyegzők rendeltetése szerint csoportosíthatjuk. Ezen belül pedig a postahelyek fajtái és a bélyegzők rendeltetésének egyezősége szerint osztályozhatjuk.

A postahelyek állandó és ideiglenes jellegűek, ezen belül pedig helyhez kötöttek és helyváltoztatók, vagy mozgók. Valamennyi állandó és ideiglenes jellegű h-, illetve hk-bélyegzőt, valamint szak- és belkezelési bélyegzőt használhat. Ez utóbbiak különböző jelző-, ellenőrző- és ügykezelési bélyegzők, amelyekről részben a teljesség kedvéért, részben pedig, bár röviden, azért emlékezünk meg, mert ezeket sokszor használták hk-bélyegzők helyett értékcikkek érvénytelenítésére is. A felsoroltak alapján a postabélyegzőket a következőkép csoportosíthatjuk:

I. Állandó jellegű helyhez kötött postahelyek állandó használatú h- és hk-bélyegzői. Ide tartoznak a

1. Postahivatalok,

2. Postagyűjtőhelyek,

3. Fiókposták,

4. Levélfelvételre feljogosított vasúti távírdahivatalok és levélfelvevő vasútállomások,

5. Postaügynökségek,

6. Levélfelvevőhelyek,

7. Postakezelőhelyek és a

8. Központi postaszervek h- és hk-bélyegzői.

II. Állandó jellegű helyváltoztató postaszervek állandó használatú h- és hk-bélyegzői. Ide tartoznak a

1. Mozgó- és kalauzposták,

2. Jegyzékelőmenetek — beleértve a postaközeg, postakalauz, postamenet és csomagszállítómeneteket is —,

3. Közvetítőmenetek,

4. Mozgópostafőnökségek,

5. Hírlapmozgóposták,

6. Tengeriposták (hajóposták) és végül

7. Autóposták h- és hk-bélyegzői.

III. Állandó jellegű helyhez kötött és mozgóposták ideiglenesen használt h- és hk-bélyegzői. Ide soroljuk a postahivatalok, postaügynökségek, fiókposták, mozgóposták és jegyzékelőmenetek

1. Pótkelet- és

2. Kisegítő, valamint kizárólag a postahivatalok, illetve kirendeltségeik által használt

3. Alkalmi-,

4. Alkalmi hirdető- és

5. Hirdető h- és hk-bélyegzőit.

IV. Állandó jellegű helyhez kötött postahelyek kezelési h- és hk-bélyegzői. Ide tartoznak a

A) Szakkezelések közül

1. Ajánlott küldemények,

2. Kocsipostaküldemények,

a) Csomag és

b) Értéklevelek,

3. Levélpostaküldemények,

4. Hírlapok,

5. Pénzküldemények,

a) Utalvány és pénzutalvány,

b) Kisutalvány,

c) Nagyutalvány,

d) Pénzrovatolás,

6. Táviratok,

7. Légiposta küldemények,

8. Készpénzzel bérmentesített küldemények kezeléséhez és a

9. Váltók felülbélyegzéséhez használt h- és hk-bélyegzők

B) Belkezelési bélyegzőkhöz soroljuk a

1. Pályaudvari levélszekrényekből eredő-,

2. Levélszekrényből eredő küldemények, valamint a

3. Rádió és

4. Címnyomozó szolgálat keretében használt h- és hk-bélyegzőket.

V. Ideiglenes jellegű helyváltoztató különleges postaszervek h- és hk-bélyegzői. Ide tartoznak a

1. Táboripostahivatalok,

2. Hadtáppostahivatalok,

3. Tábori mozgópostahivatalok és a

4. Hadtáp mozgópostahivatalok által használt keletbélyegzők.

VI. A postahivatalok használatában álló egyéb bélyegzők.

A) A jelző bélyegzőkhöz soroljuk a

1. Levélkezelési-,

2. Bérmentesítési-,

3. Légiposta irányító és jelző-

4. Ellenőrzőszám, valamint az

5. Elsőnapi jelzőbélyegzőket.

B) Az ügykezelési bélyegzőkhöz a

1. Főnöki-, vagy irat-,

2. Hivatali fej- és

3. Egyéb ügykezelési bélyegzők és végül a

4. Hivatali pecsétnyomók tartoznak.

Az osztályozásban szereplő csoportok részletes taglalása előtt az alapfogalmakat, majd a bélyegzésekkel kapcsolatos tudnivalókat, valamint rendszerbefoglalásuk elveit a postahivatalok h- és hk-bélyegzőire alapozva tárgyaljuk. A többi csoport felépítése értelemszerűen erre a rendszerre támaszkodik, s azokat az osztályozás sorrendjében az itt leírt elvek alapján ismertetjük. Csak ezzel a módszerrel érhettük el ennek a hatalmas anyagnak egységes elvek szerinti rendszerezését.

### 3. A bélyegző részei

A bélyegző nyélből és fejből áll. A nyelet fából, a fejet pár kivételes korai bélyegzőtől eltekintve, fémből készítik. A fej szabad lapjára kerül a bélyegző vésete. A fejben nyer elhelyezést a keltezés változtatására szolgáló berendezés ügy, hogy a keltezés általában a bélyegzőlap mértani közepére kerül.

A véset két főrészre, rajzrészre és szövegrészre tagozók. A rajzrészhez tartozik a keretvonal, az osztóvonalak, a díszítés és a szöveghatároló jelek. A szövegrészhez tartozik a hivatalnév, esetleg földrajzi helymeghatározás, a gyakori ellenőrzőbetű és a napszakjelzés.

Az úgynevezett megkülönböztető jelzéseket, sajátosságuktól függően — csillagpár, szám- vagy betűpár — a rajzrészhez, vagy a szövegrészhez soroljuk. Meg kell említenünk még a ritkán előforduló továbbítási jelzéseket. Ezek csupán néhány nagyobb postahivatal múlt századbeli bélyegzőinél fordulnak elő. Általában a keltezésbe beépítetten. Kivételesen a szövegrészhez is tartozhatnak, ha egy részük bevésett. Ezekkel — épp ritka előfordulásuk miatt — csak a megfelelő típuscsoportnál foglalkozunk.

#### A) A bélyegző rajzrésze

##### a) A keretvonal, az osztóvonalak és alakfőfajták

A bélyegző vésetét határoló vonalat *keretvonalnak* nevezzük. A keretvonal alakja általában megegyezik a fej keresztmetszetével, de attól el is térhet. A bélyegzés alakját viszont kizárólag a keretvonal szabja meg, mert hiszen a bélyegzésen ennek lenyomata látszik. Épp ezért a bélyegző alakján nem a fej, hanem kizárólag a keretvonal alakját értjük. A keretvonal rendszerint zárt, de kivételesen lehet megszakított is. Általában egy, ritkán két egymással párhuzamos vonalból áll. Az utóbbi a *kettős keretvonal.*

A keretvonal hiánya, alkalmazása esetén pedig vonalvezetése alapján a, bélyegzőknek hét főalakfajtáját, úgymint a keretvonal nélküli, a négyszögletes, az ellipszis, hatszögletes, egykörös, kétkörös és pántos körbélyegzőt különböztetjük meg.

A keretvonal nélküli h- és hk-bélyegzők rendszerint sorbélyegzők (1. ábra), de más alakot is ölthetnek (124. ábra). 1752-től ez az általánosan használt alakfőfajta. Bár, mint a későbbiekben látjuk, hamarosan felbukkannak a többi főalakfajták, de 1846-ig ez a leggyakoribb megjelenési forma. Ettől az időponttól kezdve, néhány mozgóposta és alkalmi bélyegzőtől eltekintve keretvonal nélküli hk-bélyegzőt nem készítenek.

A négyszögletes keret már 1753-ban feltűnik. A kezelési bélyegzőknél még ma is alkalmazzák. Leggyakoribb megjelenési alakja a fekvő téglalap egyszerű (18. ábra), vagy kettős keretvonallal (70. ábra). Utóbbinál a belső keretvonal rendszerint vékonyabb a külsőnél. A sarkakat lekerekítik (16. ábra), vagy ferde vonallal levágják. Ezeket kerekített-, illetve vágottsarkú téglalapnak nevezzük (74. ábra). Ritkább az álló téglalap (649. ábra), s szórványosan előfordul a szabályos négyzet alak is, rendszerint vágott sarkakkal (769. ábra).

A postamesteri bélyegzők korában a négyszögletes és ellipszis alakok nem mindig szabályos mértani idomok, hanem a legkülönbözőbb változatokat mutatják, amelyek mintegy átmenetet képeznek a négyszög és az ellipszis között. Az egyértelmű meghatározás kedvéért szabálynak mondjuk ki, hogy négyszögnek tekintünk minden olyan idomot, melynek négy oldala közül legalább két szemben fekvő párhuzamos, vagy legalábbis közel párhuzamos egymással — a másik kettő lehet ívelt is — és a négy oldal találkozásánál sarkak képződnek. Ezek azonban lekerekítettek is lehetnek. Az átmeneti alakfajták közt legjellegzetesebb az úgynevezett „borotvapenge” alak, melyet még a négyszögletes alakfőfajtához sorolunk (17. ábra).

Meg kell még említenünk, hogy nemcsak az összefüggő keretvonalú bélyegzőket számítjuk ehhez a főalakfajtához, hanem azokat is, melyeknek négyszögletes keretvonala pontsorokból (24. ábra), apró mértani idomokból (25. ábra), stb. tevődik össze.

Az ellipszis alakú bélyegzőket 1818 óta használják. A körbélyegzők rend­sze­resítésével számuk állandóan csökken, bár a zágrábi postaigazgatóság a saját hatáskörében rendelt bélyegzőknél, valószínűleg a hosszú kétnyelvű szöveg miatt, még 1892-ben is alkalmazza az ellipszis alakot.

Általános megjelenési forma a fekvő ellipszis (27. ábra), néha kettős keretvonallal (28. ábra). A szabályos ellipszistől eltérő keretvonalak közül az ék-
horonyalaktól (88. ábra) a lencsealakig (32. ábra) ide sorolunk minden lehetséges változatot. A négyszög főalakfajtához hasonlóan ellipszis alakúnak számítjuk — hogy csak a leggyakoribb változatokat említsük — a pontozott (37. ábra), pont és vonaldarabokból álló (38. ábra), félköröcskékből (39. ábra), vagy háromszögekből összerakott (40. ábra), ívdarabból és tulipánfüzérből összetett (41. ábra), vagy levélkoszorú alakú (42. ábra) stb., úgynevezett díszítményes keretvonalakat. Az ellipszisalakú bélyegzőknek legérdekesebbike az említett horvát változat, amely egy-gyűrűs harántpántos kivitelben készült (775. ábra).

Az *egykörös* körbélyegző a postamesteri bélyegzők között 1845-ben tűnik fel, majd 1850-től 1892-ig a hk-bélyegzők majdnem kizárólagos alakja. Keretvonalát általában egy kör alkotja (110. ábra), szórványosan előfordul *kettős keretvonallal* is (126. és 127. ábra).

A következő alakfőfajták meghatározásához először meg kell ismerkednünk az osztóvonalakkal. A keretvonalon belül az egyes szövegrészek és a keltezés elhatárolására szolgáló egyenes, vagy görbe vonalat *osztóvonalnak* nevezzük.

A gyűrűs körbélyegzőt úgy kapjuk, hogy osztóvonalnak a keretvonallal párhuzamos kört alkalmazunk. A két kör határolta mező a *gyűrű*, az osztóvonalon belül fekvő rész a belsőkörmező. Ezeket *kétkörös körbélyegzőknek* is nevezzük (95−107. ábra). Rendszeresen 1846−1850-ig alkalmazták. Ez az alakfőfajta azonban igen ritkán még a 19. század végén is előfordul (108. és 109. ábra). Ha két kört alkalmazunk osztóvonalnak, a *háromkörös* vagy *kétgyűrűs körbélyegzőket* nyerjük. Ebben az alakban csak néhány alkalmi bélyegző készült.

A pántos körbélyegzőket az egygyűrűs bélyegzőkből úgy származtatjuk, hogy középen egy vízszintes (178. ábra), vagy ehhez alul csatlakoztatva még egy függőleges helyzetű (186. ábra) két párhuzamos egyenesből álló osztóvonalpárt helyezünk. A két vízszintes osztóvonal a belső körmezőt három részre tagolja. A középső rész, vagyis a vonalpárok által határolt területrész a *harántpánt*. A belső körmező harántpánt feletti része a *felső körszelet*, az alatta fekvő az *alsó körszelet*. A két függőleges osztóvonal az alsó körszeletet bontja három részre. A középső rész a *függőleges pánt*, a két szélső a *bal*, illetve *jobb félkörszelet*. A vonalpárokat alkotó egyenesek a harántpántnál a *felső osztóvonal* és az *alsó osztóvonal*, a függőleges pántnál a *bal osztóvonal* és a *jobb osztóvonal*. Ezeknek a bélyegzőknek gyűjtőneve a *pántos körbélyegző*.

A harántpánt háromféle alakot ölthet. Ha mindkét osztóvonal a belső körig terjed, *félharántpántnak* (187. ábra), ha a felső osztóvonal a belső körig, az alsó pedig a keretvonalig terjed, *csonkaharántpántnak* (856. ábra), végül ha mindkét osztóvonal a keretvonalig ér, *teljesharántpántnak* nevezzük (178. ábra). Csonkaharántpántnál a gyűrűrészek elnevezése ugyanaz, mint az egygyűrűs körbélyegzőknél. A fél- és teljesharántpántosoknál az osztóvonal felett fekvő gyűrűrész a *felső félgyűrű*, az alatta fekvő pedig az *alsó félgyűrű*.

A pántos körbélyegzőknek a pántok száma és a harántpántok kiterjedése szerint hat alakfajtáját ismerjük. Származtatásuk logikai sorrendjében ezeket római számokkal jelöljük és az alábbiak szerint nevezzük: I. Teljes harántpántos- (178. ábra),

II. Félharántpántos- (187. ábra) és

III. Csonkaharántpántos körbélyegző (856. ábra).

IV. Kétpántos körbélyegző teljes- (186. ábra), V. Kétpántos körbélyegző fél- (189. ábra) és

VI. Kétpántos körbélyegző csonkaharántpánttal (867. ábra).

Valamennyi alakfajtával készülnek a mai hk-bélyegzők is. Általánosan használt az I. és IV., ritkábban előforduló a II., III. és V., kivételesen alkalmazott a VI. alakfajta. Időrendben elsőnek az I. alakfajtát alkalmazták egy valószínűleg kísérleti bélyegzőnél 1868-ban, majd 1890-től rendszeresen. Ezt követte a II. alakfajta egy alighanem szintén kísérleti bélyegzősorozatnál 1873-1884-ig, majd 1892-től a kisebb postamesterségek hk-bélyegzőinek gyártásánál. A hivatalok számozási rendszerének bevezetésétől, tehát 1898-tól a IV. és V., a készpénzzel bérmentesített küldemények részére rendszeresített bélyegzők megrendelésétől, 1920-tól a III. és végül 1928-tól a VI. alakfajta is alkalmazásra került.

Utolsónak hagytuk a hatszögletes alakú főalakfajtát, mert ezt csupán 1889-ben szakkezelési hk-bélyegzők (793. ábra), majd 1896-ban egy gyűjtőposta hk-bélyegzőjének gyártásánál alkalmazták.

##### b) A bélyegzők díszítése és a szöveghatárolójelek

A véset egyes nagyobb üres felületeinek kitöltésére és így a bélyegzés esztétikai hatásának növelésére alkalmazott rajzrészek összességét *díszítésnek*, az egyes részeket pedig *díszítőelemeknek* nevezzük. A díszítőelemek közül azok, amelyeknek léte, vagy elmaradása valamely típuscsoportra jellemző, a fődíszítőelemek. Ezek a korona és a vonalkázás; mindkettő kizárólag a pántos körbélyegzőknél használatos. A koronát 1892-1918-ig és 1920-1946-ig alkalmazták. Helye mindig a felső körszeletben. A vonalkázás nem csupán díszítő célzattal készült, hanem azért is, hogy az értékcikkek értéktelenítését a bélyegzés tökéletesebben szolgálja, illetve hogy a bélyegzés utólagos eltávolítását és így a bélyegek újbóli felhasználását megnehezítse. Először 1873-1884-ig, majd 1890-1927-ig alkalmazták. Érdekességként meg kell említenünk, hogy még 1955-ben is készítettek Abádszalók 2 postahivatal részére vonalkázott hk-bélyegzőt.

A díszítőelemek képe nagyon változatos. A leggyakoribbak közül említésre érdemesek a stilizált pálmalevél, öt,-hat- és nyolcágú tömör és üres csillag, csillagalakú motívumok és rozetták, postakürt, fekvő „S” és egyéb alakú indavonal, mértani elemek, pont, köröcske, vonal és körívdarabkák stb. A többiek rajza a magyaros motívumoktól a gőzhajón keresztül a repülőgépig terjedő határok között mozog.

A díszítőelemeket a postamesteri bélyegzőkön a legváltozatosabb helyeken és alakban találjuk. Az egykörös körbélyegzőknél ritkán használnak díszítést, ha van, helye mindig a véset alsó részén. Az egygyűrűs körbélyegzőknél a gyűrű alsó részében helyezik el. A pántos körbélyegzőkön rendszerint megtaláljuk a díszítőelemeket, helyük az alsó félgyűrűben, igen ritkán a felső körszeletben.

A jobb olvashatóság miatt a hosszabb szövegrészeket nem vésik körbefutóan, hanem két részre osztják. Az első rész alulról felfelé, a másik pedig felülről lefelé olvasható. A szöveget ennek megfelelően folytatólagosnak, vagy osztottnak nevezzük. Az osztott szövegnél a két rész kezdetének és végének
gyors felismerésére a két rész találkozásánál elemi jelzéseket alkalmaznak. Ezek mindig párosával fordulnak elő és a bélyegzés függőleges tengelyéhez képest mindig részarányosán helyezkednek el. Bár alakjuk teljesen megegyezik egyes díszítőelemekével, mégsem soroljuk őket azok közé, mert rendeltetésük nem esztétikai, hanem a különben összeolvadó szövegrészek szétválasztása. Ezek a szöveghatároló jelek. A használatos ilyen jelzések a pont, csillag, kereszt, máltai kereszt, köröcske stb.

#### B) A bélyegző szövegrésze

##### a) A hivatalnév

A hivatalnév, ha a szóbanforgó lakott helyen csak egy hivatal működik, megegyezik a helynévvel. Viszont, ha a helységben kettő, vagy több hivatal működik, a hivatalnév két részre oszlik: a helynévre és a helységen belüli hely megjelölésére. A helymegjelölés lehet vaspálya, pályaudvar, város, vár, fürdő, gyár, kerület, utca, vagy tér stb. A rendelkezésre álló helynek megfelelően a felsorolt szavakat vagy teljesen kiírják, vagy a legkülönfélébb módon rövidítik.

Az egyszerű hivatalnevet, a négyszögletes, a hatszögletes, az ellipszisalakú, az egykörös és a gyűrűs körbélyegzőknél a véset felső részén általában ívelten, illetve a keretvonallal párhuzamosan, a pántos körbélyegzőknél a felső félgyűrűben helyezik el. Az összetett hivatalnevet, ha az nem túl hosszú, ugyanúgy vésik. A hosszabbaknál a helynév az előbb felsorolt helyekre, míg a helymegjelölés osztottan a véset alsó részére, illetve az alsó félgyűrűbe kerül. Folyó szövegben a kétféle elhelyezés között törtvonás alkalmazásával teszünk különbséget. Például „Arad P. Udv.” folytatólagos felirat felül elhelyezve, viszont „Gyulafehérvár/Vár” osztott szöveg felül és alul elhelyezve. Ez a jelölési mód nemcsak a hivatalnév, hanem a szövegrész bármely más részének elhelyezésénél is érvényes.

A több postahivatallal rendelkező helységekben a hivatalnév a 19. század végén gyökeresen megváltozott. 1897. november 26-tól Budapesten az 51 649 sz. rendelettel (PTRT. 1897. XII. 10-i 33. szám), a vidéki városokban pedig 1900. január 9-től a 80 245/1899. sz. rendelettel (PTRT. 1900. I. 30-i 8. szám) bevezették a hivatalok számozását. A budapesti hivataloknál az úgynevezett kerületi számrendszert alkalmazták. Ennek lényege, hogy az akkori tíz kerületnek megfelelően a kerület legnagyobb — általában egyben legrégebben működő — hivatala a kerület számát vette fel. A kerület többi hivatala a kerület számával kezdődő tízesrendű sorszámokat kapta. Azoknál a kerületeknél, ahol a hivatalok száma meghaladta a tizenegyet — V., VI. és VII. kerület — ugyancsak a kerület számával kezdődő százasrendű sorszámokkal folytatták a számozást. Például az V. kerület hivatalai az 5, 50, 51, . . . , 59, 500, 501, . . . stb. számokat viselték. A vidéki városoknál ugyancsak a legnagyobb, hivatalos nevén a város főhivatala kapta az l-es, a pályaudvaron működő a 2-es hivatalszámot. A többi számot a megnyitás sorrendjében adták. A postahálózat fejlődésével nagyobb községekben is sor került két postahivatal felállítására. Ott ezt a számozási elvet úgy érvényesítették, hogy a községben működő hivatal kapta az l-es, a vasútállomáson működő pedig a 2-es számot. Ehhez a számozási elvhez annyira ragaszkodtak, hogy abban az esetben is, amikor a vasút-
állomáson levő postahivatal működött előbb, a községben levő hivatal megnyitásakor is a pályaudvari kapta a 2-es számot.

A budapesti kerületi számrendszert arra való hivatkozással, hogy különösen a külföldiek téves képet alkothatnak a fővárosi postahivatalok számáról, a 85 594/3 sz. rendelettel (PRT. 1933. VI. 9-i 23. szám) 1933. június 1-vel megszüntették. Az abban az időben működők megtartották ugyan az eddigi hivatalszámukat, de az újonnan megnyílók, függetlenül attól, hogy mely kerületben feküdtek, a száz alatti számsor még fel nem használt számait kapták. A rendelet ugyan kimondja, hogy a háromjegyű hivatalszámokat kétjegyűekre kell változtatni, ezt azonban nem hajtották végre.

Nagy-Budapest kialakítása után 1955. április 1-vel az 1131-33/8 B sz. rendelet (Po. É. 1955. IV. 23-i 16. szám), de csak a budapesti kerületek területén ismét visszaállítja a kerületi számrendszert. Az intézkedés csak a budapesti, tehát az I-III. és V-XIV. kerületre vonatkozik. Ezeknél a hivataloknál az első, a háromjegyű hivatalszámoknál a két első számjegy jelöli a kerület számát. A XI. kerületi hivatalok ezen kívül még megkapták a 1111-gyel kezdődő tízes számcsoportot is. A kerülethatárok módosítása néhány nagy hivatalt is érintett, mint például a Budapest 4, 114 stb. Ezek számát azonban nem változtatták meg.

A hivatalszám helye 1898-tól, pár kivételtől eltekintve a függőleges pántban van (189. ábra). A kivételeket részben a helyjelöléses bélyegzőknél találjuk, ahol a hivatalszám a helynév után következik a felső (240. ábra), ritkán az alsó félgyűrűben (241. ábra), részben pedig a teljes és félharántpántos bélyegzőknél, ahol — bár ezt semmi sem indokolta — a hivatalszámot az alsó gyűrűrészben a díszítés közepén helyezték el (217. ábra).

Nagy-Budapest létrehozása még egy változást eredményezett. A peremkerületek hivatalait nem illesztették be a kerületi számrendszerbe. Ezek megtartották régi helynevüket és hivatalszámukat. Így viszont ezeknek a hivataloknak nevéből nem tűnik ki Nagy-Budapesthez való tartozásuk. Ezért 1960. január 1-től e hivatalok kettős helynevet kaptak. A kettős név Budapestből és a kerületnévből áll, mely megegyezik a régi peremváros nevével. A kettős helynevű bélyegzők egypántosak. Budapest név a felső, a kerületnév az alsó félgyűrűben, a hivatalszám pedig az alsó körszeletben nyer elhelyezést (266. ábra).

##### b) A földrajzi helymeghatározás

Az 1900-tól 1912-ig tartó országos helynévrendezés befejeztéig az országban aránylag sok azonos nevű község volt. Sőt a Monarchián belül is akadtak azonos nevű községek és városok. Ezek egymástól való megkülönböztetésére már a múlt század elejétől több kísérlet történt. Véglegesen a kérdést azonban csak az országos rendezés oldotta meg, melyet vármegyénként hajtottak végre.

Az azonos nevekből adódó, főleg irányítási zavarok eredményezték azt az intézkedést, hogy az azonos nevű postahelyeknél a bélyegzőben a helynéven kívül megadták a helység földrajzi fekvését. A földrajzi helymeghatározásra, a gyakoriság sorrendjében az ország, országrész, tartomány, a közelben fekvő nagyobb község, vagy város, esetleg folyó, végül legáltalánosabban a vármegye nevét használták.

A múlt században a vármegye nevének feltüntetése nagyon elterjedt. Jóval több hivatal hk-bélyegzőiben használták, mint ezt az azonos helynevek indokolták. A helynévrendezés feleslegessé tette a földrajzi helymeghatározást. Így az a szövegrészből 1912 óta általában elmaradt. A vármegye nevet azonban még az ezután gyártott bélyegzőknél is gyakran megtaláljuk. Az utolsó vármegyenévvel vésett bélyegző 1931-ben készült.

##### c) Az ellenőrzőbetű

A postaforgalom növekedésével mind több és több hivatal használt egynél több hk-bélyegzőt. Általában minden munkahelynek egy bélyegzője volt. Egyes kezelési szakoknál annak neve ugyan rákerült a bélyegzőkre, mint „ajánlott”, „levélposta”, „pénzutalvány” stb., de a hivatalok nagyobb részénél a bélyegzők zöme egyforma volt, különösen a bélyegzők egységesítése után. A bélyegzők egységesítésére egy számnélküli rendelet utal (PRT. 1871. X. 12-i 18. szám), amikor kimondja, hogy a „nem kincstári postahivatalok a részükre szükséges betűzőket és hivatalos pecsétnyomókat ezentúl kivétel nélkül előttes postaigazgatóságaik útján a kir. postakincstártól használatul ingyen fogják kapni”.

A hivatalon belül az egyforma vésetű bélyegzők miatt a reklamációk, ellenőrzések és vizsgálatok alkalmával a felelős kezelő személye nem volt megállapítható. Ezért a nagyobb hivataloknál, ha több egyforma bélyegzőt használtak, az egymástól való megkülönböztetésre azokat az ábécé-ben következő, kis, vagy nagy betűvel jelölték. A kezelési szakoknak a hk-bélyegzőkön való megjelölését 1893. április 13-án a 26.521/1898. sz. körrendelettel (Sz. Gy. VI. Rész 2. kiadás 71. sorszám) megszüntetik, ugyanekkor a több bélyegzőt használó hivatalok részére az ellenőrzőbetű alkalmazását kötelezővé teszik. A rendelet kimondja, hogy a jövőben a bélyegzőkön a hivatal megjelölésére kívánatos feliraton kívül semmi más közelebbi megjelölést ne alkalmazzanak.

A hivatal első bélyegzője ellenőrzőbetűt nem kap. A második az A, a harmadik a B betűt, s így tovább, az ábécé sorrendjében viseli. Kevés kiviteltől eltekintve az ellenőrzőbetű nagybetű. Abban az esetben, ha egy nagy hivatal a teljes ábécét kimerítette, a következő bélyegzőit vagy az ábécé kisbetűivel, vagy két betűvel jelölik. Két betű alkalmazásakor mindkét betű lehet nagy, vagy az első nagy és a második kisbetű. Ritkán mindkettő lehet kisbetű is. Az első betű általában azonos mindaddig, amíg a második újra ki nem meríti az ábécét. Tehát a szabályos ellenőrzőbetű-sorok a következők: ellenőrzőbetű nélkül, A, B, C,. . ., Y; ÁA, AB, AC.....AY; BA, BB, BC, .. ., BY; stb\*

Az ellenőrzőbetűk használatát 1912-ben a 756 v/1912. sz, rendelettel (PTRT. 1912. I. 20-i 7. sz) módosítják. Ettől kezdve a nagy „i” betűt mellőzni kell, mert összetéveszthető a római I-gyel. Ez ugyanis, mint megkülönböztető jelzés szerepelt a bélyegzőkön. Sőt a rendelet azt is előírja, hogy a meglevő I ellenőrzőbetűs bélyegzőket a soron következő betűre át kell vésni. Ezt a rendelkezést azonban nem nagyon tartották be. A rendelet megjelenésekor használatban álló I ellenőrzőbetűs bélyegzők továbbra is változatlanul használatban maradtak. Az első világháború után, általában 1924-től azonban

\* Az x és y-t, csak a z betű felhasználása után alkalmazzák.

ismét készülnek ilyen bélyegzők. A második világháború utáni időben és pedig 1950-től, ha egy hivatal a H ellenőrzőbetűs hk-bélyezőjét követően új bélyegzőt kap, annak ellenőrzőbetűje mindig I.

A kétpántos körbélyegzőknél az ellenőrzőbetűt mindig párosával, az összes többinél egyesével alkalmazzák. Elhelyezésük alakfőfajtánként, de még sokszor azon belül is változatos képet mutat, ezért azt részletesen az egyes típuscsoportoknál ismertetjük.

A használat közben tönkrement bélyegzők helyett készített újak mindig ugyanazt az ellenőrzőbetűt viselik, mint az a bélyegző, amelynek pótlására készültek.

Az ellenőrzőbetűk ismertetett rendszerétől két időszakban tértek el lényegesen. Először 1938-1941-ben, amikor az átcsatolt országrészek újonnan megnyíló postahivatalainál, kevés kivételtől eltekintve, az első bélyegző az „A”, a második a „B” stb. betűt kapta. Tehát ahol csak egy bélyegzőt használtak, az is ellenőrzőbetűs volt.

A második időszak a második világháború befejeztével kezdődött és általában 1950-ig tartott. A háborús események következtében ugyanis a hk-bélyegzők oly tömege veszett, illetve pusztult el, hogy a pótlásukra készült új bélyegzőknél nem látszott célszerűnek a megkülönböztető jelzések alkalmazása. Ezért úgy jártak el, hogy az öt bélyegzőnél kevesebbet használó hivataloknál „E”-vel, az ötnél többet használóknál pedig a soron következő betűvel kezdték, illetve folytatták a háborúban elveszett bélyegzők pótlására készített új bélyegzők ellenőrzőbetűvel való megjelölését. Például egy hivatalnak három, ellenőrzőbetű nélküli, ,,A” és „B” ellenőrzőbetűs bélyegzője volt. Ebből a háború alatt az ellenőrzőbetű nélküli és a B betűs bélyegzője elveszett. A háború után kapott két új bélyegzővel a most használt három bélyegzője az Aj E és F ellenőrzőbetűket viseli. Azonban 1960 óta, ha egy hivatalt új bélyegzővel látnak el, az a hiányzó betűk sorrendszerintijét kapja. Az előző példában tehát először az ellenőrzőbetű nélküli, majd ha még egy új bélyegző készül részére, akkor kapja a „B” ellenőrzőbetűst. Hosszú éveknek, sőt évtizedeknek kell eltelnie azonban ahhoz, hogy minden hivatal ellenőrzőbetű sora ismét zárt legyen.

##### d) A napszak- és órajelzés

A postaforgalom növekedésének következményeként mind több és több hivatalnál kellett a munkaidőt meghosszabbítani, majd a nagy hivataloknál bevezetni az éjjel-nappali szolgálatot. Ezzel párhuzamosan merült fel annak a szükségessége, hogy egyes küldeményeknél megállapítható legyen, hogy azt a szolgálati idő mely szakaszában vették fel. Az akkori hk-bélyegzők azonban a hónapon — később az éven és hónapon — kívül csupán a napot tartalmazták. Először Sopron, majd Pest, Buda és Pest egyesítése után Budapest főposta, valamint néhány vidéki nagyváros postahivatalánál tüntették fél a napszakot. Kezdetben ezekét bevésték a bélyegzőkbe. A napszakjelzésnek ezt a fajtáját ezért a szövegrészhez soroljuk. A bevésés következtében a különböző napszakoknak más és más bélyegzőik voltak. A bevésettet állandó napszakjelzésnek nevezzük, helye a keretvonallal párhuzamosan a bélyegző alsó részén van. Ezeket kizárólag az egykörös bélyegzőknél alkalmazták.

Az állandó napszakjelzés „délelőtt”, „délután”, „reggel”, „este”, „nappal” és „éjjel” a mindenkori hivatalos nyelvnek megfelelően magyar, vagy német, a horvát bélyegzőknél német, vagy horvát és Fiuméban olasz nyelven. Az állandó napszakjelzést vagy nagy kezdő- és kisbetűvel (118. ábra), vagy csak kisbetűvel (162. ábra), vagy csak nagybetűvel (161. ábra) vésték.

Pest város és néhány nagy vidéki hivatal egykörös hk-bélyegzőinél 1871-ben a napszakjelzés helyett bevezetik az órajelzésnek a keltezésben való feltüntetését. Majd 1873-tól az úgynevezett őskerékrendszerű pántos körbélyegzőknél az órát jelölő számokat a keltezés változtatására szolgáló szerkezetbe építik be. Így ez ugyanúgy változtatható, mint a keltezés. Mind az először említett betétrendszerű, mind az utóbbi kerékrendszerű bélyegzőknél az óra beállítása, tekintettel az akkori 12 órás időbeosztásra, a napszakot nem határozta meg. Ezt a kérdést úgy oldották meg, hogy a nappali órákat arab, az éjjeleket római számokkal jelölték. Ezeknél tehát a napszakjelzés tulajdonképpen jelképes. Ezt a két módozatot a soproni postaigazgatóság területén pár évvel megelőzte az 1858-1864 között alkalmazott eljárás, ahol az órajelzés előtt a napszakot egy-egy betűvel rövidítve tüntették fel. „V” a Vormittag (délelőtt), „N” Nachmittag (délután) rövidítése. A napszakjelzésnek mind a három említett formáját, tehát a jelképest is, gyűjtőnéven *beépített*, vagy *állítható napszakjelzésnek* nevezzük. Az említett őskerékrendszerű bélyegzők gyártását, amint majd a típuscsoportoknál láthatjuk, 1884-ben beszüntették; így közel 20 évig tartott, amíg az órajelzéses bélyegzőket — 1890. július 7-én — az összes kincstári és nagyobb postamesteri hivatalok részére rendszeresítették és azóta megszakítás nélkül használják, illetve gyártják. Az *állítható* napszakjelzés a keltezés szerves részét képezi, ezért azt részletesen a keltezésnél tárgyaljuk.

1890-től tehát már csak a kisebb postamesterségek nem használtak órajelzést. Ezek kezelési ügyrendje nem is kívánta meg az órajelzést, itt megfelelt a napszak feltüntetése is. Ezeknek a hivataloknak, valamint a nagyobb kincstári és postamesteri hivatalok egyes kezelési ágazatainak részére 1892. január 25-én, a cserélhető keltezés mintájára cserélhető betűkből álló napszakjelzéses bélyegzőket rendszeresítettek. Ez a *betétes*, vagy *cserélhető napszakjelzés*. E célra két nagybetű, az N (nappal) és az É (éjjel) használatát írták elő. (187. és 190. ábra). Az N-t reggel 6 órától este 6 óráig, az E-t este 6 órától reggel 6 óráig alkalmazták. A betétes napszakjelzés használatát 1924-ben megszüntették. Azóta a kisebb hivatalok, illetve az említett kezelési ágazatok munkahelyei ismét napszakjelzés nélküli hk-bélyegzőket használnak.

##### e) A megkülönböztető jelzés

Tűzeseteknél, postarablásoknál, betöréseknél, sőt önbetöréseknél, valamint háborús eseményeknél előfordult, hogy a hivatal egy, vagy több bélyegzője megsemmisült, vagy elveszett. Ilyenkor, hogy az esetleges visszaéléseket elkerüljék, 1870-től az elveszett, vagy megsemmisült bélyegzőket érvénytelenítik és ezt a PRT-ben kihirdetik. Az érvénytelenítés, illetőleg ha megállapítható, az elvesztés időpontjától minden postai okmány, amelyen az érvénytelenített bélyegzővel készített bélyegzés szerepel, hamisítványnak számít. Az új bélyegzőt pedig külön jelzéssel látják el. A jelzés azt jelenti, hogy ez a bélyegző
az érvénytelenítettnek másodpéldánya. Az alkalmazott jelet *megkülönböztető jelzésnek* nevezzük. Eleinte e célra a „II” számot használták. Ez a jelzési mód volt a legcélszerűbb, mert a II szám utalt a másodpéldány jellegre. 1880 után szórványosan, 1900-tól mind gyakrabban fordul elő a II helyett az I-es szám használata. Ugyancsak a 20. század elején kezdik alkalmazni megkülönböztető jelzésnek a római számok helyett az „A” betűt. Az ellenőrzőbetűtől való megkülönböztetésül mindig párosával.

Az egyéb postahelyeknél megkülönböztető jelzésnek már régen használt csillagpárt 1945-ben a postahivatalok hk-bélyegzőinél is bevezetik. A 133 301/B. 4. sz. rendelet (PRT. 1945. évi 35. szám) kimondja, hogy ha 1945. november 15-től a háborúban megsérült bélyegzők helyett készített új bélyegzőnek körirata megegyezik a régivel, vagy más ellenőrzőbetűre, vagy csillag jelzésűre kell átalakíttatni. A megkülönböztető jelzések elhelyezése az ellenőrzőbetűkhöz hasonlóan nagyon változatos. Helyüket az egyes típuscsoportoknál ismertetjük.

A második világháború alatt egy különben nagyon ritkán használt megkülönböztető jelzést alkalmaztak, az „a” betűt, melyet az ellenőrző betű után véstek. Ezt ne tévesszük össze a kettős ellenőrzőbetűvel, bár észlelhető eltérés a kettő között nincs, csak következtetéssel állapítható meg. Például Beszterce 1 Na nem azt jelenti, hogy e hivatal 36. bélyegzőjét — kifogyván az ábécé — mint a következő 35 darabból álló bélyegzősorozat első tagját Na-val jelölték, feltételezve, hogy a sorozatjelzésre az N betűt használták fel, hanem azt, hogy az elveszett 15., tehát N ellenőrzőbetűs bélyegzőjének pótlására készült másodpéldány.

A megkülönböztető jelzések alkalmazásánál még egy érdekes elvre kell felhívnunk a figyelmet. Az egyes gyártási időszakokban készült bélyegzők, különösen akkor, ha minél későbbi időszakról van szó, annyira eltérnek egymástól, hogy még a laikus által is első pillantásra megkülönböztethetők egymástól. A megkülönböztető jelzés alkalmazásánál ezt azonban nem veszik figyelembe, csupán azt, hogy az elveszett bélyegzőnek volt-e s ha igen, milyen ellenőrzőbetűje. Ebből következik, hogy ha egy típuscsoportban találunk megkülönböztető jelzésű bélyegzőt, az nem jelenti azt, hogy ez a bélyegző ugyanabban a típuscsoportban megkülönböztető jelzés nélkül is előfordul.

### 4. A keltezés és a hk-bélyegzők rendszere

A keltezés változtatására szolgáló berendezés a bélyegző rendszerét határozza meg. Azok a bélyegzők, amelyeken a keltezés jelzésére alkalmazott számok és betűk cserélhetők, a *betétrendszerűek*; jelzésük B. Ezekről a hk-bélyegzők kialakulásánál már röviden megemlékeztünk. Azok pedig, amelyeken az egyes azonos jelzéseket kerékkel elfordítható légtelenített láncokra erősítik, a *kerékrendszerűek*, jelzésük Kr.

A hk-bélyegzők kialakulásától, feltehetően 1820-tól a h-bélyegzők mellett mind több és több betétrendszerű bélyegző kerül használatba, sőt a magyar postaigazgatás önállósítása után azokat ki is szorítja. Eltekintve az 1873-1884 között készült elenyészően kevés, alig több, mint száz darab kerékrendszerű bélyegzőtől, a hivatalok 1890-ig kizárólag betétrendszerű hk-bélyegzőket hasz-
náltak. Ettől kezdve a kincstári postahivatalok és a nagyobb postamesterségek részére kerékrendszerű, a többi részére betétrendszerű bélyegző készül. Így a kétféle rendszerű bélyegzőket 1920-ig együtt használták. Ekkor szüntették meg a betétrendszerű bélyegzők gyártását, melyekből napjainkban már csak alig félszáz darab áll használatban. Az 1892 előtt készült betétrendszerű bélyegzőktől eredő bélyegzéseket könnyű megkülönböztetni a kerékrendszerűekétől, mert ezek alakja is merőben eltérő. Az 1890-1920-ig terjedő közös gyártási időszakban már más a helyzet. Mindkét fajta bélyegző alakfajtái nagyon sokszor megegyeznek. A fennálló egyéb eltérések mellett a két rendszerű bélyegző közt a döntő különbség a keltezés számjegyeinek típusa. A betétrendszerűek számjegyei mindig antikva, míg a kerékrendszerűeké kizárólag groteszk típusúak.

##### a) Betétrendszerű (B) hk-bélyegzők

A betétrendszerű bélyegzőkön a keltezés év-, hó-, nap-, óra- és indítási jelzésből állhat. A betétrendszerű bélyegzők fajtáit a felsorolt öt elem összetétele és elhelyezése határozza meg. A postamesteri bélyegzőket a hivatalos bélyegzőktől különválasztva kell tárgyalnunk, mert amíg a központilag rendelt és gyártott bélyegzők rendszerezésénél megállapítható szabályok szinte törvényszerűek, addig a szabályokat a postamesteri bélyegzőkre csak értelemszerűen lehet alkalmazni. Ennek oka, hogy amíg a postakincstár által rendelt bélyegzőket 1867-től egy vállalatnál gyártották, illetve gyártják, addig az említetteket a postamesterek saját maguk készítették, vagy a legkülönbözőbb helyeken rendelték meg. Ennek az lett a következménye, hogy amíg a hivatalos bélyegzőknél az egy gyártási időszakban készült bélyegzők felépítése és a véset elrendezése azonos, addig a postamesteri bélyegzőknél a legváltozatosabb képet mutatja. Épp ezért e kérdésnél szakítunk az eddigi, az időrendi sorrendben való tárgyalás módszerével s először a központilag beszerzett bélyegzők rendszerével foglalkozunk s csak ez után a postamesteriekkel.

A keltezés két részét, a hónapot, napot egymás felett tartalmazó bélyegző *kétsoros betétrendszerű*, jelzése B2 (11., 95. és 113. ábra). 1837-től 1867-ig alkalmazták.

A keltezés három részét, az évet, hónapot és napot egymás felett tartalmazó bélyegző *háromsoros betétrendszerű*, jelzése B3 (77., 91., 109. és 138. ábra). Alkalmazták 1867-től 1892-ig. A használatban álló bélyegzőknél az évszám 1899-ig kétjegyű, 1900-tól háromjegyű. Gyártásuk kezdetétől néha előfordul a négyjegyű évszám is. A rendszer jelben az év számjegyeit tört alakban adjuk meg. Eszerint a B3 rendszerű bélyegzők három alfajtája a B3/2 (149. ábra), a B3/3 (150. ábra) és a B3/4 (135. ábra).

Egyes nagyobb postahivataloknál előfordul, hogy a napszakjelzést, vagy az indítási jelzést a keltezésbe, mint új sort veszik fel. Így a B2-ből végeredményben B3, a B3-ból pedig B4 rendszerű lenne. A B3 viszont azt a bélyegzőt is jelenti, amely a napot, hónapot és évet tartalmazza. Az előbb említett B3 pedig a napot, hónapot és napszakot, vagy az indítási jelzést tartalmazza. Részben ennek a zavaró jelölési körülménynek kiküszöbölésére, részben pedig azért, mert az úgynevezett B4 bélyegzők — év-, hó-, nap- és napszakjelzés — száma oly kevés, hogy azért külön csoportot képezni nem érdemes, az eredeti
rendszerjelet megtartjuk, de feltüntetjük a többletsort. Így ez a két rendszerjel, mint a B2 és B3 bélyegzők egy-egy alfajtája, B2+1 és B3+1 lesz.

A B3+1 rendszerű bélyegzőknél a keltezés sorrendje rendszerint nap-, hónap-, napszak- és évjelzés. Napszakjelzés helyett ekkor alkalmaznak először órajelzést az arab és római számokkal, mint jelképes napszakjelzést. Az arab számok (165. ábra) a nappali órákat reggel 6-tól este 6-ig, a római számok pedig (166. ábra) az éjjeli órákat este 6-tól reggel 6-ig jelentik. A horvátországi hasonló bélyegzőkön óra és napszakjelzést alkalmaznak. Rendszerint a harmadik sorban találjuk arab számmal az órát és utána a napszakjelzést „JUT” vagy „VEČ” rövidítéssel (168. és 133. ábra). Horvátul „jutrom” reggelt, „večera” estét jelent.

Az egyes keltezési sorok között látható 5-8 milliméter hosszú egyenes darabka a sorválasztó vonal. A B2 bélyegzőknél általában egy (113. ábra) a B3-nál általában két darabot (162. ábra) találunk. A sorválasztó vonal azonban mindkét rendszernél hiányozhat is (141. ábra). Téves összeállításnál a bélyegzéseken találunk rendellenes helyen fekvő sorválasztó vonalat is. A B2-nél az első sor felett, vagy a második alatt, a B3-nál az első sor felett (148. ábra), valamint a harmadik sor alatt. A sorválasztóvonal hiány a B3-nál részleges is lehet, mikor is a meglevő egy vonal vagy az első és második (149. ábra), vagy a második és harmadik sor között fekszik.

Alak szerint a B2 bélyegzők többnyire egygyűrűsök és egykörösök, a B3-ok egykörösök és hatszögletűek, ritkán négyszög vagy ellipszis alakúak.

A kincstári és a nagyobb postamesteri hivatalok részére az 1890-ben rendszeresített kerékrendszerű bélyegzők gyártásával az egykörös alakfőfajta helyett kezdetét vette a pántos körbélyegzők alkalmazása. A kisebb postamesterségek részére is bevezették 1892-ben ezt az alakfőfajtát s ezzel az egykörös körbélyegző gyártása megszűnt. Az alakváltozás természetesen magával hozta a B3 rendszer megváltoztatását is. A keletrészeket most már nem lehetett három sorban elhelyezni, hanem azok a kerékrendszerűekhez hasonlóan, a harántpántban nyertek helyet. Így alakult ki a betétrendszerű bélyegzők utolsó formája, az egysoros betétrendszerű, jelzése B1 (187. ábra). Az évszámot 1899. december 31-ig az év két, 1900. január 1-től három utolsó számjegyével jelölték, így a teljes keltezés öt, illetve hat jelből áll, melyből egy a betűvel rövidített hónapjel. A B3 bélyegzőkhöz hasonlóan ezeket B1/2 és B1/3 rendszerűnek nevezzük (192. és 193. ábra). E változásnak megfelelően a már használatban álló bélyegzőket úgy alakították át, hogy a betétek részére szolgáló vájatot hosszabbra vésték és a betétszám-készletet egy darab 9-es számjegyű betéttel kiegészítették. Az átalakításokat az 19. század utolsó két évében végezték el. Az ezektől a bélyegzőktől eredő bélyegzések mind B1/2, mind B1/3 keltezéssel előfordulnak. Az ezután gyártottak természetesen mind B1/3 rendszerűek.

A postamesteri bélyegzőket az előzőkben mondottak értelemszerű alkalmazásával aszerint nevezzük szintén B1, B2 és B3 rendszerűnek, hogy a keltezést egy, két, vagy három sorban helyezték el. A B1 és B2 rendszerűeknél aszerint, hogy a keltezés mindhárom része (év, hó, és nap), vagy csak két része (hó és nap) fordul-e elő, B1/év, B2/év, B1/hó és B2/hó rendszerűt különbőz tétünk meg. A keltezés összetétele a lehető legtágabb határok közt változik. Az évszám két, három, vagy négy számjeggyel szerepel. Hónap neve teljesen
kiírva, vagy legkülönfélébb módon rövidítve, nagybetűkkel, kisbetűkkel, vagy nagy kezdő- és tovább kisbetűkkel. Gyakran előfordul arab számmal, ritkán római számmal is. Nap jelzés arab szám. A keltezés sorrendje német (nap, hó és év), vagy magyar (év, hó és nap) írásmóddal. A számok és betűk típusa antikva, groteszk, gót és írott.

##### b) Kerékrendszerű, (Kr) hk-bélyegzők

Pest város postahivatal részére 1868-ban, minden valószínűség szerint kísérleti célra készült az első kerékrendszerű bélyegző. Teljes harántpántos körbélyegző (173−177. ábra). A keltezés változtatására hat, kerékre fűzött lánc szolgált. A láncokra nap, hó és évjelzésre antikva típusú arab számokat véstek. Későbbi évekből eredő bélyegzéseket még nem találtunk. Ezzel a merőben új rendszerű bélyegzővel kedvező tapasztalatokat szerezhettek, mert a posta 1873-ban, de most már sokkal szélesebb körű alkalmazásra ismét kerékrendszerű bélyegzőket rendelt. Ezek gyártását azonban 1884-ben beszüntették, pontosabban a Bélyegzőgyár ettől kezdve nem kapott ilyen rendelést. Sem az 1868-ban, sem az 1873-tól gyártott ilyen bélyegzők alakjára, céljára, rendszeresítésükre, továbbá gyártásuk megszüntetésére vonatkozó hivatalos adatot, vagy rendelkezést még nem sikerült találnunk. Az eddig előkerült bélyegzések alapján számukat alig több, mint százra tehetjük. Ezeket az 1890-től fokozatosan alkalmazott, majd 1924-től kizárólagosan gyártott Kr bélyegzők *őseinek* tekintjük s ezért rendszer jelnek a Krő-t használjuk.

A Krő bélyegzők kétféle kivitelben, napszakjelzés nélkül és jelképes napszakjelzéssel készültek. A napszakjelzés nélküliek öt kerekűek, tehát Krő5 rendszerűek (176. ábra). A napszakjelzésesek hétkerekűek, tehát Krő7 rendszerűek (173. ábra). Órajelzéssel készültek, melyet ugyanúgy jelöltek arab és római számokkal, mint a B3+1 rendszerű bélyegzőknél. Az órajelzést a napjelzés után két láncra helyezték el. A hatodik láncra ,, — „ és a római számok, a hetedikre „ — „ és az arab számok kerültek. Nappali óráknál a hatodik, az éjjelieknél a hetedik láncot állították „ — „-re. Sokszor találunk olyan bélyegzéseket, ahol elmulasztották az órajelzés beállítását (172. ábra). A Krő bélyegzőknél még meg kell említenünk, hogy ezek az egyedüli Kr bélyegzők, ahol a keltezés számjegyeinek típusa a B rendszerűekéhez hasonlóan még antikva és nem groteszk.

A Krő bélyegzők gyártásának beszüntetése után hat évvel, 1890 elején a kincstári hivatalok és a nagyobb postamesterségek részére, most már valószínű külföldi mintára postánk is rendszeresíti a véglegesnek nevezhető Kr bélyegzőket, amelyeket több-kevesebb változtatással még ma is használnak.

Az 1890-ben rendszeresített Kr bélyegzőkkel a napszakjelzés véglegesen a keltezésbe került s azzal egy sorban, mint annak befejező része a harántpántban nyert elhelyezést. A teljes keltezés feltüntetésére nyolc láncot alkalmaztak, az első kettőn az évjel, a harmadikon a hónapjel, a negyedik és ötödiken a napjel, a hatodikon a napszakjel és a két utolsón az órajelzés foglal helyet. A napszakjelzés ugyanazokból a betűjelekből áll, mint a B1 rendszerűeknél, tehát N és É. Az órajelzés 1-től 12-ig terjed. Ezek a bélyegzők tehát nyolckerekűek, rendszer jelük Kr8 lenne. A későbbiekben majd látjuk, hogy olyan nyolckerekű Kr bélyegzőket is rendszeresítettek, melyekben nem
szerepel napszakjelzés, ezért ezek rendszerjele, az említett későbbitől való megkülönböztetés érdekében Kr8n (178. ábra).

A 19. század legvégén, 1898 és 99-ben már felmerült a századforduló évszámának, az 1900-nak a keltezésben való jelzése. Az évszámot most nem jelölhették két utolsó számjegyével. Ezért rátértek az évszámjelzésnél a három utolsó számjegy használatára. Így alakultak ki a *kilenckerekű kerékrendszerű bélyegzők* (211. ábra). Rendszerjelük Kr9. A jelölt időponttól az új bélyegzőket már így gyártották, a már használatban állókat pedig az eddigi két évszámjel elé egy új lánc befűzésével átalakították. Az első láncra mindössze két számjegy, a 8 és 9-es került. A nagy forgalmú munkahelyeken a bélyegzők élettartama, a rendkívül nagy igénybevétel miatt 2-5 év, míg a kisforgalmú munkahelyeken nem ritka az 50 - 60 év sem. Az élettartamot átlagosan húsz és harminc év közt szabhatjuk meg. Valószínű ezt a tapasztalatot vetették össze a bélyegzők egyszerűbb és így olcsóbb előállítási lehetőségével. Ugyanis a háromjegyű évszám középső láncára — ahol a tízes számjegyeket állítják — vésett tíz számjegy (O-9-ig) közül az átlagos használati idő mellett három esetleg négy számot használtak fel, mire a bélyegző tönkrement. A többi számjegy így használatba sem került, tehát feleslegesnek bizonyult. Ezért eleinte a nagy forgalmú, erősen igénybevett munkahelyek részére készült bélyegzőknél, az idők folyamán pedig mind többnél és többnél az első és második lánc helyett egy szélesebb láncot alkalmaztak s ha erre például rávésték a 90, 91 és 92-es számot, az évszám állítását 1900. január 1-től 1929. december 31-ig, tehát harminc évig végezhették. Az így gyártott bélyegzők végeredményben nyolckerekűek, de mert a bélyegzésen ugyanazt a képet mutatja, mint a kilenckerekűeké, nem teszünk köztük különbséget. Másszóval az alkalmazott láncoknak nem a valós számát vesszük figyelembe, hanem a bélyegzésen látható és leszámolható jelzések számát.

A B1 bélyegzők mellett a kincstári hivatalok és nagyobb postamesterségek oly munkahelyei részére, ahol a napszak jelzése szükségtelen volt, 1912-től megkezdték a napszakjelzés nélküli (év-, hó- és napjel) Kr bélyegzők gyártását is. Ugyanezeket a bélyegzőket rendszeresítették 1912-ben a mozgó- és kalauzposták részére is. Ezek a *hatkerekű kerékrendszerű bélyegzők* (489. ábra). Rendszerjelük Kr6. Kilenc év telt el, míg ezek használatát minden oly postahely részéibe kiterjesztették, melyek nem Kr9 bélyegzőt használnak, így 1921-től csak Kr bélyegzőket gyártanak.

Az 1921-es év még egy lényeges változást hozott. Ekkor tértek át a tizenkétórás órabeosztásról a huszonnégyórásra. Ezt a rendelkezést a postának is végre kellett hajtania. Ennek eredményeként feleslegessé vált a napszakjel, az N és É — mert például az N4 órából 16 óra lett — aminek elhagyásával a Kr9 ismét Kr8 rendszerűvé alakult (225. és 229. ábra). Az 1890-es és az 1921-es Kr8 rendszer megkülönböztetésére, mivel az utóbbi napszakjelzés nélküli, rendszer jelének a *Kr8-at*, míg a napszakjelzéses 1890-es rendszerjelének, mint már ott említettük ezért használjuk a *Kr8n-et*.

A bélyegzők rendszerében az 1938-as év hozta az utolsó változást. Ekkor ismét áttértek az évszám háromjegyű jelöléséről a kétjegyűre. Így elmaradt az első lánc. Ennek eredményeként a Kr8 rendszerű *Kr7-re* (255. ábra), a Kr6 pedig *Kr5-re* (263. ábra) változott. Ugyanekkor a hónapjelzésnél az eddigi betűrövidítés helyett a római számok alkalmazására tértek át.

Valószínűleg takarékossági ok következménye, hogy sokszor évtizedekkel valamilyen típus gyártásának megszüntetése után ismét felbukkan egy-egy, vagy néhány darab, már régen nem gyártott rendszerű bélyegző. Sőt az is előfordul, hogy két rendszer eleme keverve szerepel egy új bélyegzőn. Tekintettel ezek elenyésző számára, nem találtuk célszerűnek, hogy ezek részére külön típuscsoportokat képezzünk, hanem ezeket a gyártási időszaknak megfelelő típuscsoportba, mint változatot vesszük fel. Keletkezésüket az említett okon belül két körülménynek köszönhetik. Amikor új postahely megnyitását határozzák el, a Posta Anyagszertára megrendeli a szükséges bélyegzőket. Gyakran előfordul, hogy különleges okok, háború, megszállások, békeszerződések területváltozási rendelkezései, a helynév időközbeni megváltoztatása, stb. következtében a szóbanforgó postahely megnyitására nem, vagy más hivatalnéven kerül sor. Az elkészült bélyegzők használatlanul az Anyagszertár birtokában maradnak. A másik körülmény rövid ideig működő postahelyek megszűnéséből következik. Ezek bélyegzőit, hasonlóan a tönkrement bélyegzőkhöz, az illetékes postaigazgatóságok az Anyagszertárnak szolgáltatják be, ahol a használatból kivont bélyegzőket megsemmisítik. A használatba nem került új bélyegzők egy részét körülbelül 1940 óta átvésik, az alig használtaknak a keltezés változtatására szolgáló berendezését, illetve annak egyes, még használható láncait az új bélyegzőkbe beépíttetik. Innen adódik az az érdekesség, hogy még napjainkban is készül oly Kr7, vagy Kr5 bélyegző, ahol a hónapot nem római számmal, hanem betűrövidítéssel jelölik. Sőt ennek az ellenkezője is előfordul úgy, hogy 1938 óta nem gyártott Kr8 rendszerű bélyegzőt készítenek, de a hónap római számos.

### 5. A bélyegzők nyelve és a bélyegzések színe

A bélyegzők nyelvén azt értjük, hogy a helynév és az esetleges szöveg milyen nyelven készült. A nyelvhasználatot általában az ország mindenkori politikai helyzete, vagy még helyesebben az Ausztriától való függősége és a Horvátországgal való kapcsolata szabta meg. Ennek megfelelően egy, két és három nyelvű bélyegzőket különböztetünk meg. A helynév nyelve latin, német, magyar, olasz és egyetlen egy esetben francia. A többnyelvűeknél magyar-német, magyar-horvát, magyar-olasz, magyar-latin és magyar-rutén (cirill betűkkel), német-horvát és magyar-német-horvát. A helynéven kívüli szöveg nyelve német, magyar, vagy olasz, a többnyelvűeknél magyar-horvát, magyar német, magyar-rutén vagy német-horvát.

A különböző nyelvű szöveg alkalmazási időszakai élesen nem határolhatók el. Eleinte vegyesen fordulnak elő, majd 1867-től mind élesebben meghatározhatók. A latin nyelvű szöveget általában a német és magyar mellett a 18. században használták.

A német nyelvet a bélyegzők zöménél általában az 1840-es évek közepéig, majd kizárólag az abszolutizmus korában, 1850-867-ig alkalmazták.

Magyar nyelvű bélyegzőkkel kezdettől fogva találkozunk, Számuk különösen 1847-től szaporodik. A Helytartótanács ugyanis 1847. május 4-én rendeli el a magyar nyelv hivatalos használatát. Az első magyar felelős kormány megalakulása után a földművelés,- ipar- és kereskedelmi miniszter
1848. május 24-én elrendeli a magyarországi postahivatalok részére a magyar nyelvű címtáblák, pecsétnyomók és bélyegzők kötelező alkalmazását. Mint érdekességet idézzük a rendelet pár szavát: „. . . és a *levélbélyegek* magyar helynevekkel láttassanak el.” A bélyeg akkor nem bélyeget, a levélbélyeg sem levélbélyeget, hanem postai hely- és keletbélyegzőt jelentett. Itt rá kell. mutatnunk Térfi művének egyik tévedésére. A magyar nyelvű címtáblák, pecsétnyomók és bélyegzők használatának elrendelését is mint a Helytartótanács rendeletét említi és időpontját is egy évvel előbbre, 1847-re teszi.

Ebben a néhány évben készült különben a legtöbb magyar-német kétnyelvű bélyegző is. 1867. május 1-től, most már a papíron legalábbis önálló magyar postaigazgatás kizárólag a magyar nyelvű bélyegzőket engedélyezi és alkalmazza. Tagadhatatlan az is, hogy 1871-ig még készülnek magyar-német kétnyelvű bélyegzők, ezek eredetének okait azonban a postahivatalok állandó és ideiglenes jellegű h- és hk-bélyegzőinek ismertetésénél elemezzük.

Az olasz és olasz-vegyes nyelvű bélyegzőket Fiuméban használták, a 19. század végéig. Horvátország területén a német, majd a horvát-német nyelvű bélyegzők után 1871-től általában a horvát névnek megfelelő helynevet használták. Kivételt képeztek azok a nagy hivatalok, ahol a városnak, községnek magyar és horvát neve is volt. Ezeknél többszöri változtatással csak magyar, csak horvát, majd magyar-horvát és horvát-magyar megnevezést alkalmaztak. Az egy francia nyelvű bélyegzőt Sopron város postahivatal használta. A magyar-rutén nyelvű bélyegzőket a kárpátaljai autonóm területen, 1939. július 7-től a második világháború végéig használták.

A bélyegzéshez használt festék általában fekete. Kezdetben előszeretettel használtak színes festéket is. A h-, hk-bélyegzők használatának kezdetétől alkalmazott színek a vörös, zöld, kék, ibolya-vörös és kékes árnyalatban valamint a sárga. Ez utóbbit ne tévesszük össze egyes régi, vagy háborús oxidált feketével. Ma a fekete színen-kívül két kezelési szaknál, a készpénzzel bérmentesített küldemények és a sürgős táviratok kezelésénél alkalmazzák a vörös színt. A hk-bélyegzések különben mind feketék. Az alkalmi bélyegzőknél még ma is gyakori a színes festékpárna használata.

### 6. Rendszerképzö elemek

A bélyegzők (bélyegzések) alakjára, szövegére, díszítésére, a keltezés és egyéb jelzésekre, valamint rendszerére vonatkozó és az előzőekben tárgyalt megállapítások határozzák meg azokat az alapelemeket, melyek segítségével, felépíthetjük a bélyegzők (bélyegzések) rendszerezését. Az itt szerepet játszó bélyegző (bélyegzés) részeket gyűjtőnéven *rendszerképző elemeknek* nevezzük. A rendszerképző elemek közül azok, melyeknek teljes, esetleg részleges jelenléte, vagy elmaradása határozza meg, hogy valamely bélyegző (bélyegzés) mely típuscsoportba tartozik, a *típuscsoport meghatározó elemek*. Ide tartoznak az alakfőfajta, a bélyegzők rendszere és a fődíszítőelemek, vagy ezek elmaradása. Egy-egy típuscsoportba tartozó bélyegzőkre ezek az elemek jellemzőek.

A típuscsoporton belül lehetnek olyan eltérések, melyek a gyártási idő bizonyos szakaszára jellemzőek. Például a pántos körbélyegzőknél 1890-től
napjainkig a korona alkalmazása, vagy elhagyása. Ilyenkor a csoporton belül alcsoportokat képezünk s ezeket a csoportot jelző nagybetű mellett vagy egy kisbetűvel, vagy egyéb módon jelezzük. Ezekkel részletesen a típuscsoportok tárgyalásánál foglalkozunk.

Ugyanazon a típuscsoporton, vagy alcsoporton belül — természetesen eltekintve a helynévtől — az egymástól eltérő vésetű bélyegzők képezik a *típusokat*. Az ezekre jellemző elemeket *típusmeghatározó elemeknek* nevezzük.

A típusmeghatározó elemek az alakfajta, a hivatalnév összetétele, a helyjelölés, a földrajzi helymeghatározás, a napszak- és indítási jelzés, a szöveg betűinek és számjegyeinek típusa, az ellenőrzőbetűk elhelyezése és a megkülönböztető jelzések.

A típusképzésnél azonban olyan okok merültek fel, amelyek egy típuson belül is további bontást tettek szükségessé. Ezeket *változatoknak* nevezzük. A változatokat előidéző okokat két csoportba oszthatjuk. Az elsőbe azok tartoznak, melyek következtében a használatban álló bélyegzőket kellett megváltoztatni. E változtatás folyamányaként, annak megtörténte után a bélyegzések már eltérő képet mutatnak. Tehát itt a bélyegző ugyanaz maradt, csak a bélyegzés változott.

A második csoportba tartozó okok leggyakrabbika az, amikor különösen a nagy forgalmú munkahelyeken, a típuscsoport gyártási időszakán belül, ugyanaz az ellenőrzőbetűs bélyegző megy tönkre. A helyette készített új bélyegzőtől és a régitől eredő bélyegzések egyformák, tehát azonos típusúak. Viszont kisebb-nagyobb vésési eltéréseket tartalmaznak, így ezek is változatokat képeznek. Ebben az esetben különböző bélyegzőkről, de közel azonos bélyegzésekről van szó. Az elmondottakból következik, hogy a változatok, ellentétben a típusokkal nem egységes elvek szerint jönnek létre, ami miatt a rendszerezésbe sem illeszthetők egyformán be.

Az először említett változtatások háromféleképp keletkezhetnek. A legegyszerűbb mód az, amikor a véset feleslegessé váló részét eltávolítják. Egyszerűen kivésik. Ezek a *kivésett bélyegzők*. A második mód az, amikor a feleslegessé váló részeket kivésik és az új részeket ugyanabba a bélyegzőbe bevésik. Ezek az *átvésett bélyegzők*. Végül amikor a keltezésre szolgáló berendezést változtatják meg, az *átalakított bélyegzők* keletkeznek.

A tönkrement bélyegzők helyett készített új bélyegzőknél változhat a keretvonal és a betű nagysága, a keltezésben előforduló számok alakja és mérete, a betűközök, a körirat nyílt része (a kezdő és végpont közti távolság), a szöveg betűinek egymáshoz, a díszítéshez, vagy az osztóvonalakhoz viszonyított elhelyezése stb. Az esetleges több eltérés közül mindig csak egy-két legjellemzőbb eltérést adjunk meg. Méretmegadásoknál lehetőleg milliméteres, de legfeljebb fél milliméteres eltérést vehetünk figyelembe, mert ennél kisebb méreteltéréseket a papír, festék és a bélyegzés technikája is eredményezhet.

A bélyegzők megváltoztatására szolgáló okokat, fejtegetéseink során már említett néhány esettel együtt a következőkben foglalhatjuk össze.

A német hivatalos nyelv eltörlése után, valamint a kárpátaljai autonóm terület rendezésekor, az onnan kiváló hivatalok kétnyelvű, magyar-német, illetve magyar-rutén bélyegzőiből kivésték az idegen nyelvű helynevet.

Pályaudvarról községbe kerülő, vagy számozott hivatalnak nem számozottra való névváltoztatásánál kivésték a „P. U.” jelzést, vagy a hivatalszámot.

Rendszerváltozás következtében kivésték a második fődíszítőelemet, a koronát.

Az országos helynévrendezés előtt kötőjellel elválasztva külön írt összetett helynevű bélyegzőkből a rendezés után kivésték a kötőjeleket.

Az 1890-1892 és 1918-1920-ban korona nélkül gyártott bélyegzőkbe az első fődíszítőelemnek, a vonalkázás megfelelő részének kivésése után bevésték a második fődíszítőelemet, a koronát.

Egyszerű helynevű hivatal egypántos bélyegzőit, ha a hivatal számozott nevet kap, gyakran kétpántosokká alakítják át. Ilyenkor kivésik az alsó félgyűrűben levő díszítést, az alsó körszelet alsó körvonalának megfelelő darabját és ha van, az alsó körszeletből az ellenőrzőbetűt. Ezek helyére bevésik a függőleges pánt osztóvonalait, a hivatalszámot és újra, de most már párban az ellenőrzőbetűt.

A B1/2 és Kr8n bélyegzőknél a századfordulón a kétjegyű évszámot háromjegyűre egészítették ki s a keletváltoztatásra szolgáló berendezést ennek megfelelően alakították át.

A rendszertan ismeretében most már rátérhetünk postahelyeink bélyegzőinek és bélyegzéseinek részletes tárgyalására.

## II. Fejezeta postahivatalok bélyegzői

A postahivataloknál használt bélyegzők eredete alapján az 1752-vel kezdődő és napjainkig tartó időszakot három korszakra oszthatjuk. Az osztrák postaigazgatás postamesteri-, az osztrák postaigazgatás hivatalos és a magyar postaigazgatás bélyegzőinek korára. A három korszakot évszámmal azonban élesen nem választhatjuk el egymástól. Az osztrák postaigazgatás hiába rendszeresít 1840-ben és 1850-ben előírt alakot és hiába gyártat központilag hk-bélyegzőket. Ugyanis ezekkel részben csak az új postahivatalokat szerelik fel, részben pedig a már működő postamesterségek csak akkor kapnak, ha azt külön kérik. Ez az oka annak, hogy egyes postamesterek még jóval 1850 után is készíttetnek saját hatáskörükben bélyegzőket.

Ugyanez a helyzet, bár itt más okok játszottak közre, az osztrák és a magyar postaigazgatás különválása után is. A magyar postaigazgatás 1867 május elsejei önállósulási időpontja sem egy meghatározott kelet a bélyegzők gyártásának szempontjából éspedig azért nem, mert 1871. január 1-ig a Magyarország területén működő egyes postaszervek részére még Bécsben készülnek bélyegzők.

Joggal merülhet fel a kérdés, hogy ha a magyar postaigazgatás visszanyerte önállóságát, miért készülhettek még majdnem négy évig idegenben bélyegzők? Ennek megértéséhez rövid történelmi visszapillantást kell vetnünk.

A kiegyezéskor a magyar postaigazgatás hatáskörébe az akkori Magyarország és Erdély került. Az osztrák postaigazgatás hatáskörében maradt a Határőrvidék. Ez magába foglalta Horvát- és Tótország nagyrészét, a Szerémséget, a német és a román bánságot. A magyar-horvát viszonyt szabályozó 1868. évi XXX. tc. a Határőrvidék 11 határőrezredét Horvát-Szlavón és Dalmát­országhoz tartozónak ismeri el, a többi részt pedig Magyarországhoz csatolja. A postahivatalok átvételére az 1868. március 30-án kelt számnélküli rendelet (R. 1868. III. 31-i 9. szám) a következőket mondja:

„1868. április 1-től kezdve a zágrábi cs. kir. postaigazgatóság s a kerülethez tartozó postahivatalok s postaintézetek a cs. kir. kereskedelmi ministerium hatásköréből kiválnak. Horvát- és Tótország polgári kormányzatú részeiben rendszeresített és az A. alatti jegyzékben elősorolt hivatalok a zágrábi postaigazgatóság közvetlen igazgatása alatt maradván az ahhoz tartozó tisztviselőkkel és hivatalbéliekkel együtt a m. kir. kereskedelmi ministerium vezetése
alá helyeztetnek. Ellenben a horvát- és tótországi, valamint a szerb bánáti határőrvidékben létező és a B. alatti jegyzékben előszámlált postahivatalok, az ottani tiszti és szolgaszemélyzettel együtt ugyancsak f. é. április 1-től kezdve a Zimonyban felállított postafelügyelőséghez (Postinspectorat) csatoltatnak, mely a közvetlen igazgatást a cs. kir. postaigazgatóságok részére megszabott hatáskör korlátain belül átveszi s a cs. kir. hadügyministerium vezetése alá helyeztetnek.” A zágrábi postaigazgatóság tehát 1867. május 1-től 1868. április l-ig ezért rendelte bélyegzőit Bécsben.

A rendeletben említett B. jegyzékben szereplő határőrvidéki postahivatalok pedig csak 1871. január 1-től kerültek a magyar postaigazgatás hatáskörébe. A vonatkozó 24.541/4619 sz. rendelet (R. 1870. XII. 24-i 21. szám) a következőképp intézkedik:

„1871. évi január 1-től kezdve a postaügy vezetését és főigazgatását a Horvát-Tótországi és a Szerb bánáti határőrvidéken a földmívelés, ipar és kereskedelemügyi m. kir. ministerium veszi át. A zimonyi cs. kir. postafelügyelőség f. évi december hó 31-ével megszűnik, a kötelékéhez tartozó, az alábbi jegyzékben elősorolt postahivatalok, postaintézetek és pedig a Horvát-Tótországi határőrvidéken a Pétervárad-i ezredbeliekkel együtt a zágrábi, a Szerb bánáti és a titeli zászlóaljbéliek a temesvári postaigazgatóság közvetlen igazgatása alá helyeztetnek”. A Határőrvidék idetartozó postahivatalai részére ezért készültek 1867. május 1-től 1870. december 31-ig a bélyegzők az osztrák postaigazgatás rendelésére Bécsben.

Még meg kell jegyeznünk, hogy a magyar postaigazgatás a B3 rendszerű bélyegzők rendszeresítésével néhány hónappal megelőzte az osztrák postaigazgatást. Mivel azonban ezt a rendszert az osztrákok tőlünk átvették, a Bécsben gyártott bélyegzők hasonlóak a Pesten gyártottakhoz.

A felsoroltak figyelembevételével tehát a típuscsoportokat nem történelmi szempontok, hanem a rendszertanban tárgyalt típuscsoportképző elemek alapján alakítjuk ki.

Az osztrák postaigazgatás idejéből eredő és 1867. május 1 után még forgalomban levő h- és hk-bélyegzők használati idejével kapcsolatban egy nem érdektelen körülményre kell a figyelmet felhívnunk. Tény, hogy a magyar postaigazgatás önállósítása után a posta első intézkedései közé tartozott a magyar hk-bélyegzők rendszeresítése és gyors ütemű beszerzése. Ennek következtében az ettől az időponttól megnyíló új postahelyeket már kizárólag magyar gyártmányú hk-bélyegzőkkel szerelik fel, a már működő hivatalokét gyors ütemben kicserélik. Az osztrák postaigazgatás idejéből származó és hk-bélyegzőket azonban nem kellett beszolgáltatni. Így azok a hivatalok birtokában maradtak. Az új bélyegzők átvétele után is még sok hivatal rövidebb-hosszabb ideig használta ezeket, bár rendszerint csak a belkezelésben. A legtovább használt ilyen h-bélyegző Babócsa postahivatal 1840-ben készült és a hB típuscsoportba tartozó bélyegzője, melyet csomagszállítóleveleken 1920 után is használtak, a hátoldali kezelési bélyegző helyett.

Negyed század telt el addig, amíg a tönkrement bélyegzők beszolgáltatását szabályozták. A 30.547/V. 9 sz. rendelet (PTRT. 1892. V. 16-i 28. szám) kimondja, hogy új hk- és egyéb bélyegzők, valamint pecsétnyomók kiadása esetén a régit megsemmisítésre be kell szolgáltatni az országos posta- és távírdagazdászati hivatalhoz, mai nevén a posta Központi Anyagszertárhoz.

Az új bélyegzők beszerzése 1871-től központilag történt s az a Postavezérigazgatóság hatáskörébe tartozott. Az egyes gyártási időszakok bélyegzői ezért mutatnak egységes képet. A posta 1951. évi átszervezésénél azonban a bélyegzők központi beszerzésének jogkörét a postaigazgatóságok hatáskörébe utalták. Ennek eredményeként az azóta gyártott bélyegzők, bár sem alakjuk, sem rendszerük, sem szövegelrendezésük nem változott meg, már korántsem olyan egységesek, mint az előző időszakokban.

Az 1867-től 1871-ig terjedő időszakról még azt is meg kell említenünk, hogy a zágrábi postaigazgatóságon kívül a többi postaigazgatóságnál is előfordult, hogy saját hatáskörükben rendeltek hk-bélyegzőket. Így lát napvilágot még néhány, erősen az osztrák postaigazgatás bélyegzőire emlékeztető magyar-német, vagy magyar/német szövegelrendezésű kétnyelvű bélyegző. Ezek a már említett ellipszis alakú és a soproni postaigazgatóság által rendelt bélyegzőktől eltekintve, egykörös B3 hk-bélyegzők. A német helynevet azonban 1871-től kezdve ezekből kivésték, vagy a bélyegzőket kivonták a forgalomból.

A típuscsoport jelölésekre használt nagybetűk közül nyolcat külön ki kell emelnünk. *„A”*-val jelöljük a sor-, *„B”*-vel a négyszögletes, *„C”*-vel az ellipszis alakú, *„D”*-vel az egygyűrűs kör- és *„I”*-vel a hatszögletes bélyegzőket. Továbbá *„E”*-vel a B2 rendszerű egykörös, *„F”*-fel a B3 rendszerű egykörös és *„J”*-vel a B1 rendszerű kétpántos körbélyegzőket. Az utóbb felsorolt betűk elsősorban rendszert és csak másodsorban jelentenek alakot. A típuscsoportokon belül képzett alcsoportokat a felsorolt nyolc betű kombinálásával jelöljük. Például valamely hivatal ellipszis alakú helybélyegzője a *„hC”* típuscsoportba tartozik. Vagy nézzük meg Léva postahivatal egyik, szintén ellipszis alakú bélyegzőjét. Ez helynév és keletbélyegző, tehát az előbb alkalmazott „h” jelzés elmarad, így típuscsoportja *„C”*. A bélyegző keltezése B3 rendszerű, tehát ez a bélyegző a típuscsoporton belül a *„CF”* alcsoportba tartozik.

A postahivatalok típuscsoportjait időrendben A-tól R-ig jelöljük. Azokból a bélyegzőkből, melyeknek alakja, esetleg rendeltetése a korabeliektől teljesen eltérő, *különleges bélyegzők* gyűjtőnévvel külön típuscsoportot képeztünk; csoportjele a W. A mozgóposták és jegyzékelőmenetek részére sokszor olyan bélyegzőket rendszeresítenek, melyeknek nemcsak rendszere, hanem a keltezésbe beépített jelölések is merőben eltérnek a postahivatalok bélyegzőinél alkalmazottaktól. Ezeket a típuscsoportokat a mozgópostáknál ismertetjük, itt csak annyit jegyzünk meg, hogy ezek csoportjelére az S-től V-ig terjedő nagybetűket használtuk fel.

A típuscsoportok ismertetésénél először megadjuk a csoportjelet. A h-bélyegzőknél a csoportjel nagybetűje előtt mindig feltüntetjük a „h” jelzést. A hk-bélyegzőknél a „hk” jelzést nem használjuk. Ezután megadjuk a gyártási időt. A postamesteri bélyegzőknél a készítési időket természetesen nem ismerhetjük; itt a két időpont a legkorábbi előfordulási és a legkésőbbi használatbavételi időpontot jelenti. Közvetlenül ezután meghatározzuk az alakfőfajtát és a hk-bélyegzőknél azok rendszerét. Majd részletesen ismertetjük a típuscsoport leírását és esetleges érdekesebb történeti adatait. Az ismertetés végén közöljük a gyártási időszakban készített bélyegzők darabszámát. Ahol pontos adatok nem állnak rendelkezésre, ott a valószínűsítési eljárással meghatározott, vagy becsült darabszámot. A postamesteri bélyegzőknél pedig az eddig
ismert bélyegzéseknek megfelelő bélyegzőszámot. Végül a változatok figyelembe­vételével közöljük a létezhető bélyegzések számát és mint történelmi érdekességet minden típuscsoportban az elsőnek és utolsónak készített, illetve gyártott bélyegzőknél pedig a csoport legrégebbről és legkésőbbről ismert bélyegzését.

#### *1. A postahivatalok állandó jellegű h- és hk-bélyegzői*

##### a) Helynévbélyegzők (h-).

A h-bélyegzők kivétel nélkül az osztrák postaigazgatás alatt készültek és valamennyiük postamesteri eredetű. Típuscsoportjaik:

*hA. Típuscsoport. 1752-1849.* Keretvonal nélküli sorbélyegzők. Készítésük szerint betűkből összerakottak (2. ábra) és vésettek (1. ábra). A legelterjedtebb betűtípus az antikva. Eleinte a legtöbb bélyegző ilyen betűkkel készül, de még a használati idő végén is gyakori. A helynév rendszerint nagybetűkkel készül, de sűrűn előfordul a nagy kezdő és kisbetűk használata is (2. és 5. ábra). Ritkábban használják, 1765 és 1848 között a groteszk típushoz hasonló betűket (3. ábra). A gót betűk (4. ábra) már 1759-ben felbukkannak, azonban csak 1781-től terjednek el. A század végén, általában 1792 után már alig használják. Az írott betűkkel készített bélyegzők a 19. század elején válnak gyakorivá, de első hírnökük már 1763-ban feltűnik (5. ábra). A kurzív betűket 1818- 1847 között alkalmazták (6. ábra). A betűk nagysága, valamennyi betűtípusnál 2-11 milliméter között változik. A bélyegző hossza mindig a helynév terjedelmétől függ.

A helynév előtt a gyakran alkalmazott „von” szócska (7. ábra), vagy ennek „v” rövidítése (9. ábra), ritkán a francia „de”, illetve „d” a küldemények eredetére utal, a. m. Kőszegről, Pozsonyból stb.



7−9. ábra

Ismerünk azonban négy olyan bélyegzőt, amelyeknél a „V” nem a ,von”, rövidítése, hanem az összetett helynév első részének rövidített alakja. „V Tepla”. tehát Vágtepla, „V Újhely” Vágújhely, „V Falva” pedig Vámosfalva. Kétségkívül legérdekesebb Pécs latinnyelvű nevének — Quinque Ecclesiae — rövidítése, amelyben a „Quinque” — latinul öt — szavat római ötös számjeggyel rövidítették: „V Eclesie” alakban.



13-15. ábra

A bélyegzők rendszerint egysorosak, de kétsorosak is készültek (8. és 9. ábra), különösen ha a szöveg földrajzi helymegjelölést is tartalmaz (10. és 11. ábra). Kétsoros szövegnél előfordul a sorválasztó vonal használata is (9. ábra).

Díszítést ezeknél a bélyegzőknél ritkán találunk. A használt 3 féle díszítő elem még elég kezdetleges rajzú. Ezek postakürt rajzból, vagy fekvő S alakú (13. ábra) motívumokból állnak. Térfi művében „KEREPES” bélyegzője (12. ábra), amelyén a helynév alatt, kapcsos zárójelhez hasonló vonaldarabot látunk, ilyen alakban nem létezett. Az említett vonalat — amely különben díszítőelemnek tűnik — nem vésték a bélyegzőbe, hanem azt tintával húzták a küldeményre; tehát nem tartozik a bélyegzéshez.

A földrajzi hely megjelölések közül Magyarország, Illíria és a Határőrvidék fordul elő, „in. U.”, „in Ung”, „in Ungarn”, „Ungarn”, „Illyrie”, „Illyrien”, és „in Milit.” alakban.

A posta megjelölése is előfordul a hivatalnév előtt „Post” szóval, vagy .,P.” rövidítéssel (14. ábra).

Használtak 459 magyar és 41 horvát, összesen 500 darab bélyegzőt. Az első Debreczin (1752), az utolsó Raszlavicz (1850. II. 10.). A színes bélyegzésekkel együtt 536 féle bélyegzést ismerünk.

hB. Típuscsoport. 1753-1849. Négyszögletes alakú h-bélyegzők, ritkán kettős keretvonallal. Betűtípus a bélyegzők zöménél a teljes készítési idő alatt antikva nagybetűk (15−17., 24. és 25. ábra), előfordul azonban a nagy kezdő és a kisbetűk alkalmazása is. (18. ábra). A szövegelrendezés általában egysoros, a borotvapenge alakfajtánál kétsoros (17. ábra), ritkán háromsoros. A többi betűtípusból 1753-1842 között előfordul a groteszk (19. ábra), 1779-ben az
írott (21. ábra) és 1838-ban a kurzív (20. ábra). Gót betűs bélyegzőket ebben a típuscsoportban nem találunk, de az írott betűs szövegnél ismeretes a latin és gót betűk vegyes használata (22. ábra). Ebben a típuscsoportban tűnik fel először a negatív betű. Rendszerint külön keretvonal nélküli formában (23. ábra), de gyakori a keretvonalas alakfajta is (26. ábra).

A „von” és „de” szócska használata „v” és „d\*” rövidítéssel fordul elő (22. ábra).



24-26. ábra

Díszítést a keretvonalon belül nem alkalmaznak, de gyakori — tizennyolc félét ismerünk — az apró díszítő elemekből összeállított keret (24. és 25. ábra).

Használtak 112 magyar és 2 horvát, összesen 114 darab bélyegzőt. Az első v. Tyrnau (1753), az utolsó Zombor (1849). A színes bélyegzésekkel együtt 130 féle bélyegzést ismerünk.

*hC. Típuscsoport. 1858-1819* Ellipszis alakú h-bélyegzők. Általában egyszerű (27. ábra), ritkán kettős (28. ábra) és gyakran díszítményes keretvonallal. 1818 óta a legkedveltebb alakfőfajta. Mind az egyszerű (35. ábra), mind a kettős keretvonalú (36. ábra) bélyegzőknél megtaláljuk a harántpánt ősi alkalmazását.

A gót betűk kivételével valamennyi eddig használt betűtípust itt is meg-
találjuk. Ennél a típuscsoportnál, az egész készítési időszakban legáltalánosabb az antikva betű (27., 28. és 32 ábra). A groteszk 1818-1839 (29. és 38. ábra), a kurzív 1818-1846 (31. ábra) és az írott 1818-1848 között fordul elő (31., 35. és 37. ábra). A negatív betűkkel (34. ábra) vésett bélyegzőket 1822-1845 között készítették. Ez utóbbiak keretvonal nélkül és keretvonallal is ismertek. A negatív szöveg betűtípusa antikva, groteszk, kurzív és írott. Valamennyi betűtípusnál gyakori a kétsoros szövegelrendezés (33., 45. és 46. ábra).



36−38. ábra

Nagyon gyakran alkalmazzák a díszítményes keretvonalat (37-42. és 48. ábra). Huszonkét fajtát ismerünk. A díszítményes keretvonalon kívül előszeretettel használják a véset üres mezőinek díszítő elemekkel való kitöltését (30., 35. és 42. ábra). Az ismert 46 féle díszítés közül hivatalos jellegűnek minősíthetjük az úgynevezett „bajusz” díszítést, mely laposan (43. ábra), vagy erősen ívelt (44. ábra). Gyakran csak a szöveg felett, vagy alatt (45. ábra) helyezik el.



45−47. ábra

A „von” szócska kizárólag „v” rövidítéssel fordul elő (41. ábra). Itt alkalmazzák először a von helyett az „aus”-t, de mindig „A” rövidített alakban (36. ábra).

A földrajzi helymegjelölések közül csak az „in,” vagy „im Bánat” használatos (46. ábra).

Sokszor alkalmazzák a posta jelzést P, PA (Postamt), Post (47. ábra), O. P. A. (Oberpostamt), K. K. Postamt a K. K. T. P. A. (Kaiserliche Königliche Territorial Postamt) formában (48. ábra).

Használtak 345 magyar és 41 horvát, összesen 386 darab bélyegzőt.
Az első Alba Regalis (1818), az utolsó Csany (1849). A színes bélyegzésekkel együtt 473 féle bélyegzést ismerünk.

*hW. Típuscsoport. 1828-1848.* Különleges alakú h-bélyegzők. Ide soroltuk azokat a h-bélyegzőket, melyeknek alakja a szokásos keretvonalfajtáktól annyira eltérő, hogy egyik csoportba sem voltak beoszthatók (49-52. ábra).

Használtak 14 darab bélyegzőt. Az első Werschetz (1818), az utolsó Dorogh (1862).



48-60. ábra



51-53. ábra

##### b) Hely- és keletbélyegzők (hk-)

Postahivatalaink első hk-bélyegzői még természetesen az osztrák postaigazgatás idejében készültek. Térfi könyve szerint az első hk-bélyegzőt Nagymihály postahivatal használta volna 1806-tól. Ez a megállapítása azonban a keltezés rosszul olvasható évszámából eredhet. Ugyanis az 1822 előtti korból még nem találtunk hk-bélyegzést. Az általa említett, s a Postamúzeumban őrzött gyűjteményében szereplő és Nagy Mihály postahivatal érkezési bélyegzőjével ellátott levél sem ebből a korból származik. Épp ezért hk-bélyegzőinek készítésének kezdeti időpontját, eddigi kutatásaink alapján — egyelőre természetesen ideiglenesen — 1822-ben állapítottuk meg. Típuscsoportok:

*A. Típuscsoport. 1822-1867.* Sorbélyegzők, betétrendszerű keltezéssel. A készítési időszak elején általában a betűkből összerakott bélyegzőknél fordulnak elő. 1842-től a vésett bélyegzők rendszeresen úgy készülnek, hogy a bélyegző feje már magában foglalja azt a részt is, ahová a keltezés változtatására szolgáló betűket és számokat befogják. A kiékelés helyett ezeket csavarral rögzítik. Így e fajta bélyegzők már a mai értelemben vett betétrendszerűek. Az összerakott bélyegzőket is ide soroljuk, mert a bélyegzésnél azokkal is egyszerre ütik a helynevet és a keltezést a küldeményekre. Aszerint, hogy a keltezést egy, vagy két sorban helyezik-e el, tehát hogy a bélyegző B1, vagy B2 rendszerű-e, a típuscsoportnak két alcsoportját különböztetjük meg.

*AJ. Alcsoport.* B1 rendszerű hk-bélyegzők. A típuscsoport egész készítési ideje alatt előfordulnak. A helynév betűtípusa 1822-1861 között antikva (53-59. ábra), 1832-1861 között kurzív (60. és 62. ábra), 1839-1845 között



54−-56. ábra .



57−59. ábra



60-62. ábra

írott (61. ábra) és 1867-ben groteszk. A helynév általában nagybetűkből áll. Az írott betűknél mindig, de a többi betűtípusnál is előfordul a nagy kezdő és kisbetűk használata (59. és 61. ábra). A szöveg általános elrendezése kétsoros, az elsőben a helynév, a másodikban a keltezés nyer elhelyezést. Gyakori azonban még az egysoros elrendezés is (57-59. ábra).



63−65. ábra



60−68. ábra

A típusjelzésben a kétféle módon elhelyezett keltezés megkülönböztetésére a kétsoros szövegűeknél az „AJ” betűpárt, az egysorosoknál az „A” betűt alkalmazzuk.

A keltezés rendszerint kétrészes, hó és nap, de gyakori a háromrészes, év, hó és nap is. Az előzőket tehát B1/hó (53-55. és 58-64. ábra), az utóbbiak B1/év rendszerűek (56. és 57. ábra) A keltezés betűinek és számjegyeinek típusa sokszor eltérő a helynév betűtípusától, 1842-től a Bécsben készült bélyegzőknél egységes (60. ábra). A B1/hó rendszerűeknél a hó és napjelzés arab számmal (53. ábra), vagy a hónap betűivel kiírva, illetve különféle módon rövidítve, a nap pedig arab számmal (54., 58. és 60-62. ábra). A B1/év rendszerűeknél a hó és napjelzés, mint az előbbieknél, az évszám két- (56. ábra), három- vagy négy számjeggyel (57. ábra). A hónapjelzés mindegyik esetben nagybetűkből (54., 55., 60-64. ábra), vagy nagy kezdő és kisbetűkből áll (57-59. ábra).

Földrajzi helymegjelölést már csak egy esetben találunk, háromsoros szövegelrendezéssel (62. ábra).

Érdekes az ívelten vésett helynév alkalmazása (63. 64. ábra). A bélyegzők nyelve ritkán latin, rendszerint német, vagy magyar, de kétnyelvű magyar/német is előfordulhat (64. ábra).Mint érdekességet említjük meg, hogy ebbe az alcsoportba tartozik a legrövidebb helynevű bélyegzőnk. Székesfehérvár postahivatal használta, a helynév mindössze egy „A” betű, a latin „Alba” helynév rövidítése (58. ábra).

*AE. Alcsoport. B2 rendszerű hk-bélyegzők.* A kétsoros keltezést vagy a helynév után (65. ábra), vagy a helynév alatt (66. ábra) helyezik el. Érdekes

megoldás a függőlegesen vésett helynév mellett alkalmazott keltezés (67. ábra). A keltezés összetételére az AJ alcsoportnál mondottak itt is érvényesek. Gyakori a háromrészes keltezés két sorban való alkalmazása, ezek értelemszerűen B2/év rendszerűek (66. és 67. ábra).

A típusjelzésben a helynév alatt elhelyezett keltezést „AE”-vel, a helynév utánit „AEJ”-vel jelöljük.

A típuscsoportba 211 magyar, 68 horvát, összesen 279 darab bélyegző tartozik. Az első Kronstadt (1822), az utolsó Szegzárd (1867). A színes bélyegzésekkel együtt 327 féle bélyegzést ismerünk.

*W AF. Típuscsoport.* A sorbélyegzők legérdekesebb és elrendezése következtében csak a különleges bélyegzők csoportjába, a W típuscsoportba sorolható darabja Győr város postahivatal B3 rendszerű sorbélyegzője (68. ábra).

*B. Típuscsoport 1830-1885.* Négyszögletes alakú hk-bélyegzők. A keltezés rendszere szerint három alcsoportját különböztetjük meg.

*BJ. Alcsoport.* B1 rendszerű hk-bélyegzők. A keretvonal kerekített (69. ábra), vágottsarkú, vagy élessarkú kettős keretvonal (70. ábra). Betűtípus antikva. Keltezés kétrészes (61. ábra), vagy háromrészes (70. ábra), tehát a bélyegzők B1/hó, illetve B1/év rendszerűek. Napszakjelzéses keltezés is ismert. A keltezés az óra és a „V” vagy „N” napszakjelzéssel kezdődik. A „V” a Vormittag (délelőtt), az „N” a Nachmittag (délután) rövidítése.

A napszakjelzéssel készített bélyegzők típusjelzésében a betűjel „BEJ”.

Pályaudvar jelzés a horvát bélyegzőknél ismert, kétnyelvű, „K. D/P. U.” elrendezésben, groteszk/antikva betűtípussal.

*BE. Alcsoport.* B2 rendszerű hk-bélyegzők. Keretvonal négyzet, vagy fekvő téglalapalakú, kerekített (72. és 75. ábra), vagy vágott sarkakkal (71., 73. és 74. ábra). Kettős keretvonalat is használnak. A helynév betűtípusa általában antikva (71., 73-76. ábra), ritkán groteszk (72. ábra). Szokásos a helynév ívelt elhelyezése is (71. és 74. ábra).



69−71. ábra



72−74. ábra

Hó- és napjelzés mindig arab számmal, rendszerint sorválasztó vonallal. Óra- és napszakjelzést a keltezés előtt, vagy alatt helyezik el (75. ábra). Ez utóbbi esetben a bélyegző B2+1 rendszerű. Érdekes a hatórás beosztású órajelzés, ahol az órát a hatórás időszak kezdő és vég órájával jelölik, amit a V, illetve N napszakjelzés követ. A kétnyelvű, magyar/német bélyegzők keltezése háromrészes, arab számmal a kétjegyű évszám, ezután két sorban a hó és napjelzés (76. ábra).

A napszakjelzéses bélyegzők típusjelzésében a betűjel „BEF”.

*BF. Alcsoport.* B3 rendszerű hk-bélyegzők. Vágottsarkú fekvő téglalap és közel négyzetalakú, élessarkú alakfajtákkal. Vagy kétjegyű évszámmal, hónap három betűvel rövidített, nap arab számmal (78. ábra) vagy négyjegyű évszámmal, hó és napjelzés arab számmal (77. ábra). Az előző bélyegzők tehát B3/2, az utóbbiak B3/4 rendszerűek. Betűtípus groteszk.



75−77. ábra

A típuscsoportba 16 magyar és 4 horvát, összesen 20 darab bélyegző tartozik. Az első Pesth (1830), az utolsó Budapest/Akadémia utcza (1885).

*WB. Típuscsoport.* A szögletes bélyegzők különleges csoportjába Pesth „T” alakú és Gospich sárkányfejes bélyegzője tartozik. Az előző (79. ábra), B2 rendszerű, cserélhető „Früh” és „Abends” napszakjelzéssel. Az utóbbi (80. ábra) B1 rendszerű, háromrészes keltezéssel. Ennek betűjele „WJ”.



78−80. ábra

Készült 1 magyar és 1 horvát, összesen 2 darab bélyegző. A színes bélyegzőkkel együtt 4 féle bélyegzés ismert.

*C. Típuscsoport. 1828-1891.* Ellipszis alakú, egykeretvonalas hk-bélyegzők. Általában szabályos ellipsziseket véstek, de előfordul még az ékhornyalak is (82. és 88. ábra). Egy állótól (92. ábra) eltekintve mind fekvő helyzetű. A helynév betűtípusa, két groteszk (86. és 87. ábra) kivételével antikva. Díszítést,
stilizált csillagokat (89. ábra) és indás díszt (88. ábra) három esetben alkalmaztak. A bélyegzők rendszere alapján három alcsoportját különböztetjük meg.

*CJ. Alcsoport.* 1829-1848. B1 rendszerű bélyegzők kétrészes (81., 83. és 84. ábra) és háromrészes (82. ábra) keltezéssel, tehát B1/hó és B1/év rendszerűek. A kétrészesek keltezése arab számokkal, a háromrészeseknél a hójel betűvel rövidítve, az évszám négyjegyű. Szellemes megoldást alkalmazott Kőszeg postahivatal, ahol egy hC típuscsoportba tartozó h-bélyegzőjük keretvonalának alsó részét kivésték. Ide a bélyegző feje mellé egy fémtömböt forrasztottak s ebbe helyezték az egysoros, kétrészes, gót betűs cserélhető keltezést (84. ábra).



81−83. ábra

*CE. Alcsoport.* 1850-1869. B2 rendszerű hk-bélyegzők. Keltezés az ívelt helynév alatt, arab számokkal és sorválasztó vonallal (85-87. ábra). Háromrészes keltezés használatakor az évszám kétjegyű (89. és 90. ábra), ezt követi két sorban, arab számmal a hó és nap jelzés. A keltezés a helynév alá kerül.



84−86. ábra



87−89. ábra

A kétnyelvű bélyegzőknél az ívelt helynév magyar/német (90. ábra), vagy horvát/német elrendezésű (86. ábra). A német helynevet 1872-ben valamennyi még használatban álló bélyegzőből kivésték.

A háromrészes keltezésű bélyegzők típusjelzésében betűjelnek a „CEJ”-t használjuk.

*CF. Alcsoport.* 1867-1891. B3 rendszerű hk-bélyegzők. Ide tartozik az egyedi háromnyelvű bélyegzőnk is (91. ábra), groteszk/antikva típusú betűkkel vésve. Az álló ellipszis alak is egyedülálló bélyegzőink között (92. ábra). A kétnyelvűek magyar-horvát helynévvel Az ellipszis alakú bélyegzők közül két darabot használtak még a századfordulóban. Ezeket háromjegyű évszámra alakították át, s így az eddigi B3/2 rendszerük B3/3-ra változott. (93. ábra.)

A típuscsoportba 29 magyar és 5 horvát, összesen 34 darab bélyegző tartozik. Az első Agram (1828), az utolsó Ruma (1891). A színes bélyegzésekkel, a kivésett és átalakított bélyegzőkével együtt 52 féle bélyegzést ismerünk.

*WCE. Típuscsoport.* A maga nemében egyedülálló megoldás Székesfehérvár magyar/latin nyelvű B2 rendszerű hk-bélyegzője (94. ábra). A kétjegyű évszám bevésett, tehát csak a hó- és napjel cserélhető.

*D. Típuscsoport. 1837-1850 és 187?-1891.* Kétkörös egygyűrűs B2 rendszerű hk-bélyegzők. Stilizált pálmaleveles (95. ábra) díszítéssel az osztrák postaigazgatás első, csillag díszítéssel (96. ábra) a második hivatalos, központilag rendelt bélyegző sorozata. Az első gyártási ideje 1840-1858, a másodiké 1848-1850. A bélyegzők mérete 23-24 milliméter. Ebben a csoportban találjuk meg a „V”-vel rövidített von szócska utolsó alkalmazását (97. ábra). Néhány, főképp postamesteri bélyegző 1847-1863 között díszítés nélkül is készült. (98-100. ábra.) Hosszú hivatalnévnél osztott szöveg is előfordul (98. ábra). A hivatalos bélyegzőknél a kétsoros keltezés mindig arab számmal és rendszerint sorválasztó vonallal készül. A hivatalosan rendelt bélyegzők mellett egyes postamesterek 1847-1870 között maguk is készítettek kétkörös



90−92. ábra



93−94. ábra

hk-bélyegzőket. Ezeknél fordul elő groteszk típusú betű (100. ábra). Díszítésük a hivatalos pálmaleveleshez bár hasonló, de attól mindig eltérő (102-105. ábra). Ugyancsak itt alkalmazzák a tiroli bélyegzőkhöz hasonló ritka betűs helynevet (101. ábra), valamint az első vármegye nevet, de még megyejel nélkül (106. ábra).



95−97. ábra



98−100. ábra



101−103. ábra

Néhány nagyobb hivatal részére már 1837-ben érdekes kétkörös bélyegzők készültek. Ezeknél az évszámot bevésték a gyűrű alsó részébe (107. ábra). Évente így egy, egy ízben két számjegyet kellett átvésni. A keltezésben a hónap mindig három betűvel rövidítve. A bélyegzők mérete 26 milliméter.

Még jóformán használatból ki sem került az utolsó D típuscsoportbeli bélyegző, amikor B2-es elrendezésben ugyan, de évszámjelzéssel, ismét készült ilyen bélyegző (108. ábra). A keltezés első sora a kétjegyű évszám, a második a hó- és napjelzés. A bélyegzésen külön körben elhelyezett „6”-os szám célját és rendeltetését rejtély fedi.

Befejezésül meg kell emlékeznünk a típuscsoport egy B3 rendszerű alcsoportjáról is.

*DF. Alcsoport. 1891.* B3 rendszerű hk-bélyegző. Betűtípus groteszk, a keltezés számjegyeinek típusa antikva (109. ábra). A bélyegző mérete 33 milliméter.



104−106. ábra



107−109. ábra

A típuscsoportba 309 magyar és 45 horvát, összesen 354 darab bélyegző tartozik. Az első postamesteri bélyegző Oedenburg (1837), az első hivatalos beszerzésű Bihar (1844), az utolsó Budapest/Rovatoló Postahivatal (1891. VIII. 20.). A színes bélyegzésekkel együtt 404 féle bélyegzést ismerünk.

*E. Típuscsoport. 1845-1867.* Egykörös B2 rendszerű körbélyegzők. A hivatalos bélyegzőket itt is, most már azonban utoljára megelőzték a postamesteri egykörös bélyegzők. Átmérőjük 21-32 milliméter között változik. A D típuscsoportbeliekhez hasonlóan ezek is vésett évszámmal készültek. Helynév antikva (111. ábra) vagy kurzív (110. ábra) típusú betűkkel. A keltezés arab számmal, a hónapjelzés azonban római számmal is előfordul (110. ábra). Sorválasztó vonalat mindig alkalmaztak. Indás díszítést is találunk (112. ábra). Készítési idejük 1845-1850 közti időszakra esik.

110−112. ábra

Az osztrák postaigazgatás 1850-ben rendszeresíti és a hivatalok részére Bécsben központilag gyártatja az egykörös B2 rendszerű hk-bélyegzőket. Gyártási idejük 1850-1867. Méretük 23-24 milliméter. A szöveg betűtípusa 1851-ig kizárólag antikva, ezután előfordul már a groteszk is (114. ábra). 1865-től a groteszk típusú betűk használata már általánossá válik.

A magyarországi postahivatalok helyneve most már csak 33% -ban német, a többinél magyar. Kétnyelvű bélyegző (115. ábra) mindössze hat darab készült. Hosszú helyneveknél osztott szöveget alkalmaznak (116. ábra). A keltezés arab számokkal, a hónap ritkán előfordul betűkkel rövidítve is (117. ábra). A sorválasztó vonal néha hiányzik.



113−115. ábra

Néhány nagyobb postahivatal részére vésett napszakjelzéssel ellátott bélyegzők készültek (118. és 125. ábra). A napszakjelzés mindig németül „Abends”, „Früh” és „Mittags” szavakkal, illetve „Nachm.” és „Vorm.” rövidítéssel fordul elő.



116−118. ábra



119−121. ábra

Használtak néhány beépített napszakjelzésű bélyegzőt is. Ezeknél ritkán előfordul az óra és napszakjelzés, amely ilyenkor mindig „A” — (Abends) —, vagy „F” — (Früh). Egy esetben indítási jelzést is használtak, amely cserélhető számjegyekből és bevésett „E” betűből áll. Mindhárom változat rendszere B2 +1, tehát betűjelük „EF”.

A pályaudvari postahivataloknál, akár magyar, akár német helynévvel készültek, a pályaudvari jelzés mindig német nyelvű. Leggyakrabban „B. H.” betűkkel rövidítik, és a keltezéstől kétoldalt, megosztva vízszintesen helyezik el (119. ábra). Néha a „B: H:” rövidítés, a jelölt alakban a helynév elé kerül. Ha a Bahnhof szót teljesen kiírják, mindig csak a kezdőbetűje nagy, a többi kicsi. Helynév/Bahnhof osztott alakban vésik antikva vagy groteszk típusú betűkkel (120. ábra). Előfordul azonban az antikva/groteszk vegyes betűtípus is. Kivételes a folyamatos szövegelrendezés, de a Bahnhof ilyenkor a helynév elé kerül.

Gyakran alkalmazzák a földrajzi helymegjelölést, amelynek szövege mindig német. A Magyarországon: „in. Ung.”, „in Ungarn”; Horvátországban: „in Slavonien”; Erdélyben: „in Siebenb.”, „in Siebenbürgen”, valamely város mellett „bei Pesth” vagy „b. Waitzen”, valamely folyóvíz mellett „an der Donau”, „am Begacanal” formában használják. Hivatalos osztrák bélyegzőn először fordul elő vármegye-jelzés, „im Graner Comitat” szöveggel (Esztergom megyében).



122−124. ábra



125−127. ábra



128−130. ábra

A bélyegzők eleinte díszítés nélkül, majd 1853 és 1857 között stilizált levéldíszítéssel készültek (121. ábra). A hivatalos bélyegzők korában is több postamester készíttetett még önállóan egykörös bélyegzőket, néha kettős keretvonallal (126. és 127. ábra). Díszítésük mindig eltér a hivatalos díszítéstől.
A tizenkilenc féle díszítő elem pont (122. ábra), csillag (128. ábra), egyszerű (130. ábra) vagy kettős ívdarab, szakadozott ívdarab, szarv alak középen ponttal (129. ábra), indás vagy leveles ág (123. ábra), rozetta (127. ábra) stb. lehet.

A típuscsoportba 1083 magyar és 146 horvát, összesen 1229 darab bélyegző tartozik. Az első Szigetvár (1845), az utolsó Hévíz (1868). A színes bélyegzésekkel együtt 1389 féle bélyegzést ismerünk.

*WE. Típuscsoport. 1848-1851.* Ide soroljuk a keretvonal nélküli köriratos B2 rendszerű hk-bélyegzőket. Betűtípus antikva (124. ábra). Keltezés arab számmal és sorválasztó vonallal. A bélyegzőknek azt az alsó részét, hová a helynév már nem terjed ki, mértani elemekből álló vagy indás díszítéssel töltik ki.

Használtak 3 darab bélyegzőt. Az ismert bélyegzések száma 4 féle.

Az E típuscsoporttal tulajdonképpen lezárult az osztrák postaigazgatás kora. A kezdeti nehézségek leküzdése után a magyar posta fejlődését legjobban a postahivatalok számának növekedésével mérhetjük le. Az új hivatalok megnyitása állandóan szaporodik, de az 1880-as évek elején szinte ugrásszerűen emelkedik. Évente több száz új hivatal kezdi meg működését. Erre az időszakra esik az úgynevezett időszakos postahivatalok elszaporodása is. Ezek a hivatalok is állandó jellegűek, de csak az év egy bizonyos, rendszerint azonos szakában működnek. Ilyenek a fürdőhelyek, nyaralótelepek, üdülőhelyek postái az első megnyitásuk idejében, vagy a budapesti Lóversenytér időszakos postahivatala, mely csak a versenynapokon működik. Az említett lakott helyek fejlődése során a postaforgalom is növekszik, előbb-utóbb az idényjellegét is elveszíti. Ekkor az időszakos hivatalokat folyamatosan működőkké alakítják át. Az időszakos postahivatalok hk-bélyegzőiből jellegük nem állapítható meg, tehát ezek bélyegzőit is az állandó jellegű postahivatalok bélyegzői közé soroljuk.

*F. Típuscsoport. 1867-1892.* B3 rendszerű egykörös körbélyegzők. A magyar postaigazgatás első hivatalos bélyegzői. A Pesten gyártott bélyegzőkön kívül azonban, mivel alakjuk és rendszerük ezekkel megegyezik, ide soroljuk az osztrák postaigazgatás és a zágrábi postaigazgatóság által a Határőrvidék postái részére rendelt, és 1871. január l-ig Bécsben gyártott bélyegzőket is.

Elöljáróban itt is rá kell mutatnunk Rácz-Rónaynak egy alapvető tévedésére, amelyet különben Mentényi is átvett, ő kategorikusan kijelenti, hogy a B3 rendszerű magyar bélyegzők mérete 20-33 milliméter között változik. Tehát ami ennél kisebb, az mind osztrák eredetű bélyegző. Ennél a megállapításánál az osztrák gyártmányú s az irodalomból gyűszűbélyegzőknek ismert, az osztrák postaigazgatás hivatalai részére, Bécsben gyártott B3 bélyegzőkre gondol. Megállapítása nem helytálló. A Határőrvidék részére igaz ugyan, hogy 42 darab gyűszűbélyegző készült, de ebből csak 41 darab készült Bécsben, egy darab — Dubica postahivatal részére — Pesten. Tehát nálunk is készült 20 milliméternél kisebb bélyegző. Ezen túlmenően a 131. és 132. ábrán egy határőrvidéki és vele méretben egy, teljesen megegyező, magyar gyártmányú bélyegzőt láthatunk, melynek alapján a méretlépcső alsó határát 18 milliméterben szabhatjuk meg. A méretlépcső felső határa sem 33, hanem 36 milliméter.

Ennek a vegyes időszaknak — tehát amíg a Határőrvidék hovatartozása el nem dőlt — bélyegzőiről még jegyezzük meg, hogy a Pesten készültek mérete 26-27 milliméter. A földrajzi helymegjelölés pedig „Németbánság”, „Határ-Őrvidék” vagy „Hat. őrvidék”. Az osztrák postaigazgatás által Bécsben gyártatott bélyegzők mérete 1868-ban 18, 1869-ben 16−17 és 1870-ben



131−132. ábra

18−19 milliméter. A Határőrvidék mindig németül, „Milit. Grenze” alakban szerepel. A zágrábi postaigazgatóság által rendelt és Bécsben gyártott bélyegzők szövege a határőrvidéki posták részére kétnyelvű, horvát/magyar helynévvel, a horvátországi postahivatalok részére pedig német/horvát (134. ábra) vagy horvát-német helynévvel (134. és 167. ábra). Méretük 18−26 milliméter között változik.



133−135. ábra

A vésett szövegrész betűtípusa az 1880-as évekig általában antikva, ettől kezdve a gyártási időszak végéig általában groteszk. A kétféle betűtípus alkalmazása évszámmal pontosan nem választható el. Talán úgy fogalmazhatnánk meg helyesen, hogy az antikva-korszak kezdetén annyi groteszk típusú bélyegzőt találunk, mint a groteszk-korszak végén antikvát. Osztott



136−138. ábra



139−141. ábra



142−144. ábra

szövegnél mindkét korban előszeretettel használták a betűtípusokat vegyes, antikva/groteszk (139. és 143. ábra), illetve groteszk/antikva (140. ábra) elrendezésben.

Az antikva betűknél eleinte 5 milliméter magas, sugárszerűen vésetteket alkalmaztak (136. ábra), majd ezt követően került sor a 3-3,5 milliméteres nagyság betűk használatára (137., 158. és 162. ábra). A groteszk típusú betűk nagysága 3-5 milliméter között változik (138., 144. és 168. ábra).

Néhány darab magyar-német helynevű bélyegző is készült az 1867-1871 közötti vegyes időszakban. Ezek szövegelrendezése négyféle módon készült. Folytatólagos szöveggel például „Buda+Ofen” (141. ábra) vagy „Újvidék -Neusatz” (142. és 143. ábra), osztott szöveggel „Kismarton/ Eisenstadt”, illetve „Pozsony/Pressburg”, ez utóbbinál a két helynév a bélyegző felső részén két sorban foglal helyet. A horvátországi postahivatalok helyneve horvátul, illetve horvát helyesírással készült. Ritkán horvát/magyar kétnyelvű helynév is előfordul.

A keltezéshez általában 1880-ig antikva arab számokat (136-143. ábra), ettől kezdve a hónap jelhez groteszk betűket használtak (156-159. ábra). A gyártási időszak alatt az évjel két számjeggyel készül (136-143. ábra), sok horvátországi és egyes erdélyi hivatalnál azonban négyjegyű évszámot
használtak (135., 144. és 145. ábra). Az 1900 után még használatban álló bélyegzők évjelét három számjegyre egészítették ki (150. és 160. ábra). A kisebb postahivataloknál a hosszú használati idő alatt a bélyegző cserélhető részei, tehát a keltezés számjegyei és betűi mentek először tönkre. Uj bélyegző beszerzése még nem volt indokolt, csupán a már használhatatlan, sokszor egy-két darab elveszítése miatt hiányos betétkészlet helyett rendeltek újat. Ez gyakran már arra az időszakra esett, amikor a hó jelzés betűvel készült, így ugyanaz a bélyegző maradt használatban, de a keltezés más elrendezésével. Ezek a bélyegzéseknél változatok létrejöttét eredményezték. A keltezési változatoknál „a”-val jelöljük a csak számokból, és „b”-vel a számokból és betűs hó jelből álló keltezést. A két-, három- és négy számjegyből összetett évszámnak megfelelően az a2 (136-144. ábra), a3, a4 (144. és 145. ábra), illetve b2 (156-159. ábra), b3 (160. ábra) és b4 jelölést alkalmazunk. Az a2 és a4 változatnál a nap és hó jelzés között mindig (137-140., 142-146. ábra), a b2-nél az év és hó, valamint a hó és nap jelzés között rendszerint sorválasztó vonalat használnak (158. és 162. ábra). Az a3, b3 és b4-nél ritkán egy, de legtöbbnyire nem találunk sorválasztó vonalat.



145−147. ábra



148−150. ábra

Földrajzi hely meg jelölés az első bélyegzőknél még ritkán „Magyar Ország” (146. ábra), „Erdély” (148. ábra), „Erdélyben” és „X . . . mellett”, a horvátországi bélyegzőkön „nad Slavonia” vagy „Kod Helynév”. Nagyon érdekesek a tájegység szerinti megjelölések, mint például „N. Kunság” (147. ábra), vagy „Fogar vidék” stb. (Nagykunság, Fogaras vidék). Hamarosan rátérnek azonban a vármegyenév használatára. A megyejel a vármegye kiírt vagy rövidített nevéből és a „megye” szócskából (151. ábra), vagy ennek rövidítéséből áll. A megyét eleinte „M”-mel (149. ábra), az 1880-as évektől kezdve „VM”-mel (150. ábra) rövidítik. Használatos a „Megy.” rövidítés is. Szokatlan megoldás a keltezés két oldalán, mind a megye neve, mind a megye
rövidítve és vízszintes sorba vésve, mint például „TEM . . . MEGY” vagy „ESZT , . . MEGY” stb. (152. ábra). Erdélyben a megyék helyett eleinte a „szék”-eket — például Csíkszék, Háromszék, Segesvárszék stb. — használták. Keresett darabok a régi, megszűnt megyenevekkel vésett bélyegzők bélyegzései. Ilyenek Közép Szolnok megye, Zaránd megye stb. A horvátországi postahivatalok bélyegzőin a megye nevét mindig horvát nyelven, előtte a „ZUP.” rövidítéssel, egyes bélyegzőkön ezenkívül a megyenév után a magyar „VM.” jelzést is feltüntették.

A pályaudvarokon működő postahivatalok megjelölése is változatos képet mutat. A gyártási időszak kezdetén, 1867-1872 között a legáltalánosabb jelölési mód, osztott szöveggel a „Helynév/Vasp.” és „Helynév/Vaspálya” (153. ábra). Egyedülálló elrendezés a keltezés két oldalán, feltehetőleg még osztrák hatásra, a függőlegesen elhelyezett szöveg (154. ábra). Ebben az időszakban találkozunk először, de még szintén a keltezés két oldalán, vízszintes sorba vésett „P. U.” jelzéssel is (155. ábra). A vaspályát 1872-1880 között a pályaudvar váltja fel, „Helynév P. UDV.” (156. ábra), vagy osztott elrende-



151−153. ábra



143−156. ábra

zéssel „Helynév/P. UDV.” rövidítéssel (157. ábra), ritkán „Helynév/PÁLY. UDV.”, illetve „Helynév/PÁLYAUDVAR” alakban. 1880-tól a gyártási időszak végéig „Helynév P. U.” folytatólagos, vagy „Helynév/P. U.” osztott elrendezés a használatos. A horvátországi hivatalok bélyegzőin „Helynév/P. UDV. KOLODVOR”, „Helynév/P. U. KOLODVOR”, vagy „Helynév K. D./ P. U.” az egyes időszakoknak megfelelő alkalmazási alak.

A nagyobb postahivataloknál ebben az időszakban alkalmazzák először az ellenőrzőbetűket, melyeket háromféleképp helyeznek el. Egyszerű hivatalnévnél a legszokásosabb helyük a bélyegző alsó részén, annak függőleges
tengelyében (158. ábra), ritkábban a hivatalnév után. Kétrészes hivatalnévnél és földrajzi helymegjelölésnél az osztott szöveg alsó ívelt sorának végére vésik (159. és 162. ábra). Nagyon érdekes Gödöllő postahivatal egyik bélyegzője, ahol párban találjuk az ellenőrzőbetűt (160. ábra). Ennek az a története, hogy amikor az ellenőrzőbetűk rendszeresítése után Gödöllő postahivatal megkapta a negyedik bélyegzőjét, még 2 darab használható B3 rendszerű bélyegzője volt. Ekkor az egyikbe, a kétpántos bélyegzők mintájára, ahol tudvalevőleg párban alkalmazzák az ellenőrzőbetűt, bevésték a soron következő „D” betűpárt.

Néhány nagy hivatal bélyegzőinek gyártásánál mind a bevésett (161-165. ábra), mind a keltezésbe beépített napszakjelzést is alkalmazták. A bevésett napszakjelzés a „Reggel”, „Este”, „Nappal „, „Éjjel”, „Délelőtt” és „Délután” nagybetűvel (161. ábra), ritkán kisbetűvel (162. ábra) vésve.



157−159. ábra



160−162. ábra

E két utóbbi a gyártási korszak kezdetén készült bélyegzőkön, ahol a keltezés évszáma nagyon közel került a keretvonal alsó részéhez, az évszámtól kétoldalt megosztva „DÉL . . .ELŐTT” (163. ábra) és „DÉL . . . UTÁN” alakban került bevésésre. Ugyancsak szokásos ezeknek a „DÉLE.” és „DÉLU.” módon való rövidítése is. Külön említésre méltó a tájszóval vésett „ESTVE” jelzés (164. ábra). A keltezésbe beépített napszakjelzésnél megtaláljuk az arab és római számmal készült órajelzést (165. és 166. ábra), a horvátországi bélyegzőknél az órajelzés utáni „JUT” (168. ábra) és „VEČ” (133. ábra), Fiume olasz nyelvű bélyegzőinél pedig csak a napszakot jelző „AM” és „PM” rövidítést (169. ábra). Az előző az avantmidi (délelőtt) és postmidi (délután) rövidítése. Valamennyi beépített napszakjelzésű bélyegzőnél a keltezés sorrendje nap/hó/napszakjel/évszám, kivételesen a napszakjel a negyedik helyre kerül (168. ábra).

Az elveszett bélyegzők pótlására készült új bélyegzők megkülönböztető jelzése kivétel nélkül a „H”-es szám. Helye a keltezés alatt, közel a keretvonalhoz s annak alsó közepén. Érdekes a Budapest Főposta elveszett B ellenőrzőbetűs bélyegzője helyett készített új, ahol az ellenőrzőbetűt párban vésték, és ezután került a megkülönböztető jelzés „B. - B. II.” elrendezéssel (170. ábra). Díszítés (170. ábra) néhány bélyegzőtől eltekintve nincs.



163−165. ábra



166−168. ábra

Tisztáznunk kell még a magyar postaigazgatás bélyegzői között az elsőség kérdését. Az önállósításra vonatkozó és évek óta húzódó tárgyalások 1867 elején már úgy látszik jó reményeket ébreszthettek, mert a pesti postaigaz-



169-171. ábra

gatóság a Klassohn cégnél két darab — egy egyszerű és egy összetett hivatalneves — bélyegzőt rendelt, a tervezett B3 rendszerű kivitelben. A gyári kísérleti nyomatok tanúsága szerint a „NAGY-KANIZSA/PÁLYA-UDVAR szövegű 1867. II. 7-én, a „LAKOMPAK” helynevű pedig III. 5-én elkészült. A postai átvétel időpontját nem ismerjük, csak azt tudjuk, hogy először a kisebbik postahivatalt látták el (1867. V. 17-én) az új bélyegzővel. Véleményünk
szerint ebben a kérdésben a használatbavétel a döntő, tehát Lakompak bélyegzőjét tekinthetjük a magyar postaigazgatás első bélyegzőjének.

Ebben a típuscsoportban gyártott bélyegzők becsült száma, a határőrvidéki és horvátországi bélyegzőkkel együtt 14-15 000 darab. Az első Lakompak (1867. V. 17.), az utolsó Tisza-Örs (1892. I. 20.). A valószínű különböző bélyegzések száma, a keltezésnél tárgyalt változatok és a helynév-rendezésnél a helynevekben addig alkalmazott kötőjelek kivéséséből adódó változatokkal együtt 22-23 000-re tehető.

*G. Típuscsoport. 1868. és 1873-1880.* őskerékrendszerű egypántos körbélyegzők. 1868-ban teljes harántpánttal (257. old. 63. ábra), 1873-tól a gyártási időszak végéig félharántpánttal készültek. A körszeletek 1868-ban üresek, 1873-tól mindig vonalkázottak. A félharántpántos alakfajtának két változata ismert. A ritkábbik a későbbi félharántpántos alakkal teljesen megegyezik (173. ábra), a gyakrabban alkalmazott alaknál hiányoznak a vízszintes osztóvonalak (172., 175-177. ábra). Ezeknél a harántpántot csupán a vonalkázás vonalvégei határolják.



172−174. ábra



175−177. ábra

A bélyegzők mérete 20, 23-24 és egy esetben 29 milliméter. A szöveg betűtípusa 1868-ban antikva, különben mindig groteszk. A szöveg, az akkor még hosszú hivatalnevek miatt általában osztott. Folytatólagos szövegnél az alsó gyűrűrészben pontból és két fekvő „S” alakból álló indás díszítés (175. ábra). A keltezés összetétele szerint két alcsoportja ismert.

*GP. Alcsoport.* Hétkerekes, órajelzéses Krő7 rendszerű bélyegzők. A hónapjel rendszerint betűvel rövidített (172-174. ábra), ritkán római számmal. Főképp budapesti hivatalok használták, vidéki hivataloktól csak kettőt ismerünk. Osztott szövegű bélyegzőnél egy esetben alkalmaztak nyolcágú csillagpárt, mint szöveghatároló jelet (174. ábra). A pályaudvaron működő hivatalok pályaudvar-jelzése mindig „VASP” rövidítés (177. ábra).

*GR. Alcsoport.* Ötkerekes órajelzés nélküli, Krő5 rendszerű bélyegzők (175-177. ábra). Hónapjel általában betűvel rövidített (175. ábra), ritkán római szám (176. ábra). Budapesti, de főképp vidéki hivatalok használták.

A típuscsoportba valószínű 80-90 darab bélyegző tartozik. Az első Pest/Város (1868), az utolsónak gyártottat Szerencs (1880. XI. 21.).

*H. Típuscsoport.* 1890-1899. Kr8n rendszerű, vonalkázott pántos körbélyegzők. A kincstári postahivatalok, valamint az I. és II. osztályú postamesterségek részére rendszeresítették a 27.519/1890 sz. rendelettel (Sz. Gy. VI. Rész. 2. kiadás, 68. folyószám). A koronának fődíszítőelemként való alkalmazása szerint két alcsoportját különböztetjük meg.

*Hx. Alcsoport.* 1890-1892. Korona díszítés nélkül. Kizárólag az I. alakfajtával készültek. Mindkét körszelet vonalkázott. A vonalkázás a Krő bélyegzőkhöz hasonlóan általában sűrű és finom vésetű. Méretük általában 26-27 milliméter között változik. Az egyszerű hivatalnév a felső gyűrűrészben nyer elhelyezést (179. ábra), az alsót ilyenkor rövidebb-hosszabb indás díszítéssel töltik ki. Az összetett és hosszú (178. ábra), valamint a horvát kétnyelvű bélyegzőknél (180. ábra) osztott hivatalnevet alkalmaznak. A díszítés ilyenkor elmarad. A hivatalok számozási rendszerének bevezetése előtt (1898) mind a fővárosban, mind néhány vidéki városban működött néhány olyan hivatal, melyek megkülönböztetésére nem helyjelölést, hanem számozást — de csak I. és II. — használtak. Ennél az alcsoportnál az ilyen hivatalszámot a felső körszeletbe, az „sz” rövidítést pedig az alsóban helyezték el úgy, hogy középen néhány vonalkázást elhagytak, s az így keletkezett üres mezőbe vésték az említett jelöléseket (181. ábra).

Az ellenőrzőbetűket eleinte a díszítés közepén helyezték el (182. ábra), majd az alsó körszeletbe. A gyártási időszak kezdetén az ellenőrzőbetű részére üresen hagyott mező két határoló vonalkáját sokszor az alsó vízszintes osztóvonalhoz és a belső körhöz csatlakoztatva vésték (183. ábra). A vonalkák ugyanis az említett vonalakat különben nem szokták érinteni.



178−180. ábra

A pályaudvarokon működő hivatalok megjelölésére mindig a „P. U.” rövidítést alkalmazzák, amely az alsó félgyűrűbe kerül, s két oldalára rendszerint rövid indás díszítést vésnek. A vármegye név után mindig „VM.” rövidítést alkalmaznak.

A koronadíszítést a B1 rendszerű (lásd J típuscsoport) bélyegzők rendszeresítésével vezetik be, de csak az 1892. január 25-e után gyártott bélyegzőknél. Az ekkor már használatban állók így maradtak. Az 1900 után még

használt bélyegzőket a kilencedik lánc és kerék befűzésével, a háromjegyű évjelzés miatt Kr9 rendszerűekre alakítják át (182. ábra).

*Hy. Alcsoport. 1892-1899.* A felső körszeletben koronadíszítéssel (184186. ábra), különben a Hx alcsoporttal megegyező kivitelben készül. A korona alul mindig lencseszerűen, két ívelt vonaldarabbal végződik. Ez az úgynevezett öblös korona. A vonalkázás ritkább és durvább kivitelű. A nagyság méretlépcsője 29 milliméterig bővül, 27 milliméter alatti méret már alig fordul elő.

A szövegelrendezés, a pályaudvari (185. ábra) és a vármegyejelzés a Hx alcsoporttal azonos módon készül.

A budapesti hivatalok számozási rendszerének bevezetésével 1897. november 26-án rendszeresítik a számozott hivatalok részére a IV. alakfajtát (186. ábra).



181−183. ábra



184−186. ábra

Az 1900 után még használt bélyegzőket ugyanúgy alakították át Kr9 rendszerűre, mint a Hx alcsoport bélyegzőit.

A típuscsoportba tartozó bélyegzők becsült száma 1900-2000 darab. Az első Budapest/Lánczhíd (1890. V. 12.), az utolsónak készítettet még nem sikerült megállapítanunk.

J. Típuscsoport. 1892-1920. B1 rendszerű vonalkázott pántos körbélyegzők. Az ebbe a típuscsoportba tartozó bélyegzőket az 5114/1892 sz. rendelettel (PTRT. 1892. II. 3-i 6. szám) rendszeresítik, január 25-i hatállyal. Ettől kezdve a II. osztályú kincstári postahivatalok, az I. osztályúak kisebb munkahelyei és a postamesterségek részére új bélyegzők csak ebben a kivitelben készülhetnek. A bélyegzők mintapéldánya már 1891. január 6-án el is készült, a heves megyei Balla pályaudvari postahivatal részére (187. ábra).
Ez a hivatal, amíg nevét Mátraballára nem változtatták, 1901. szeptember 13-ig használta is. Mégis több mint egy év telt el a rendszeresítésig. Az egész gyártási időszak alatt a II. alakfajtával készül, de a Hy típuscsoporhoz hasonlóan 1898. január 1-től, a számozott hivatalok részére az V. alakfajtát rendszeresítik (189. ábra). A bélyegző rendszere miatt ebbe a típuscsoportba soroltuk az azzal, a pántos körbélyegzőknél sohasem használt alakfajtával készült bélyegzőt is, amelyet 1918. október 25-én gyártottak (188. ábra). Ez ugyanis gyűrűs körbélyegző, a belső körben harántpánttal. Egyedüli eset a magyar posta bélyegzőinek népes táborában.

A napszakjelzés a Kr bélyegzőktől eltérően, cserélhető betűkkel — N és É — az alsó körszeletben nyer elhelyezést. Az V. alakfajtánál ennek következtében a napszakjelzés elmarad (189. ábra). Az évszám az 1899-ig gyártottaknál kétjegyű, majd ettől kezdve háromjegyű, tehát a bélyegzők rendszere ennek megfelelően B1/2 és B1/3.



187−189. ábra

A koronának mint fődíszítőelemnek való alkalmazása szerint két alcsoportját különböztetjük meg.

*Jy. Alcsoport. 1892-1918. és 1920.* Vonalkázás és koronadíszítés, mint a Hy alcsoportnál, tehát öblös koronával. Az úgynevezett egyenes talpú koronát 1905-tól kezdik alkalmazni (197. és 198. ábra). Ennél a korona alsó záróvonala a harántpánt felső osztóvonalával párhuzamos egyenes darab. Az öblös korona használata is megmarad azonban a gyártási időszak végéig.

A félharántpánt alkalmazása lehetővé tette a folytatólagos körirat használatát, így az osztott szöveg sokkal ritkább, mint az eddigi típuscsoportoknál. Az osztott szöveg alkalmazására nehéz szabályt felállítani. Az 1890-es évek elején aránylag rövid hivatalnevet is véstek ebben az alakban. Vármegyenév használatakor viszont kivétel nélkül osztott szöveget véstek (190. ábra). Ugyancsak ez az új alakfajta tette lehetővé, hogy a horvát kétnyelvű bélyegzőknél a vármegye nevét és jelzését is mindkét nyelven kiírhatták (191. ábra). A kettő közt foglalnak helyet a pályaudvari posták bélyegzői, jelzésük kivétel nélkül „P. U.”, mely folytatólagos (197. ábra) és osztott szöveggel (192. és 193. ábra) készülhet. A horvát kétnyelvűeknél rendszerint osztott szöveggel és „P. U.-KLDV.” rövidítéssel (194. ábra).

Az alsó gyűrűrész szövegmentes részét díszítéssel töltik ki. A használt díszítőelemeknek, a kis köröcskétől a 20 milliméter hosszú stilizált folyondárig,
19 fajtáját ismerjük. A talpas koronával egyidejűleg a díszítés kérdését is rendezik. Ettől kezdve a szabványos díszítés hatágú tömör csillag, két oldalán fekvő „S” alakú indával (195. ábra). Ennek ellenére még később is, bár mind ritkábban felbukkannak a régi díszítőelemek, illetve az új csillagos díszítés a fekvő „S” alakú indák nélkül.

é

190−192. ábra



193−195. ábra



196−198. ábra

A P. U. jelzés osztott szövegnél a díszítés közepére kerül (192. ábra), ilyenkor azonban a díszítés sokszor el is marad (193. ábra).

Az ellenőrzőbetű folytatólagos szövegű bélyegzőknél szintén a díszítés közepére (196. ábra), 1905-től a csillag helyére (197. ábra), osztott szövegnél az alsó szövegrész végére kerül (199., 200. és 201. ábra). A pályaudvari jelzésű, valamint a hosszú helynevű folytatólagos szövegű bélyegzőknél ilyenkor a díszítés el is maradhat (198. és 201. ábra).

Elveszett bélyegző pótlására készült új bélyegző megkülönböztető jelzése az „A” betű. Helye a helynév után (202. ábra), majd később párban, a keltezés két oldalán (203. ábra).

A kétpántos bélyegzőknél a függőleges pántban antikva típusú számjegyekkel a hivatalszám (204. és 205. ábra). Díszítés általában nincs. Néha a hivatalszámtól kétoldalt a szokásos fekvő „S” alakú díszítést találjuk, ritkán előfordul a négy „v” betűből összeállított csillagpár (204. ábra). Ellenőrzőbetű

é

199-201. ábra



202−204. ábra



205−207. ábra

mindig a hivatalszámtól kétoldalt, párban kerül (205. ábra). Olyankor, amikor egy község két hivatala közül az egyik a forgalom csökkenése miatt megszűnik vagy kisebb postahellyé — postaügynökséggé vagy fiókpostává — alakul, a másik újra visszakapja régi, egyszerű, tehát szám nélküli hivatalnevét. Takarékossági okokból ilyenkor a J típuscsoport gyártási időszakának körülbelül a derekától, nem készítenek új bélyegzőket, hanem a régiekből a hivatalszámot kivésik (206. és 207. ábra). A függőleges pánt ennek következté-
ben üres marad. Az első, de főképp a második világháború után ez a megoldás már állandó jelleget öltött.

Az alcsoport gyártási ideje alatt készült bélyegzők valószínűsített száma mintegy 8-9000 darab. Az első Balla P. U. (1891.1. 6.), az utolsó Szeklencze A (1920. VII. 22.). Az előfordulható bélyegzések száma a B1/2 és a B1/3 változatok, valamint az összetett helynevek kötőjeleinek kivésése következtében 12-13 000 féle.

*Jx. Alcsoport. 1918-1920.* Teljesen megegyezik a Jy alcsoporttal, de koronadíszítés nélkül készült (208. ábra). Kivételesen osztott szövegelrendezés is előfordul, de ilyen esetben kereszt alakú szöveghatároló jelet alkalmaznak (209. ábra).

Külső megjelenési formájuk miatt ide soroljuk azokat a Jy alcsoportbeli bélyegzőket is, melyek a Jx alcsoport gyártási ideje előtt készültek és azt megelőzően kerültek használatba, de ebben az időszakban a koronát kivésték (210. ábra). A korona helye rendszerint üresen maradt, de sokszor utánvonalkázták. Az ábrán jól láthatók az utólag bevésett vonalkák. Ezek tehát nem új bélyegzők, ezért bélyegzéseiket mint változatokat vesszük figyelembe.



208−210. ábra

Az alcsoportban 19 darab bélyegző készült. Az első Ómoldova (1918. XI. 30.), az utolsó Kocs A (1920. III. 30.). Az átvésett bélyegzők ismert száma mintegy félszáz.

*K. Típuscsoport. 1899-1921.* Kr9 rendszerű, vonalkázott pántos körbélyegzők (211-212. ábra). A háromjegyű évszám felmerült szükségessége miatt a H típuscsoportot képező Kr8 bélyegzőkből fejlesztették ki, egy kerék és egy lánc beiktatásával. A kincstári postahivatalok, később az I. osztályú postamesterségek részére is készítették. Az alakfajták, szövegelrendezés, pályaudvari- és vármegyejelzés, valamint az ellenőrzőbetűk használata megegyezik a H típuscsoportnál mondottakkal, figyelemmel az alábbi kiegészítésekre.

A hivatalok számozási rendszerének bevezetésével általában megszűntek a különleges hosszú hivatalnevek. A néhány megmaradónál a II. alakfajtát használják (218. ábra). Ugyancsak erre az okra vezethető vissza a pályaudvari jelzés alkalmazásának nagyfokú csökkenése. Ugyanis a kincstári postahivatalok és I. osztályú postamesterségek közül a pályaudvarokon működők rendszerint nagyvárosokban voltak, tehát ezek nevükben a 2 számot viselik.

Ha mégis előfordul pályaudvari jelzés, az mindig „P. U.”, és folytatólagosan a helynév után következik. Az osztott szövegelrendezés is megváltozik. Néhány helyjelölést feltüntető bélyegzőn kívül (214. ábra) kizárólag a vármegyenévvel készült bélyegzőknél (215. ábra) és a horvát kétnyelvűeknél fordul elő. Vármegyén kívüli földrajzi helymegjelölést már csak egyet találunk (216. ábra). A bélyegzők mérete általában 29-30 milliméter, de kivételesen a méretlépcső felső határa 34 milliméterig terjedhet (218. ábra).



211−213. ábra



214−216. ábra

A koronának mint fődíszítőelemnek való használata szerint két alcsoportját különböztethetünk meg.

*Ey. Alcsoport. 1899-1918. és 1920-1921.* A koronadíszítés, mint a Jy alcsoportnál, öblös és egyenes talpú koronával. Díszítésnek 1905-ig a H típuscsoport elemeit használták, ettől kezdve egységes folyondárdíszt alkalmaznak (211. ábra). Ismertető jele, hogy a díszítésnek mind a két végét egy-egy sugár irányban eső egyenessel zárják le. A kétpántos bélyegzők rendszerint díszítés nélkül (213. ábra), vagy a hivatalnévtől kétoldalt fekvő „S” alakú díszítéssel készülnek.

Az alcsoportban a valószínűsített bélyegzők száma 9-10 000 darab. Az elsőnek készült bélyegzőt még nem sikerült megállapítanunk, az utolsó Ricse (1921. V. 3.). Az ismert létezhető bélyegzések valószínű száma, a visszavésett koronás változatokkal (lásd Kx. alcsoport), valamint a H típuscsoport Kr8n-ről Kr9-re átalakított bélyegzőinek bélyegzéseivel együtt mintegy 12 500 féle.

*Kx. Alcsoport. 1918-1920.* A Ky alcsoporttal megegyező bélyegzők korona nélkül (219. ábra). Az ellenőrzőbetűknél két eltérést találunk. Az egyik,
amire eddig még példa nem volt, kétpántos alakfajtát alkalmaznak és az ellenőrzőbetűt a függőleges pántba vésik (220. ábra). Az alsó gyűrűrészbe ilyenkor mindig az 1905-ös díszítés kerül. A másik, kevéssé lényeges eltérés, hogy az ellenőrzőbetűk után pontot tesznek (221. ábra).

A Jx alcsoporthoz hasonlóan itt is idesoroljuk az 1918-1920 időszakban, valamint az 1946-1947-ben még használatban álló Ky alcsoportbeli bélyegzőket, melyekből a koronát kivésték (222. ábra). Az előző időszakbeli kivésé-



214−216. ábra



220−222. ábra

seknél a vonalkázást rendszerint utánvésték. Érdekességként említjük meg, hogy ismert olyan bélyegző is, melynek bélyegzéseinél négy változat is előfordul. A bélyegző öblös koronával készült, 1919-ben kivésték a koronát és pótolták a vonalkázást, 1921-ben egyenes talpú koronát véstek be, majd 1947-ben ezt vésték ki, de a vonalkázást nem pótolták. Itt említjük meg, hogy az 1946-1947-es kivéséseknél a korona helye mindig üres maradt. Az átvésett bélyegzőknek mintegy félezer változatát ismerjük.

Az alcsoportba 113 darab bélyegző készült. Az első Babót A (1918. XI. 19.), az utolsó Vácz H (1920. III. 30.).

L. Típuscsoport. 1912-1925. Kr6 rendszérű, koronás, vonalkázott, pántos körbélyegzők (223. és 224. ábra). Tulajdonképpen a mozgóposták részére rendszeresítették az 1911. szeptember 28-án kelt 17. 706 v számú rendelettel (PTRT. 1911. X. 5-i 45. szám), 1912. január 1-i hatállyal. Néhány, főleg budapesti kincstári hivatal részére is készült ilyen bélyegző. Ezeket rendszerint az utalványfelvételi munkahelyeken használták. Továbbá néhány postamesterség
is kapott ilyen bélyegzőt, valószínűleg a B1 bélyegzők (J típuscsoport) helyett. Az előzőek a IV. alakfajtával (224. ábra), az utóbbiak a hosszabb szöveg miatt II. (223. ábra) és III. alakfajtával készültek. A bélyegzők mérete általában 28-29, kivételesen 33 milliméter.



223−225. ábra

Készült 26 darab bélyegző. Az első Budapest 41 ap (1912. I. 5.), az utolsó Petőházi Cukorgyár (1925. X. 2.).

*M. Típuscsoport. 1921-1927.* Kr8 rendszerű, koronás vonalkázott, pántos körbélyegzők. A 24 órás időbeosztás feleslegessé tette a napszakjelzés további alkalmazását. Tehát ez a típuscsoport a Kr9 rendszerű (K típuscsoport) bélyegzőkből úgy szármázott, hogy kiiktatták a 7. láncot, amelyen eddig az N és É jelzés foglalt helyet (225. ábra). A szövegelrendezés, az alakfajták, hivatalszám, ellenőrzőbetű és díszítés alkalmazása, az alábbi megjegyzésekkel, általában megegyezik a K típuscsoport bélyegzőivel.

A helyneves bélyegzők mindig az I., (225. ábra), a hivatalszámosak a IV. (226. ábra) alakfajtával készülnek. A fődíszítőelemeknél kizárólag lapos-talpas koronát használnak. Hivatalnév a felső félgyűrűben, kivéve a pályaudvari jelzéssel és az öt darab vármegyenévvel készült bélyegzőt, amelyek osztott szövegűek. Az egypántosokat, kivéve a vármegyeneves bélyegzőket, mindig az 1905-ös szabványos folyondár mintával díszítik. Az ellenőrzőbetű nélküli kétpántos bélyegzőkön soha sincs díszítés. A pályaudvari jelzés, mely mindig „P. U.”, két oldalán a B1 rendszerű (J típuscsoport) 1905-ös fekvő „S” alakú díszítés (227. ábra).



226−228. ábra

Az M. típuscsoport gyártási idejére esik a c betű írásmódjának szabályozása. Eddig a helynevekben a c-t mindig cz-vel írták. Itt említjük meg, hogy ez alól kivételt képeznek a horvátországi helynevek, ahol a c különféle kiejtése

miatt azt mindig z nélkül és a horvát helyesírásnak megfelelően ékezettel, vagy anélkül írták. Az 1924-től gyártott valamennyi bélyegzőnkön a c-t z nélkül írják.

Az 1946-1947-ben még használt bélyegzőkből a koronát kivésték (228. ábra).

Készült 532 darab bélyegző. Az első Békéscsaba 2 D (1921. V. 20.), az utolsó Kisvárda J (1927. VII. 26.). A kivésett koronás bélyegzők bélyegzéseivel együtt az ismert bélyegzések száma 658 féle.

*N. Típuscsoport. 1927-1938.* Kr8 rendszerű, koronás, vonalkázás nélküli pántos körbélyegzők. A mintadarab Lenti postahivatal B ellenőrzőbetűs bélyegzője már 1927. május 16-án elkészült, gyártásukat azonban csak augusztus hónaptól kezdték meg. Ezeknek a bélyegzőknek rendszeresítésénél takarékossági okok is közrejátszhattak. A bélyegző méretének 23-24 milliméterre való csökkentése és a vonalkázás elhagyása lényegesen kisebbítette a vésett részek felületét. Néhány bélyegzőnél a méretlépcső felső határa 27-28 milliméterre ugrik fel, de ez a méret is épp hogy eléri az eddig gyártott bélyegzők méretlépcsőjének alsó határát. Ezeknek a nagy bélyegzőknek száma rendkívül alacsony. A vonalkázás elhagyásának más oka is volt. Ebben az időszakban a postának már figyelembe kellett vennie a gyűjtői szempontokat is. A bélyegeket már nem kellett az értéktelenítés során „telibe bélyegezni”. Elégséges volt a bélyegző körülbelüli egyharmadának a bélyegre való ütése. Így a vonalkázás jó része nem a bélyegre, hanem a küldeményre esett, ott pedig a vonalkázás már elveszítette eredeti rendeltetését.

Érdemes megjegyezni, hogy amennyire pontosan tartják a bélyegző méretét, annyira nem ügyelnek a harántpánt méretére. A harántpánt szélessége a gyártási idő kezdeti éveiben 5-9 milliméter között változik, a gyártási időszak végére azonban lecsökken az egységes 6 milliméterre. A pántos Kr körbélyegzők eddigi csoportjaihoz hasonlóan itt is a szokásos I. (229. ábra), és IV. (230. ábra) alakfajta az uralkodó. Hosszú hivatalnévnél az osztott



229−231. ábra

szöveg elkerülésére a II. alakfajtát (231. ábra), vármegyenév használatakor kivételesen a III. alakfajtát — bár teljesen indokolatlanul — alkalmazzák (232.. ábra). A kétpántos bélyegzőknél is előfordul az V. (233. ábra) és a VI. alakfajta használata is (234. ábra). Ez az első típuscsoport, ahol a pántos körbélyegzőknek mind a hat alakfajtáját felhasználták.

A harántpántos alakfajtánál az alsó félgyűrűbe mindig az 1905-ös díszítés; kerül, de a bélyegző csökkentett méretének arányában kisebbített formában. A félpántos bélyegzőknél vagy ugyanezt (231. ábra), vagy hatágú (235. ábra), nyolcágú csillagot (236. ábra) és pontot alkalmaznak (237. ábra). A kétpántos ellenőrzőbetű nélküli bélyegzők rendszerint díszítés nélkül (238. ábra), de gyakran a páros, fekvő „S” díszítéssel készülnek.



232−234. ábra



235−237. ábra

Ellenőrzőbetű (229. és 230. ábra) és szöveghatárolójel alkalmazása és helye, mint az előző típuscsoportokba tartozó pántos körbélyegzőknél.

A pályaudvari jelzés rendszerint „P. U.”, de az új helyesírásnak megfelelően már „PU.” alakban is előfordul. Mindkét esetben a helynév/után folytatólagosan következik. Osztott szövegnél még utoljára találkozunk a Helynév/Pályaudvar elrendezéssel is.

A hivatalok számozási rendszerének bevezetése óta, közel 30 év elteltével, most fordul elő először, hogy a hivatalszámon kívül helyjelölést is alkalmaznak. Kizárólag budapesti hivataloknál fordul elő, „Hűvösvölgy” (239. ábra), „Országház” és „Országháza” (240. és 241. ábra), valamint „Repülőtér”



238−240. ábra

megjelöléssel. Osztott szöveg, a vármegyeneves bélyegzők kivételével, kizárólag a helyjelöléses bélyegzőknél fordul elő (242. ábra).

Vármegyejelzést most már mindössze 8 esetben találunk. Rendszerint Osztott, kivételesen folytatólagos (243. ábra) szövegrendezéssel.



241−243. ábra

A számozott hivatalok névváltoztatása esetén itt is alkalmazzák, új bélyegző gyártása helyett, a hivatalszám kivésését (244. ábra).

A típuscsoport gyártási időszakának, kétségkívül a legérdekesebb szakasza, az 1931. XII. 10 - 1932. IV. 10-ig terjedő négy hónap. Ebben a gyártási szakaszban egy budapesti és különben kizárólag vidéki postahivatalok részére, ezek a bélyegzők különleges kivitelben készültek. A keretvonal és az osztóvonalak vastagsága, a szokásos egynegyed-fél milliméter helyett 1 milliméter. Az emiatt leszűkült mezőkben a véset betűi és a keltezés számjegyei szokatlanul kicsinyek (245. ábra). Írásbeli adatokat az ilyen fajta bélyegzőknek sem a gyártására, sem az eltelt négy hónap után a gyártás beszüntetésére nem találtunk. Ezek a bélyegzők az irodalomban „vastag vonalas” néven ismertek.



244−246. ábra

Az 1938 őszén felmerülő nagyszámú bélyegzőigényre való tekintettel, a típuscsoport gyártásának beszüntetésekor, a gyárban visszamaradt 12 darab helynév nélküli bélyegzőt, 9 hónappal a Py típuscsoport rendszeresítése után, felhasználták. Ezt a 12 darabot 1938. XI. 3-án, zömmel felvidéki hivatalok részére a posta át is vette.

Az 1946-1947. évben még használatban álló bélyegzőkből a koronát kivésték (246. ábra). Ezek bélyegzései tulajdonképpen az Nx alcsoportot képeznék, de mert ugyanattól a bélyegzőtől erednek, így mint kivésett bélyegzők csupán változatokat képeznek.

Készült 2266 darab bélyegző. Az első — eltekintve a mintadarabtól — Fonyód A (1927. VIII. 13), az utolsó Enying (1938. II. 26.). Az ismert bélyegzések száma, az említett kivésésekből adódó változatokkal együtt 3.248 féle.

*O. Típuscsoport. 1928-1938.* Kr6 rendszerű, koronás, vonalkázás nélküli, pántos körbélyegzők. A bélyegző rendszerétől — órajelzés nélküliek! — eltekintve mindenben teljesen megegyeznek az N típuscsoportba tartozó bélyegzőkkel. Az ott tárgyaltak teljes egészükben erre a típuscsoportra is vonatkoznak. A méretlépcső alsó határa azonban 21,5 milliméterre csökken. Tulaj dohképpen a B1 rendszerű (J típuscsoport) és a Kr6 rendszerű (L típuscsoport) bélyegzők utódai, a kis hivatalok részére.



247−249. ábra



250−252. ábra



253−254. ábra

Az I. (250. ábra), II. (248. ábra), III. (249. ábra), IV. (247. ábra) és az V. (251. ábra) alakfajtával készültek. A vastag vonalas fajtákat (252. ábra) is gyártották. Ennél a típuscsoportnál már nem készültek helyneves kísérleti, vagy mintabélyegzők, hanem a rendszeresítésre javasolt kivitelben „Minta szövegű, bélyegzőket gyártottak. Ezek az I. (253. ábra) és V. (254. ábra) alakfajtával készültek.

Készült 579 darab bélyegző. Az első Hódmezővásárhely 2 (1928. 1. 4.), az utolsó Sur (1938.1. 29.). Az 1946-1947. évi kivésésekből adódó változatokkal együtt 958 féle bélyegzést ismerünk.

*Py. Típuscsoport. 1938-1946.* Kr7 rendszerű, koronás, vonalkázás nélküli pántos körbélyegzők. A háromjegyű évszámnak kettőre való csökkentésével az N típuscsoport Kr8 bélyegzőiből fejlesztették ki. Azzal, a bélyegző rendszerétől és a római számos hónapjeltől eltekintve, mindenben teljesen megegyezik. A harántpánt mérete azonban most már állandó, nagyjából 6 milliméter. : A teljesharántpántos bélyegzők mérete mind az egy-, mind a kétpántosoknál 24-25 milliméter, a fél- és csonkapántosoknál 27-28 milliméter között ingadozik. Az I. (255. ábra), II. (256. ábra), III. (257. ábra) és IV. (258. és 259. ábra) alakfajtával készültek.



255−257. ábra

Az ellenőrzőbetű nélküli kétpántos bélyegzőknél rendszerint fekvő „S” alakú díszítéssel (258. ábra).

Néhány darab bélyegző betűvel rövidített hónapjelzéssel készült (260. ábra).

Az egynyelvűek kizárólag folytatólagos szövegűek, a kétnyelvűek, magyar/rutén alakban mindig osztottak (261. ábra). Kárpátalja 1941. évi közigazgatási átrendezésekor 6 postahivatal 20 bélyegzőjéből a rutén helynevet kivésték és annak helyét vonalas díszítéssel töltötték ki (262. ábra).



258−260. ábra



261−263. ábra

Vármegyejelzés ettől a típuscsoporttól kezdve már nem fordul elő. A pályaudvari jelzés „PU.”, a helynév után folytatólagosan vésve.

Készült 4480 darab magyar és 178 magyar/rutén, összesen 4658 darab bélyegző. Az első magyar Agárd (1938. III. 12.), az utolsó Szombathely 1 W (1946. IV. 25.), az első kétnyelvű Huszt/Chuszt (1939. A VII. 15.), az utolsó Kerecke/Kerecki (1944. II. 8.). A rutén nevek és az 1946-1947. évi koronakivésésekből adódó változatokkal együtt 5.733 féle bélyegzést ismerünk.

*Ry. Típuscsoport. 1938-1941.* Kr5 rendszerű, koronás, vonalkázás nélküli, harántpántos körbélyegzők. Az O típuscsoportból ugyanúgy származtatták, mint a P típuscsoport bélyegzőiből az N típuscsoportot, tehát az évszámjel kétjegyű (263. ábra). Kivétel nélkül az I. alakfajtával gyártották.

Készült 25 darab bélyegző. Az első Padrag (1938. XI. 23.), az utolsó Vágkirályfa (1941. VIII. 30.). A második világháború utáni koronakivésésekből adódó változatokkal együtt 45 féle bélyegzést ismerünk.

*Nx. Típuscsoport. 1946-1953.* Kr8 rendszerű, korona és vonalkázás nélküli pántos körbélyegzők. A II. fejezetben kifejtettük azokat az okokat, melyek következtében a második világháború után sokszor évtizedek óta nem gyártott rendszerű bélyegzők újra készülnek, természetesen az akkori gyártási időszaknak megfelelő és a típuscsoportra jellemző elemekkel. Ez a típuscsoport is ennek következtében jött létre. A Kr8 rendszer alkalmazását 1938-ban beszüntették. A mostani időszakban készült ilyen bélyegzőket, e gyártási időszak jellemzőinek megfelelően, fődíszítőelemek nélkül gyártották. A pántos körbélyegzők két legáltalánosabb alakfajtáját, az I. (264. ábra) és Vl-ot használták (265. ábra).



264−265. ábra

A háború alatt megsemmisült bélyegzők pótlására készültek megkülönböztető jelzése, az alsó körszeletben elhelyezett csillag (lásd még Px típuscsoportot).

Készült 9 darab bélyegző. Az első Vizsoly (1946. V. 8.), az utolsó Szolnok 5 (1953. VIII. 25.)

*Px. Típuscsoport. 1946-tól.* Kr7 rendszerű, korona és vonalkázás nélküli pántos körbélyegzők. A következő Rx típuscsoporttal együtt a mai kor bélyeg-

zői. Ezek a bélyegzők tulajdonképpen a Py típuscsoport egyenes utódai, a lényeges különbség, hogy a második fődíszítőelem, a korona is elmarad. A méretlépcső ismét bővül, 24 millimétertől 28 milliméterig terjed. A szövegelrendezés általában folytatólagos, de az egyre szaporodó hosszú hivatalnevek következtében, különösen a Nagy-Budapest peremkerületi posták kettős neve miatt (266. ábra), mind több és több bélyegző készül osztott szöveggel. Ismét feltűnik a „Posta” (267. ábra), vagy „Postahivatal” megjelölés is. Ennek egy érdekes változata az, amikor egy állandó jellegű postahivatal kirendeltségeként működő időszakos postahivatal bélyegzőinél mindkettő nevét feltüntetik (268. ábra). Az alsó körszeletbe a felállító hivatal neve kerül. A pályaudvari jelzés „PU.” alakban, mindig a helynév után.



266−268. ábra



269−271. ábra

Az egypántos bélyegzők mind a három alakfajtával, I. (266. és 267. ábra), II. (269. ábra) és IIII.-kal (270. ábra) előfordulnak. A kétpántos IV. (271. és 275. ábra) és VI.-tal készülnek (272. ábra). A gyártási időszak 1950-1965-ig terjedő részét nyugodtan nevezhetjük a „csúnya bélyegzők” korának is. Gyakori a 8-12 milliméteres harántpánt (273. ábra), aminek következtében a bélyegző egész torz alakot ölt. Egész rövid, egyszerű hivatalnévnél is előfordul a kétpántos alak használata (274. ábra). A függőleges pánt és az alsó félgyűrű ilyenkor üres marad. Láthatunk olyan bélyegzőt is, ahol a harántpánt irányában és erre merőlegesen mérve, az átmérő 1-2 milliméteres különbséget mutat. A köralak így álló ellipszis alakot ölt.

Az egypántos bélyegzők díszítése általában az 1905 óta szokásos. A kétpántosoknál, ha nincs ellenőrzőbetű, általában díszítés sincs, de ritkán felbukkan a kétoldalt elhelyezett fekvő „S” alakú dísz. Annál gyakoribb két ívelt vonaldarabkának díszítő elemként való használata (275. ábra).

Az ellenőrzőbetűk elhelyezése általában a szokásos. A budapesti peremkerületi hivatalok bélyegzőinél a felső körszeletbe kerülnek (272. ábra). Gyakori megoldás az is, hogy ellenőrzőbetű alkalmazásakor kétpántos alakfajtát használnak. Ilyenkor vagy egészen nagy, hivatalszámszerűen elhelyezett ellenőrzőbetűt vésnek (277. ábra), vagy azt a függőleges pántba helyezik, mikor is az alsó félgyűrűt a szabályos díszítéssel töltik ki (278. ábra).



272−274. ábra



275−277. ábra



278−280. ábra

A megkülönböztető jelzés használatát, a háborús behatások következtében nagy mennyiségben elpusztult bélyegzők miatt, rendeletileg szabályozták. A rendeletet a II. fejezetben már ismertettük. Kiegészítésül itt csak annyit jegyzünk meg, hogy ellenőrzőbetű egyidejű előfordulásánál az előírt csillagot a felső körszeletben, különben az alsóban helyezik el (279. ábra).

A hivatalszám kivésése, ha a hivatal számozása megszűnik, itt is szokásos (280. ábra).

Az Nx alcsoportnál tárgyalt okok következtében ennek a típuscsoportnak is egy érdekes alcsoportja keletkezett, melyet 1952-1954 között gyártottak. Ezek Kr7 rendszerűek, de a hó jelzés betűvel készült. Rendszer jelnek Kr7b-t használunk, ahol a „b” rövidítés a betűvel rövidített hónapjelzést jelenti. Az alcsoport jelzése ennek megfelelően Pxb. Az I. (281. ábra) és a IV. (282. ábra) alakfajtával készültek.



281−282. ábra

1963 végéig 2657 darab bélyegző készült. Az első Encs A csillagpárral (1946. V. 2.). A Pxb alcsoportban 13 darab bélyegző készült. Elsőnek Hetényegyháza (1952. XI. 28.), utolsónak Hajdúsámson C (1954. III. 30.).

*Rx. Típuscsoport. 1946-tól.* Kr5 rendszerű, korona és vonalkázás nélküli pántos körbélyegzők. Az O típuscsoportból ugyanúgy keletkeztek, mint az előző az N típuscsoportból. A Px típuscsoportnál mondottak ezekre a bélyegzőkre is értelemszerűen vonatkoznak. Uralkodó alakfajuk az I. (283. ábra) és IV. (284. ábra). Ritkán előfordul a II. is. A Pxb alcsoport gyártási



283−285. ábra

idejében itt is előfordul egy összetett rendszerű változat. Tekintettel azonban arra a körülményre — bár hasonló okok idézték elő —, hogy csak egy darab készült, sem csoportot, sem alcsoportot nem képezhetünk. A bélyegző tulajdonképpen Kr6 rendszerű, mert az évjelzés háromjegyű (285. ábra), de a hónap római számos, ami a R csoportok jellemzője. Ezért, mivel korona és vonalkázás nélküli Kr6 bélyegző csoport nincsen, ebbe a csoportba soroltuk, mint Kr5+1 rendszerűt, ahol a „+l”-gyel fejeztük ki, hogy az évszám eggyel több jegyből áll.

Szakítottak azzal az eddigi elvvel, hogy az órajelzés nélküli bélyegzők kisforgalmú hivatalok részére készülnek. Ezt alátámasztja az a körülmény,
hogy például Pécs 1 postahivatal részére egész sorozat ilyen bélyegző készült. Igazolja ezt a feltevést az órajelzéses és órajelzés nélküli bélyegzők viszonyszáma is. Amíg 1927-1946 között az órajelzés nélküli bélyegzők, az ugyanakkor gyártott órajelzéseseknek mindössze 9% -át, addig ma már 15% -át tették, illetve teszik ki.

1963 végéig 397 darab bélyegző készült. Az első Barbacs (1946. V. 15.).

##### c) Bélyegzőgépek és gépbélyegzések

A közönséges levélpostaküldemények számának rohamos növekedése, már az 1900-as évek elején, főképp a budapesti irányító- és kézbesítő-, valamint néhány vidéki város kézbesítő hivatalának személyzetét mindinkább túlterhelte. Ekkor nemcsak a felvett és a levélszekrényekből ürített küldeményeket kellett lebélyegezni, hanem a kézbesítésre érkezett levélpostát is el kellett látniuk érkezési bélyegzéssel. A túlterheltség először természetesen a Budapest 72 hivatalnál jelentkezett. A külföldi posták ekkor már használták a nagyteljesítményű elektromos bélyegzőgépeket. Ez a körülmény késztette a budapesti posta- és távírda igazgatóságot arra, hogy egy ilyen bélyegzőgépet kipróbáltasson. Valószínű, hogy az ezzel szerzett kedvező tapasztalatok vezettek a bélyegzőgépek 1907-ben való rendszeresítésére.

Az első Krag rendszerű bélyegzőgépnek a Budapest 72 postahivatalnál való használatbavételét a postavezérigazgatóság 1907. szeptember 11-én engedélyezi, a budapesti posta- és távírdaigazgatósághoz intézett 67.864/1907 sz. rendeletével (Sz. Gy. VI. kötet 2. kiadás 86. sorszám). Ugyanekkor engedélyezi a Hadik-Grünwald féle levélbélyegzőgép kipróbálását is Ez utóbbi sorsa ismeretlen. A bélyegzőgépek népes táborában többé nem találkozunk vele. A Krag gép viszont jól bevált. Hamarosan a budapesti nagy és több vidéki, főképp a postaigazgatóságok székhelyén működő l-es számú hivatalokat szerelik fel vele. Sőt a budapesti hivatalok egy része 2-3 darabot is kapott.

A Krag gépek után 1927-ben rendszeresítik a Standard, majd 1940-ben az Universal rendszerű bélyegzőgépeket. Óránkénti teljesítményük 40 000 darab levélküldemény bélyegzése.

A bélyegzőgépek működésük szerint kétfélék, hengeresek, vagy betétesek. A hengeres gépeknél a bélyegzőt egy hengerre vésik, amelyik a gépben forog. A gépbélyegző két részre, a keletbélyegzőrészre és a rajzrészre tagozódik. A keletbélyegzőt kétszer vésik a hengerfelületre, egymástól 180°-ra eltolva. Így a gépben átfutó küldeményre 8-8 centiméterenként kerül egy-egy keletbélyegzés. Részben azért, mert a bélyegek felragasztása a küldeményekre rendszertelenül történik, részben pedig azért, mert az egyes küldemények nagysága különböző, nem biztosítható, hogy a keletbélyegzés a bélyegre, illetve hogy a küldeménynek mindig ugyanarra a részére essék. Tehát ha a postát igénybevevők, betartva az előírásokat, a bélyeget pontosan egy és ugyanarra a helyre ragasztanák, azok lebélyegzése még akkor sem lenne mindig valószínű. Ezért a két keletbélyegző közötti, két üres hengerfelületet egymással párhuzamos vízszintes- vagy hullámvonalakkal töltik ki. A vízszintes vonalak száma 4, 5, 6 vagy 8, a hullámvonalaké 5, 7 vagy 9. A hengeres bélyegzőgép bélyegzése

szalagszerűen végigfut a küldeményen. A Krag gép hengeres rendszerű (286. és 287. ábra).

A kopott hengereket ugyanúgy cserélik ki, mint a tönkrement kézi hk bélyegzőket. Aszerint, hogy a hengercsere, vagy egy új gép beszerzésénél az új henger készítése, a kézi hk-bélyegzők melyik gyártási időszakára esik, a keletbélyegzőrész típusa megegyezik azok típusával. Ennek megfelelően a Krag gépek keletbélyegzőrésze 1907-1921 között gyártott hengereknél K típuscsoportbeli Kr9 rendszerű, 1921-1927 között M típuscsoportbeli Kr8 rend-



286. ábra



287. ábra

szerű, mindkettőnél vonalkázott, 1927-1938 között N típuscsoportbeli Kr8 rendszerű, vonalkázás nélküli és 1938-tól P típuscsoportbeli Kr7 rendszerű. A keletbélyegzőrész alakfajtája IV.

A betétes gépeknél a bélyegző rajzrészét egy henger felület alakú betétre vésik. Ezek bélyegzésein a keletbélyegző és a rajzrész nem ismétlődik, tehát



288. ábra

küldeményenként egyszer fordul elő. A Standard gépek keletbélyegzőrésze szintén a IV. alakfajtával készül, de a gyártási időszaknak megfelelően már vonalkázás nélküli. Órajelzést nem alkalmaztak, tehát Kr6 rendszerűek és az O típuscsoportbeli hk-bélyegzőknek felelnek meg. A rajzrész, közepén stilizált tulipánnal, kétoldalt megfelelő hosszúságú vízszintes vonalakkal készült (288.
ábra). A Standard rendszerű gépek egyetemesek, mert bélyegzésre és bérmentesítésre egyaránt használhatók. Ha a gép betétje értékjelzés nyomására is alkalmas és bélyegzéshez is használják, akkor a gépbélyeg részt üresre áhítják. Ilyenkor a bérmentesítőgépeknél már tárgyalt gépbélyeg lenyomatból az értékjelzés hiányzik és a bélyegzés színe, az ott előírt pirostól eltérően természetesen fekete.

Az Universal gépek szintén betétesek. A rajzrész megegyezik a Standard gépekével. A keletbélyegzőrész azonban az eddig mondottaktól gyökeresen eltér. A keletbélyegzőrész itt egykörös, közepén három sorban elhelyezett keltezéssel (289. ábra). A bélyegzés összképe az első rápillantásra ugyanazt a benyo-



289. ábra

mást kelti, mintha a múlt századbeli B3 rendszerű, F típuscsoportbeli bélyegző lenyomata lenne. A háromsoros keltezés első sora a négyjegyű évszám, a második a betűvel rövidített hó jelzés, míg a harmadik a napjelzés. Keltezésük tehát háromrészes. Használnak azonban négyrészes keltezésű keletbélyegzős gépeket is. Itt a harmadik sorban a nap- és órajelzést ponttal elválasztva tüntetik fel. Például „19.24.”, azaz tizenkilencedikén, huszonnégy órakor.

A postahivataloknál használt Francotyp bérmentesítőgépeknél is előfordult, hogy azokat is csak bélyegzésre használták fel. Ezek gépbélyeg részét ilyen esetekben nullára állították (343. ábra).

#### *2. A postahivatalok ideiglenesen használt h- és hk-bélyegzői*

##### a) Pótbélyegzők (Pt)

A megsérült, elromlott bélyegzők javítása már 2-3 bélyegzőt használó hivataloknál is sok gondot okozott, de egész különleges problémákat vetett fel a csupán egy bélyegzővel felszerelt kis hivataloknál. Hasonló nehézségek merültek fel az új bélyegző elkészültéig akkor is, ha egy hivatal bélyegzője elveszett, vagy megsemmisült. Nemegyszer előfordult az is, hogy egy új postahely megnyitásakor a megrendelt bélyegzője még nem készült el. Ezekben az esetekben az érintett postahelyek hosszú évtizedeken keresztül különféle kisegítő megoldásokhoz folyamodtak. A hk-bélyegzők helyett ilyenkor igénybevett egyéb bélyegzőket gyűjtőnéven kisegítő bélyegzőknek nevezzük. (Részletes ismertetésük a jelen fejezet b. részében.) Ezek sokfélesége, egyre szaporodó számuk, a használatukból adódó szabálytalanságok s nemegyszer a postára háruló joghátrányok késztették az illetékeseket arra, hogy ezt a
kérdést véglegesen rendezzék. A kisegítő bélyegzők tárgyalásánál láthatjuk, adódtak olyan történelmi korszakok, amikor ez sem vezetett a kisegítő­bélyeg­zők végleges kiküszöbölésére.

A megoldásra 1925-ben került sor, amikor is az úgynevezett pótbélyegzőket — hivatalos nevük pótkeletbélyegzők — rendszeresítik. Nevüket onnan kapták, hogy az előző bekezdésben vázolt esetekben az érintett postaszerv hk-bélyegzőjének megérkezéséig azt pótolják. Ezek is keletbélyegzők, de a hivatalnév helyett sorszámmal látják el őket. Az illetékes postaigazgatóságok a sorszám alapján tartják nyílván, hogy melyik bélyegzőt melyik postahely és mikor használta.



290−292. ábra

A bélyegzők rendszere, továbbá a típuscsoport meghatározó eleme mindig megegyezik az azonos időszakban gyártott postahivatali hk-bélyegzőkével. A típuscsoport jelének tehát mindig ugyanazt a nagybetűt használjuk, mint az azonos postahivatali típuscsoportnál, de elé kötőjellel kapcsoljuk a pótbélyegzők jelölésére szolgáló „Pt” rövidítést.

Az esetenként szükséges pótbélyegzőkkel az érdekelt postahelyeket a postavezérigazgatóság az illetékes postaigazgatóságok útján látta el. Pótbélyegzőket a postahivatalok, a postaügynökségek, majd 1951-től ezek utódai, a fiókposták, valamint a mozgóposták használnak. Az első három részére azonos kivitelben készülnek, tehát a bélyegzésekről nem állapítható meg, hogy azok milyen nemű postahelyekről erednek. A mozgóposták pótbélyegzőit a mozgópostáknál ismertetjük.

A pótbélyegzők előírásszerinti használatakor a bélyegzés mellett fel kell tüntetni a hivatalnevet. Ezt a kisebb hivataloknál kézírással jegyzik be a keltezés alá (291. ábra). Gyakran találkozunk kézi nyomdából összeállított (290. ábra), vagy külön e célra készített egysoros gumibélyegzőkkel is (292. ábra). Hivatali fejbélyegzők, sőt a pénzesutalványoknál alkalmazott ellenőrző­számbélyegzők használata sem ritka. Ez utóbbi, eltekintve attól, hogy előírás­ellenes, a helynevet nem is pótolhatja.

A második világháború után a pótbélyegzők sorszámszerinti szétosztását az egyes postaigazgatóságok között a 133.301/B4 sz. rendelettel (PRT. 1945. XI. 3-i 35. szám), 1945 novemberi 15-i hatállyal szabályozták. A budapesti, a budapestvidéki postaigazgatóság összevonása, valamint a miskolci postaigazgatóság — mely a debreceni kirendeltségeként működött — önállósítása után a számszerinti szétosztást 1953. január 10-én újra szabályozták, illetve az eddigi számsort bővítették. A rendelet szerint a számcsoportoknak megfelelően, a pótbélyegzőket a jelölt időpontig, a postaigazgatóságok kötelesek egymásnak megküldeni, illetve a még szükséges vagy hiányzó számokat az Anyagszertárnál megrendelni és a rendeletben fel nem sorolt bélyegzőket ugyanakkor beszolgáltatni. Az egyes postaigazgatóságok a következő számcsoportokat kapták: a budapesti 1-100 (1-87), a debreceni 101-200 (101-200), a pécsi 201 - 300 és 601 - 650 (201 - 300 és 600 - 649), a soproni 301 - 400 (301 - 400), a szegedi 401-500 (401-480) és a miskolci 501-600 (501-540). Zárójelben a már meglevő, legyártott sorszámokat tüntettük fel. Típuscsoportok:

A második világháború végéig az egy típuscsoportba tartozó bélyegzők mindig zárt számcsoportot képeztek. A háború alatt elpusztult és elveszett 364 darab bélyegző helyett az újragyártottak a gyártási időszaknak megfelelően más és más típuscsoportba tartozhatnak, illetve tartoznak.

*Pt-L. Típuscsoport. 1925-1927.* Kr6 rendszerű, koronás, vonalkázott, félpántos körbélyegzők (293. ábra). A bélyegzők mérete 28-29 milliméter. A gyűrű felső részében „M. Kir. Posta” szöveget, az alsóban a sorszámot s ettől kétoldalt a kétpántos hk-bélyegzőknél szokásos fekvő „S” alakú díszítést helyeztek el. A háború után megmaradt 8 darab bélyegzőből 1946-ban a koronát és „KIR” rövidítést kivésték, néha az „M” jelzést is (294. ábra).



293−295. ábra

Készült 22 darab bélyegző. Az első M. Kir. Posta 1 (1925. 1. 10.), az utolsó M. Kir. Posta 22 (1927. VII. 16.). A kivésett bélyegzők bélyegzéseivel együtt 30 féle bélyegzés ismert.

*Pt.-N. Típuscsoport. 1927-1928.* Kr6 rendszerű, koronás, vonalkázás nélküli, félpántos körbélyegzők. (295. ábra). Méretük 23-24 milliméter. A csoport első két példánya, mint mintapéldány a 23 és 24 sorszámmal készült 1926 végén, az L típuscsoporthoz hasonló szöveggel. Rácz-Rónay adataival ellentétben a mintapéldányok használatba nem kerültek. A típuscsoport valamennyi darabja „Magy. Kir. Posta” szöveggel került gyártásra. A díszítés felső rész mind ennél, mind az 1944 végéig gyártott bélyegzőknél befelé, két kivételnél (296. ábra) kifelé kunkorodik. A sorszám egy antikvával vésett
kivételtől (296. ábra) eltekintve groteszk. A megmaradt 8 bélyegzőből 1946-ban a koronát kivésték a „Kir” rövidítéssel együtt.

Készült 22 darab bélyegző. Az első Magy. Kir. Posta 23 (1927. XII. 10.), az utolsó Magy. Kir. Posta 36 (1929. X. 30.). Megjegyezzük, hogy itt a gyártás sorrend nem volt sorszám szerinti. A kivésett bélyegzők lenyomataival együtt 30 féle bélyegzést ismerünk.

*Pt-Ry. Típuscsoport. 1938-1945.* Kr5 rendszerű, koronás, vonalkázás nélküli körbélyegzők. Méretük 24-25 milliméter. A szöveg szerint két alcsoportját különböztetjük meg.

*Pt-Ry. I. Alcsoport. 1938-1940.* A felső szöveg ismét „M. Kir. Posta” (297. ábra). A megmaradt 208 bélyegzőből 1946-ban a koronát és a „Kir.” (298. ábra), néha az „M” rövidítést is kivésték. Nagyon ritkán ibolya és zöld színű bélyegzések is előfordulnak.



296−298. ábra

Készült 320 darab bélyegző. Az első M. Kir. Posta 101 (1938. XII. 1.), az utolsó M. Kir. Posta 420 (1940. IX. 9.). A kivésettek bélyegzéseivel és a színes bélyegzésekkel együtt 532 féle bélyegzést ismerünk.

*Pt-Ry. II. Alcsoport. 1945.* Szöveg és díszítés változik. Az új szöveg „Magyar Posta”, a díszítés a harántpánt alsó osztóvonalának szintje alatt, a gyűrű alsó részében hatágú csillagpár (299. ábra). A koronát 1946 májusában kivésték (299. ábra). A koronás bélyegzések a pótbélyegzések legjobb darabjai, mert bélyegzőik használati ideje mindössze pár hónapra korlátozódik.



299−301. ábra

Készült 30 darab bélyegző. Az első Magyar Posta 441 (1945. X. 16.), az utolsó Magyar Posta 470 (1945. XI. 5.). A kivésettek bélyegzéseivel együtt 60 féle bélyegzést ismerünk.

*Pt—Rx. Típuscsoport. 1946.* Kr5 rendszerű, korona és vonalkázás nélküli félpántos körbélyegzők (300. ábra). Méretük 24-25 milliméter. Szövege meg-
egyrezik az Ry. II. alcsoporttal, de korona és díszítés nélkül készül. A szövegből a „Magyar” szót 1947-ben néhány darab bélyegzőből kivésték (301. ábra).

Készült 41 darab bélyegző. Az első Magyar Posta 401 (1946. X. 4.), az utolsó Magyar Posta 36 (1946. XI. 21.). Ismert bélyegzésék száma a kivésettekkel együtt 42 féle.

*Pt-Px. Típuscsoport. 1947-től.* Kr7 rendszerű, korona és vonalkázás nélküli körbélyegzők. Háromféle alakfajtával készülnek. A gyártási időszak kezdetén a IV. alakfajtát használják (302-304. ábra). Díszítés a sorszám két



302−304. ábra

oldalán, a számozott postahivatalok ellenőrzőbetű nélküli Px típuscsoportba tartozó bélyegzőinél használt két vonaldarabka. A díszítés ritkán el is marad (303. ábra). A bélyegzők mérete 24-25 milliméter között változik. Szöveg 1947 június 9-ig „Posta”. Az előző típuscsoportoknál említettük, hogy a korona és „Kir” rövidítésen kívül néha az „M”, vagy a „Magyar” szót is kivésték s így azok szövegének csak a „Posta” szó maradt meg. Ezek azok a kivésések, melyek időben összeestek a „Posta” szövegű új bélyegzők készítésével. A bélyegzők 1947. június 9-től ismét „Magyar Posta” szöveggel készülnek. (304. ábra). Az elveszett bélyegzők pótlására készültek megkülönböztető jelzése „a-a” betűpár (307. ábra).



305−307. ábra

A következő alakfajtákat 1959-től alkalmazzák. Ettől kezdve egypántos bélyegzők készülnek. Általában az I-es (305. ábra), kivételesen a II-es (306. ábra) alakfajtával. A bélyegzők mérete 24-26,5 milliméter. Díszítést sohasem alkalmaztak.

Készült - 1963 végéig - 253 darab bélyegző. Az első Posta 501 (1946. IV. 9.)

Néhány szót kell még szólnunk a pótbélyegzők gyűjtési módjáról. Ezeket a bélyegzőket mindig más és más hivatalok használják, általában néhány napig, vagy hétig. Az 1950-es években, ha ritkán is, de előfordult az 1-2 éves használati idő ugyanannál a postahelynél. A különleges gyűjtési mód az, amikor minden egyes használó hivataltól megszerzünk egy küldeményt. Eltekintve attól, hogy erre sokszor nem nyílik mód — mert a használatba vételt nem közlik —. a legtöbb helyen nem alkalmazzák a helynév jelölést. Tehát a küldemények eredete nem állapítható meg. Az általános gyűjtési mód pedig az, amikor megelégszünk minden egyes különböző sorszámú bélyegző egy-egy bélyegzésével. A típuscsoportok végén közölt bélyegzésszámokat is ez utóbbi esetre vonatkoztatva adtuk meg.

##### b) Kisegítő bélyegzők. (Ks)

A pótbélyegzők rendszeresítésével összefüggésben már megemlékeztünk azokról az okokról, melyek a kisegítő bélyegzők használatát előidézték. A pótbélyegzők bevezetése előtti időben ilyen esetekben egyes hivatalok az értékcikkek értéktelenítését tintával vagy tintairónnal való áthúzással végezték el. Mind általánosabbá vált azonban a főnöki-, hivatali fej- és a feladóvevények kezelésénél használt helyneves sorbélyegzők használata. Nem egyszer előfordul az az eset is, amikor hk-bélyegző helyett a hivatali pecsétnyomót használják. Ezek bélyegzése, mivel a pecsétviaszban dombornyomatot adnak, természetesen mindig negatív; az alap fekete a véset helye pedig fehér. A most felsorolt bélyegzőfajtákat jelen fejezet 3. részében ismertetjük.

A kisegítő bélyegzők közé soroljuk az úgynevezett „*néma bélyegzők*”-et is, melyek sem helynevet, sem keltezést nem tartalmaznak és rendszerint az érvénytelenítés nélkül érkezett levelek bélyegeinek lebélyegzésére használják (281. old. 83. ábra). A néma bélyegzők használata, bár szórványosan, a bélyeg megjelenésétől napjainkig tart.

A kisegítő bélyegzők nagytömegű használatára két ízben, az első világháború kitörése előtt, majd a második alatt és közvetlenül utána került sor. A trónörökös meggyilkolása után, de még a hadüzenet előtt, a politikai feszültség időszakában, a Monarchia VIII. hadteste a délvidéken felvonult az akkori Szerbia ellen. A tábori posták ekkor még nem működtek. A felvonulási körzetben így mind a katonák, mind az egyes parancsnokságok, magán- és hivatalos levelezésük lebonyolítására, a terület postahivatalait vették igénybe. A hadtestparancsnokság utasítására, azért hogy az alakulatok tartózkodási helye az ellenséges hírszerző szervek részéről ne legyen megállapítható, a felvonulási területen működő összes postahivatalnál és postaügynökségnél megszüntették a hk-bélyegzők használatát. A küldeményeken levő értékcikkeket színes irónnal értéktelenítették. A tábori postahivatalok közül elsőnek 1914 augusztusában a 91. és a 151. kezdte meg működését. Valószínű, hogy a viszonossági elv alapján ezek a katonai postán kívül a polgári lakosság postáját is felvették és továbbították, amennyiben azokat a feladó előírásosan bérmentesítette. Ezzel magyarázható, hogy a fenti két tábori posta bélyegzése miért fordul elő aránylag sok bélyeges küldeményen.

A hadüzenet után ez a határsáv még több hónapig a hadműveleti terület-
hez tartozott. Ez magyarázza meg az illetékes temesvári postaigazgatóság 1914. szeptember 3-i rendeletét, melyben utasítja az érdekelt postahivatalokat és ügynökségeket, hogy „ ... az ott feladott levélküldeményeken további intézkedésig a franco jegyeket ne a helyi- és keletbélyegzővel semmisítsék meg, hanem az utalványszámbélyegzővel, esetleg egy erre a czéllra kilyuggatott fadarabbal.” Az említett utalványszámbélyegző azonos a mai ellenőrzőszámbélyegzővel (lásd IV. fejezet pénzküldemények kezelése című részét). Ezzel egyidejűleg elrendelte az ajánlási ragjegyekből és a csomag ragcímekből a helynév kitépését is. Különben ez az egyedüli eset, amikor az ellenőrzőszámbélyegzőknek levélküldeményeken való használatát nemcsak engedélyezték, hanem kötelezőleg elrendelték. A hadműveleti terület eltávolodása után ezt a rendelkezést 1915. március 26-án hatálytalanították. Az ellenőrzőszám bélyegzőkön kívül (313. ábra) a rendeletnek megfelelően, különböző alakú, rendszerint mértani idomok alkalmazásával vésett fém-, gumiba metszett, vagy fából faragott néma bélyegzőket is használtak (308-310. ábra).



308−310. ábra



311−313. ábra

A második világháború alatti területváltozások, a háború utáni időben pedig a tömegesen elpusztult hk-bélyegzők olyan hatalmas bélyegzőigényt eredményeztek, hogy a posta hivatalosan is ismét kénytelen volt a kisegítő bélyegzők alkalmazásához folyamodni. Ezt első ízben a területváltozásokkor alkalmazták, mikor is az akkor még kevés számú pótkeletbélyegző állomány kiegészítésére gumi kisegítő pótbélyegzőket készítettek. Ezek nagy része a
rövid használati idő mellett is hamarosan tönkrement. Az elhasználtak helyett újakat nem rendeltek. A háború befejezése után, most már a megsemmisült hk-bélyegzők helyett készíttettek gumi kisegítő bélyegzőket. Ezek részben az előzőekhez hasonlóan sorszámosak voltak, de sok helynévvel ellátott is készült. Ez utóbbiaknál a keltezés bejegyzésére megfelelő helyet biztosítottak. Egyes hivatalvezetők részben a kisegítő pótbélyegzők használatának ismeretében, részben saját elképzelésük alapján maguk is csináltattak helyneves gumi kisegítő bélyegzőket. A kisegítő bélyegzőkkel a küldemények lebélyegzése feltűnően hasonlít ahhoz a módhoz, ahogy a postamesterek jártak el a 18. század végén és a 19. század elején a küldemények kezelésénél.

A kisegítő bélyegzők típuscsoport képzésénél csak az alak és az a körülmény játszik szerepet, hogy azt az egyes hivatalok maguk alkalmazták-e, vagy pedig azokat központilag szerezték-e be. Típuscsoportok:

*Ks-hW. Típuscsoport. 1778-1948.* A W különleges típuscsoportba soroljuk a postahivataloknak azokat az egyéb célokat szolgáló bélyegzőit, melyeket kisegítésképp, hosszabb-rövidebb ideig h-, vagy hk-bélyegzők helyett használtak. A használt bélyegzőfajták szerint ezeket alcsoportokba osztjuk.

*Ks-Hip. Alcsoport.* Kisegítő bélyegzőnek használt hivatali pecsétnyomók. Az osztrák postaigazgatás idejében, a postamesteri bélyegzők korszakában már előfordult, hogy h-bélyegző helyett pecsétnyomót használtak. Térfi ezeket tévesen negatív h-bélyegzőknek minősítette. Igaz, hogy akkor ezeket nem kisegítésképp használták, de kis számuk és vitán felüli pecsétnyomó jellegük miatt ezeket is ide soroltuk (311. ábra). Az 1778-1830-ig terjedő időszakból mindössze három ilyen fajta bélyegzést ismerünk. A második világháború alatt mozgópostáknál (lásd ott), végül a háború után, 1948-ig elvétve találkozunk a hivatali pecsétnyomóknak hk-bélyegzők helyett való használatával.

Ismert bélyegzések száma 6 féle.

*Ks-Föb. Alcsoport.* A főnöki, ellipszis alakú bélyegzőknek hk-bélyegző helyett való használata már sokkal gyakoribb, egyes kezelési ágak — kocsiposta, távírdahivatalok stb. — működésük kezdetén jóformán csak ezeket a bélyegzőket használták. Kisegítő célokra a postahivatalok már az 1890-es



314−315. ábra

évektől kezdve és később mind gyakrabban vették igénybe a főnöki bélyegzőket küldemények kezelésére. Olyannyira, hogy még néhány, hosszabb ideig működő alkalmi postahivatal is használta ezeket (316. ábra).

Bélyeges küldeményen az ismert bélyegzések száma mintegy 300 féle.

*Ks-Hfb. Alcsoport.* Kisegítő bélyegzőnek használt hivatali fejbélyegzők. Keretvonalas, vagy keretvonal nélküli, csak a helynévből álló, antikva vagy groteszk típusú betűkkel vésett sorbélyegzők (314. ábra).

Bélyeges küldeményen az ismert bélyegzések száma mintegy 25 féle.

*Ks-Eb. Alcsoport. 1914-1915.* Kisegítő bélyegzőként használt ellenőrző-



316. ábra

szám bélyegzők (313. és 315. ábra). Az 1914-ben a délvidéken, kötelezően elrendelt használatuk idejéből eddig 23 féle bélyegzést ismerünk.

*Ks-Pt-hE. Típuscsoport. 1938-1945.* Gumi körbélyegzők. A szöveg és díszítés alapján két alcsoportjukat különböztetjük meg.

*Ks-Pt-hE. I. Alcsoport. 1938-1940.* Különböző cégeknél rendelt öntött gumibélyegzők. Méretük új állapotban 28-30 milliméter. A keretvonal rendszerint kettős, egy vastagabb külső és egy vékonyabb belső körrel (317. ábra). Készült azonban egykörös kivitelben is (318. ábra). Középen a koronás címert, körben „Magyar Kir. Posta” szöveget, alul a sorszámot helyezték el. Szöveghatárolójel nyolcágú- (317. ábra), vagy hatágú csillagpár (318. ábra). A szöveg betűtípusa mindig groteszk, a sorszám antikva (317. ábra) vagy groteszk (319. ábra).

A pótbélygzőknél előírt helynév feltüntetésen kívül itt kötelező volt a keltezés feljegyzése is. A keltet tintával, vagy tintairónnal a címertől két oldalt



317−319. ábra

jegyezték be, vagy e célra külön gumibélyegzőt használtak. Mindkettő azonban ritkán fordul elő, mert a keltezést rendszerint nem tüntették fel. A helynév feltüntetése is általában elmaradt. A tintával, irónnal felírt helynéven kívül megtaláljuk a hivatali fejbélyegzők használatát (320. ábra), vagy a külön beszerzett egysoros gumibélyegzőket is. Még az is előfordult, hogy a postamester maga faragta ki, radírgumiból hivatalának helynévbélyegzőjét (321. ábra).



320. ábra

A bélyegzéshez rendszerint a Dötsch-festékes bélyegzőpárnát használták. Ez a festék azonban acélbélyegzők részére készült s így a gumibélyegzőket hamarosan megtámadta. A kezelők is megszokták az acélbélyegzőknél az erős odaütést, amit a gumibélyegzők sajátosságuk miatt nem bírtak el. E két ok következtében a gumi megpuhult és szétterült. A bélyegzések mind olvashatatlanabbá váltak s átmérőjük nem egyszer a 35 millimétert is túlhaladta.

Ezért fordul elő ritkán az az eset, hogy egy bélyegzőt több ízben tudtak volna használatra kiadni. Sok posta személyzete azonban tisztában lehetett a fekete festék hatásával, mert ezek kezdettől fogva rendes, irodai festék­pár­nákat használtak. Innen erednek — gyakoriságuk sorrendjében — az ibolya,
a kék, a vörös, és a zöld színű bélyegzések. Ezek mindig szép tiszták és olvashatóak. A már elhasználódott bélyegzőket, a még használatra ki nem adottakkal együtt, 1941 végén megsemmisítették. Ekkor ugyanis már kellő számú acél pótbélyegző állott rendelkezésre.

Készült 428 darab bélyegző, ebből használatba került 374 darab. Az ismert bélyegzések száma a színes bélyegzésekkel együtt 416 féle.

*Ks-Pt-hE. Alcsoport. 1945.* Egykörös gumi körbélyegzők (322. ábra). Az új bélyegző mérete 24-25 milliméter. Közvetlenül a háború után, 1945-ben



321−322. ábra

készültek a nagy mennyiségben elveszett acél pótbélyegzők pótlására, ideiglenes használatra. Középen a Kossuth címer, körirat „Magyar Posta”. Sorszám alul, egyenes sorban, négyjegyű számokkal. A számok és betűk antikva típusúak. A bélyegzőket központilag a postavezérigazgatóság rendelte és osztotta szét a postaigazgatóságok között. A budapesti postaigazgatóság az 1000-es, a soproni a 2000-es, a pécsi a 3000-es, a szegedi a 4000-es és a debreceni az 5000-es bélyegzőket kapta kisegítő használatra.

Készült 450 darab bélyegző. Az új acél pótbélyegzők elkészültéig a legtöbb tönkre is ment, 1947 végéig valamennyit kivonták a használatból.

*Ks-hC, Ks-hD. és Ks-hE. Típuscsoportok. 1945.* Közvetlenül a felszabadulás után, a központi intézkedéseket még jóval megelőzve, egyes postaigazgatóságok saját hatáskörükben a hivatal nevét is tartalmazó gumi h-bélyegzőket rendeltek az elveszett és megsemmisült hk-bélyegzők gyors és ideiglenes pótlására. A keltezéshez rendszerint külön gumi keletbélyegzőket használtak. A hD típuscsoportnál tintával írták be, vagy egyszerűen nem tüntették fel a keltezést.

A Ks-hC típuscsoport bélyegzőit a budapesti postaigazgatóság készíttette. Fekvő ellipszis alakú kétkeretvonalas h-bélyegzők. Kétféle szövegelrendezéssel készültek. Az egyiknél, fenn ívelten a helynév, alatta postakürt. A bélyegzőmező többi része üres. Számozott hivataloknál alulra kerül ívelten a hivatalszám és ellenőrzőbetű (324. ábra). A másik elrendezésnél a hivatalnév
alul foglal helyet, két oldalán hatágú csillagpárral. A bélyegmező többi része üres.

A Ks —hE típuscsoport bélyegzőit a pécsi postaigazgatóság készíttette. Kettős keretvonalú körbélyegzők (325. ábra). Fenn ívelten a helynév, alatta koronadíszítés. A kelet részére két osztóvonallal határolt harántpánt.

A Ks-hD típuscsoport bélyegzőit a debreceni postaigazgatóság készíttette. Egygyűrűs körbélyegzők. Szöveg a gyűrűben Hivatalnév/Posta elrendezésben. Az osztott szövegrész között szöveghatároló jelként hatágú csillagpárt alkalmaztak (323. ábra). A belső körben felül koronadíszítés, különben a keltezés részére a mező üres.



323−325. ábra

A kisegítő bélyegzéseknek ez a három utolsó, valamint a Ks-Pt-hE típuscsoport II. alcsoportja a felszabadulás értékes postai objektumai. Sajnos próbabélyegzések ezekről nem készültek. Így még sok kutató munka vár a gyűjtőkre addig, amíg ezeknek a rendkívül érdekes bélyegzőknek megközelítő jegyzékét összeállíthatjuk.

##### c) Alkalmi bélyegzők

Azokat a bélyegzőket, melyeket valamely kiállítás, vásár, kongresszus, sportverseny vagy egyéb társadalmi és politikai esemény színhelyén ideiglenesen működő alkalmi postahivatal, vagy a felsorolt események időtartama alatt valamelyik állandó jellegű postahivatal használt, továbbá egyes évfordulók, vagy történelmi események emlékét megörökítő bélyegzőket „*alkalmi bélyegzők*”-nek nevezzük. Természetesen csak akkor, ha a szóban forgó esemény stb. és annak időpontja a bélyegző szövegéből kitűnik. Ezeknek a bélyegzőknek a lenyomata az „*alkalmi bélyegzés*”.

Az alkalmi postahivatalok az említett események színhelyén mindig mint a helyi postahivatal kirendeltségei működnek. A kirendelő hivatalt felállító hivatalnak nevezzük. Abban az esetben, ha a helységben több hivatal működik, a felállító hivatal 1900-ig az volt, melynek hivatalnevében a „város” szerepelt, 1900-tól rendszerint az l-es számú. Budapesten 1947-ig rendszerint a kerület legnagyobb hivatala, ettől kezdve a Budapest 72, majd 1955-től a Budapest 4 postahivatal állítja fel az alkalmi postahivatalokat.

Az alkalmi bélyegzésekhez soroljuk mind a posta, mind a vállalatok használatában álló bérmentesítő gépek (lásd I. fejezet) bélyegzéseit, az úgynevezett gépbélyegeket, amennyiben azok valamely alkalomra utaló szöveget és időpontot tartalmaznak, illetve ha valamely esemény színhelyén alkalmi postahivatal helyett állottak használatban.

Az első alkalmi bélyegző használatára 1879-ben került sor a székesfehérvári országos iparkiállításon, Székesfehérvár város postahivatal kirendeltségeként működő alkalmi postahivatalnál (326. ábra). Két, azonos szövegű készült, különböző átmérővel. Mind ez ideig azonban csak a próbabélyegzéseket ismerjük. Küldeményen még nem kerültek elő. Mind ezek, mind a követ­
kező alkalmi bélyegzők 1900-ig kizárólag ugyanolyan a­lak­faj­tával és rendszerrel készülnek, mint a gyártási időpontjuknak megfelelő, állandó jellegű postahivatali hk-bé­lyegzők. Az alkalmi jelleg a bélyegzők szövegéből állapítható meg. Ebben a korszakban tehát P, Hy és J típuscsoporthoz tartozó alkalmi bélyegzőket gyártottak.



326. ábra

Az 1900-as év döntő változást hoz az alkalmi bélyegzők körében. A Budapesten június 4. és 25. között rendezett Nemzetközi Képeslevelezőlap Kiállítás alkalmi postahivatala részére készítették az első rajzos alkalmi bélyegzőt. A bélyegző merőben elüt az eddigi formáktól, 24x35 milliméter nagyságú korona rajza, a függők között négysoros szöveggel (327. és 328. ábra). Az abroncsban nyert elhelyezést a keltezés úgy, hogy a négyjegyű évszámot és hónapot bevésték, a napjelzés



327. ábra

pedig cserélhető számokból áll. Tehát B1/nap rendszerű. Az alak és a rendszerben végrehajtott újszerű változás, a vésett és cserélhető keltezés vegyes alkalmazásán kívül, még egy másik érdekesség is fűződik ehhez az első rajzos alkalmi bélyegzőnkhöz. A kiállítást 10 órakor az „uralkodóház” egyik tagja nyitotta meg. A kiállítás megtekintése után annak a véleményének adott kifejezést, „hogy a postahivatal bélyegzőjén a magyar koronának ilyen domináló használata őfelsége rosszallását váltaná ki”. A rendezőség így akarva, nem akarva a posta kirendeltségének vezetőjével egyetértésben, a bélyegzőt a használatból azonnal kivonta. A Klassohn cég másnap reggelig az új bélyegzőt — a „legfelsőbb óhajnak megfelelő alakban” — el is készítette. Ezzel a bélyegzővel lebélyegzett küldemények közül napjainkig mindössze 1 darab került elő. A kiállítás első napjának délutánján, 12 órától a felállító Budapest 9 postahivatal H ellenőrzőbetűs Kr9 rendszerű — a Ky típuscsoportba tartozó — bélyegzőjét használták zöld színű festékpárnával. Ezért a Budapest 9 H bélyegző zöld színű bélyegzéseit „1900. JÚN.-4 N 12-É 8” kelet és napszakjelzéssel alkalmi bélyegzésnek tekintjük.

Az alkalmi bélyegzők használati ideje egy naptól néhány hétig, esetleg hónapig terjed. Így a bélyegzők gyártási költsége, különösen a rajzos bélyegzőknél, túl magas a bélyegzők használati idejéhez viszonyítva. Jóllehet a költségeket részben az események rendezősége fedezi, ez azonban odavezet, hogy aránylag kevés igény lép fel, részben pedig az állami szervek kezdeményezte bélyegzőknél a postakincstárt terhelik az előállítási költségek. Éppen ezért hamarosan fellép az előállítási költségek csökkentésére irányuló törekvés. Ennek kettős oka is van: az egyik, hogy a nem államilag kezdeményezett bélyegzők — majdnem az összes alkalmi postahivatalok által használtak — gyártási költségét az igénylő rendezőbizottságnak kell megtérítenie. Ennek következtében mind kevesebb és kevesebb használati engedélyt kérnek. A másik ok pedig az, hogy az államilag használni rendelt alkalmi bélyegzők gyártási költsége a postára mind nagyobb terhet ró. Az első esetben, mivel a bélyegző a rövid használati idő után majdnem új állapotban van, önként kínálkozott az a megoldás, hogy egy következő alkalomkor nem gyártanak új bélyegzőt, hanem az előző szövegét egyszerűen átvésik. Így a költségek nagyfokú csökkentése érhető el. Ezt a módszert először 1910-ben alkalmazták a Repülőversenyek bélyegzőjénél, melyet az 1909. évi Első Országos Bélyegkiállítás bélyegzőjének átvésésével készítettek el. Ezt a megoldást azóta is gyakran alkalmazzák. A postakincstárt terhelő költségek csökkentésénél pedig úgy járnak el, hogy csak egy napon használt bélyegzőknél a keltezést egyszerűen bevésik. Így megtakarítják a keltezést változtató berendezés elkészítését. Ezt az eljárást első ízben 1916-ban a koronázási bélyegzőknél alkalmazták.

A koronázási bélyegzőknek még van, egy példa nélkül álló érdekességük is. Az esemény után fél évvel a bélyegzőket az eredeti keltezéssel újra használatba vették és a használó hivatalonként fél hónapot biztosítottak e bélyegzések utólagos megszerzésére. Az eredeti és az utólagos bélyegzéssorozatot talán legjobban egy bélyegkiadás és annak újnyomatával hasonlíthatnánk össze. Ennek a rendelkezésnek érdekes háttere volt. A koronázás napján, 1916. december 30-án ugyanis az 51 darab bélyegző bélyegzéseinek megszerzé­sé­re valóságos hajsza indult. Természetesen nem kizárólag a gyűjtők,



328−330. ábra



331−332. ábra



333. ábra



334. ábra

hanem főképp a spekulánsok részéről. A koronázási bélyegeknek a teljes bélyegzés sorozattal való megszerzése majdnem lehetetlennek bizonyult s áruk rohamosan emelkedett. A nagy kereslet két következményt vont maga után. Az egyik eredményeként hamarosan megjelentek az első alkalmi bélyegzés hamisítványok. A spekulánsoknak kifizetődött a hamis bélyegzők készíttetése. Kezdetleges vésetük következtében (329. ábra), még a gyakorlatlan szem is könnyen felismerheti ezeket, de készültek nagyon jó utánzatok is (330. ábra).

A nagy kereslet másik következménye volt, hogy arra a posta is felfigyelt s hamarosan olyan rendelkezést hozott, melyben az igények kielégítését összekötötte a jótékony céllal. Ennek eredményeként látott napvilágot a 35.389/1917. sz. rendelet (PTRT. 1917, V. 9-i 60. szám) a koronázási emlékbélyegeknek jótékony célra való, utólagos lebélyegzésére. A küldeményeket az utólagos bélyegzésre a Budapest 1 postahivatalnál 1917. május 1-16-ig, majd ezt követőleg kilencnaponként a Budapest 2, 4, 9, 10, 57, 62 és 72 hivataloknál július 31-ig, a Budapest 100 postahivatalnál pedig május 1-től július 31-ig kellett elismervény ellenében átadni. A bélyegzésre átvett küldeményeket a felvevő hivatalok, a felvételi határidő letelte után, értéklevélben elküldték a Budapest 4 postahivatalnak, ahol azokat lebélyegezték a kért bélyegzőkkel. Ezután ugyancsak értéklevélben a Budapest 4 hivatal visszaküldte azokat a felvevő hivataloknak. Az utólagosan lebélyegzett küldeményeket a kiállított átvételi elismervények ellenében adták ki a feladóknak. A bélyegeket az alkalmi bélyegzőkkel való utólagos lebélyegzésre nemcsak levélküldeményeken, hanem üres papírlapokra ragasztva is át lehetett adni. A koronázási bélyegeken a bélyegzések árát a Budapest 1 hivatal angyalos rajzú bélyegzőjével 25, a Budapest 100-nál 20, míg a többi hivatalnál 15 koronában szabták meg. Engedélyezték az akkor forgalomban levő többi bélyeg bélyegzését is, 15, 10, illetve 5 koronáért. Az árakat bélyegenként kellett érteni, tehát például egy 10 filléres koronázási négyesblokk bélyegzése a Budapest 1 hivatal említett bélyegzőjével 100 koronába került. A teljes koronázási bélyegzés sor utóbélyegzése közel 800, illetve egyéb bélyegeken 300 koronába kerül. Az összeg akkori értékének összehasonlítására megemlítjük, hogy egy vidéki tanító havi fizetése 180-200 korona volt. A rendelet szerint az így utólag lebélyegzett minden egyes bélyeget még egy „P. J. B.” monogram bélyegzővel — (Postás Jóléti Bizottság rövidítése) — a rendelet szószerinti szövegével: „külön bélyeglenyomattal” — is el kellett látni a bélyegkép bal felső sarkán (331. ábra). Előfordul azonban a jobb sarokban levő bélyegzés is.

Az 1900-1920-ig terjedő időszakban mind több és több rajzos bélyegző készül, de azért még gyakran találkozunk a J, Ky és L típuscsoportokba tartozó alkalmi bélyegzőkkel is. Sőt az 1918-as Hadi Kiállítás bélyegzőinél ismét felbukkan az 1890-es években a zágrábi postaigazgatóság területén használt harántpántos gyűrűs ellipszis alak is. Az 1924-es év ismét érdekes változást hoz. Ettől kezdve 1926-ig bezárólag, a legtöbb esetben egy 28x28 milliméteres négyzetbe, csupán az alkalmi szöveget vésték be. Ezt a bélyegző részt a használó hivatal, alkalmi postahivataloknál a felállító hivatal egyszerűen felerősítette egy, vagy több állandó jellegű hk-bélyegzőjére úgy, hogy az alkalmi szöveget tartalmazó rész a keletbélyegzőtől balra került (332. ábra). Ez az úgynevezett *bélyegzőrátét*.Ugyanebben az évben rendszeresítik a kézi bélyegzők egy eddig még nem használt fajtáját, melyeknél a bélyegző rajz- és szövegrészét nem sík-, hanem hengerfelületre vésik. Ezek a „*kézi hengerbélyegzők*.” Bélyegzésük a henger forgása következtében összefüggő szalagot képez, melyben a bélyegzés egymás után ismétlődik. A bélyegző vésete és ennek következtében a bélyegzés két főrészre, a keletbélyegzőrészre és a szövegrészre tagozódik. A keletbélyegzőrész alakja általában megegyezik a kérdéses időpontban gyártott, állandó jellegű hivatali hk-bélyegzőkével, de mindig B1 rendszerű (323. ábra). Ritkán azonban attól el is tér és más alakot ölt (334. ábra), de akkor is betétrendszerű. A kézi hengerbélyegzők előnye, hogy szintén átalakíthatók. Az alkalmi szöveget tartalmazó hengerfelület rész kimetszhető és helyette új szöveggel betét illeszthető be. Néha 20-25 év elteltével is végeznek ilyen átalakításokat.

Mind az alkalmi, mind ezen belül a rajzos bélyegzők száma rohamosan nő, de még ma is előfordul az állandó jellegű hk-bélyegzőkhöz hasonló, illetve olyan kivitelben készülő alkalmi bélyegző. Így 1927-től megtaláljuk az M, N, O, P és R típuscsoportok bélyegzőit, az x és y alcsoportokkal együtt, az alkalmi bélyegzők között is. Kerékrendszerűeket azonban csak a hosszú ideig használt, illetve az évenként visszatérő alkalmak hivatalai részére készítenek. A többiek, ha legalább két napig állnak használatban, vésett év és hó jelzéssel, a következő hónapra átfutok pedig vésett évjelzéssel készülnek. Tehát ezek rendszere B1/nap, illetve B1/hó.

A magyar postaigazgatás önállósítása óta mindazokat a bélyegzőket, melyek keltezést nem tartalmaznak, jelzőbélyegzőknek nevezzük. Az alkalmi bélyegzések csoportjába csak azokat a jelzőbélyegzőket soroljuk, amelyeket alkalmi bélyegzők helyett használtak, mert az igény oly későn merült fel, hogy rendes kivitelű alkalmi bélyegzők már nem voltak készíthetők. Alkalmazásukra 1938 óta kerül sor, de még napjainkban is fel-felbukkannak. A fennálló rendelkezések értelmében az értékcikkeket a hivatal állandó jellegű hk-bélyeg­zőjével kell lebélyegezni, az alkalmi jelzőbélyegzőt pedig a bélyeg mellé kell ütni. Ilyen alkalmi jelzőbélyegzők voltak például a második világháború előtt és alatt használt összes „. . . visszatért” bélyegzők. Megjegyezzük azonban, hogy a bélyegzésre vonatkozó előírás be nem tartása elég gyakori s az alkalmi jelzőbélyegzést nagyon sokszor a bélyegen találjuk.

Nagy alkalmi postahivatalok részére több, rendszerint azonos rajzú bélyegző készül. Megkülönböztetésre itt is általában az ellenőrzőbetűk, újabban az ellenőrzőszámok szolgálnak. Gyakori azonban mindkettő hiánya is. Ilyenkor jutnak döntő szerephez a szöveghatároló jelek, melyek a rajzos bélyegzőknél általában eltérőek és így a bélyegzések megkülönböztetésére jól és egyértelműen felhasználhatók. A szöveghatároló jelek előforduló azonossága esetén egyéb véseteltérések nyújtanak támpontot a különböző rajzos bélyegzőktől eredő bélyegzések meghatározására.

Mind az alkalmi, mind az állandó jellegű postahivataloknál előfordul, hogy alkalmi bélyegző használatakor az egész használati idő alatt, vagy annak első és utolsó, esetleg valamelyik közbeeső napján nem fekete, hanem színes festékpárnát használnak. Az alkalmazott színek a vörös, zöld, ibolya és kék. 1946-1947-ben néhány alkalommal használták a kétszínű — csehszlovák rendszerű — alkalmi bélyegzőket. Ezek kétlépcsős működésűek. A vörös és
zöld szín együttes használatával, a fehér papiros színével együtt nemzetiszínűek a bélyegzések.

A színes alkalmi bélyegzések megszerzésénél nagyon óvatosan járjunk el, mert körülbelül háromszor-négyszer annyi színes bélyegzés ismeretes, mint amennyit hivatalosan engedélyeztek. Ezek egy része postai eredetű ugyan, de szívességi bélyegzés, melyhez élelmes gyűjtők jutottak. Továbbadásnál azzal a döbbenetesen hasonló indokolással élnek, hogy az alkalmi hivatal megnyitása után derült ki, hogy a postaszemélyzet a fekete festékpárnát elfelejtette magával hozni. Amíg a felállító hivataltól ezt pótolták, addig kénytelenek voltak a rendes irodai festékpárnát használni. Az érdekes a dologban az, hogy ez mindig kéznél volt, sohasem felejtették el elhozni.

Az alkalmi bélyegzéseink ismertetésénél itt nem bocsátkozhatunk olyan mélységbe, mint a hk-bélyegzőknél, mert aránylag nagy számuk, de még inkább hosszú szövegük miatt a rendelkezésre álló hely ezt nem teszi lehetővé. Ezek részletes és a gyűjtői igényeket kielégítő ismertetésére csak a monográfia megfelelő helyén kerülhet sor.

Az első alkalmi bélyegző használatbavétele óta 1963 végéig 2318 darab alkalmi bélyegző készült. Az átalakított, átvésett bélyegzők, az ismétlődő alkalmak, valamint a színes festékpárnák használatának következtében 3408 féle bélyegzést ismerünk.

##### d) Alkalmi hirdetőbélyegzők

Az olyan bélyegzők, melyeknek szövege az előző részben felsorolt alkalmak, események propagálását szolgálja és azok időpontja előtt kerülnek használatba, az „*alkalmi hirdetőbélyegzők*”. Az elsőt az 1922. évi Budapesti Mintavásár hirdetésére készítették (325. ábra). A propagandacél elérésére nagytömegű bélyegzés szükséges. Ezért esett a választás a Budapest 62 és 72 postahivatal Krag-rendszerű bélyegzőgépeire, amelyek naponta tízezerszám bélyegzik le a bel- és külföldi levélpostaküldeményeket. A szükséges hirdető-



335. ábra

hengereket úgy készítették el, hogy a bélyegzőgépeknek a keletbélyegzőrészek közötti, hullámvonalakkal kitöltött részére — (lásd a bélyegzőgépek című részt) — vésték az alkalmi hirdetőszöveget. Ez volt különben az első eset, amikor a bélyegzőgépeket alkalmi hirdetőszöveggel látták el. Ezt a megoldást azóta is alkalmazzák.

A kézi hengerbélyegzők és a hengeres bélyegzőgépek alkalmi hirdetőhengereinél a hasonló alkalmi bélyegzésektől egy lényeges eltérést találunk. Már említettük, hogy ezek bélyegzése szalagszerű és a küldeményen végigfutó. A két keletbélyegző közötti két bélyegzőrésznél gyakran előfordul, hogy azok vésése nem egyforma. Az egyik részre rajz, a másikra szöveg, vagy a két részre különböző szöveg, azonos szöveg, vagy azonos rajz esetében pedig azok szembetűnő véséseltérésekkel készülnek. A keletbélyegzőrészt Kbr-rel, az egyik vésetmezőt x-szel, a másikat y-nal jelölve a teljes bélyegzéskép



336. ábra

„x+Kbr+y” elrendezést mutatja. A gépbe egymás után kerülő küldeményeken, azok különböző hossza miatt „Kbr+x+Kbr”, vagy „Kbr+y+Kbr” és még több, esetleg négytagú változattal is előfordulhat. A leggyakoribb azonban az az eset, amikor egy küldeményre a keletbélyegzőrészeken kívül, teljes egészében vagy az x, vagy az y vésetmező lenyomata kerül. Innen ered azután



337. ábra

sok gyűjtőnek az a tévedése, hogy az „y+Kbr” és a „Kbr+y” elrendezésű bélyegzéseket két külön bélyegzésnek tekinti, holott azok egy bizonyos bélyegzésnek csupán töredékét képezik. Ezért ezeknél mindig az „x +Kbr+y” elrendezésű bélyegzések megszerzésére kell törekednünk (336. ábra).

A bélyegzőrátétek használatát 1924-től az alkalmi hirdetőbélyegzőkre is kiterjesztették olyannyira, hogy 1926 végéig kizárólag ilyenek készültek. A rátéteket mind a hk- (337. ábra), mind a készpénzzel bérmentesítve szövegű
bélyegzőkön (lásd V. fejezet) egyaránt használták. 1926 végén alkalmazzák először az alkalmi hirdetőbélyegzőknél a kézi hengerbélyegzőt és ettől kezdve készítenek ismét a Krag-gépekbe alkalmi hirdetőhengereket. Az utolsó bélyegzőrátétet 1927 szeptemberében készítették. A készpénzzel bérmentesített küldemények bélyegzéseihez a vörös festék használatának elrendelésével egyidejűleg az alkalmi hirdetőhengerek használatát a Krag gépeknél az esetre is kiterjesztik, amikor azok készpénzzel bérmentesített küldeményeket bélyegeznek. A Standard rendszerű gépeknél 1930-tól, az Universal gépeknél pedig 1941-től használnak alkalmi hirdetőbetéteket. A felsorolt időpontoktól kezdve a bélyegzőgépek alkalmi hirdetőbélyegzései mind fekete, mind vörös színnel előfordulnak. Kivételt képeznek a Budapest 741 postahivatal bélyegzőgépei, melyek bélyegzései mindig feketék. Ennél a hivatalnál ugyanis nem volt felvevő szolgálat és így ott készpénzzel bérmentesített küldemények bélyegzésére nem kerülhetett sor.

A posta használatában álló bérmentesítőgépeknél (lásd I. fejezet) 1932-től alkalmaznak először alkalmi hirdetőbetéteket. Elsőnek a Prancotyp, majd a Standard és végül Hesler gépeknél. Ezek bélyegzése, mert gépbélyegek, mindig vörös. Amikor azonban közönséges levélküldeményeknél értéktelenítésre használják, akkor ezek bélyegzése is fekete. Ilyenkor azonban az értékjelzést nullára, vagy üresre áhítják.

Az alkalmi hirdetőbélyegzők zöme gépbélyegző, vagy gépbélyeg, de gyakori a kézi henger- és az alkalmi bélyegzésekhez hasonlóan, a rajzos kézi hk-bélyegzők használata is.

Az alkalmi hirdetőbélyegzők első alkalmazása óta, 1963 végéig 635 darab bélyegző, alkalmi hirdetőhenger és betét készült. Az ismert bélyegzések száma, a vörös színváltozat figyelembevételével együtt 781 féle.

##### e) Hirdetőbélyegzők

Alkalomhoz és időhöz nem kötött, propaganda, vagy ismeretterjesztő szövegű bélyegzőt „Hirdetőbélyegző”-nek nevezzük. Az első hirdetőbélyegzőt a Budapest 72 postahivatal használta 1921-ben, kizárólag az Amerikai Egyesült Államokba címzett levelekre. Kelet nélküli, csak hirdető szöveget tartalmazó bélyegző volt. A hivatalban feladott levélküldeményeken a bélyeget a felvevő munkahely hk-bélyegzőjével bélyegezték le s a bélyeg mellé ütötték a hirdetőbélyegzőt. Az ország többi postahivatalában a hasonló címre feladott küldeményeknél, mikor azok a Budapest 72 postahivatalhoz irányításra befutottak, alkalmazták éspedig azok hátoldalán a szóbanforgó bélyegzést. A bélyegző 36 milliméter átmérőjű egykörös körbélyegző. A vésetmező közepén azt ponttal megszakított osztóvonal felezi. A felső félkörben angol, az alsóban magyar szöveggel: „Help Hungarys Children/Adress:/American/Relief Administration/43 Brodway New York” és „Budapest/IV. Váczi u. 31./ Segítsetek/A Magyar Gyermekeken!”.

A bélyegzőgépeken a hirdetőhengerek (341. ábra) és betétek, a bélyegzőrátétek (338. ábra), a bérmentesítőgépeknél a hirdetőbetétek (342. és 343. ábra)



342. ábra

és a kézi hengerbélyegzők (340. ábra) használatát ugyanazokban az időpontokban és ugyanolyan elvek alkalmazásával találjuk meg, mint az alkalmi hirdetőbélyegzőknél. A hengeres bélyegzőgépeknél mondottak a két vésetrészre (x és y) itt is érvényesek (339. ábra). Kézi, akár rajzos, akár szöveges hirdetőbélyegző gyártása, bár ritkábban mint az előző két csoportnál, de előfordul. Talán ez a körülmény az oka annak a téves gyűjtői felfogásnak, hogy alkalmi bélyegző csak kézi lehet, míg a kézi henger és bélyegzőgépek bélyegzései mind hirdetőbélyegzők. Ennek az alapvetően hibás felfogás elterjedésének nem utolsó sorban oka az a körülmény is, hogy hasonló megállapítások szaksajtónkban is nemegyszer láttak napvilágot. Sőt gyakori eset az alkalmi bélyegzések helyett a különleges bélyegzések használata is. Nem véletlen, hogy az alkalmi, alkalmi hirdető és a hirdetőbélyegzések tárgyalásánál a 332., 337. és 338. ábrákon azonos alakú, kivitelű és rendszerű bélyegzéseket mutattunk be. Ezzel is szemléltetően akartuk kidomborítani, hogy nem



343. ábra

a bélyegzők alakja és rendszere, hanem kizárólag szövegük és használati idejük, mégpedig egymástól elválaszthatatlanul szabják meg, hogy valamely bélyegzés melyik csoportba tartozik. (Lásd még a különleges bélyegzőknél mondottakat.)

Hirdetőbélyegző, henger és betét 1963 végéig 248 darab készült. A vörös színváltozatokkal együtt az ismert bélyegzések száma 322 féle.

##### f) Különleges hk-bélyegzők (Klgs)

A postahivatalok h- és hk-bélyegzőinek ismertetésénél az egyes típuscsoportok végén, mint különleges bélyegzőket tárgyaltuk azokat, melyeknek megjelenési formája erősen eltér a csoport meghatározó elemeitől. Ezeket a rendszerezésbe mindig, mint külön csoportot illesztettük be, melyet W-vel jelöltünk. Ezeken túlmenően hk-bélyegzőink között találunk olyanokat is, melyeknek bélyegzései külsőleg, rendszerint rajzos és tetszetős kivitelük következtében, nagyon hasonlítanak az alkalmi bélyegzésekhez. Ezeket ezért sokan össze is tévesztik azokkal. Pedig ezek a bélyegzők külön csoportot alkotnak.
Jellemzőjük, hogy a készítési idejükben gyártott hk-bélyegzőktől díszítő elemeik merőben eltérnek, az alkalmi bélyegzőket meghatározó feltételeknek pedig nem felelnek meg. Rendeltetésük ugyanaz, mint a hk-bélyegzőknek. Ezt azonban néha kereskedelmi, hírverő, ritkábban a bélyeggyűjtői érdekek részbeni kielégítésére vonatkozó célok megvalósítása egészít ki. Ezek a másodlagos rendeltetési feladatok azonban a bélyegzők szövegéből nem tűnnek ki, mert azokon csak a hivatalnév szerepel. Ezeket a célokat feltűnő, a hk-bélyegzőktől rendszerint eltérő alakjuk, vagy rajzuk segítségével érik el. Az ilyen bélyegzőket gyűjtőnéven „*különleges bélyegzők*”-nek nevezzük és „Klgs” rövidítéssel jelöljük.

A különleges bélyegzők sorát a budapesti Szabadkikötő postahivatalának — Budapest 88 — (344. ábra), a budaőrsi repülőtér postahivatalának
— Budapest 20 — (346. ábra) hajóval, illetve repülőgép rajzával díszített hk-bélyegzői nyitottak meg.



347−349. ábra

A Filatéliai Vállalat megnyitása előtt a posta Bélyegirodája végezte a gyűjtői célokra történő eladást, beleértve a kivitelt is. A Bélyegiroda az Értékcikkraktár keretében működött. A külföldi levelezés, majd pedig 1947. február 1-től az elsőnapi bélyegzések rendszeresítésétől a Bélyegiroda küldeményeinek tetszetősebb lebélyegzésére — (gyűjtői és egyben kereskedelmi érdek) — az iroda szintén különleges hk-bélyegzőt kapott. A Filatéliai Vállalat megalakulása után, annak Budapest Filatélia néven működő postahivatalát
ugyancsak ilyen hk-bélyegzővel is felszerelték. Hasonló rendeltetésűek a MÁBEOSZ Budapest postahivatal hk-bélyegzői is.

Végül idesoroljuk a Ferihegyi Repülőtér (349. ábra), a Budapest 57 (345. ábra), a Budapest 112, a balatonvidéki (347. ábra), a dunakanyari (348. ábra) és dunántúli üdülő-, kiránduló- és nyaralóhelyek postahivatalainak propaganda célzatú rajzos bélyegzőit.

Egyes bélyegzők nagy felülete, mások fokozott igénybevétele, vagy egyes részeinek vastag vésete elcsúszott, olvashatatlan vagy túl erős bélyegzéseket eredményezett. Ezért ezeket a hibák javításának érdekében átvésték.

Készült 33 darab bélyegző. Az ismert bélyegzések száma az átvésett változatokkal együtt 51 féle.

#### *3. Postahivatalok ügykezelési bélyegzői*

Az ügykezelési bélyegzőkön azokat a keletnélküli bélyegzőket értjük, melyeket a hivatalok az adminisztrációs ügykezelés, tehát nem a postai
kezelés keretében használnak. Ezek közül természetesen csak azokkal foglalkozunk, melyek bizonyos esetekben előírásosan, vagy tiltó rendelkezések hiányában, jóhiszeműen postaküldeményekre is kerülhettek, illetve kerültek. Ismertetésükre csak olyan mértékben térünk ki, amint azt a küldeményeken való előfordulásuk, tehát gyakoriságuk szükségessé teszi. Itt mindössze három fajtájukkal, a főnöki-, a hivatali fej bélyegzőkkel és a hivatali pecsétnyomókkal foglalkozunk. A pecsétnyomók, mint már nevük is mutatja, a bélyegzőktől teljesen eltérő rendeltetésük miatt olyan jellegűek, hogy nem is sorolhatók a bélyegzők közé. Figyelemmel arra a körülményre, hogy bár nagyon ritkán mégis használták h-, vagy hk-bélyegzők helyett, ezekről is meg kell emlékeznünk.

##### a) Főnöki vagy iratbélyegzők (Föb)

A főnöki bélyegzőket 1850 körül még az osztrák postaigazgatás rendszeresítette. Fekvő ellipszis alakú, egykeretvonalas, német nyelvű acélbélyegzők. Felül vízszintes sorokban a hivataljelzés, „K. K./Postamt”, ez alatt ívelten a helynév (350. ábra). A véset betűtípusa antikva. A bélyegzők rendeltetése hasonló, mint az állami hivatalok címeres körbélyegzőinek, melyekkel a kiadványok hitelességét igazolták s melyek tulajdonképpen az állami hivatalok nehézkesen kezelhető pecsétnyomóinak voltak korszerűsített utódai.

A főnöki bélyegzők 1867-től magyar nyelven készülnek. Eleinte „M. K./ Postahivatal/Helynév” (351-353. ábra), majd 1875-től „Magy. Kir./Postahivatal/Helynév” (354. ábra) elrendezéssel. A szélső sorok íveltek, a középső vízszintes. Betűtípus ritkán antikva, általában antikva és groteszk vegyesen vésve, 1885-től csak groteszk. A távirat- és távbeszélő-szolgálat bevezetése után, a hivatal jellegének megfelelően, az eddigi „Postahivatal” megnevezés „Posta- és Távírda-Hivatal”-ra (355. ábra), illetve „Posta-Távírda és Távbeszélő Hivatal”-ra bővül (356. ábra), a „Magy. Kir.” rövidítés pedig „M. Kir.”-re változik. A horvátországi postahivatalok főnöki bélyegzői a fenti szövegeknek megfelelően német/horvát, majd 1871-től magyar/horvát nyelven ké-



356−358. ábra

szültek (357. ábra). Az 1946—1947. évi bélyegző átalakításakor a főnöki bélyegzőkből a „Kir.” rövidítést kivésték (358. ábra).

Az elveszett bélyegzők helyett készült újak megkülönböztető jelzése „I”.

Főnöki bélyegzővel minden postahivatalt és postamesterséget, a nagy hivatalok egyes osztályait és kezelési ágazatait, a mozgóposta főnökségeket és az összes központi postaszerveket ellátták.

A bélyegzéshez, attól függetlenül, hogy azt postaküldeményeken, vagy rendeltetésszerűen ügyiratokon alkalmazták, rendszerint a fekete és a hk-bélyegzőkhöz rendszeresített Dötsch-féle festéket használták. Ritkán színes bélyegzőpárnáktól eredő bélyegzések is előfordulnak. A főnöki bélyegződnek hk-bélyegzők helyett való használatát lásd a postahivatalok kisegítőbélyegzői, valamint a kocsiposta és táviratkezelés című részekben.

A főnöki bélyegzőknek hk-bélyegzők helyett való használatára a II. ad. 232.355./Gazd. csop. sz. rendelet (PRT. 1948. XI. 13-i 49. szám) tett pontot. Ettől kezdve rendeltetésük kidomborításának érdekében nevüket ”*iratbélyegző*” -re változtatták. Szövegelrendezésük érintetlen maradt, de „Posta-
hivatal” (361. ábra), „Körzeti/Postahivatal” (359. ábra) és „Magyar/Postahivatal”-ra (360. ábra) változott. A rendelet az iratbélyegzők használatát kizárólag ügyiratokon a központi- és forgalmi postahivatalok, valamint az I. osztályú postamesterségek részére engedélyezi. Ez utóbbiaknak ma a III. és IV. osztályú postahivatalok felelnek meg. Egyben megtiltja, hogy ezekkel a bélyegzőkkel bármilyen bélyeget, értékcikket, postaküldeményt értéktelenítsenek, illetve kezeljenek. A fel nem sorolt postahelyeknek iratbélyegzőiket be kellett szolgáltatniuk. Az iratbélyegzőkhöz ettől kezdve rendszerint az ibolya színű irodai festékpárnát használják.

359−361. ábra

##### b) Hivatali fejbélyegzők (Hfb)

A hivatali fejbélyegzőket már a magyar postaigazgatás rendszeresíti az 1870-78 években. Részben az ügyiratok fejrészén, részben pedig az összes kezelési nyomtatványokon a hivatalnév feltüntetésére használják. Rendszeresítésüktől kezdve a mai napig változatlan alakban készülnek. Egy­keret­vona­las, 8-12 milliméter magas és a hivatalnév terjedelmének megfelelő fekvő téglalap alakú h-bélyegzők (362. és 363. ábra). Közel száz éves haszná-



362-363. ábra

latuk alatt mindössze annyi változáson mentek át, hogy a keretvonal vagy szögletes, vagy kerekített sarkakkal készül. A hivatalnév néhány kezdeti antikva típustól eltekintve mindig groteszk betűkkel készül, számozott hivataloknál a hivatalszám mindig antikva. A pályaudvari hivatalok jelzésére a „P. TJDV.” és „P. U.” rövidítést alkalmazzák a hivatalnév után. A horvátországi hivatalok helynevét mindig horvát írásmóddal készítik. Kétnyelvűek csak a pályaudvarokon működő hivataloké, de ez is csak a pályaudvari jelzésre, a „P. U.-KLDV.”-ra korlátozódik.

Elveszett bélyegzők pótlására készültek megkülönböztető jelzése „A”, melyet a helynévhez kötőjellel kapcsolt zárójelben (364. ábra), 1920-tól kötőjel és zárójel nélkül vésnek.

A kincstári hivatalok részére ezenkívül még egy hasonló, 12-18 milliméter magas és megfelelő hosszúságú kétsoros fejbélyegző is készül (365. ábra), „M. Kir. postahivatal/Hivatalnév” szövegelrendezéssel.



364−363. ábra

A hk-bélyegzők helyett használt hivatali fejbélyegzőket lásd a postahivatalok kisegítőbélyegzői és a pályaudvari levélszekrényből eredő küldemények kezelése címek alatt.

c) Hivatali pecsétnyomók (Hip)

Pénzküldeményeknek postai úton való továbbítására e szolgáltatás bevezetésekor az értékleveleket használták. A pénzt a postamester előtt kellett megszámlálni, levélbe helyezni és azt közreműködésével lepecsételni. A pecsételés mindig megolvasztott viasszal és pecsétnyomóval készült. Ezért nevezték abban az időben a levél hátoldalát pecsétoldalnak. Hasonlóképp zárták, sőt még ma is így zárják le, az elszállításra kerülő postazsákokat. E kettős rendeltetés vezetett a hivatali pecsétnyomók rendszeresítésére. A viaszban a pecsétnyomók szövege és rajza kidomborodik, miért is ezek vésete, a bélyegzőkkel ellentétben, a fej síkjából nem emelkedik ki, hanem az alá kerül, tehát szó szerint véve bevésett.

Az osztrák postaigazgatás alatt, a postamesteri bélyegzők korában a pecsétnyomók sem voltak egységesek. Általában az osztrák címer és egyéb rajzos díszítés mellett a postahivatal megnevezését tartalmazták német nyelven. Az 1848-as forradalom után az új magyar címerrel, majd annak leverése után, 1850-től ismét az osztrák címerrel készültek. A magyar postaigazgatás önállósítása után a pecsétnyomókat is egységesítik. A keretvonal átmérője 1867-1900-ig 23-25, 1900-tól 34-36 milliméter. Középen a koronás kis címer, a két korszaknak megfelelően különböző alakban és nagyságban, 1946-tól a Kossuth címer. Osztott köriratban a postaszerv megnevezése és a helynév. Az elveszett pecsétnyomók helyett készültek megkülönböztető jele, a címertől kétoldalt elhelyezett „I I” számpár.

A több pecsétnyomót használó hivataloknál azoknak ellenőrző jelzéssel való ellátására a 26.521/1893. sz. körrendelet (Sz. Gy. 1896. II. kiadás VI. kötet 72. sorszám) intézkedik. A hk-bélyegzők ellenőrző betűihez hasonlóan ellenőrző számokat ír elő, melyeket a darabszámnak megfelelően I., II. stb. kell jelölni. A számot a helynév után vésik.

A hk-bélyegzők helyett használt pecsétnyomókat lásd a postahivatalok kisegítő bélyegzői cím alatt.

## III. Fejezetállandó jellegű helyhez kötött egyéb postahelyek h- és hk-bélyegzői

A postahivatalokon kívül minden olyan postaszervet, mely felvételi- és továbbítási-, esetleg kézbesítő szolgálatot is tart, „*egyéb postahelyek*” néven foglaltuk össze. Továbbá azért, hogy ne kelljen még több csoportot képeznünk, ide soroljuk a központi postaszerveket is. E néven azokat értjük, melyeket különleges postai feladatok elvégzésére szerveztek, illetve azokat a postaszolgálat különböző ágazatainak, vagy azok összességének központi irányítását végzik.

Az egyéb postahelyek h- és hk-bélyegzőit a postahivatalokéhoz hasonlóan típuscsoportokba soroljuk. A csoportjel elé, mint már említettük, a postahely nemét meghatározó jelzést alkalmazunk. A postagyűjtőhelyeket „Pgy”-vel, a fiókpostákat „Fp”-vel, a levélfelvételre feljogosított vasúti távirdákat és a levélfelvevő vasútállomásokat „Lfvá”-val, a postaügynökségeket „Pü”-vel, a levélfelvevőhelyeket „Lfh”-val és végül a postakezelőhelyeket „Pkh”-val jelöljük. A felsorolást szervezési idejük rendjében adtuk meg. Ismertetésüket sem nagyságrendben, hanem szervezési sorrendjükben tárgyaljuk. A rövidítéseket azonban nemcsak a típuscsoport jelzéseknél használjuk, hanem folyó szövegben is, de mindig a saját csoportjukon belül. Hivatkozásoknál, hogy ne kelljen a rövidítéseket keresgélnünk, teljes nevükkel említjük meg azokat.

### 1. Postagyűjtőhelyek h- és hk-bélyegzői (pgy) (1837- 1937)

A postagyűjtőhelyek közül csak azokkal foglalkozunk, melyek h- és hk-bélyegzőinek szövegéből megállapítható, hogy azt pgy. használta. A legrégebbi pgy. bélyegző 1837-ből ismert. A címben megadott kezdő évszám tehát erre és nem a pgy-ek első felállítására vonatkozik, hiszen azok már a 18. században is működtek. A száz éves működési idejük alatt nevük is sokszor változott. Tekintettel azonban arra a körülményre, hogy ha működésük nem is azonos, de hasonló elvekre épült, ezért fogtuk össze ezeket a postaszerveket postagyűjtőhelyek néven.

A 18. század végén levélszedőségeket — literarum collectores — állítottak fel azért, hogy kisebb helységeket is bevonhassanak a postaforgalomba, ahol különben postahivatal szervezése nem fizetődött volna ki. Ezek az állomások átvették a leveleket, gyalog vagy lovasküldönccel beszállították a legközelebbi postahivatalba. Ott egyúttal kézbesítésre átvették az odaérkező leveleket. Tehát ezek a gyűjtőhelyek — akkori német nevük Brief Sammlung, használt rövidítésük „B. S.” — mind levélfelvételre, mind kézbesítésre jogosultak voltak.

Az első pgy. h-bélyegző használatától, 1837-től 1850-ig nem tudunk pgy-ek működéséről. 1850-től 1861-ig három városban, Budán, Pesten és Székesfehérvárott állítanak fel újra gyűjtőhelyeket. Azokban a városokban, ahol több pgy. működött, 1-től kezdve számozták azokat. Postánk történetében ezek az első számozott postahelyek. Közel fél évszázadnak kellett eltelnie addig, amíg ilyen esetekben a számozási rendszert általánosan bevezették.

A magyar postaigazgatás önállósításáig ezek mind „Stadtbrief­samm­lung” vagy „Briefsammlung” német nevet viseltek, rövidítésük „B:S:”. 1867 után nevük „Levélgyűjde”, „Városi Gyűjtés”, illetve „Levélgyűjtő”-re változott. Forgalmuk növekedésével két pgy. postahivatallá alakult, a többiek pedig a postahivatalok számának szaporítása következtében feleslegessé váltak. Az 1880-as évek közepe táján az utolsó is megszűnt. Ezek pgy-ek kézbesítésére nem voltak feljogosítva, de már rovatolt küldeményeket — ajánlott levelek, stb. — is felvehettek.

Az ezredévi ünnepségek előkészítése során és méginkább azok idejében erősen megnőtt az Idegenforgalmi Hivatal jelentősége. Ezért azt már 1895-ben pgy. jelleggel ruházták fel, levélposta és táviratok felvételére korlátozott működési körrel. A 19. század végén ez volt az egyedüli pgy-ünk.

Néhány évvel ezután 1900 tavaszától kezdve a főváros és a nagyobb vidéki városok dohánytőzsdéiben és egyéb üzlethelyiségeiben levélposta küldemények, express és ajánlott levelek, valamint közönséges csomagok felvételére megbízásos alapon ismét pgy-eket szerveztek. Nevük most „Gyűjtőhely”-re változott, melyet a hk-bélyegzőkön mindig „Gy”-vel rövidítenek. Ennek az időszaknak valamennyi pgy-je, még ha a szóbanforgó városban csak egy is működött, számozott. Budapesten a számozás hasonló a postahivatalok kerületi rendszerén nyugvó számozásához. Például az V. kerület pgy-ei a megnyitás sorrendjében az 5, 50, 51, .... 59, 500, 501 stb. számokat viselték.

Részben a postahivatalok, majd az 1902-ben szervezett postaügynökségek számának szaporítása a pgy-eket lassan feleslegessé tette és kiszorította. Felszámolásuk 1917-ben indult meg és 1918 végére az utolsó is beszüntette működését. Idegenforgalmi szempontokra való figyelemmel azonban Budapesten, a Carlton szállodában 1929-ben ismét szerveztek egy pgy-et, mely kisebb megszakításokkal végleges megszűnéséig, 1941-ig működött. Ennek elnevezése „Postai Gyűjtőhely” volt.

A pgy-ek h- és hk-bélyegzői alakra és rendszerre mindig megegyeztek az ugyanabban az időben gyártott postahivatali, 1900-tól kezdve pedig a postaügynökségi hk-bélyegzőkkel. Az eltérés csupán a gyűjtőhely jelzés feltüntetésében van. Típuscsoportok:

*Pgy-hA. Típuscsoport. 1837.* Sorbélyegző, keltezés nélkül (366. ábra). Gyűjtőhely jelzés”B. S.”. Német nyelvű. Betűtípusa antikva.

Használtak 1 darab bélyegzőt.

*Pgy-E. Típuscsoport. 1850-1867.* B2 rendszerű egykörös hk-bélyegzők. Helynév latin (367. ábra), német (369. ábra) vagy magyar nyelven (370. ábra), antikva típusú betűkkel. A pgy. jelzés osztott szövegelrendezésnél, vagy „STADTBRIEFSAMMLIING” antikva (367. ábra), vagy „BRIEFSÁMLUNG” groteszk (368. ábra) betűkkel. Folytatólagos szövegelrendezésnél a helynév után „B: S:” rövidítéssel antikva betűkkel (369. ábra), vagy a helynévvel megosztva „LE V. Helynév GYŰJDE” formában, groteszk betűkkel (370. ábra). A gyűjtő számot csak a folytatólagos szövegelrendezésű bélyegzőknél találunk. A német nyelvűeknél a pgy. jelzés után, például „N° 3” (368. és 369. ábra), a magyar nyelvűeknél a pgy. jelzés előtt „5\*” alakban (370. ábra).



366−368. ábra

A keltezés, hó- és napjelzés arab számokkal két sorban, rendszerint sorválasztóvonallal. Gyakori a keltezésbe beépített indítási jelzés. Az ilyenek tehát B2 +1 rendszerűek. A német nyelvű bélyegzőkön az indítási jelzést a keltezés harmadik sorában helyezték el úgy, hogy az arab számú zárlatindítási szám cserélhető, míg az ezt követő indítási jel, az „E” — (az Expedition rövidítése) — bevésett (369. ábra). A magyar nyelvű bélyegzőkön a harmadik sorba csak a római számos indítási szám kerül (370. ábra). Az indítási jelzést, „IND” rövidítéssel a keltezés alatt, a keretvonallal párhuzamosan, ívelten vésték be.

A bélyegzők méretlépcsője 22-28 milliméteres határok között változik. A bélyegzések színe fekete, néha kék.

Készült 22 darab bélyegző. Az első Alba (1850), az utolsó Buda 6 (1867). Az ismert bélyegzések száma a színes bélyegzésekkel együtt 24 féle.



369−371. ábra

*Pgy-F. Típuscsoport. 1867-1875.* B3 rendszerű, egykörös hk-bélyegzők. Kétféle osztott szövegelrendezéssel, „Pgy jelzés-Helynév/Helymegjelölés (371. ábra), illetve „Helynév/Pgy. jelzés” alakban. Pgy. jelzés az elsőnél
„LEVÉLGYŰJTŐ”, a másodiknál „VÁROSIGYŰJTÉS”. Betűtípus groteszk. A bélyegzők mérete 23 milliméter.

Keltezés arab számokkal, évszám kétjegyű, tehát B3/2 rendszerűek. A hó- és napjelzés között rendszerint sorválasztóvonal. A bélyegzések színe fekete.

Készült 2 darab bélyegző. Az első Székesfehérvár (1867), az utolsó Budapest Üllői út (1875).

*Pgy-I. Típuscsoport. 1895.* Álló hatszögalakú B2/év rendszerű hk-bélyegző (372. ábra). Szövegelrendezés félkörben „IDEGEN FORGALMI IRODA”, vízszintes sorban „BUDAPEST”. Keltezés két sorban, négyjegyű évszám az elsőben, betűvel rövidített hónap és arab számmal a napjelzés a másodikban. Méret 30 milliméter. A helynév alatt indás díszítés. A bélyegzések színe fekete és ibolya

Készült 1 darab bélyegző. Az ismert bélyegzések száma 2 féle.

*Pgy-J. Típuscsoport. 1900-1918.* Vágott sarkú, fekvő téglalapalakú, B1 rendszerű hk-bélyegzők (373. ábra). A szöveg betűtípusa groteszk, kivétel nélkül háromsoros szövegelrendezéssel. Az első sor a helynév, a második a keltezés, a harmadikban baloldalt a pgy. jelzés, jobboldalt a pgy. száma. A pgy. jelzés „Gy.” groteszk betűkkel, egy kivételtől eltekintve, melyet antikva betűkkel véstek (374. ábra). A gyűjtő száma antikva, két esetben groteszk típusú arab számmal.



372−374. ábra

Az egysoros keltezés napszakjelzéssel végződik, mely „d.e.” és „d.u.” (373. ábra), gyakori nagy kezdőbetűvel is, „D.e.” és „D.u.”, ritkán csak nagybetűvel „D.E.” és „D.U.” alakban. A napszakjelzés sokszor hiányzik, ilyenkor helye üres marad, tehát a keltezés lenyomata részarány talán. Kaposvár 1 és Ungvár 1 pgy-ek bélyegzői napszakjelzés nélkül készültek.

Díszítés a korona rajza a harmadik szövegsor közepén. Mind az öblös, amelyik a gyakoribb, mind az egyenes talpas koronát használták.

A több bélyegzőt egyidőben használó pgy-ek groteszk ellenőrzőbetűje mindig nagybetű, helye a pgy. szám után (375. ábra). Méretlépcső 29-39x 22-26 milliméter. A BJ típuscsoport használati ideje alatt 143 pgy. működött. A Budapest 602 pgy. működési adatait ismerjük, tehát a kerületi számozási rendszer alapján a Budapest 600 és 601 pgy-nek is működnie kellett volna. Ezeknek azonban eddig sem hk-bélyegzése sem ajánlási ragjegye nem került elő. Ezért ezeket egyelőre meg nem nyitottaknak tekintjük.

A bélyegzések színe fekete, a háború alatt ibolya és kék. A használat során tönkrement bélyegzők pótlására készültek azonos típusúak, de változó mére-
tűek. Az eltérés legtöbbször több millimétert tesz ki, ami könnyen felismerhetővé teszi ezeket a változatokat. A ritkán előforduló méretazonosság esetében a sorszám számjegyeinek vésete mutat azonnal felismerhető eltéréseket.



375−376. ábra

Készült 182 darab bélyegző. Az elsőnek és utolsónak készítettet még nem sikerült megállapítanunk. Ismert bélyegzések száma a színes változatokkal együtt 187 féle.

*Pgy-BL. Típuscsoport. 1929.* Alakja megegyezik az előző típuscsoportéval, de Kr6 rendszerű. Pgy. jelzés „Postai Gyűjtőhely”. Mérete 40x23,5 milliméter. A díszítésnek használt korona elmaradt (376. ábra).

Készül? 1 darab bélyegző.

A pgy-ek részére összesen 209 darab bélyegző készült. A különböző változatokkal együtt az ismert bélyegzések száma 217 féle.

### 2. Fiókposták hk-bélyegzői (fp) (1870?-1903. És 1951-től)

A fiókposta elnevezéssel összefogott postahelyeket működési idejük, jellegük — működési körük — és használt bélyegzőik alapján egymástól élesen megkülönböztethető csoportokba oszthatjuk. Az első csoportba azok a fp-ák tartoznak, melyek a postahivatalok mai értelemben vett kirendeltségeiként működtek. Valószínűleg innen ered a nevük is; egy postahivatal fiókja, tehát fiókposta. Működési idejük 1870-1882.

A második csoportba tartozók részben időszakos működéssel szintén kirendeltségek, részben pedig a későbbi postaügynökségekhez hasonló működési körrel mint kisebb postahelyek működtek. Működési idejük 1884-1903-ig terjedt.

Közel fél évszázados szünet után, 1951-től működnek a harmadik csoportba tartozó fp-ák, melyek megnevezésüktől eltekintve azonosak a régi postaügynökségekkel.

Az első csoportba tartozókról röviden csak annyit említünk meg, hogy nem sokkal a magyar postaigazgatás önállósítása után, az 1870-es évek elején, a nagyobb városok olyan részein, melyek az akkor működő postahivataloktól távol feküdtek, külső kerületek, gyártelepek, vasútállomások stb., a város postahivatala, több hivatal esetében a főhivatal kirendeltsége létesített. Ezeket a kirendeltségeket fiókpostának nevezték. Hk-bélyegzőik ugyanolyanok voltak, mint a postahivataloké, tehát azokon jellegükre utaló szövegrészt nem találunk. Ezzel a fp. megnevezéssel utoljára a PRT. 1882. december 1-i 43.

számában találkozunk abból az alkalomból, amikor több hivatal között Temesvár — Gyárváros fiókpostát is felhatalmazták az úgynevezett nagyutalvány felvételére. Ezek hk-bélyegzőit a postahivatalok korabeli .hk-bélyegzői közé soroljuk.

Az 1880-as évek elején bukkantak fel a második csoportba tartozó fp-ák előfutárai. Legtöbbjüknél működési adataik közül csak megszűnésük, vagy számozott postahivatallá való átalakításuk időpontja ismeretes. Működésük kezdő időpontjára a legtöbbnél még nem találtunk adatot. Hosszú ideig az a gyűjtői felfogás alakult ki és uralkodott, hogy mivel ezek a fp-ák, mint kirendeltségek működtek, felállító hivatalaik hk-bélyegzőit és ajánlási ragjegyeit használták ugyanúgy, mint az előző korszakbeliek. Ez az elmélet azonban megdőlt, amikor 1935-ben előkerültek Hódmező-Vásárhely 1, Kolosvár I, majd két évvel később Pécs Sátortábor fp-ák ajánlási ragjegyei. A fp. bélyegzők használatát illetve a bélyegzések létezését sokan még ekkor is kétségbe vonták. Az elmélet téves szemlélete 1958-ban végleg beigazolódott, amikor gyors egymásutánban felbukkant Szombathely 1 fp. B3 rendszerű bélyegzése két példányban. Az egyik egy levéltöredéken, a másik egy teljes csomagszállítólevélen. Nem sokkal később került elő szintén két példányban Kolozsvár II fp. B1/3 rendszerű hk-bélyegzése, illetve annak töredéke áztatott turulos bélyegeken. Ezzel tehát beigazolódott, hogy a fp-ák második időszakában működők, fp. hk-bélyegzőket és ajánlási ragjegyeket használtak. A még hiányzók felkutatása a legszebb gyűjtői feladatok egyike. E kutató munka megkönnyítésére célszerűnek tartottuk, hiszen mindössze 20 fp-ról van szó, hogy ezeket ismert működési adataikkal együtt felsoroljuk. Már csak azért is, hogy a kutatási területet minél kisebbre szűkítsük. Így a kutatóknak ismertté válik az az időszak, melynek anyagát gondosan át kell fésülniük. A felsorolás előtt azonban még meg kell említenünk, hogy a fp-ák legtöbbje állandó jellegű volt, néhány pedig időszakos. Gondolunk itt a hadgyakorlatok színhelyén működő három, sátortábor elnevezésű fp-ra.

Az állandó jellegű fp-ákat mindig számozták, arab, néha római számokkal, még akkor is ha a kérdéses városban csak egy működött. Az időszakos fp-ák számot nem viseltek.

A postahivatalok számozási rendszerének bevezetésekor a nagyobb forgalmú fp-ákat postamesterségekké alakították át és így ezek a számozott hivatalok közé kerültek. A fennmaradókat pedig 1903-ig fokozatosan megszüntették, mert hisz ezek működési körét most már ellátták az 1901-ben szervezett postaügynökségek és az 1900 óta működő postagyűjtőhelyek.

A felsorolásban megadjuk a fp. nevét, mely helynévből és a fp. számából áll, zárójelben, amennyiben ismerjük, megnyitási idejét és azt, hogy milyen postaszervből lett fp. A nyitási időhöz kötőjellel kapcsoljuk megszűnésük, illetve átalakításuk időpontját. Itt vm-mel a végleg megszűntet, nv-vel a névváltozást és ph-val a postahivatalt jelöljük. Névváltozásnál megadjuk új nevét is. Az ideiglenes jellegűeknél csupán az ismert működési időszakokat tüntetjük fel.

1. Fiume 1

2. Fiume 2

3. Hódmező Vásárhely 1 (1898.1. 14.-1900. I. 1. Nv.: Hódmező-Vásárhely 2. ph-ra)

4. Kassa sátortábor

5. Kolosvár I (?-1900. I. 1. Nv.: Kolozsvár 3 ph-ra)

6. Kolozsvár II (1-1900. I. 1. Nv.: Kolozsvár 4 ph-ra)

7. Komárom 1

8. Komárom 2

9. Miskolcz 1 (?-1900. I. 1. Nv.: Miskolcz 4 ph-ra)

10. Nyitra 1 (Nyitra-Párutcza ph-ból 1988. XII. 12.-1900. I. 1. Nv.: Nyitra 2 ph-ra)

11. Nyitra sátortábor

12. Pécs sátortábor (1883. VIII. 17.-IX. 19., 1884. IV. 6.-VI. 15., 1886. IV. 6. -VI. 15. és VIII. 1. -IX. 30.)

13. Pozsony 1

14. Pozsony 2 (1884. VII. 29.-1889. III. 23. Vm.)

15. Sopron I (1889. V. 5.-1900. I. 1. Nv.: Sopron 2 ph-ra)

16. Sopron II (?-1902. V. 1. Nv.: Sopron 3 ph-ra )

17. Szatmár 1 (1898. XI. 22.-1900.1. 1. Nv.: Szatmár 3 ph-ra)

18. Szeged 1

19. Szeged 2 (?-1903. IV. 27. Nv.: Szeged 9 ph-ra)

20. Szombathely I (Ó-Perint ph-ból 1886. XI. 10.-1900. I. 19. Nv.: Szombathely 3 ph-ra)

Típuscsoportok:

Fp-F. Típuscsoport. 1883?-1892. A postahivatalok B3 rendszerű egykörös bélyegzőivel megegyező hk-bélyegzők. Osztott szövegelrendezés Hely-



377. ábra

név/Fp jelzés alakban. Az fp. jelzés „Fiókposta” és a száma római, vagy arab számmal.

Ismert bélyegző 1 darab, valószínű számuk 12-14 darab.

*Fp-J. Típuscsoport. 1892-1898.* A postahivatalok B1 rendszerű félharántpántos körbélyegzőivel megegyező hk-bélyegzők (377. ábra). Osztott szövegelrendezés a felső gyűrűrészben helynév, az alsóban fp. jelzés „Fiókposta”, vagy Fiókhiv.” és sorszáma arab, vagy római számmal. A 20. század elején még használtaknál az évszám háromjegyű, tehát rendszerük B1/2 és B1/3 is lehet.

Ismert bélyegző 3 darab, valószínű számuk 6-8 darab. Az előfordulható bélyegzések száma az átalakított bélyegzőkével együtt 8-10 féle.

A harmadik csoportba tartozó fp-ák, mint már említettük, a postaügynökségekből alakultak és 1951 január 1-től működnek. Hk-bélyegzőik kezdetben hasonlóak a postaügynökségek Pü —BR típuscsoportbeli bélyegzőihez azzal az eltéréssel, hogy az ügynökségjelzés helyett „Fiókposta” szöveg került.

Az 1951-1957 között gyártott négyszögletes fp. bélyegzőknél egy érdekes jelenséget figyelhetünk meg. A postaügynökségek közel fél évszázados ideje alatt több ezer bélyegző készült és mindössze két tévesen vésett helynevűt ismerünk. Ezzel szemben a fp. bélyegzők fent említett hét gyártási éves időszakában készült 329 darab bélyegzőből 9 téves vésésű került használatba. Az ékezethibásak, mint például Pácsony helyett Pacsony, Szápár helyett Szapár, stb., kisebb jelentőségűek, de a több, vagy kevesebb betűvel vésett helynevek már erősen feltűnőek. Ilyenek például Kolontár helyett Kollontár, Koppánmonostor helyett Kopánmonostor, Surjány helyett Surján stb.

A postahivatalok hk-bélyegzőinél is már több ízben kifejtett okok miatt néhány Kr6 rendszerű is készült.

A postaforgalom növekedése már az ügynökségeknél is gondot okozott a postahely átalakításakor, amikor az ügynökségből hivatal vagy hivatalból ügynökség lett, a bélyegzők cseréje. Az egymástól eltérő, kör- és négyszögalakú bélyegzőket nem lehetett kölcsönösen átalakítani; minden esetben új bélyegzőre volt szükség. Takarékossági okok játszhattak tehát közre, amikor 1958-ban a fp-ák részére is rendszeresítették a postahivatalokéhoz hasonló Px és Rx típuscsoportbeli bélyegzőket azzal az eltéréssel, hogy az alsó félgyűrűből elmaradt a szokásos indás díszítés és helyére került az „FP”-vel rövidített fp. jelzés. Így elérték, hogy egyszerű átvésést alkalmazhatnak az eddigi csere helyett. Ettől kezdve ha egy fp. postahivatallá alakul, kivésik az FP rövidítést, fordított esetben a díszítést és annak helyére bevésik az FP rövidítést. Típuscsoportok:

*Fp-BR. Típuscsoport. 1951-1957.* Vágottsarkú, fekvő téglalapalakú, Kr5 rendszerű hk-bélyegzők (378. ábra). Szöveg háromsoros. Fp. jelzés a harmadik sorban, „FIÓKPOSTA”. A vasútállomásokon működő fp-áknál a „PU”. jelzés a helynév után (380. ábra). A több bélyegzőt használó fp-nál szintén ellenőrzőbetűt alkalmaznak, helye a helynév után (379. ábra). Elveszett bélyegzők pótlására készülteknél a megkülönböztető jelzés a keltezés két oldalán
A - A betű- (381. ábra), hatágú üres- (382. ábra), hatágú- (380. ábra) és nyolcágú tömör csillagpár (383. ábra). Néhány darab bélyegzőnél, a korabeli postahivatalok hk-bélyegzőihez hasonlóan, itt is előfordul, hogy a Kr5 rendszer római számos hónapjelzésétől eltérően három betűvel rövidített hónapjelet alkalmaznak (384. ábra).



378−380. ábra

Készült 305 darab bélyegző, melyből 37 darabot az eredeti ügynökségi, illetve meg nem nyitott ügynökségeknek készült, de használatba nem vett bélyegzőkből átvéséssel készítettek. Az első Antalmajor (1951, II. 27.), az utolsó Gyopárosfürdő (1957. XI. 30.).

*Fp-BL. Típuscsoport. 1951-1953.* Vágottsarkú, fekvő téglalapalakú, Kr6 rendszerű hk-bélyegzők (385. ábra), melyeket kisrészt eredeti ügynökségi illetve használatba nem vett bélyegzőkből véstek ki. Az fp. és pályaudvari jelzés, mint a BR típuscsoportnál.



384−385. ábra

Készült 24 darab bélyegző. Az első Fejércse (1951. I. 10.), az utolsó Zagyvaszántó (1953. IX. 1.).

*Fp-Rx. Típuscsoport. 1958-tól.* Kr5 rendszerű, korona és vonalkázás nélküli pántos körbélyegzők. Használatos alakfajta általában az I. (386. ábra), hosszú helyneveknél a III. (387. ábra). Mindig osztott szöveggel készülnek HELYNÉV/FP. JELZÉS elrendezésben. Az fp. jelzés „FP.” rövidítés az alsó fél-
gyűrűben. A vasútállomásokon működő fp-ák pályaudvari jelzése kizárólag „PU.”, rendszerint az alsó félgyűrűben az fp jelzés előtt (388. ábra), ritkán a helynév után foglal helyet (390. ábra). Több bélyegzőt nagyon kevés fp. használj az ellenőrzőbetű ezeknél mindig az alsó körszeletbe kerül (389. ábra).



384−385. ábra

A bélyegzőknek körülbelül 10%-ánál hibás az fp. jelzés; 1959 óta mind gyakrabban „F. P.” alakban vésik (392. ábra), ami helytelen, mert ez a rövidítés „fiók postát” jelent. Helyesírásunk szerint a fiókpostát pedig egy szóba kell írnunk.

Készült 922 darab bélyegző. Az első Bihardancsháza (1958. I. 31.)

Fp+Px. Típuscsoport. 1959-től. Kr7 rendszerű, korona és vonalkázás nélküli, pántos körbélyegzők. Általában az I. (392. ábra), ritkán a III. alak-



390−392. ábra

fajtával (391. ábra) készülnek. Rendszerüktől eltekintve mindenben megegyeznek az Rx típuscsoporttal. Még nem sikerült megállapítanunk, hogy újabban egyes fp-ák miért kapnak órajelzéses bélyegzőket. Ez annál is érdekesebb, mert ilyen bélyegzők nem csak új fp-ák részére készülnek. Eddig már 9 esetben fordult elő, hogy Kr5 rendszerű bélyegzőt használó fp. bélyegzőjét cserélték ki Kr7 rendszerűre.

Készült 39 darab bélyegző. Az első Érd-Ófalu (1959. III. 31.).

Az összes fp. részére eddig, a valószínűsítésekkel együtt 1310 darab bélyegző készült.

### 3. Levélfelvételre feljogosított vasúti távírdahívatalok és a levélfelvevő vasútállomások h- és hk-bélyegzői (lfvá)(1879?−1944)

A távírdaforgalom növekedése, különösen a távírdahivatalokkal nem rendelkező helységekben, addig amíg azokat a postai hálózatba bekapcsolták, arra kényszerítette a postát, hogy ahol ezt a táviratok várható száma megkövetelte, vasúti távírdahivatalokat bízzon meg magántáviratok felvételével. A múlt században a táviratok díját még postabélyegben kellett leróni, ezért a felhatalmazott távírdával rendelkező vasútállomások postabélyeg ellátmányt is kaptak. A távirati űrlapokra felragasztott bélyegeket más hiányában saját vasúti bélyegzőikkel bélyegezték le. Ezért ezek postabélyegeken levő bélyegzéseit a postabélyegzések közé soroljuk. Az említett felhatalmazást az 1890-es években olyan vasútállomásokra is kiterjesztették, melyeken különben posta- és távírdahivatal működött, de az nem tartott éjjeli szolgálatot. Ezeknek a vasúti távírdahivataloknak megbízatása csak este 8 órától reggel 8 óráig terjedt ki.



393−394. ábra

A levélforgalom növekedésének viszont az lett logikus következménye, hogy mindkét esetben, ahol a jelentkező igények ezt megkövetelték, mind több és több magántávirat felvételére feljogosított vasúti távírdahivatalt hatalmaztak fel közönséges levélpostaküldemények felvételére is. Később ezt a felvételi jogot az ajánlott küldeményekre is kiterjesztették. Ez utóbbiakat 1892-től olyan ajánlási ragjegyekkel látták el, melyeken a vasútállomás nevén kívül „Vasútállomás „ szöveg szerepel.

A levélfelvételre feljogosított vasúti távírdahivatalok első korszaka az 1914-es világháborúval zárul. A postaküldeményekre és az értékcikkek érvénytelenítésére használt leggyakoribb vasúti bélyegzők a kelet nélküli sorbélyegzők, a nagyobb vasútállomásokon pedig a fekvő téglalapalakú hk-bélyegzők. A MÁV kezelésében levő vasúti távírdahivatalok sorbélyegzői mind antikva típusú, nagy kezdő és kisbetűkkel vésettek (393. ábra). Betűmagasság 5-10 milliméter között változik. A Délivasút sorbélyegzői két- (394. ábra), vagy háromsorosak (395. ábra), osztott B1 rendszerű keltezéssel. A szöveg első sora mindig a vasúttársaság rövidített jelzése, ,,D.V.-S.B.” ­ (Délivasút, Südbahn) — a második sor a vasútállomás helyneve németül. Ennek két oldalán az osztott keltezés. Elöl napjelzés arab és hónapjelzés római számmal: A végén
a kétjegyű évszám. A háromsorosak abban térnek el, hogy a második sorban a vasútállomás magyar, a harmadikban pedig annak német neve szerepel.

A téglalapalakú bélyegzők 50-70x20 milliméter nagyságúak, egyszerű keretvonallal. A B2 rendszerűek napszakjelzésesek, a B1 rendszerűek napszakjelzés nélküliek. Ennek megfelelően a bélyegmezők keretvonalon belüli részét egy vagy két függőleges osztóvonal két illetve három mezőre tagolja. Az első mező hossza a helynév terjedelmétől függő. Kétsoros szöveg „Helynév/Feladatott” elrendezésben, groteszk típusú betűkkel. A háromrészeseknél (397. ábra), a középső mező 10 milliméter széles. Ebben nyert elhelyezést, két sorban, a cserélhető keltezés. Hónapjel antikva római, napjel antikva arab számmal. A 13 milliméter széles harmadik mezőbe a kétsoros napszak jelzés kerül úgy, hogy az első sorba bevésik a „dél-” szótagot, a másodikba pedig a cserélhető „előtt”, „után” szótag kerül. A napszakjelzés eleinte antikva kisbetűkből, majd



396−397. ábra

1900-tól általában groteszk nagybetűkből áll. Gyakran előfordul, hogy az elhasználódott, vagy elveszett betétek pótlására már a groteszk betűk alkalmazási idejében került sor. Ezért gyakoriak azután például a „dél-/előtt” és „DÉL-/ ELŐTT” napszakjelzések mellett a „dél-/ELŐTT” összetételűek előfordulása is. A betűtípus természetesen az első esetben antikva/antikva, a másodikban groteszk/groteszk és a harmadikban antikva/groteszk.

A kétmezősöknél (396. ábra) a második mező 18 milliméter hosszú. Ebbe kerül az egy sorba, cserélhető számokkal elhelyezett keltezés. A hónapjel római, a napjel arab antikva típusú számokkal.

Mind a magántáviratok, mind a levélküldemények felvételére feljogosított vasúti távírdahivatalok névsorát nehéz megállapítani. A megbízásokat a PRT-ben nem hirdették ki, azok a postaigazgatóságok közbejöttével, belső rendeletekkel történtek. Egyedüli támpontot az időnként kiadott „Irányítási füzetekből” meríthetünk. Sajnos ezek az adatok sem tekinthetők teljeseknek, mert részben nem áll rendelkezésre az irányítási füzetek minden kiadása, részben pedig az egyes kiadások között kötött és visszavont megbízatásokra nincsenek adatok. Az eddigi kutatások eredményeként a magántáviratok felvételére feljogosított vasúti távírdák közül mintegy félezret ismerünk. Ezek közül a levélfelvételre is feljogosítottak száma 150-160 között mozog. A postabélyegeken előforduló, ismertetett típusú és még egyéb alakú vasúti bélyegzőktől eredő bélyegzések számát, figyelemmel a táviratok kezelésénél használtak bélyegzéseire is, mintegy 500-600 félére tehetjük.

Az első világháború befejezése után a magántáviratok felvételére feljogosított vasúti távírdáktól, melyek egy része levélfelvételre is jogosult, a felvételi jogot megvonták, illetve a megbízatást megszüntették. Ennek okát abban kell keresnünk, hogy a postahelyektől távolfekvő vasútállomások zöme a trianoni békeszerződés határain kívül esett, viszont a kevés magyarországi hasonló jogkörű vasút távírdák, az ugyanott létesített postahelyek, illetve már működők szolgálati idejének meghosszabbítása következtében további megbízatása feleslegessé vált. Néhány év múlva azonban kiderült, hogy van még olyan nagyobb forgalmú vasútállomásunk, ahol a távolfekvő postahelyek miatt bizonyos fokú postai szolgáltatások szükségessége felmerült. Ezért már 1922-ben ilyen vasútállomásoknak, kizárólag közönséges levélküldemények felvételére megbízást adtak. Az ilyen kijelölt állomásokat „*levélfelvevő vasútállomások*”nak nevezték.

A lfvá-okon feladott küldeményeket a MÁV alkalmazott gyűjtötte és a vasúti fuvarlevelek lebélyegzésére rendszeresített, ellipszis alakú MÁV hk-bélyegzőjével (399. ábra) értéktelenítette a küldemények bélyegeit. Ezért ezeknek a MÁV bélyegzőknek postabélyegeken levő bélyegzéseit, megbízatásuk időszakából, a vasúti távírdák bélyegzéseihez hasonlóan a postabélyegzések közé soroljuk. A naponta felvett küldeményeket kötegelve a helybeli postahivatalnak, ha az nem volt, a menetrendszerű mozgópostának, vagy jegyzékelőmenetnek adták át. Alfvá-ok is kaptak megfelelő bélyegellátmányt.

A postabélyegeken előforduló MÁV bélyegzések eddig ismert száma 12 féle. Egyes lfvá-ok felvétet jogát 1936-tól az ajánlott levelek felvételére is kiterjesztették. Ezek részére az 1931 óta működő levélfelvevőhelyek hk-bélyegzőihez hasonlókat rendszeresítettek. Szövegük háromsoros, „HELYNÉV/keltezés/postahelyjelzés” elrendezéssel. Betűtípus groteszk. Postahelyjelzés „LEVÉLPELV. V. Á.”.

A lfvá-ok 1944 elejéig működtek, amikor átadták helyüket az akkor szervezett postakezelőhelyeknek. Típuscsoportok:

*Lfvá-BO. Típuscsoport. 1936-1938.* Kr6 rendszerű, fekvő téglalapalakú hk-bélyegző (398. ábra). A keretvonal két függőleges oldala közepén félkör alakban betüremlő. Méret 29x20 milliméter.

Készült 1 darab bélyegző. Bugac v. a. (1937. VII. 26.).

*Lfvá-BR. Típuscsoport. 1938-1942.* Kr5 rendszerű, különben a BO típuscsoporttal teljesen megegyező bélyegzők (400. ábra).

Készült 2 darab bélyegző. Az első Gerendás v. a. (1938. X. 28.), az utolsó Máriakönnye v. a. (1942.1. 7.).



398−400. ábra

### 4. Postaügynökségek hk-bélyegzői (pü) (1902−1951)

A postaügynökségek intézményét 1901. július 30-án kelt 40.292 sz. rendelet (PTRT. 1901. VIII. 15-i 43. szám) hívta életre. Az elsők azonban csak 1902 márciusában nyíltak meg. A pü-eket, melyek tulajdonképpen kisebb postahivataloknak felelnek meg, olyan élénkebb forgalmú városrészekben, községekben,: lakott helyeken tanyák — helységektől távol fekvő vasútállomásokon, létesítették, melyek postahivataloknak még nem biztosítottak kellő működési teret. A felsorolt helyek rövidebb, hosszabb időre korlátozott fejlődése magával vonja az ott működő pü. forgalmának növekedését. Ha ez eléri és havi átlagban tartja a IV. osztályú postahivatal forgalmát, akkor a pü-et hivatallá alakítják át. Viszont ha egy hivatal forgalma huzamosabb ideig az említett átlag alá csökkent, függetlenül attól, hogy az eredetileg ügynökség volt-e, vagy sem, akkor pü-gé alakítják át.

A pü-ek megbízásos alapon működtek. A postaügynökök nem voltak postaalkalmazottak. A rendelet szerint az ügynöki teendők ellátásával tanítót, lelkészt, jegyzőt, kereskedőt, gazdászt vagy más állami és vasúti alkalmazottat, végül minden olyan személyt meg lehetett bízni, aki „értelmiségénél” (kiemelés tőlem) fogva erre alkalmasnak látszott. A megbízást csak óvadék ellenében lehetett elnyerni.

A pü-ek működési köre általában a postafelvételi és a postakézbesítési szolgálatra terjedt ki. Ha azonban a fellépő igények megkövetelték, esetleg a postaszállításra, valamint kézbesítő és gyűjtőjárat fenntartására is bővíthető volt. A zárlatokat közvetlenül indították a mozgópostákhoz s az érkezőket közvetlenül onnan vették át. Felügyeleti szervük a legközelebb működő posta-

hivatal volt. Pü-ek felügyeletével megbízott postahivatalokat ellenőrzőhivatalnak nevezték.

A posta 1950. évi átszervezésekor a pü-eket is mind állami kezelésbe vették és elnevezésüket 1951. január 1-gyel fiókpostára változtatták. Közel 50 éves fennállási idejük alatt a 38 kárpátaljaival együtt 2832 magyar és 225 horvátországi, összesen tehát 3057 pü. működött.

A pü-eknek a hivataloktól való minél élesebb megkülönböztetésére, azokétól jellegzetesen eltérő hk-bélyegzőket rendszeresítettek. A hivatkozott szervezési rendelet előírja, hogy „ . . . helynév és keletbélyegzőik köriratában, a helynéven kívül a jellegükre utaló postai ügyn. jelzést is fel kell tüntetni. A betétszámos keltezést a bélyegző vízszintes tengelyében kell elhelyezni. Alakjuk nyolcszögletes legyen.” A keretvonal azonban végeredményben vágottsarkú fekvő téglalap. Az egyes időszakokban a saroklevágás mértéke oly nagy volt, hogy a rendeletnek megfelelően tényleg nyolcszögletűeknek is nevezhetnénk. Az egyes gyártási időszakokban a sarokvágás folyton változott, mindig kisebb és kisebb lett olyannyira, hogy a második világháború után a keret sarkait mindössze egy 1 milliméteres sugarú körívvel kerekítették le.

A postahivatali hk-bélyegzőkkel szemben ezek az alakon túlmenően még egy jellegzetes eltéréssel — az ügynökségjelzés említett feltüntetése — rendelkeznek. Ezt 1902-1934-ig „POSTAI ÜGYN.”, 1934-től „POSTAÜGYN” szöveggel adták meg. A kétnyelvű bélyegzőkön az említett magyar megnevezésen kívül a magyar/horvát nyelvűeken „POŐTAN AGENCIJA”, a magyar/ rutén nyelvűeken cirill betűkkel „POST AGENT” megjelölést találjuk.

*Pü−BJ. Típuscsoport. 1902-1921 (1902-1918.)* Zárójelben a horvátországi ügynökségek bélyegzőinek gyártási idejét adtuk meg. B1 rendszerű hk-bélyegzők (401. és 402. ábra). A Kr bélyegzőktől ugyanúgy különböztetjük meg ezeket, mint a postahivatalok bélyegzőinél. A keltezés itt is napszakjelzéses, de a hivatalokéval ellentétben a keltezésbe beépített. A napszakjel „d.e.” vagy „d.u.”. Nagyon ritkán nagybetűvel — „D.E.”, „D.U.” — is előfordul. Gyakran találunk azonban olyan bélyegzéseket is, melyekből a napszakjelzés



401−403. ábra

hiányzik, ugyanis elvesztek a megfelelő betétbetűk. A megkülönböztetés azonban így is egyszerű, mert az üresen maradt napszak jelhely miatt a keltezés, igen kevés kivételtől eltekintve, részaránytalan beosztású (404. ábra). Továbbá a keltezés betétszámai kivétel nélkül antikva típusúak és jóval nagyobbak, mint a Kr bélyegzők láncaira vésett groteszk számok.

A bélyegzők méretlépcsője 34-42x22-25 milliméter között változik.

Szövegelrendezés általában három-, a horvátországiaknál négysoros. Hosszú helynevű bélyegzőknél a négysoros elrendezés is szokásos (403. ábra). A
véset betűtípusa groteszk, két kivételtől — Kék és Sall első bélyegzőitől — eltekintve, ahol antikva. Példa nélküli kivétel Bojárhollós hk-bélyegzője (405. ábra), ahol csak a helynév kezdőbetűje nagy-, a többi kisbetű. A pályaudvarokon működő pü-eknél a helynév után „P.U.” (4Ö6. ábra), a horvátoknál „P.U. KLDV.” jelzést találjuk. Ritkán előfordul, hogy a magyar P.U. elmarad; ilyenkor azonban csak „KOL.” rövidítést használnak (407. ábra).



404−406. ábra

A vármegye nevének ebben a gyártási időszakban a feltüntetése még nagyon gyakori. A háromsoros szövegű bélyegzőknél a megye nevét és a „VM.” jelzést a helynév után (408. ábra), a négysorosoknál a második sorban találjuk meg (409. ábra). A horvát négysoros bélyegzőknél a megye a helynév után,

410-412. ábra

rendszerint horvát nyelven, előtte „ZUP.”, utána „VM.” rövidítés foglal helyet (410. ábra). Az ötsorosoknál a megyejelzést a helynév után horvát, a második sorban pedig magyar nyelven írva helyezik el (411. ábra). Érdekesek a pályaudvari pü-ek bélyegzői, ha megyenévvel készülnek. Ezeknél a kétnyelvű megyejelzés között a megye nevét is rövidítve vésik (412. ábra), például „B.−K.”, ami Belovár-Kőröst jelent.

Abban a ritka esetben, mikor ugyanabban a városban több pü. működött, azokat ugyanúgy számozták (413. ábra), mint a postahivatalokat. A budapestieket „szintén a kerületi számrendszer alapján.

Az elveszett bélyegzők pótlására készült újak megkülönböztetésére a keltezés két oldalára vésik az antikva típusú, fekvő „A —A” betűpárt. Ezek eleinte kifelé (415. ábra), majd később befelé fordulóak (414. ábra).

A típuscsoport aránylag hosszú gyártási ideje alatt több pü-nek tönkrement a bélyegzője. Az új bélyegzők azonos típusban készültek. Megkülönböztetésük mégis könnyű, mert részben a keretvonalat több milliméteres méreteltérésekkel, a véset betűi pedig más nagysággal készültek. Az eltérések így egyszerű ránézéssel is megállapíthatók. Eddig 78 magyar és 2 horvát pü-et ismerünk, melyek kettő, és 1 magyart, mely 3 bélyegzőt használt.

A valószínűsített bélyegzők száma 1762 magyar és 232 horvát, összesen 2094 darab. Az első magyar Aba —Lehota (1902. II. 5.), az utolsó Alsóbeled (1921. V. 10.), az első horvát Bedenik (1903. V. 30.), az utolsó Semovec (1918. I. 10.). A valószínű létező bélyegzések száma a helynévrendezéskor átvésettek bélyegzéseivel együtt 2142 féle.

*Pü−K. Típuscsoport. 1909. (414. ábra.)* A pü-i bélyegzők között ez a maga nemében egyedülálló kivétel. Bizonyára kísérleti darab lehetett. Teljesen megegyezik a kincstári postahivatalok és a nagyobb postamesterségek részére gyártott Kr9 rendszerű K típuscsoportbeli hk-bélyegzőkkel. Az eltérés mindössze annyi, hogy az alsó félgyűrűbe a szokványos díszítés helyett „POSTAI ÜGYN.” jelzés került. Újléta pü. használta megnyitásától mindaddig, amíg postahivatallá nem alakították át (1909. XII. 23. -1941. II. 1.).

Készült 1 darab bélyegző.

*Pü−BL. Típuscsoport. 1922-1938.* Kr6 rendszerű hk-bélyegzők. Az ügynökségjelzés alapján két alcsoportjukat különböztetjük meg.



416. ábra

*Pü−BL. I. Alcsoport. 1922-1933.* Ügynökségjelzés „POSTAI ÜGYN.” (417. ábra). A keretvonal nagysága a gyártás kezdetén 40x24, majd később a szövegrész terjedelmének megfelelően változó méretekkel, végül a gyártási időszak végén 28,5-29x19,5-20 milliméter (418. ábra). E mérethatárok között majdnem minden változatot megtalálhatunk. Ez utóbbi 1933 óta a pü. bélyegzők szabványos mérete, melytől csak ritkán tértek el.

A szövegrész a BJ típuscsoporthoz hasonlóan három- vagy négysoros. Hosszú helynévnél ritkán ötsoros (419. ábra), mikor is a pü. név az első, második és negyedik sorba kerül. A vasútállomásokon működő pü-ek jelölése is hasonló. Új változatként lép fel az a megoldás, amikor a „PU.” jelzést az ügynökségjelzés elé helyezik (420. ábra). Ennél a típuscsoportnál még egy

423−425. ábra

újítást vezetnek be, mely ettől kezdve még a mai fiókposták bélyegzőinél is használatban maradt. Ugyanis ha eddig a pályaudvari pü-et a községbe helyeztek, új bélyegzőt kapott, most pedig a „PU.” jelzést kivésik (421. és 422. ábra).

A vármegye névmegadása már lényegesen kevesebb, mint a BJ típuscsoportnál, de általában ahhoz hasonló elrendezésű. Új megoldás a vármegyenév ügynökségjelzés alatti elhelyezése (423. ábra).

Az alcsoport kétségkívül legérdekesebb darabja Sajóecseg pü. bélyegzője (424. ábra). Nagylétához hasonlóan ez is kísérleti darab lehetett. Szövegelrendezése is fordított. Ügynökségjelzése nemcsak hogy nincs, de egész másra is utal annak „M. Kir. Posta/Helynév szövegének első sora. Emiatt áltálában postahivatali bélyegzőnek tartják, pedig nem az. Sajóecseg pü. használta megnyitásától, 1922-től 1941. december l-ig, mikor is postahivatallá alakították át. Ekkor ezt a bélyegzőjét azonnal bevonták és hivatali körbélyegzőt adtak helyette.

Az elveszett bélyegzők pótlására gyártottak megkülönböztető jele, alkalmazási sorrendben, a keltezés két oldalán „I−I” (425. ábra), vagy „A−A” betűpár (426. ábra), illetve a helynévtől kétoldalt egy-egy csillagpár (427. ábra).

Készült 334 darab bélyegző. Az első Ipolydamásd (1921. VIII. 17.), az utolsó Belvárdgyula (1933. VIII. 10.). Ennek a típuscsoportnak két késői utóda Ihráz (1935. VII. 27.) és Ihráz pu. (1946. III. 28.) bélyegzője, az első a BL. II. alcsoport, az utóbbi a BR típuscsoport gyártási időszakában készült. Az ismert bélyegzések száma, a kivésettekével együtt 339 féle.

*Pü−BL. II. Alcsoport. 1933-1938.* A BL. I. alcsoport bélyegzőivel teljesen megegyező hk-bélyegzők, csupán a pü. jelzés változott „POSTAÜGYN.”-re (428. ábra). Az ötsoros pályaudvari pü-eknél találunk még változást, ahol a „P.U.” jelzés a negyedik sorba került (429. ábra).



426−428. ábra

Készült 214 darab bélyegző. Az első Csengéié (1933. VI. 24. ),az utolsó Sajópüspöki (1938. II. 25.). A kivésett bélyegzők bélyegzéseivel együtt 215 féle bélyegzés ismert.



429−431. ábra

*Pü−BR. Típuscsoport. 1938-1951.* A BL. II. alcsoport bélyegzőivel teljesen megegyező elrendezésű, de Kr5 rendszerű hk-bélyegzők (430. ábra). Az összes pü-i bélyegzőktől az ívelten elhelyezett helynevével egyedül Békéscsaba — Felsőnyomás bélyegzője tér el (431. ábra). Megkülönböztető jelzés mindig
a keltezés két oldalán „A−A” betű- vagy egy-egy hatágú csillagpár (434. ábra). Kivételesen a helynév két oldalára is kerülhet (435. ábra). Itt alkalmazzák először a községből a pályaudvarra helyezett pü-nél a pályaudvari jelzés utólagos bevésését (432. és 433. ábra).

A Kárpátalja részére készült bélyegzők magyar/rutén nyelvű szöveggel ötsorosak (436. ábra). A közigazgatási beosztás változásakor a rutén szöveget kivésték (437. ábra). A kárpátaljai bélyegzők mérete 29x21 milliméter.

Készült 1063 magyar és 38 rutén, összesen 1101 darab bélyegző. Az első magyar Szuhogy (1938. III. 9.), az utolsó Zselicszentpál (1951. II. 1.), az első rutén Duszina/Dusziná) (1939. IX. 27.), az utolsó Alsókalocsa/Kalocsa Horbi K. Laz (1942. X. 20.). Az ismert bélyegzések száma a kivésettekével együtt 1112 féle

Az összes postaügynökségi bélyegzők száma 3744 darab, melyeknek az átvésettekével együtt 3771 féle bélyegzése lehet.



435−437. ábra

### 5. Levélfelvevőhelyek hk-bélyegzői (lfh)

A nagyobb forgalmú turista- és fürdőhelyek részére a 74.384/3. sz. rendelet (PRT. 1931. II. 26-i 10. szám) utólagosan közli, hogy „levélfelvevőhely” elnevezéssel, megbízásos alapon, a régi postagyűjtőhelyek mintájára kisebb postahelyeket szerveztek. Működési körük kizárólag közönséges levélposta küldemények felvételére terjedt ki. A fürdőhelyeken, Gárdonyban és Velencén, működők csak a nyári idényben tartottak felvevőszolgálatot. Úgy látszik, hogy ezek a postahelyek a hozzájuk fűzött reményt nem váltották be, mert működésüket fokozatosan megszüntették. A két fürdőhelyi lfh. utoljára 1941 nyarán működött.

Rövid gyártási idejük miatt hk-bélyegzőik mind egy típuscsoportba tartoznak.

*Lfh-BL. Típuscsoport. 1921-1936.* Kr6 rendszerű, fekvő téglalap alakú hk-bélyegzők (438. ábra). Négyszögletes bélyegzőink legérdekesebb keretvonalával készültek. A két függőleges oldal, középen félkör alakban betüremlik. Szövegük három vagy négysoros elrendezésű, kizárólag a postahely nevét tartalmazza. A postahely jelzés tehát hiányzik. Betűtípusa groteszk. Méretlépcsőjük 29-31x19-25 milliméter. Bár elenyészően kevés számú bélyegző tartozik e csoportba, mégis találunk két eltérő vésésűt. Az egyik a postaügynökségek vágottsarkú keretvonalához hasonló és 40x24 milliméter nagyságú (439. ábra). A másik pedig a későbbi postakezelőhelyek negyedkörrel kikanyarított sarkú bélyegzőinek keretvonalával egyezik meg; mérete pedig 31x18 milliméter. (440. ábra). Érdemes megemlíteni az ezt



438−440. ábra

rendszeresítő rendelet vonatkozó részét, mely a lfh-ek részére, az ügynökségi bélyegzőkhöz hasonlókat ír elő, azzal a kikötéssel, hogy „azok befelé hajló ívvel, letompított sarkú négyszög alakúak legyenek”. Az érdekesség az, hogy a rendeletnek megfelelően mindössze egy darab bélyegzőt gyártottak.

Készült 10 darab bélyegző. Az első Budapest B.T.E. Csúcshegyi Menedékház (1926. IV. 29.), az utolsó Visegrád BOTE ház Nagyvillámhegy (1936. VI. 27.)

### 6. Postakezelőhelyek hk-bélyegzői (pkh) (1944-től)

A kisebb postahelyek elnevezését 1943. év végén egységesítették. Működési körük ha nem is teljesen azonos, de közel egyforma volt. A 213.735/4-1943. sz. (PRT. 1943. X. 29-i 52. szám) rendelettel ezeket a kisebb postahelyeket megszüntették, illetve helyettük „Postakezelőhely” néven új postahelyet szerveztek. Tevékenységük azokra a teendőkre terjed ki, melyéket eddig a postagyűjtőhelyek, a levélfelvevőhelyek és a levélfelvevő vasútállomások láttak el, illetve melyek a külterületi gyűjtő- és kézbesítőállomások fel- és leadási körébe tartoztak. A pkh-ek nagy része időszakos, kisebb részük pedig állandó jellegű. A szervezésük óta eltelt 20 év alatt egyesek működése megszűnt, egyesek pedig a forgalom növekedése következtében postaügynökséggé, 1951-től pedig fiókpostává alakult át.

A pkh-ek részére gyártott hk-bélyegzők fekvő téglalap alakúak. A keretvonal négy sarka negyedkörökkel kikerekített. A véset betűtípusa groteszk.
A szöveg három- vagy négysoros elrendezésű. Postahely jelzés „POSTAKEZELŐHELY”. Típuscsoportok:

*Pkh-BR. Típuscsoport. 1944-től.* Kr5 rendszerű hk-bélyegzők (441. ábra). Méretük 29x19 vagy 31x21 milliméter. Több bélyegzőt használó pkh-nél az ellenőrzőbetű a keltezés két oldalán (442. ábra). A postahelyjelzés néha eltér az előírttól és „KEZELŐHELY” (443. ábra) vagy „FELVEVŐHELY” (444. ábra) szöveggel készül. Az utóbbi keretvonala is előírásellenes, mert sarkai szögletesek.

Készült 30 darab bélyegző. Az első Bugac pu. (1944. I. 7.). .

442−444. ábra

*Pkh-BL. Típuscsoport. 1949.* Kr6 rendszerű hk-bélyegző. A BR típuscsoporttal megegyező kivitelű, csupán rendszere változott. Mérete 33x21 milliméter.

Készült 1 darab bélyegző.

*Pkh-WB. Típuscsoport. 1951.* Kr5 rendszerű, rajzos hk-bélyegző. Mérete 37x26 milliméter.

Készült 1 darab bélyegző.

Az állandó jellegű pkh-ek mellett a posta 1950-ben a 7904/B/83/2C sz. rendelettel (PRT. 1950. IX. 9-i 51. szám) bevezette az alkalmi postakezelés rendszerét. Bár a rendelet nem mondja határozottan, annak szövege arra enged következtetni, hogy ezzel az intézkedéssel a drágább alkalmi postahivatalok felállítását s az aránylag költséges alkalmi bélyegzők részbeni előállítását szándékoztak megszüntetni. A hivatkozott rendelet vonatkozó része a következő:

„Az olyan alkalomszerű mezőgazdasági, kulturális, ipari vagy egyéb társadalmi jellegű tömegmegmozdulások színhelyén,, ahol nagyobb látogatottságra lehet számítani, a közönség kiszolgálását — a mindenkori szükséghez képest — alkalmi postakezelés útján kívánom biztosítani.

Ha a fent említett jellegű események országos jelentőségűeknek tekinthetők, vagyis a helyi kereteket túlhaladják, kizárólag erre a célra készített különleges keletbélyegző használatának engedélyezését lehet kérni. A különleges keletbélyegzők az esemény jellegét kifejező négyféle rajzban készültek.

A különleges keletbélyegzők a motívumokon kívül ötágú csillagot, ALKALMI POSTAKEZELÉS feliratot, valamint az esetenként változtatható helynevet és napi keletet tartalmazzák.”

A fenti rendelkezést a gyakorlatban csak akkor alkalmazzák, ha alkalmi postahivatal felállítása nem oldható meg, vagy már nincs idő az alkalmi bélyegző elkészítésére. Nagyon sok esetben az igénybejelentés oly későn érkezik, hogy a helynév elkészíttetését sem tudják megoldani, de gyakori az az eset is, hogy az igénylő szerv költségkeret hiánya miatt nem rendeli meg a helynévbetétet. E kettős ok eredménye, hogy Budapest és néhány vidéki város, valamint községtől eltekintve, sokszor használják e bélyegzőket helynév nélkül.

A négyféle bélyegzőt 1-4. sorszámmal látták el.

1. sz. bélyegző (445. ábra). Kalapács, búzakalász, fogaskerék rajzával. (Ipar és mezőgazdaság). Szabályos ötszög alakú, felül félkörben „ALKALMI POSTAKEZELÉS” szöveggel.

2. sz. bélyegző (446. ábra). Balra kalapács és búzakalász, jobbra hegedű, könyv és álarc, alul sportpálya rajzával. (Ipar, mezőgazdaság, művészet, irodalom és sport). A hordó alakú kereten kívül ívelten fenn „ALKALMI” lenn „POSTAKEZELÉS” szöveggel..



445−446. ábra

3. sz. bélyegző (447. ábra). Sportpálya rajza lelátóval. (Sport.) Különben megegyezik az 1. számú bélyegzővel.

4. sz. bélyegző (448. ábra). Hegedű, álarc, paletta és könyv rajzával. (Művészet és irodalom.) Különben megegyezik az 1. számú bélyegzővel.

\



447−448. ábra

Az első alkalmi postakezelés 1952. VIII. 20-án működött Székesfehérvárott. Azóta, 1963 végéig 77 alkalommal használták ezeket a bélyegzőket. Helynévvel 40, helynév nélkül 37 féle alkalom bélyegzése ismeretes.

### 7. A központi postaszervek és hk-bélyegzőik

A központi postaszervek közül csak azokról emlékezünk meg, melyek hk-bélyegzőkkel rendelkeznek és ezeken kívül esetleg ajánlási ragjegyekkel is. Hk-bélyegzőik részletes ismertetésére nem térünk ki, csak annyit jegyzünk meg, hogy alakjuk és rendszerük, tehát típuscsoportjuk általában megegyezik azokkal a postahivatali hk-bélyegzőkével melyeknek gyártási idő-



452−454. ábra

szakában készültek. Azoktól leginkább abban térnek el, hogy székhelyük nevén kívül a postaszerv teljes megnevezését is tartalmazzák. Ennek a lényegesen hosszabb szövegnek elhelyezése általában három következménnyel jár. Növekszik az egyes típuscsoportok méretlépcsője, mely a megadott felső értékeket 5-8 milliméterrel is túllépheti. Az eddigi egysoros körirat vagy az összes szövegmezőben (452. ábra), vagy részlegesen (454. ábra) többsoros alakot ölt és felbukkannak a vízszintesen elhelyezett szövegsorok is (460. ábra). Végül a típuscsoportokon belül megváltoznak az alakfajták. A pántos körbélyegzőknél a vonalkázással együtt elmarad a felső körszelet (460. ábra). Az osztóvonalak elhagyásával ez addig is mehet, hogy a belső kör és a harántpánt elmaradásával a Kr bélyegzők alakfajtái is az P típuscsoport egykörös alakját veszik fel (452. ábra). Az így kialakult egykörös és a pántos körbélyegzők alakfajtája közötti átmenetet képez az a megoldás, amikor a keltezést fekvő téglalap alakú keretbe helyezik (453. és 454. ábra). A pántos körbé-

lyegzőknél a szabályos alakfajták közül a hosszú folytatólagos körirat elhelyezhetősége miatt a Il-es az uralkodó.

A központi postaszervek hk-bélyegzői általában óra- és napszakjelzés nélküliek, tehát B3 (451. ábra), B1 (453. ábra), Kr6 (452. és 458. ábra) és Kr5 (456. ábra) rendszerűek. Természetesen, ha kisebb számban is, de használják az óra- és napszakjelzéses bélyegzőket, tehát a Kr8 (457. ábra), Kr9 (460. ábra) és a Kr7 (449. ábra) rendszerűeket is. Ennek megfelelően bélyegzőik az F, H, J, K, L, M, N, O, P, R, S típuscsoportokba tartoznak, beleértve a x és y alcsoportokat is.

A fődíszítőelemek, ellenőrzőbetűk, szöveghatároló jelek használata ugyanolyan, mint a postahivatalok hk-bélyegzőinél. A fődíszítőelemek használatára természetesen az 1918-1919 és az 1946-1947-es koronakivésések is vonatkoznak. A bélyegzőmező nagymértékű szövegkitöltése miatt díszítést a legritkább esetben találunk. A díszítőelemek használata ilyenkor pontra, kis körre vagy csillagra korlátozódik.



458−460. ábra

Az egyéb postahelyeknek az utolsó csoportjába az alábbi postaszervek tartoznak. Nevük után megadjuk azt a rövidítést, amellyel a felsorolásban ezek bélyegzőit — a típuscsoportjel előtt alkalmazva — jelöljük.

Postavezérigazgatóság „Pvi”.

Postaigazgatóságok „Pi” (449. és 450. ábra).

A Posta Központi Javítóműhelye és Anyagszertára, valamint ennek jogelődje, az Országos Postagazdászati Hivatal „KJA” (451-454. ábra).

A Posta Értékcikkraktára „Ér” (455-456. ábra).

A Posta Bélyegértékesítő Irodája „BI” (457. ábra).

A Posta Központi Járműtelepe „KJt”.

Utalvány Leszámoló Hivatal „ULH” (458. ábra);

Csekkleszámoló Hivatal „CsH” (459. ábra) és a

Távbeszélő Díjbeszedő Hivatal „TDH” (460. ábra).

Készült a valószínűsítettekkel együtt mintegy 250 darab bélyegző. A lehetséges bélyegzések száma az átvésettek változataival együtt mintegy 300 féle.

## IV. Fejezetállandó jellegű és különleges rendeltetésű helyváltoztató postaszervek és bélyegzőik

Az eddig tárgyalt postaszervek szolgálatukat, működési idejük alatt, állandó vagy ideiglenes jelleggel, de mindig ugyanabban a helységben látták el. Ezért neveztük ezeket helyhezkötötteknek. A postaszervek most következő másik nagy csoportjának elsődleges feladata a különböző postaküldeményeknek rendeltetési helyére való juttatása, tehát a postaszállítás. A szállító postaszervek feladatuk sajátossága következtében helyváltoztatók, tehát mozgók. Gyűjtőnevüknek még sem ez utóbbit, hanem a helyváltoztatót választottuk, mért a mozgó elnevezést a posta hivatalos nyelve már égy bizonyos fajtájuk részére kezdettől fogva lefoglalta. A postaszállítással illetve az azt végző postaszervekkel attól a kortól kezdve foglalkozunk, amely időponttól ezek olyan h- és hk-bélyegzőket használtak, melyek szövegéből jellegük megállapítható.

A szárazföldi közlekedési eszközökön berendezett helyváltoztató postaszervek közül a vonatokon közlekedőket „*mozgóposták*”-nak, a gépkocsi járatokon közlekedőket „*autóposták*”-nak, végül a vízi közlekedési eszközökön berendezetteket „*tengeri-* vagy *hajóposták*”-nak nevezzük. Azért, hogy ne kelljen külön csoportot képeznünk, végezetül mint különleges postaszerveket ide soroljuk a „*tábori-* és *hadtápposták*”-at, valamint az ezek szállító szolgálatát végző „*tábori-* és *hadtápmozgóposták*”-at is. Ez utóbbiak helyváltoztató jellegéhez nem fér kétség. A tábori- és hadtápposták mozgó jellege esetleg vitatható lenne. Tény azonban, hogy ezeket nem minősíthetjük helyhezkötötteknek. Békében időszakos jellegűek ugyan, mert csak a hadgyakorlatokon működnek, háborúban pedig annak tartama alatt működésük állandó jellegű. Szolgálatukat azonban a tábori főpostahivataltól eltekintve nem állandó helyen végzik, hanem együtt haladnak a hadrakelt sereggel, így bár működési körük eltérő az előzőektől, de mivel szolgálatukat mozgásban látják el, úgy véljük, nem követünk el hibát, ha ezeket is a helyváltoztató postaszervek közé, pontosabban azok végére soroltuk.

A mp-k rendszerint vasúti járművekben berendezett postahivatalok, melyek mindenfajta postaküldemény szállításával és aközben való irányításával foglalkoznak. Ezen kívül korlátozott mértékben felvételi és kézbesítési szolgálatot is ellátnak, valamint értékcikket árusítanak.

A mp-kon kívül más vasúti (egyéb közlekedési) menetek is szállítanak zárlatokat. Ezek a zárlatszállító egyéb menetek, amelyek kész zárlatokat vagy csak sommáscsomagokat szállítanak és útközben bizonyos kezelési (jegyzékelési) teendőket is végezhetnek.

A mp-kat és a zárlatszállító egyéb meneteket vezetés és ellenőrzésre valamely- postahivatalhoz mint mozgóposta főnökséghez osztják be. A magyar mozgópostaszolgálat átvétele után, már 1868-ban megszervezik a pesti mozgóposta főnökséget, mely működését a „London” fogadóban bérelt helyiségekben kezdi meg. Később a budapesti pályaudvarokon szerveznek mozgóposta főnökségeket. Vidéken pedig általában a vasútállomásokon működő, 1900-tól a 2-es számot viselő pályaudvari postahivatalok keretében szerveznek mp. főnökségeket, illetve bízzák meg ezeket a hivatalokat a mp-k vezetésével és ellenőrzésével.

### 1. A mozgóposták és bélyegzőik (mp) (1863-tól)

A bécsi pályaudvarról 1863. március elsején indult Pestre az első, sárga színűre festett mozgópostakocsi, két oldalán fekete színű kétfejű sassal és K. K. Post-Amt felirattal. Ettől kezdve minden nap két osztrák mozgóposta, a 10. és 11. érkezett és indult reggel és este az osztrák államvasúttársaság indóházába, illetve indóházából (a mai Nyugati pályaudvar). A magyar postaigazgatás önállósítása után majdnem egy évvel került sor a mozgópostaszolgálat átvételére. A két bécsi járat 1868. február 15-én érkezett utoljára osztrák személyzettel, másnap foglalta el először helyét, a most már 1. és 2. számot viselő első két mozgópostánkon, a magyar személyzet. A mozgóposták számát ettől kezdve állandóan szaporították, számuk 1869-ben 6-ra, 1870-ben 8-ra, 1871-ben 10-re, 1889-ben az első mozgóposta menetrendnek a PTRT-ben való közzétételekor már 11 l-re emelkedett s az első világháború idején megközelítette az 500-at.

A mp-k a szállító szolgálaton kívül általában felvevő-, indító- és átvevő-, rovatoló- és irányító szolgálatot teljesítenek. Az ajánlott küldemények kezeléséhez „Mozgópostafőnökség/Helynév” szövegű ajánlási ragjegyeket használnak. Ezeket a küldeményeket is önállóan veszik fel, kezelik, rovatolják és irányítják. x

A mozgóposták számszerű növekedése szorosan összefüggött a vasúthálózat bővülésével. Ebből következik, hogy fővonalakon, tehát a nagy városok között közlekedő mozgópostákon a szállított, zsákolt és zsákon kívüli postaküldemény mennyisége lényegesen több volt, mint az alacsonyabb rendű vagy szárnyvonalakon. Így a kezelés, rovatolás, irányítás elvégzése is több személyzetet igényelt.

Ha a kezelőszolgálatot tiszti és altiszti munkaerő közösen látta el „mozgó-”, ha csak altiszti munkaerő végezte „*kalauzpostának*” nevezték. Ezt az elnevezést 1878-tól 1932-ig viselték, mikor a 94.003/3. sz. rendelettel (PRT. 1932. IX. 29-i 38. szám) nevüket „*tiszti-*” és „*altiszti mozgóposták*”-ra változtatták. A posta 1950-es nagy átszervezésekor, függetlenül a kezelőszemélyzet létszámától és besorolásától, kizárólag működési körük figyelembevételével egységesen a mozgóposta nevet vették fel.

A mp-k megjelölésére a kezdő- és végállomás nevén és a mp. számán kívül az indulási napot is megadják. Például „a tizediki keltű Budapest-Hegyeshalom 42. sz. mozgóposta.” Ennek engedélyezett rövidített alakja „tizediki Buhe 42.” Az állomások helyneve két első betűjével rövidítve. A bélyegzők ismertetésénél a kezdő- és végállomás neve helyett a rövidség kedvéért mindig a „helynevek” szót használjuk. Az útirány jelzésre az „M” (menetirány) a kezdő állomásokról, a „T” (tértiút) a végállomásokról induló mp-k jelzésére szolgál.

A mozgóposták számozása kezdetben megnyitási sorrendjükben történt. Később az irányító szolgálat megkönnyítésére a mp. számokat vonalcsoportonként osztották szét. A mp. számokat öt csoportba osztották. A Budapestről indulók 1-99, az északi területeken közlekedők 100-199, a keletieken 200-299, a délieken 300-399 és a nyugatiakon 400-499 számokat viselik. Ezeken belül képezték a vonalcsoportokat úgy, hogy egy-egy vonalcsoporthoz 10-30 mp. tartozik. A vonalcsoportokon belül a mp. számok szétosztásánál azt az elvet tartják szem előtt, hogy a reggel és délelőtt induló mp-k a páros, a délután és este indulók a páratlan számokat kapják.

A mp-k h- és hk-bélyegzőinek 1873-tól 1944-ig jellemzője, hogy azok szövegében feltüntetik a mp. kezdő- és végállomását, valamint számát. Az ebből adódó és a postahivatalok megnevezésétől nagyságrendileg jóval nagyobb szöveg elhelyezése kettős következménnyel járt. Az egyik az, hogy a célszerű szövegelhelyezés és az ennek megfelelő bélyegzőfajta kialakítása huzamosabb időt vett igénybe és már a pántos körbélyegzők rendszeresítéséig is sokkal többfajta típuscsoportot eredményezett, mint a postahivatali bélyegzők hasonló időszaka. A másik abban nyilvánult meg, hogy a bélyegzők nagysága, a terjedelmesebb szöveg miatt megnövekedett. Egyes célszerű alakfajták mint például a kétpántos alak félharántpánttal, alkalmazása a méretlépcső kisfokú bővítését tette lehetővé, de ezt valamennyi mp. bélyegzőnél még sem tudták betartani. Ugyanis a tiszti mp-k részére egyes időszakokban különleges — a postahivataloktól merőben eltérő — rendszerű hk-bélyegzőket gyártottak, melyek ismét a méretlépcső erős emelkedéséhez vezettek.

Az első mp. bélyegzők, a postahivataloknál már régen nem alkalmazott, keletnélküli sor- és gyűrűs körbélyegzők voltak. A mp. megnevezéséből mindössze annak számát tartalmazták. Pár évvel később 1873-ban rendszeresítik a mp-k részére is a hk-bélyegzőket. Ezek azonban még mindig eltérnek a korabeli bélyegzőktől, még mindig sor- vagy négyszögletes bélyegzők, B1 rendszerű keltezéssel. 1874-től a Krő, majd 1884-től a B3 rendszerű (G és P típuscsoport) hk-bélyegzőknek a mp-knál való bevezetésével elérték, hogy azok a postahivatalokéhoz hasonló alakú és rendszerű bélyegzőket használtak. 1890-től a mozgópostákat a kincstári postahivatalokhoz hasonlóan Kr8n, Kr9 és Kr8 rendszerű (H, K és N típuscsoport), tehát óra- és napszakjelzéses, a kalauzpostákat pedig 1892-től a kisebb postamesterségekhez hasonlóan B1 rendszerű, napszakjeles (J típuscsoport) bélyegzőkkel szerelik fel. A kalauzpostáknál az 1912-es év hoz ismét változást. Részükre ekkor rendszeresítik a Kr6 rendszerű, órajelzés nélküli (L típuscsoport) hk-bélyegzőket, melyeket a kis postamesterségek bélyegzőinél 1927-ben kialakított változata (O típuscsoport) és 1938-tól, most már mint altiszti mp-knál a Kr5 rendszerűek (R típuscsoport) követnek. A mp-k 1936. évi átszervezésekor a tiszti mp-k bélyegzőinél is meg-
szüntetik az órajelzést. Ezeket most olyan bélyegzőkkel látják el, melyek mind az indítás, mind az érkezés keletét feltüntetik. Az érkezés keleté az ekkor szokásos hat keréken nyert elhelyezést. Ezt megelőzi az érkezési kelet hónap- és napjelzése. Az indítási kelet és az évszám közé szöveghatároló jelzést, hatágú csillagot véstek (502. ábra). Így az eddigi 6 kereket és láncot 9-re kellett emelni. Ez okozta a bélyegző méretének növelését s hogy ez ne legyen túl nagy, a Krő. rendszerű bélyegzők óta most alkalmaznak ismét római számos hónapjelzést. Ez a mp. bélyegző tehát 9 kerekű, de a Kr9 jelzést mégsem alkalmazhatjuk, mert akkor összetéveszthetnénk az 1899-es, K típuscsoportbeli Kr9 rendszerűvel. Ezért a rendszerjelben a keltezés két részének láncszámait ,,+„ jellel kapcsolva adjuk meg Kr3+6 alakban. A postahivatalok Kr7 rendszerű bélyegzőinek rendszeresítése alkalmával a tiszti mp. bélyegzők rendszere a kétjegyű évszám bevezetésével is megváltozik, a keltezés második része 6 láncról 5-re csökken; rendszerjele Kr3+5. Összefoglalva a rendszerjel értelmezését, az utolsó például azt jelenti, hogy a Kr5 rendszerű keltezésrészt csillaggal elválasztva három láncon elhelyezett hó- és napjelzés előzi meg.

A mp-k számozása ugyanazon a vasútvonalon hosszú ideig azonos. A MÁV menetrendváltozása még a tárgyéven belül is — nyári-, téli menetrend — a mp-ra is kihat. A menetrendváltozások ugyanis sokszor magukkal vonják a mp. végállomások tartós vagy ideiglenes megváltozását. A kezdő állomások ritkábban változnak. Minden ilyen esetben új bélyegzőt kellett készíttetni, mert mind az M, mind a T járatban legalább az egyik helynév megváltozott. Ez volt egyik indítóoka a 223.000/3. sz. rendelet kiadásának (PRT. 1943. VII. 9-i 35. szám), mellyel gyökeresen megváltoztatták a mp. bélyegzők szövegét. A külföldre közlekedő mp-kon kívül eltörölték a kezdő és végállomás helynevének feltüntetését. E helyett 1943-tól 1946-ig „M. Kir. Mozgóposta”, 1947-ben „Magyar Mozgóposta” és 1948-ban „Mozgóposta” szöveg került. A mp. szám az eddigi helyén maradt. A mp-k hk-bélyegzői így szám- és keletbélyegzőkre változtak, melyeket szk-val jelölünk. A tiszti és altiszti mp-k bélyegzői közötti különbség azonban továbbra is megmaradt. Ennek az új rendszernek további előnye, hogy a mp-ánként eddigi két hk-bélyegző helyett elégséges volt egy szk-bélyegző beszerzése. Ezt úgy oldották meg, hogy a keltezésbe beépítették a változtatható útirányjelzést. A tiszti mp-k eddigi Kr3 -t- 5 rendszerű bélyegzőinél a szöveghatároló jel helyére egy új láncot fűztek be és erre vésték az útirányjelet, az M és T betűt. Így ezek ismét 9 kerekűekké váltak. Az útirányjelet U-val jelölve, ennek rendszerjelét Kr3+U+5 alakban írhatjuk fel. Az altiszti mp-k szk-bélyegzőit hasonlóképp alakították ki az eddigi Kr5 rendszerű, R típuscsoportbeli bélyegzőkből úgy, hogy az útirány jel láncát a keltezés elé fűzték be. Ezek rendszer jele tehát Kr-U+5.

A fődíszítőelemek alkalmazása és elmaradása, az ellenőrzőbetűk, a megkülönböztető jelzések, valamint a díszítőelemek használata megegyezik az azonos gyártási időszakbeli postahivatali hk-bélyegzőkével.

Ugyanez vonatkozik az 1918-1919-ben és 1946-1947-ben végrehajtott átalakításokra is, amikor még a használatban álló bélyegzőkből a koronát, a „Kir.” vagy „M. Kir.” rövidítést kivésték.

A mp-k h-, hk- és szk-bélyegzőit használatuk szerint — hasonlóan a postahivatalokéhoz - állandó jellegű-, pót és kisegítő bélyegzőknek nevezzük.

##### a) A mozgó- és kalauzposták állandó jellegű h- és hk-bélyegzői

A típuscsoport képzést a postahivatalok típuscsoportjaira alapozzuk. Az azokkal alakban és rendszerben megegyezőket ugyanazokkal a nagybetűkkel jelöljük. Az eltérőket, amennyiben a típuscsoport meghatározó elemek megegyeznek a hivatali bélyegzőkével s csak összetételükben térnek el, az azoknak megfelelő két nagybetű kombinációjával adjuk meg. Ha azonban a típuscsoport meghatározó elemek is változnak, akkor a még fel nem használt nagybetűkkel új típuscsoport jelzést alkalmazunk.

A szk-bélyegzők típuscsoportjainál az Mp. postahely jelzés helyett Mps-t használunk, amivel külön is kifejezzük, hogy ezek csak számozott bélyegzők. Típuscsoportok:

*Mp-hA. Típuscsoport. 1863-1868.* Sorbélyegző (461. ábra). Szövegelrendezés két sorban, az osztrák gyártmányúaknál német, a Pesten készülteknél magyar nyelven, „1. sz. M. K. MOZGÓ/POSTA-HIVATAL”.

Készült 4 darab bélyegző. Az első „10” (1863), az utolsó „2” (1868. II. 1.).

*Mp-hD. Típuscsoport. 1869-1871.* Egygyűrűs, kettős keretvonalú fabélyegzők (462. ábra). „MOZGÓ POSTA/Helynevek” osztott szövegelrendezéssel. Szöveghatárolójel pontpár. A belső körben a mp. száma antikva típusú arab számokkal. Méretük 25 milliméter.

Készült 8 darab bélyegző. Az első Mp. Pest-Bazias 3 (1868. II. 10.), az utolsó Mp. Pest-Kassa 10 (1871. I. 5.).

*Mp-AJ. Típuscsoport. 1873.* B1 rendszerű sorbélyegzők (463. ábra), háromsoros, „Helynevek (keltezés) 19. SZ. MOZÓG-POSTA” szövegelrendezéssel. Méret 40x23 milliméter. Keltezés kétjegyű évszámmal, betűvel rövidített hónapjellel és arab számos napjelzéssel. A véset és kelet betűtípusa groteszk, a hónapjeleké antikva. Ezzel a bélyegzőfajtával hosszú időre megszűnt a mp. jelzésnek a szövegben való feltüntetése.

Készült 2 darab bélyegző, Mp. Baziás-Budapest 19 és Budapest-Baziás 19 (1873. IV. 8.).

*Mp-BJ. Típuscsoport. 1873-1875.* B1 rendszerű, fekvő téglalapalakú, vágottsarkú hk-bélyegzők (465. ábra). Kétsoros „Helynevek mp. szám/keltezés” szövegelrendezéssel. A kétjegyű év- és a napjelzés arab, a hó jelzés római számokkal. Méret 50-55x17 milliméter.

Készült 20 darab bélyegző, az első Budapest— Arad 5 (1873. XII. 10), az utolsó Zimony — Budapest 18 (1875. IV. 15.).



461−463. ábra

*Mp-G. Típuscsoport. 1874-1884.* Krö5 rendszerű félpántos körbélyegzők (464. ábra). Az első mp. típuscsoport, melynek bélyegzői mind alakban, mind rendszerben megegyeznek a postahivatalok hasonló, korabeli hk-bélyegzőivel. A gyártási időszakban kizárólag Krö5 rendszerben készültek. A századforduló után még használatban állókat, tekintettel a háromjegyű évszámra, Krö6 rendszerűre (466. ábra) alakították át. A keltezésben a hónapjel általában római számmal, kivételesen három betűvel rövidítve is előfordul (467. ábra). Helynevek osztott szöveggel a felső és alsó gyűrűrészben. Mp. szám mindig az alsó helynév után. Betűtípus groteszk, a mp. szám antikva. Méretlépcső 22 - 24 milliméter.



470−472. ábra

Készült 48 darab bélyegző, melyből 1900-ban 7 darabot alakítottak át Krö6 rendszerűre. Az első Budapest - Pragerhof 7 (1874. III. 17.). Az utolsót még nem sikerült megállapítanunk. Az előfordulható bélyegzések száma az átalakítottakéval együtt 55 féle.

*Mp-F. Típuscsoport. 1884-1892.* B3 rendszerű, egykörös hk-bélyegzők (468. ábra). Az őskerékrendszerű bélyegzők gyártásának elejtése szükségszerűen magával hozta a mp. bélyegzők újbóli megváltoztatását. Ettől az időponttól kezdve a mp. bélyegzők alakja és rendszere, a már kifejtett rendszerváltoztatások figyelembevételével, megegyezik az azonos gyártási időszakbeli hk-bélyegzőkkel. Természetes, hogy az F típuscsoportbeli B3 rendszerű bélyegzőknek a mp-k részére való rendszeresítése magával vonta e bélyegzők méretlépcsőjének tetemes növelését. Ezek méretlépcsője 30-32 milliméter.

A szövegben a helyneveket kötőjellel kapcsolják. Az ekkor még külön szóban írt helyneveknél ezen kívül azok kötőjeleit is megtaláljuk. A szövegelrendezés „HELYNEVEK/Mp. szám”, vagy „HELYNÉV/HELYNÉV mp. szám”. A számot mindig „sz”-szel rövidítik,, ez kivételesen el is maradhat (472 ábra). A szöveg betű- és számtípusa groteszk, a mp. számnál ritkán antikva (472. ábra). Az első bélyegzők szöveghatároló jel nélkül készültek, de az osztott elrendezés miatt hamarosan rátértek ezek alkalmazására. A szöveghatárolójel hatágú — (469. ábra), nyolcágú csillag— (471. ábra), máltai kereszt— (479. ábra) vagy egyszerű pontpár (472. ábra).

A B3 rendszerű keltezésben, a gyártási időszaknak megfelelően a hónapjel mindig három betűvel rövidítve. Sor választó vonal nincs. A századfordulókor még használatban állókat háromjegyű évszámra alakították át, tehát ezek B3/3 rendszerűek lehetnek.

A H típuscsoport rendszeresítésétől kezdve, 1890-től az F csoportbeliek csak kalauzposták részére készülnek, de 1892-ben végleg átadják helyüket a J típuscsoportbeli bélyegzőknek. Kideríthetetlen okból azonban 1926-ban még készül egy mp. részére mind az M, mind a T útirányhoz egy-egy B3 rendszerű bélyegző.

A gyártott bélyegzők valószínűsített száma 288 darab. Az elsőt még nem tudtuk megállapítani, az utolsó Zalaegerszeg—Sárvár 112 (1926. III. 15.). A lehetséges bélyegzések száma az átalakítottakéval együtt mintegy 320 féle.

*Mp-H. Típuscsoport. 1890-1899.* Kr8 rendszerű, teljes harántpántos körbélyegzők. A tiszti mp-k részére készültek. A fődíszítőelemek alkalmazása szerint három alcsoportjukat ismerjük.

*Mp-Hz. Alcsoport. 1890-1891.* Korona és vonalkázás nélküli hk-bélyegzők (473. ábra). Helynevek osztott elrendezésben a felső és alsó félgyűrűben. Mp. szám a felső, az „sz” rövidítés az alsó körszeletben.



473−475. ábra

*Mp-Hx. Alcsoport. 1891-1892.* Korona nélküli vonalkázott hk-bélyegzők. Helynevek osztott elrendezésben a felső és alsó félgyűrűben. Mp. szám „ rövidítés az alsó helynév után. Ennél az alcsoportnál alkalmaznak először ellenőrzőbetűt, melynek helye az alsó körszeletben (474. ábra).

*Mp-Hy. Alcsoport. 1892-1899.* Koronás, vonalkázott hk-bélyegzők. Kétféle szövegelrendezéssel készültek. Az ellenőrzőbetű nélküliek „Helynév/ Helynév” a félgyűrűkben, mp. szám az alsó körszeletben (477. ábra). Ezeknél az „sz” rövidítés elmarad. Az ellenőrzőbetűsöknél „Helynevek” a felső, mp. szám és „sz” rövidítés az alsó félgyűrűben, ellenőrzőbetű az alsó körszeletben (475. ábra).

Mindhárom alcsoport 1900 után is használt bélyegzőit Kr9 rendszerűre alakították át (474., 476. és 477. ábra), így ezek bélyegzései a K típuscsoportba tartoznak.



476−478. Ábra

Készült a z. alcsoportban 38, az x-ben 12, az y-ban 56, összesen 106 darab bélyegző. Az első Szeged-Eszék 162 (1890. IX. 17.), az utolsó Arad-Brád 69 (1898. XI. 15.).

*Mp-J. Típuscsoport. 1892-1926.* B1 rendszerű, koronás, vonalkázott, pántos körbélyegzők a kalauzposták részére. A gyártási időszak első részében, 1899-ig a II. alakfajtával készültek (478. ábra). A századforduló után még használatban állókat háromjegyű évszámokra alakították át, így ezek mind B1/2 és B1/3 rendszerűek.

Szövegelrendezés mindig osztott „HELYNEVEK/Mp. szám és sz” rövidítés alakban, ez utóbbi 1897 után elmarad (479. ábra). Szöveghatárolójelet ritkán



479−481. ábra

alkalmaznak, ha van, az rendszerint a máltai keresztpár (478. ábra). Ellenőrzőbetű rendszerint az alsó gyűrűrészben az „sz” rövidítés után (480. ábra), ha az nincs, az mp. szám után (481. ábra.) Kivételesen az alsó körszeletbe is kerülhet, a napszakjelzés helyére, ami ilyenkor természetesen elmarad (482. ábra). Méretlépcső 29,5-32 milliméter.

A Kr6 rendszerű, L típuscsoportbeli bélyegzők rendszeresítése után, 1912-ben a B1 rendszerűek gyártását be kellett volna szüntetni. Ennek ellenére, ha nem is nagy számban, de egészen 1926-ig készültek ilyen mp. bélyegzők. Ezek alakfajtája most már megegyezik az 1912-es Kr6 rendszerű mp. bélyegzőkével, tehát V-ös. A helynevek folytatólagosan vésettek, mp. szám mindig a függőleges pántban (483. ábra).

A horvátországi mp-k közül azoknál, ahol valamelyik helynévnek magyar és horvát neve is van, a horvát nevet zárójelben tüntetik fel (484. ábra).

Ellenőrzőbetű kizárólag párban készül és azt az mp. számtól kétoldalt a gyűrű alsó részében helyezik el (485. ábra). Díszítést sohasem alkalmaznak. Méretlépcső 31-32 milliméter.



485−487. ábra

A valószínűsítettekkel együtt 252 darab bélyegző készült. Az elsőt még nem tudtuk megállapítani, az utolsó Barcs—Siklós 154 (1926. VIII. 15.). Az ismert bélyegzések száma, az átalakítottakéval együtt mintegy 350 féle.

*Mp-K. Típuscsoport. 1899-1926.* Kr9 rendszerű, koronás, vonalkázott pántos körbélyegzők (486. ábra). A H típuscsoport bélyegzőiből fejlesztették ki, a harmadik évszámlánc befűzésével. A H típuscsoport Kr9 rendszerűre átalakított bélyegzőivel együtt három alcsoportot különböztetünk meg.

*Mp-Kz. Alcsoport.* (476. ábra). A Hz alcsoport átalakított bélyegzői.

*Mp-Kx. Alcsoport.* (474. ábra). A Hx alcsoport átalakított bélyegzői.

*Mp-Ky. Alcsoport.* (477. ábra). Részben a Hy alcsoport átalakított bélyegzői, részben új bélyegzők. Ez utóbbiaknál azonban megváltozott az alakfajta. A számozott postahivatalok részére rendszeresített IV. alakfajtát 1899-től a mp. bélyegzők gyártásához is átvették. (487. ábra). Helynevek mindig a felső gyűrűben, mp. szám a függőleges pántban. Ellenőrzőbetűt párosan vésik, a mp. számtól kétoldalt (488. ábra).

Az L típuscsoportnál láthatjuk, hogy azokat mind a mozgó-, mind a kalauzposták részére azonos kivitelben rendszeresítették. Ennek következtében a K típuscsoportba tartozó bélyegzők gyártását 1912-ben be is szüntették. A postahivatalok Kr9 rendszerű bélyegzőit 1921-ben felváltották az M típuscsoportbeli Kr8 rendszerűek. Így annál inkább is érthetetlen és nagyon érdekes, hogy 1925 és 1926-ban még 26 darab Kr9 rendszerű bélyegzőt gyártottak a mp-k részére. Ezzel szemben M típuscsoportbeli Kr8 rendszerű mp. bélyegzőt nem gyártottak.

A készített bélyegzők száma az átalakítottakkal együtt 210 darab. Az elsőt még nem sikerült megállapítani, az utolsó Baja—Csikéria 230 (1926. VIII. 15.).

*Mp-L. Típuscsoport. 1912-1927.* Kr6 rendszerű, vonalkázott kétpántos körbélyegzők (489. ábra). A hk-bélyegzők egységes alakját, rendszerét és szövegét a 17.706/v. sz. rendelettel (PTRT. 1911. X. 5-i 45. szám) újra szabályozták. Ugyanez a rendelet közli a mozgó- és kalauzposták részére az óra és napszakjelzés nélküli, tehát Kr6 rendszerű, egységes alakú, kétpántos bélyegzők rendszeresítését. Ettől kezdve a mp. hk-bélyegzők előírt alakja csak a kisebb számozott postahivatalok részére gyártott, B1 rendszerű bélyegzőknél használt V-ös alakfajta.

A korona használata vagy elmaradása szerint két alcsoportjukat ismerjük.

*Mp-Ly. Alcsoport. 1912-1918. és 1920-1927.* Koronadíszítéssel. A helynevek vésete folytatólagos elrendezésű, groteszk betűkkel a gyűrű felső részében. Hosszú helyneveknél sokszor a gyűrűnek a harántpánt alatti részében kezdődik. A mp. szám mindig antikva számokkal a függőleges pántban. Díszítést a gyártási idő első szakaszában nem alkalmaznak. A második időszakban néha előfordul a postahivatali hk-bélyegzőknél jól ismert fekvő „S” alakú stilizált díszítés, a mp. számtól kétoldalt elhelyezve (490. ábra). Ellenőrzőbetű a szokásos helyen (491. ábra).

A „nincs rendelet kivétel nélkül” módosított mondás, úgy látszik az mp. bélyegzőkre is vonatkozik. A szabványosított alak ellenére készült 2 darab bélyegző a IV. (492. ábra) és 6 darab a III. (493. ábra) alakfajtával. Ez utóbbiak annál is inkább érdekesek, mert az 1892-1912 között gyártott MP—J típuscsoportbeli bélyegzők alakjával egyeznek meg A szöveghatároló jel is az akkori máltai keresztpár. A mp. szám típusa pedig groteszk. Szándékosan hagytuk a típuscsoport ismertetésének a végére a két legeltérőbb módon készült bélyegzőt. Már említettük, hogy 1873 óta nem tüntetik fel a bélyegzőkön a mp. jelzést. Az első világháború végén és közvetlenül utána készült azonban két-két olyan mp. bélyegző, ahol a helyneveken kívül, mint mp. jelzést „KALAUZPOSTA” szöveget is alkalmaztak. Az egyiknek még az alakja
is eltérő, mert a III. alakfajtával (494. ábra) készült, a másik legalább a rendszeresített alakkal megegyezik (495. ábra). Keletkezésüket valószínűleg félreértésnek köszönhetik. Ugyanis 1912 előtt a bélyegzőrendeléseken feltüntették, hogy az mozgó-, illetve kalauzposták részére készül-e. A gyárban ebből tudták, hogy Kr9 vagy B1 rendszerű bélyegzőt kell készíteniük. A Kr6 rendszerűek



494−496. ábra

rendszeresítése után már nem volt szükség ilyen megkülönböztetésre, mert a bélyegzők egységesek voltak. A kérdéses két alkalommal, 6, illetve 9 évvel később, 1918 és 1921-ben minden bizonnyal ilyen említett régi szövegű megrendelést adhattak fel. A gyárban viszont ez a megkülönböztetési mód már feledésbe ment s ezért a rendelésben szereplő szöveg szerint gyártották ezeket a bélyegzőket s így vésték rá a „Kalauzposta” szövegrészt is.

Az alcsoportban a horvátországiakkal együtt készült 352 darab bélyegző. Az első Jutas-Újdombóvár 226 A (1912. V. 17.), az utolsó Baja-Újdombóvár 43 (1927. VILI. 10.).

*Mp-Lx. Alcsoport. 1919-1920.* Az Ly alcsoporttal megegyező bélyegzők, de korona nélkül készültek. Így a felső körszelet teljes egészében vonalkázott. (496. ábra).

A Rácz-Rónay-féle adatok ellenőrzésére már felhívtuk a figyelmet. Itt is rá kell mutatnunk, hogy a forradalmi idők bélyegzéseinél az általa felsorolt 8 darab Kr6 rendszerű mp. bélyegző közül a tanácsköztársaság alatt egy sem készült, a Köztársaság idejében pedig mindössze 2 darab, amit viszont Rácz-Rónay nem ismertetett. Így a forradalmi idők bélyegzéseit gyűjtők csak ezt a két darabot — (Budapest-Pragerhof 8 E) — vehetik fel gyűjteményükbe. A felsorolásban szereplők közül 4 darab 1920 februárjában, tehát jóval a tanácsköztársaság megbuktatása után készült és került használatba. Az általa még felsorolt további 4 darab, a gyári lenyomatok szerint lehet, hogy korona nélkül készült, de a március végi szállítás miatt az Anyagszertár már így nem vette át, hanem azokat a korona utólagos bevésésére visszaadta; ezt a postai próbabélyegzések is igazolják, mert ezek ott csak koronával szerepelnek. Ezek a bélyegzők tehát korona nélkül használatba nem is kerülhettek.

Készült 6 darab bélyegző. Az első Budapest - Pragerhof 8 E (1919. I. 10.), az utolsó Komárom-Székesfehérvár 79 A (1920. II. 27.).

*Mp-N. Típuscsoport. 1931-1933.* Kr8 rendszerű, koronás, vonalkázás nélküli, pántos körbélyegzők (497. ábra). Amikor 1927-ben a postahivatalok



497−499. ábra

részére rendszeresítik a kis alakú, Kr8 rendszerű, N típuscsoportbeli hk-bélyegzőket, azokat a tiszti mp-k részére is előírják. Az előírás azonban csak a gyártásra és nem a használatbavételre vonatkozott. Így több mint négy év telt el, amíg ilyen bélyegzőigény lépett fel és ezért került csak sor 1931-ben az első ilyen gyártására. Kétféle alakfajtával készült. A gyakoribb az V-ös alakfajta. A koronán kívül díszítés nincs. Ellenőrzőbetű elhelyezése a szokásos módon. Méretlépcső 27-28 milliméter. Ritkábban használják az l-es alakfajtát (497. ábra). Helynevek osztott elrendezésben a felső és alsó félgyűrűben. Mp. szám mindig az alsó körszeletben. Méret 23 milliméter.

Készült 7 darab bélyegző. Az első Kisújszállás-Kistereny 78 (1931. IL 10.), utolsó Budapest-Lökösháza 5 A (1933. IX. 21.).

*Mp-O. Típuscsoport. 1927-1938.* Kr6 rendszerű, koronás, vonalkázás nélküli, kétpántos körbélyegzők (498. ábra). Az N típuscsoportbeli bélyegzők-

kel egyidejűleg rendszeresítik az altiszti mp-k részére. Szabványos alakfajtája a IV-es. Méretlépcső 23-27 milliméter. Az ellenőrzőbetű nélküliek rendszerint díszítés nélkül készülnek. A gyártási időszak elején néha még felbukkan a fekvő „S” alakú (499. ábra) és később a mp. bélyegzőknél kivételes hatágú csillagpár díszítés is (500. ábra). A maga nemében egyedülálló az ellenőrzőbetűs bélyegzőknél a pontpár alkalmazása. Ebben a csoportban is találkozunk egy különlegességgel. Ismét készült egy darab kalauzposta bélyegző (501. ábra), holott ebben az időben az elnevezés már megszűnt s helyét az altiszti mp. foglalta el. Az alak is eltérő, mert az V-ös alakfajtával készült. A mp. jelzést „K. POSTA” alakban rövidítették. Azt a feltevést, hogy ez is tévedés következtében jött létre, az a körülmény is alátámasztja, hogy az M útirány részére 2 évvel előbb készített bélyegző szabályos kivitelű.

Készült 182 darab bélyegző. Az első Debrecen - Tiszalök 117 (1927. IX. 2.), az utolsó ÚjDombóvár-Komló 208 (1937. IX. 18.).

*Mp-S. Típuscsoport. 1937-1938.* Ki-3+6 rendszerű, koronás, vonalkázás nélküli teljes harántpántos (I. alakfajta) körbélyegzők (502. ábra). A mp-k 1936. évi átszervezésekor rendszeresítették a tiszti mp-k részére. Ezeknek



500−502. ábra

nemcsak gyártása, de használata is kötelező volt. Ahogy az új bélyegzők elkészültek, a tiszti mp-k régi bélyegzőit mind bevonták. Helynevek osztott elrendezéssel, mp szám az alsó helynév után. Betűtípus groteszk, mp. szám mindig antikva típusú. Egy bélyegző kivételével mind ellenőrzőbetűvel készült, helye mindig az alsó körszeletben. A bélyegzők mérete 30 milliméter. A mp. bélyegzők változatos típuscsoportjai között ez az első olyan csoport, ahol kivétel nélkül előírásos, tehát egyforma bélyegzőket gyártottak.

Készült 41 darab bélyegző, az első Budapest-Decebal 5 A (1937. VIII. 19.), az utolsó. Baja-Újdombóvár 43 A (1938. I. 22.).

*Mp-T. Típuscsoport. 1938-1943.* Kr3+5 rendszerű, koronás, vonalkázás nélküli hk-bélyegzők (503. ábra). A rendszerváltozástól eltekintve mindenben megegyeznek az S típuscsoport bélyegzőivel. A Kárpátaljára közlekedő mp-k ottani végállomásának neve kétnyelvű, a rutén név cirill betűkkel (504. ábra).

Készült 52 darab bélyegző. Az első Budapest-Kassa 9 A (1939. II. 27.), az utolsó Nagykanizsa—Budapest 29 (1943. VI. 23.).

*Mp-Ry. Típuscsoport. 1938-1943.* Kr5 rendszerű, koronás vonalkázás nélküli kétpántos körbélyegzők, az altiszti mp-k részére (505. ábra). A rend-

szer változástól eltekintve az O típuscsoporttal teljesen megegyező bélyegzők. Méret 25 milliméter. A Kárpátaljára közlekedők bélyegzői a T típuscsoporthoz hasonlóan kétnyelvűek (506. ábra). Rendszerint ellenőrzőbetű nélküliek, ha mégis van, úgy helye szabványos.



503−505. ábra

Készült 323 darab bélyegző. Az első Komárom—Székesfehérvár 80 (1938. IV. 1.), az utolsó Budapest-Curtici 66 C (1943. X. 20.).

*Mp—Rx. Típuscsoport. 1947-tő1*. Kr5 rendszerű, korona és vonalkázás nélküli kétpántos körbélyegzők (507. ábra). A számbélyegzők rendszeresítése



506-508. ábra

után a külföldre közlekedő mp-k részére gyártott hk-bélyegzők. Elrendezésük különben megegyezik az Ry típuscsoport bélyegzőivel. Jellegzetes háború utáni tünetük a felületes vésés. Például az ábrán bemutatott bélyegzés bélyegzőjéről lemaradt a függőleges pánt két függőleges osztóvonala.

Készült 6 darab bélyegző. Az első Curtici-Budapest 66 Aa (1947.1. 23.).

*Mp-Xx. Típuscsoport. 1947-től.* Kr-U+5 rendszerű, korona és vonalkázás nélküli kétpántos körbélyegzők (508. ábra), V-ös alakfajtával. Belföldi viszonylatban a szk-bélyegzők rendszeresítése, feleslegessé tette a hk-bélyegzőket. A második világháború után mégis készültek ilyen bélyegzők, betetőzésül útirányjelzéssel, ami pedig csak a szk-bélyegzőknél használatos.

Készült 2 darab bélyegző. Az első Kecskemét - Tiszaug 302 (1947. X. 18.).

A mp. hk-bélyegzők ezzel a típuscsoporttal befejeződnek. A mp. szám- és keletbélyegzőket az Mps jelzésű típuscsoportokban ismertetjük.

*Mps-Xy. Típuscsoport. 1943-1944.* Kr-U+5 rendszerű, koronás, vonalkázás nélküli szk-bélyegzők (509. ábra). Alakfajta V. Mp. jelzés a felső fél-

gyűrűben „M. KIR. MOZGÓPOSTA.” A koronán kívül a bélyegzőkön díszítés nincs. A mp. szám és az esetleges ellenőrzőbetű elhelyezése a szokásos helyeken. Az altiszti mp-k részére készült. Ezzel és a következő V típuscsoporttal ismét megszűntek azok a csoportok, melyeket egységes kivitelben gyártottak. A bélyegzők mérete 26 milliméter.



509-511. ábra

A háborúban el nem pusztult bélyegzőkből 1946-ban a koronát és a „Kir.” rövidítést, az 1947-es kivéséseknél az „M” rövidítést (magyar) is sok bélyegzőből (510. ábra) eltávolították. Néha azt az eljárást is alkalmazták, hogy a kivésett „Kir.” helyére, az „M”-et kiegészítették „MAGY”-ra (511. ábra).

Készült 269 darab bélyegző. Az első M. Kir. Mozgóposta 1 A (1943. X. 12.), az utolsó M. Kir. Mozgóposta 290 (1944. V. 17.). Az átalakítottakéval együtt 402 féle bélyegzést ismerünk.

*Mps-Vy. Típuscsoport. 1944. Kr 3+U+5* rendszerű, koronás, vonalkázás nélküli szk-bélyegzők (512. ábra). Alakfajta V., méretük 30 milliméter. Szövegelrendezés és egyéb jelölések, beleértve a háború utáni kivéséseket is (513. ábra), megegyeznek az Xy típuscsoporttal. A tiszti mp-k részére gyártották.



512−514. ábra

Készült 17 darab bélyegző. Az első M. Kir. Mozgóposta 15 C (1944. V. 20.), az utolsó M. Kir. Mozgóposta 1A (1944. V. 25.). Az ismert bélyegzések száma az átvésettekével együtt 21 féle.

*Mps—Rx. Típuscsoport. 1945-1947.* Kr5 rendszerű, korona és vonalkázás nélküli szk-bélyegzők. Alakfajta II. Mp. jelzés a felső gyűrűrészben. Ha ellenőrzőbetűt alkalmaznak, azt az alsó körszeletbe vésik. Kivételesen az V. alakfajta is előfordul.

Készült 14 darab bélyegző. Az első Magyar Mozgóposta 210 (1945. XI. 9.), az utolsó Magyar Mozgóposta 458 (1947.1. 23.).

*Mps-Xx. Típuscsoport. 1945-től.* Kr—U+5 rendszerű, korona és vonalkázás nélküli szk-bélyegzők. A legkülönbözőbb alakfajtákkal és szöveggel



515−517. ábra

készültek, sőt még készülnek ma is. Első megjelenési formájuk 1945-ben a mp. bélyegzőknél eddig nem használt VI. alakfajta, mp. jelzés „MAGYAR MOZGÓPOSTA”. Ezt követte 1947-ben a II. (514. ábra) és az V. (515. ábra), valamint 1954-ben a III. alakfajta (522. ábra). Mp. jelzés mint előbb. Ellenőrzőbetűk, ha vannak, a szokásos helyen (515. ábra). Készültek olyanok is, ahol a hónapjelzést az 1937 óta nem használt betűrövidítéssel vésték (516. ábra). Sok bélyegző keltezési sorrendje is megváltozott, az útirányjelzést nem a keltezés előtt, hanem azt követően helyezték el (517. ábra). Ezek rendszer jele tehát Kr5+U. A Mp. jelzést sokszor „M.MOZGÓPOSTA” alakban is vésik (518. ábra). Az V. alakfajta 1948-tól „MOZGÓPOSTA” mp. jelzéssel készül, díszítés nélkül (519. ábra), fekvő „S” díszítéssel (520. ábra), valamint ellenőrzőbetűvel (521. ábra). Itt is előfordul a Kr5+Ü rendszer használata 519. ábra).



518−520. ábra

(1954-ben felbukkan végre a II. alakfajta is (523. ábra). Végül a sort 1961-ben ismét a VI. alakfajta zárja le „MOZGÓPOSTA” mp. jelzéssel (524. ábra). A változatos alakfajtáknak megfelelően a méretlépcső is tágul 24-28 milliméteres határokra.

Készült — 1963 végéig — 89 darab bélyegző. Az első Magyar Mozgóposta. 214 (1945. X. 24.).

*Mps-Vx. Típuscsoport. 1945-től.* Kr 3+U+5 rendszerű, korona és vonalkázás nélküli szk-bélyegzők. Alakfajta IV. (525. ábra). Mp. jelzés a felső félgyűrűben „MAGYAR MOZGÓPOSTA”, 1948-tól „MOZGÓPOSTA” szöveggel is készül (527. ábra). A mp. számtól kétoldalt vonalas díszítés (525. ábra) vagy ellenőrzőbetű (526. ábra). Méretlépcső 27-30 milliméter.



527−528. ábra

Készült 43 darab. Az első Magyar Mozgóposta 58 (1945. XI. 16.).

*Mps-Tx. Típuscsoport. 1952.* Kr3+5 rendszerű, korona és vonalkázás nélküli szk-bélyegzők. Alakfajta II. (528. ábra). A szk-bélyegzők egyik fontos kelléke, az útirányjelzés elmaradt, helyét csillaggal pótolták. Mindig fekvő „S” alakú díszítéssel.

Készült 2 darab bélyegző. Az első Magyar Mozgóposta 230 (1952. H. 11).

##### b) A mozgóposták pótbélyegzői (Mp. Pt.)

Az állandó jellegű, helyhez kötött postahivatalok részére az 1925-ben rendszeresített pótbélyegzők használatát hasonló okok következtében és ugyanolyan rendeltetéssel 1937-ben a mp-kra is kiterjesztették. A tiszti mp-k

S típuscsoportbeli hk-bélyegzőihez hasonló kivitelben és rendszerben készültek azzal a változtatással, hogy az első három láncra az indítási kelet helyett a mp. száma került. Így a mp-k abba a helyzetbe kerültek, hogy nem kellett az mp. nevét és számát a bélyegzések mellé feljegyezniük, mint ahogy az a helyhez kötött postaszerveknél előírás volt. Minden lánc 11 szemből állt. Az első lánc szemeire egy kötőjelet és szemenként egy-egy számjegyet véstek 1-9-ig. A másodikra a kötőjeles szem utánira nulla került és így következett a 9 számjegy. A harmadikra pedig nullát és 9 számjegyet véstek. Így az első és harmadik láncon egy-egy vakszem — jelzés nélküli — is maradt. A negyedik lánc az útirányjelzést tartalmazta. Ezután még annyi lánc következett, amennyire a gyártási időszakban járatos keltezést el” tudták helyezni, tehát 5 vagy 6. Ezek a pótbélyegzők tehát 10, illetve 9 kerekesek. Rendszerjelük így Kr3+U+5 lenne, de azért, hogy ne tévesszük össze a hasonló rendszerjelű mp. hk-bélyegzőkkel, ahol az első 3 jel az indítás keletje, „s”-sel jelöljük azt, hogy itt a 3 első láncon a mp. száma szerepel. Tehát ezek rendszerjele Kr3s+U+6 és Kr3s+U+5.

A postahivatalok pótbélyegzőit számozták. Itt ezt a módszert nem alkalmazhatták, mert a mp. számon kívül még egy szám feltüntetése zavart okozott volna, összekeverhették a mp. és a bélyegzőszámot. Ezért ezeket a bélyegzőket az ABC nagybetűivel jelölték meg. Szándékosan nem neveztük ezeket ellenőrzőbetűknek, — bár alakja és helyük, legalább is gyártásuk kezdetén megegyezik — mert ezeknek nem az egyes munkahelyeknek a megkülönböztetése a rendeltetésük, hanem a használatra kiadott bélyegzők nyilvántartásának megkönnyítése. Ezeket a betűket itt a bélyegző betűjelének nevezzük.

A növekedő pótbélyegzőigény mind több és több bélyegző gyártását tette szükségessé. Így az egy betűvel jelölt sorozat már 1939-ben kimerült. Ekkor tértek rá a kétbetűs jelölésre. A következő sorozatok A-val, majd B-vel kezdődnek, a változó betű a mellé írt kisbetűk, Aa, Ab stb. Az A sorozat első három darabja, az Aa, Ab és Ac, érdekes gyártási hibával, Kr3+5 rendszerrel készült. Kimaradt az útirányjellánc és a mp. hk-bélyegzőknél szokásos hatágú csillag került a mp. szám és az évszám közé. A hibát csak az első használatra való kiadás után vették észre. Amikor az első használó mp-k visszaszolgáltatták ezeket, akkor adták vissza a gyárnak átalakításra. Így ennek a három mp. pótbélyegzőnek Kr3+5 rendszerű bélyegzései a mp. bélyegzések legnagyobb ritkaságai közé tartoznak.

A pótbélyegzőknek 1945. és 1953. évi szétosztásának szabályozása (lásd „A postahivatalok pótbélyegzői” cím alatt) a mp. pótbélyegzők eddigi betűjelét gyökeresen megváltoztatta. Az egyes postaigazgatóságok területén használt mp. pótbélyegzőket igazgatóságonként megállapított nagybetűvel kell jelölni és az egyes betűcsoportoknak ezekkel a betűkkel kell kezdődniük. A kijelölt betűk a budapesti postaigazgatóság részére a „B”, a debreceninél a „D”/a miskolcinál az „M”, a pécsinél a „P”, a soproninál az „S” és a szegedinél a „Z”. A fel nem sorolt egybetűs és más betűvel kezdődő bélyegzőket be kellett szolgáltatni. A beszolgáltatott bélyegzőket a budapesti postaigazgatóság részére úgy alakították át, hogy az eddigi betűjeleket kivésték s helyette „Bb”-vel kezdődő sorozatot indítottak az abc változó kisbetűivel, Bba, Bbb stb. A többi postaigazgatóság részére a kijelölt nagybetűkkel és változó kisbetűkkel új bélyegzőket gyártottak, például Sa, Sb stb. (532. ábra). Ez a meg-
oldás 1953-ban oda módosult, hogy az igazgatósági betűjelet a felső körszeletbe helyezik, míg az alsóba két nagybetű került, A A, AB stb., a gyártás sorrendjében (533. ábra). Újabb változást hoz, csak a betűjel elhelyezésében, az 1959-es év, amikor a két nagybetű az alsó gyűrűrészbe kerül. A kettő közül itt is az első az igazgatósági jelzés (535. ábra).

Az eddig említett átalakításokon kívül az 1946-1947-es kivéséseknél meg kell jegyeznünk, hogy a megmaradt pótbélyegzőkből a koronát és a „Királyi” szót is kivésték. Típuscsoportok:

*Mp. Pt-Uy. Típuscsoport. 1937.* Kr3s+U+6 rendszerű, koronás, vonalkázás nélküli szk-bélyegzők (530. ábra). Alakfajta I. A mp. jelzés a félgyűrűkben, osztott elrendezéssel „MAGYAR KIRÁLYI/MOZGÓPOSTA”. Betűjel az alsó körszeletben. Méret 29 milliméter.

Készült 14 darab bélyegző (1937. IV. 19.). Ismert bélyegzések száma a kivésettekkel együtt 17 féle.

*Mp. Pt-Vy. Típuscsoport. 1938-1944.* Kr3s+U+5 rendszerű, koronás, vonalkázás nélküli szk-bélyegzők (529. ábra). A rendszerváltozástól eltekintve megegyezik az Uy típuscsoporttal. Ennek gyártási idejében térnek rá a kettős betűjelre.



532−534. ábra

Készült 39 darab bélyegző. Az első P (1939. V. 13.), az utolsó Bv (1943. VI. 7.). A korona és „Királyi” szó kivésésével egyidejűleg, 1946-ban hármas betűjelre 17 darab bélyegzőt alakítottak át, az ismert bélyegzések száma így ezekkel együtt 56 féle.

*Mp. Pt-Vx. Típuscsoport.* 1946-tól. Kr3s4-U+5 rendszerű, korona és vonalkázás nélküli szk-bélyegzők (531. ábra). A gyártási időszaknak megfelelően sok változtatással készülnek. Alakfajta általában I. (531-534. ábra), 1959-től II. is (535. ábra). Mp. jelzés „MAGYAR MOZGÓPOSTA”, 1946-1947 között
a felső félgyűrűben folytatólagos (531. ábra), 1947-től a két félgyűrűben osztott elrendezésben (532-534. ábra), majd 1959-től „MOZGÓPOSTA” (535. ábra). A keltezés sorrendjében is történt, de célszerűtlensége miatt csak átmeneti változás 1953-ban. Ezek rendszere Kr-U+3s+5, tehát az útirányjelzés előre került, aminek következtében a mp. szám és a kétjegyű évszám egy ötjegyű számot alkot (534. ábra). A legjelentősebb változást 1959-ben hajtják végre, amikor is a Kr3 +U+5 rendszert alkalmazzák, tehát visszatérnek a pótbélyegzőknél nem szokásos keltezés használatára (535. ábra). Ezek bélyegzé-



535. ábra

seiben a mp. számot külön be kell írni. Díszítést éspedig az 1934-es indás díszt, nagyon szép véséssel, az alsó félgyűrűben csak a folytatólagos szövegű bélyegzőknél alkalmaztak.

Készült 16 darab bélyegző 1963 végéig. Az első Da (1946. IV. 16 ).

##### c) A mozgóposták kisegítőbélyegzői (Mp-Ks)

A mp. kisegítőbélyegzők, akár csak a postahivatalokéi, gumiból készülnek s a végleges hk-bélyegzők elkészítése után azokat megsemmisítik. Kivételt képeznek a pótbélyegzők kisegítőbélyegzői, melyeket általában tönkrementükig használnak. Az első mp. kisegítőbélyegző használatát 1915-ben rendelték el (PTRT. 1915. évi III. 26-i 35. szám), amikor a Csacza-Trencsénmakó 478 mp. M és T útirányú hk-bélyegzői elvesztek. Az új bélyegzők elkészültéig háromsoros keletnélküli gumibélyegzőket adtak ki kisegítőbélyegzőnek.

A második világháborúnak már tárgyalt és a pótbélyegzőigény megnövekedésében megnyilvánuló hatása alól a mp. pótbélyegzők sem képeztek kivételt. Ennek eredményeként rendeltek római számos sorszámmal ellátott kisegítő pótbélyegzőket. Használatukat 1941-ben beszüntették és a még meglevőket megsemmisítették. E bélyegzők használata elég nehézkes volt, mert a bélyegzés mellé a mp. nevét — például Bu-Kr 305 formában — fel kellett jegyezni. Ezért készítették 1940-től a kisegítőbélyegzőket eleinte a mp. számával, majd helynevekkel együtt. Ezeket a bélyegzőket a véglegesek elkészülte után bevonták és megsemmisítették. Végül megjegyezzük, hogy ha szórványosan is, de előfordult a hivatali pecsétnyomók ki segítőbélyegzőként való használata is. Típuscsoportok:

*Mp. Ks-hA. Típuscsoport. 1915.* Keletnélküli gumi sorbélyegzők. Szövegelrendezés három sorban „Mp. jelzés/Helynevek/Mp. szám” elrendezéssel. Mp. jelzés „K.P.”, a kalauzposta rövidítése. Használati idejük 3 hét volt.

Készült 2 darab bélyegző. (1915. III. 15.).

*Mps. Ks-hE. Típuscsoport. 1938-1941.* Kétkeretvonalas, keletnélküli gumi körbélyegzők (536. ábra). Középen a koszorús címer rajzával, köriratban „M. KIR. MOZGÓPOSTA” mp. jelzéssel. A címer alatt a sorszám római számokkal. Szöveghatárolójel hatágú tömör csillagpár. A tönkrementeket azonos sorszámmal, de kereszt alakú szöveghatárolójellel készített bélyegzőkkel pótolták (537. ábra). Készült sorszám és keretvonal nélküli bélyegző is (538. ábra). 1940-ben egyes, még használható bélyegzőből a római számot kimetszették (539. ábra) és az így felszabaduló helyre írták a bélyegzésen a mp. számot.



539−541. ábra

Méretlépcső, az új bélyegzők bélyegzésein mérve, 29-31 milliméter. A gumibélyegzők már ismertetett, használat közbeni szétterülése miatt élettartamuk végén készült bélyegzések a 35 millimétert is elérik. A bélyegzések színe általában fekete, de gyakori az ibolya festékpárna használata is.

Készült 35 darab bélyegző. Az ismert bélyegzések száma a kimetszettekével és a színesekkel együtt 42 féle.

*Mp. Ks-hE. Típuscsoport. 1940.* Az előző csoporthoz hasonló kivitelű és elrendezésű h-bélyegző, de koszorú nélküli címerrajzzal (540. ábra). A sorszám helyett a mp. számával készülnek. Majd elmarad a mp. jelzés és helyette a helynevek (541. ábra) kerülnek a bélyegzőkre. Nagyobb mp-k részére több bélyegző is készült, ezek ellenőrzőbetűi párban a mp. szám két oldalára kerülnek (542. ábra).

Készült 12 darab bélyegző.

*Mp. Ks-hW. Típuscsoport.* Ide soroljuk a mp-k egyéb rendeltetésű bélyegzői közül azokat, melyeket hk-bélyegzők helyett kisegítőbélyegzőként használtak. A postahivatalokéval szemben csak egy alcsoportjukról tudunk.

*Mp. Ks-Hip. Alcsoport. 1941-1942.* Kisegítőbélyegzőnek használt hivatali pecsétnyomók (543. ábra). A mp-k fém pecsétnyomói sokkal kisebb munkaigényűek, mint a hk-bélyegzők. Így azoknál, mivel nincs bennük keltezés változtatására szolgáló berendezés, jóval előbb elkészülnek. A legtöbb új mp. tehát előbb kapta meg pecsétnyomóját, mint hk-bélyegzőjét. Ez lehetett az oka annak, hogy hivatali pecsétnyomókat is használtak kisegítőbélyegzőként.



542−543. ábra

Az eddig ismert bélyegzések száma 3 féle.

Mozgópostáink részére 1868-tól 1963 végéig 2479 darab bélyegző készült. Az ismert bélyegzések száma, ha a pót- és kisegítőbélyegzéseket bélyegzőnként eggyel számoljuk, 2763 féle.

### 2. A zárlatszállító egyéb menetek és bélyegzőik

A zárlatszállító egyéb menetek működési körét röviden össze kell foglalnunk, mert bélyegzőhasználatukat ez határozza meg.

A jegyzékelőmenetek közvetlen egyesített zárlatokat, értékzárlatokat, csomagzárlatokat s rendszerint levélzárlatokat is szállítanak, általában postaközeg kíséretében, postakocsiban, a vonatvezető kocsijában vagy a motorvonat fülkéjében és végül közúti gépkocsijáratokkal. A szállított zárlatokat vasúti közeg, rendszerint a vonatvezető is kezelheti. Ezek a vasúti jegyzékelőmenetek. A jegyzékelőmenet kísérője a kezdő- és útközi állomásokon a beérkező zárlatokat és csomagokat a részére megállapított rendeltetési hivatalok szerint szétosztja és jegyzékbe foglalva az útközi hivataloknak leadja. A vasúti jegyzékelőmenet az átadó jegyzékeket címhivatalonként az indító hivataloktól készen kapja, tehát nem jegyzékei. Ha a jegyzékelőmenetek mozgópostakocsiban, postaközeggel közlekednek, a mozgópostákhoz hasonló korlátozott felvételi és leadási szolgálatot is végezhetnek.

A levélzárlat-közvetítőmenet közvetlen levélzárlatot szállít mozgóposta­kocsiban vagy a vonatvezető kocsijában, posta,- esetleg vasúti közeg kíséretével.

A levélleadó menetek, kizárólag Budapestre és a nagyobb vidéki városokba szóló levélpostaküldemények útközi feldolgozását végzik abból a célból, hogy e küldemények útközben a kézbesítésre előkészítve, érkezéskor a kézbesítőnek nyomban kioszthatók legyenek.

A csomagszállítómenetek az olyan vasúti vonalakon, amelyeken a közlekedő mozgóposták a csomagforgalmat egyedül lebonyolítani nem tudják, a csomagszállítást postaközeg jelenlétében, mozgópostakocsikban végzik. Ezek a mozgópostákhoz hasonlóan, korlátozott mértékben levélpostaküldemények és szolgálati csomagok felvételével, leadási szolgálattal és a szükséghez képest az útvonalon vagy annak egy részén levélposta feldolgozással is megbízhatók.

Egyes viszonylatokban vasúti, hajózási vagy a gépkocsivállalatok alkalmazottai végzik a közvetlen zárlatok, esetleg csomagok közvetítését. Ezek a közvetítőmenetek.

A nem mozgópostakocsiban közlekedő jegyzékelőmenet vagy az egyéb menetek, ha azt postaközeg kíséri, bármely útközi állomáson közönséges és express levélküldeményt továbbításra köteles átvenni. Azt lebélyegzi és a legkedvezőbb irányítási lehetőség figyelembevételével átadja valamely mozgópostának vagy postahivatalnak, amelyikkel zárlatot cserél. Ez fontos körülmény! Ebből következik, hogy valamennyi egyéb zárlat-közvetítőmenet bélyegzése előfordulhat bélyeges küldeményen is.

A mozgópostakocsiban közlekedő jegyzékelőmenetek a felvett ajánlott küldeményeket kezelik és azokat a mozgópostáknak, illetve az útközi hivataloknak átadó jegyzékkel zárlaton kívül továbbítják. Tehát ezek a mozgópostákhoz hasonló ajánlási ragjegyeket kapnak. A vasúti kocsiban közlekedő zárlatközvetítő, vagy egyéb meneteket kísérő postaközeg a kézhezvett vagy a pályaudvari levélszekrényekből kikerült ajánlott leveleket kezelés és szerelés nélkül a fent említett postaszervekhez továbbítja. Ezeknek tehát ajánlási ragjegyellátmányuk nincs.

A zárlatszállító egyéb menetek h- vagy hk-bélyegzőt elvileg csak akkor kapnak, ha azokat postaközeg vezeti. A jegyzékelő-, csomagszállító és közvetítőmenetek hivatalos rövidítése a „jm”, „csm” és „km”.

##### a) A jegyzékelőmenetek állandó jellegű h- és hk-bélyegzői (Jm.) (1910?-től)

A jm-ek megindítására és használt bélyegzőik megállapítására az adatszerzés annál inkább is nehézségbe ütközik, mert bélyegzőikben a jm. menetjelzést először csak 1927-ben tüntetik fel. Ezen túlmenően pedig a mozgóposta jegyzékek a jm-eket csak 1928-tól sorolják fel (PRT. 1928. VI. 23-i 22. szám) éspedig postai vagy vasúti jellegüknek megfelelően jp. és jv. rövidítéssel. Az 1910-es évektől kezdve ezek a mozgóposta jegyzékek azzal a megjegyzéssel végződnek, hogy „A Részletes Vasúti Útmutató cz. menetrendkönyvben az egyes vonatoknál fel van tüntetve, hogy az illető vonat postai szállításra mily módon (mozgó-, kalauz-, csomagszállító-, jegykezelő-, közvetítő-menet) van

(„elhasználva.” Épp ezért minden olyan 1927 előtti bélyegzőt, melyen kezdő és végállomásnév, valamint a mozgópostáknál nem használatos menetjelzés szerepel, vagy ennek elmaradása esetén a bélyegző alakja homlokegyenest eltér a korabeli mozgóposta bélyegzőktől, a jm-ek elődbélyegzőinek tekintjük és bélyegzéseiket a jm. bélyegzések közé soroljuk. E megállapítás alapján ide tartoznak a „Postaközeg” és „Postakalauz” szövegű, valamint az ilyen jelzést nem tartalmazó és 1900 után gyártott szögletes bélyegzők. Az első jm. menetjelzéssel ellátott Kr6 rendszerű, L típuscsoportbeli bélyegző 1927-ben készül el. A mozgóposták 1936. évi átszervezésekor az „A. 7.” jelzésű Mozgóposta Utasítás a jm-ek részére Kr6 rendszerű — O típuscsoportbeli — bélyegzőket rendszeresít, a kezdő- és végállomás nevének térti útirányban fordított sorrendben való feltüntetését és a „j. m.” jelzés használatát írja elő. Mind ezek, mind 1938-tól kezdve ezek utódai, a Kr5 rendszerűek kétféle módon készültek. Éspedig a szabványos Kr6 és Kr5 keltezéssel, illetve a keltezésbe a mozgóposta bélyegzőknél használt útirányjelzéshez hasonlóan beépített járat jelzéssel. Járatjelzésként a 7., illetve 6. láncra négy nagybetű az A, B, C és D került. Mentényi szerint ezek ellenőrzőbetűk. Ez azonban nyilvánvalóan tévedés. Az ellenőrző betű rendeltetése az ugyanannál a postahelynél használt több bélyegző megkülönböztetése. Itt pedig jm-enként csak egy bélyegzőről van szó. Ezek rendeltetése egész más volt. Nevezetesen az a körülmény, hogy ha ugyanazon a vonalon több jm. közlekedett, tehát kezdő- és végállomásnevük azonos volt, a megkülönböztetésükre szolgáló jm. szám (ami mindig azonos a vonat menetrendszerinti számával) az akkori bélyegzőkön még nem szerepelt. Így a nagybetűkkel a járat számát az „A” az első, a „B” a második stb. jelölték. Ezt az is alátámasztja, hogy a távolsági jm-eknél, ahol a fordaidő nagyobb volt, mint a következő járat indításáig rendelkezésre álló idő s így a szóbanforgó bélyegző addig nem érkezhetett vissza, ott a szükségletnek megfelelő számú bélyegzőt készítettek és a járatszámot római számmal a „j. m.” jelzés elé vésték. A keltezésbe beépített járatjelzést „J”-vel jelölve, az ilyen bélyegzők rendszerjelét, a mozgóposták „U” jelzéséhez hasonlóan, Kr6+J és Kr5+J alakban adjuk meg.

A mozgóposták szk-bélyegzőinek rendszeresítésekor a mozgó­posta­kocsiban közlekedő jm-ek hasonló bélyegzőket kaptak. A jm. számának pedig az eddigi vonatszám helyett a mozgóposták vonalcsoportjainak 1-499-ig terjedő számsorából jelölték ki a megfelelő jm. számokat. Megkülönböztetésül a bélyegzők körirata változott „M. KIR. POSTA JM.”-re. Ezt az előírást a második világháború után oda módosították, hogy a mozgópostákkal azonos számot viselő jm-ek szk-bélyegzőit ellenőrzőbetűkkel kell megkülönböztetni és a mozgóposta-főnökségeknél nyilvántartani (A 2. Szab. Mozgóposta Utasítás). Ugyanekkor néhány jm. ismét helyneves bélyegzőket kap. A postaközeg kíséretében, nem mozgópostakocsikban közlekedő jm-ek részére 1948-ban, a számozott tiszti mozgóposták pótbélyegzőinek mintájára, olyan bélyegzőket rendszeresítenek, melyek keltezésébe beépítették a vonatszámot. Ez általában három- vagy négyjegyű szám, tehát az útirányjelzést tartalmazó lánc elé még négy láncot helyeztek el kilenc számjeggyel, illetve a három utolsón még egy nullát is. A vonatszám egyben a jm. száma is, tehát ezek rendszerjelét a mozgópostákhoz hasonlóan Kr4s+U+5 alakban írhatjuk. Készülnek azonban útirányjelzésnélküli bélyegzők is, ezek rendszerjele Kr4s+5. Ezek bélyegzése zavarólag hat, mert a keltezés egy hatjegyű számmal kezdődik, amiből az első négy jegy a jm. szám, a két utolsó pedig az évjelzés.

A szk-bélyegzőket a mozgóposta pótbélyegzőkhöz hasonlóan nagybetűvel, majd betűpárral, illetve olyan betűcsoporttal jelzik, melynek első betűje a területileg illetékes postaigazgatóság jelölésére rendszeresített nagybetű. (Lásd mozgóposták pótbélyegzői cím alatt). Ezek elhelyezése is hasonló a mozgóposták bélyegzőihez vagy az alsó, vagy osztott formában mindkét körszeletben. Típuscsoportok:

*Jm-hB. Típuscsoport. 190?-1916.* Keletnélküli, fekvő téglalap alakú h-bélyegzők. Szövegelrendezés két- vagy háromsoros „Jm. jelzés/Helynevek Között”, illetve „Jm. jelzés/Helynevek/Között” alakban. A jm. jelzés „Postaközeg” (544. ábra) vagy „Postakalauz” (546. ábra). Az azonos vonal különböző meneteit nagybetűkkel, mint járatjelzéssel különböztetik meg (545. ábra). Méretlépcső 50-70x10-15 milliméter.



546. ábra

A készített bélyegzők száma ismeretlen. Utolsónak Budapest-Belgrád postaközeg (1916. XI. 3.) készült. Az eddig ismert bélyegzések száma 18 féle.

*JM-hC. Típuscsoport. 190?-191?.* Keletnélküli, fekvő ellipszis alakú h-bélyegzők. Szövegelrendezés háromsoros, „Jm. jelzés/Helynév/Helynév Között” alakban. A szélső sorok a keretvonallal párhuzamosak, tehát íveltek, a középső sor vízszintes. Méretlépcső 35-40x25-30 milliméter. Gyártási idő és a készített bélyegzők száma ismeretlen.

Az eddig ismert bélyegzések száma 5 féle.

*Jm-BJ. Típuscsoport.* Gyártási idő ismeretlen. B1 rendszerű, fekvő téglalap alakú hk-bélyegzők. Szövegelrendezés kétsoros, „Helynevek/keltezés” alak-
ban. Jm. jelzés nincs. Az egysoros cserélhető keltezés napszakjelzés nélküli (548. ábra). A készített bélyegzők száma ismeretlen. Az eddig ismert bélyegzések száma 2 féle.

*Jm-BL. Típuscsoport. 1924-1928.* Kr6 rendszerű, fekvő téglalap alakú



547−548. ábra

hk-bélyegzők (547. ábra). A rendszertől eltekintve megegyeznek a BJ típuscsoporttal. Hosszú helyneveknél háromsoros elrendezés is előfordul. Méretlépcső 42-45x18-20 milliméter.

Készült 4 darab bélyegző. Az elsőt még nem sikerült megállapítani, az utolsó Dorog —Annavölgyibánya -Sárisáp (1928. VIII. 22.).

*Jm-L. Típuscsoport. 1927.* Kr6 rendszerű, koronás, vonalkázott pántos



549. ábra

körbélyegzők (549. ábra).\_Alakfajta II. Osztott szövegelrendezés „Helynevek/ Jm. jelzés” alakban. Szöveghatárolójel nyolcágú csillagpár. Jm. jelzés „JEGYZ. MENET”.

Készült 4 darab bélyegző.

*Jm-O. Típuscsoport. 1936-1938.* Kr6 rendszerű, koronás, vonalkázás nélküli pántos körbélyegzők (551. ábra). Alakfajta II. Szövegelrendezés, mint az L típuscsoportnál. Menetjelzés „jm.”, szöveghatárolójel ettől kétoldalt



550−552. ábra

hatágú csillagpár. A bélyegzők mérete 24-25 milliméter. Előhírnökük már 1933-ban elkészült (550. ábra), de még „jm.” jelzés nélkül. Ilyen bélyegző csak egy darab készült, azért azt is ide soroltuk.

Készült 59 darab bélyegző. Az első Hódmezővásárhely—Szentes (1936.

VIII. 17.), az utolsó Fonyód-Kaposvár (1937. XII. 18.).

*Jm-Z. Típuscsoport. 1937-1938.* Kr6+J rendszerű, koronás, vonalkázás nélküli pántos körbélyegzők (552. ábra). A keltezésbe beépített járatjeltől eltekintve megegyeznek az O típuscsoport bélyegzőivel. Szöveghatároló jelnek pontpárt is alkalmaznak (553. ábra).

Készült 15 darab bélyegző. Az első Zalaszentiván ^Zalaegerszeg (1936.

IX. 23.), az utolsó Mezőtúr - Túrkeve (1937. X. 1.).

*Jm-R. Típuscsoport. 1938-1944.* Kr5 rendszerű, koronás, vonalkázás nélküli pántos körbélyegzők (554. ábra). A rendszer változásától eltekintve általában megegyezik az O típuscsoporttal. Alakfajta a magyar jm-eknél szintén a II. A Kárpátalján közlekedők bélyegzői ugyancsak kétnyelvűek (555. és 556. ábra). Az ebből adódó hosszabb szöveg miatt egyes bélyegzőknél az V. alakfajtát használják, osztott helynevekkel, magyar/rutén (cirill betűkkel)



553−555. ábra

elrendezéssel. A „jm.” jelzés a függőleges pántban (555. ábra). Ezeknél alkalmazzák először római számokkal a bevésett járatjelzést (556. ábra). Az V. alakfajtával készültek mérete 26 -27 milliméter. Szöveghatárolójel az V. alakfajtánál nincs, a II-nél nyolcágú csillag- és pontpárral bővül.

Készült 103 darab bélyegző. Az első Óhat-Pusztakócs-Polgár (1938. V. 22.), az utolsó Zalaegerszeg-Nagykanizsa (1944. IX. 27.).

*Jm-Xy. Típuscsoport. 1939-1941.* Kr5+J rendszerű, koronás, vonalkázás nélküli pántos körbélyegzők (557. ábra). Az R típuscsoporthoz hasonló bélyegzők, a keltezésbe beépített járatjellel. Kétnyelvű nem készült. Szöveghatárolójel hatágú csillag- és pontpár. Méretük 25 milliméter.

Készült 20 darab bélyegző. Az első Kiskunfélegyháza—Szeged (1939. III. 5.), az utolsó Kézdivásárhely—Sepsiszentgyörgy (1941. XII. 4.).

*Jm-Xx. Típuscsoport. 1946-1948.* Kr—Ü+5 rendszerű, korona és vonalkázás nélküli pántos körbélyegzők (558. ábra). Alakra megegyeznek az Xy típuscsoporttal, de korona nélküliek és a keltezésbe útirányjelzést — M és T — építettek be. A T útirány részére így fordított sorrendű helynevekkel nem kellett bélyegzőket készíteni. Méret 25-26 milliméter.

Készült 5 darab bélyegző. Az első Orosháza—Szentes (1946. XI. 27.), az utolsó Sárospatak-Kenézlő (1948. II. 5.).

A jm-ek helyneves bélyegzői ezzel a típuscsoporttal végződnek. A szám és keletbélyegzők típuscsoportjait a mozgópostákhoz hasonlóan ,,s”-sel kiegészítve Jms csoportjellel adjuk meg.

*Jms-Xy. Típuscsoport. 1943-1944*. Kr—U+5 rendszerű, koronás, vonalkázás nélküli szk-bélyegzők. A mozgóposták hasonló típuscsoportbeli bélyegzőivel egyezőek, de a szövegben a jm. jelzés került „M. KIR. POSTA JM.” formában. Az 1946. évi átalakításkor a megmaradt bélyegzőkből a koronát és a „Kir.” rövidítést kivésték.

Készült 11 darab bélyegző. Az első JM 98 (1943. X. 28-.), az utolsó JM 60 (1944. V. 17.). Az ismert bélyegzések száma, a kivésettekével együtt 14 féle.

Jms-Yx. Típuscsoport. 1948-tól. Kr4s+5 rendszerű, korona és vonalkázás nélküli harántpántos körbélyegzők (559,. ábra). Mozgópostakocsikban közlekedő jm-ek részére. Menetjelzés „JEGYZÉKELŐMENET” a felső fél-



559−561. ábra

gyűrűben. Díszítés az 1934. évi indás dísz az alsó félgyűrűben. A keltezésbe beépített jm. szám és az évjel között elmaradt az útirányjel. Betűjel mindig egy nagybetű az alsó körszeletben. A sorozat első darabja betűjel nélküli. Méret 27-28 milliméter.

Készült 15 darab bélyegző. Az első betűjel nélküli (1948. III. 31.).

*Jms-Ux. Típuscsoport. 1953-tól.* Kr3+U+6 rendszerű, korona és vonalkázás nélküli félpántos körbélyegzők (560. ábra). Mozgópostakocsikban közlekedő jm-ek részére. A régi tiszti mozgóposták 1937. évi bélyegzőihez hasonló keltezéssel, tehát az indítási kelet is állítható, de beépített útirány jellel. Betűjel mindég két nagybetű az alsó félgyűrűben. Méret 26-27 milliméter.

Készült 7 darab bélyegző. Az első AA (1953. IV. 26.).

*Jms-Vx. Típuscsoport. 1957-től.* Kr4s+U+5 rendszerű, korona és vonalkázás nélküli, félpántos körbélyegzők (561. ábra). Mozgópostakocsikban közle-
kedő jm-ek részére. Az alsó félgyűrűben a vonalcsoport szerinti jm. számmal, a keltezésben beépítve a változtatható négyjegyű vonatszám. Menetjel a szokásos, vagy „JEGYZÉKELÖJÁRAT” (562. ábra). A jm. számtól két oldalt néha fekvő „S” alakú díszítést alkalmaznak. Méret 26-27 milliméter.

Készült 14 darab bélyegző. Az első Jj. 41 (1957. IX. 17.) és Jm.7 (1961. X.  5.)

*Jms-Xx. Típuscsoport. 1961-től.* Kr-U+5 rendszerű, korona és vonalkázás nélküli körbélyegzők. (563. ábra). Rendszerüktől eltekintve mindenben megegyeznek a Vx típuscsoport bélyegzőivel. Méret 25 milliméter.

Készült 2 darab bélyegző. Az első Jj. 22 (1961. III. 21.).

*Jms-Wx. Típuscsoport. 1953.* Ezt a bélyegzőt azért soroltuk a különleges — W — típuscsoportba, mert olyan a rendszere, amilyen sem a mp. sem jm. bélyegzőknél nem készült. (564. ábra). A három kerékre elhelyezett, vonatszámot órajelzéses keltezés után építették be. Rendszerjele tehát Kr7+3s. Alakfajta II., szövege és annak elhelyezése megegyezik a Vx típuscsoport bélyegzőivel. Méret 27 milliméter.

Készült 1 darab bélyegző, Jm 24 (1953. I. 29.).



562−564. ábra

##### b) A jegyzékelőmenetek pót- és kisegítőbélyegzői (Jm. Pt. és Jm. Ks.) (1930-tól)

A jm-ek a pótbélyegzők rendszeresítésekor nem kapnak külön pótbélyegzőket. Adódó esetekben a mozgóposták pótbélyegzőit használják. A második világháború után a jm-ek részére is gyártatnak pótbélyegzőket. Ezek rendszerben és a betűjelek alkalmazásában általában megegyeznek a mozgóposták Vx típuscsoportbeli pótbélyegzőivel, csak a mp. jelzést itt a jm. jelzés váltotta fel. Vonatkozik ez, azok változatos kivitelezésére is. Már említettük, hogy a mozgóposták új számozási rendszerének bevezetése óta csak azok a jm-ek használnak szk-bélyegzőket, melyek postaközeg kezelésében postakocsikban közlekednek. A vasúti kocsiban közlekedő postaközeg vezette jm-ek közül pedig csak azok, melyek működési körét korlátozott felvételi szolgálatra is kiterjesztették. Ezek száma elenyésző a mozgóposták számához s mégis míg az utóbbiak részére 36 darab pótbélyegző áll rendelkezésre, addig a sokkal kevesebb jm. részére 41 darab pótbélyegző készült. Majdnem több, mint az állandó jellegű jm. szk-bélyegzők. Ez a furcsa tény abban leli magyarázatát, hogy a postaforgalom csúcsidőszakaszaiban több vasúti jm. postaközeg vezetésével közlekedik s ezek közül, valamint a különben is postaközeggel, de vasúti kocsiban közlekedő jm-et bíznak meg időszakos jellegű szolgálattal.

Erre az időre ezeket az ellenőrző hivatalok, vagy az illetékes mozgóposta-főnökségek pótbélyegzőivel szerelik fel.

A betűjel csoportok összetétele és elhelyezése is megegyezik a mp. pótbélyegzőkével, de a postaigazgatóságok rendszeresített betűjelein kívül, a budapestvidéki postaigazgatóság részére, működési ideje alatt gyártott bélyegzők „BVP.”, a szegedi postaigazgatóság részére pedig kivételesen „Szí.” jelzéssel készültek.

Rendszerük általában Kr4s+U+5, tehát a mozgóposták V típuscsoportjának felel meg, bár ezek egy többletlánccal készülnek, de ennek az az oka, hogy az mp. szám legfeljebb háromjegyű, míg a jm-ek vonatszáma gyakran négyjegyű. A gyártási időszak elején készült ugyan néhány Kr4s+5 rendszerű is, tehát útirány jel nélkül. Ez azért volt hátrányos, mert a vonatszám és a kétszámjegyű évjel hatszámjegyűvé olvad össze a bélyegzéseken. Így azután ezek gyártását be is szüntették. Kis számukra való tekintettel ezek részére nem képeztünk külön típuscsoportot, hanem az összes jm. pótbélyegzővel együtt egy típuscsoportba vontuk össze.

*Jms. Pt-Vx. Típuscsoport.* 1949-től. Kr4s+U+5 rendszerű, korona és vonalkázás nélküli, harántpántos körbélyegzők (565. ábra). Néhány bélyegző . Kr4s+5 rendszerű (566. ábra). Jm. jelzés mindig „JEGYZÉKELŐMENET” a felső félgyűrűben. Betűjel csoport osztott elrendezésben a két körszeletben (565. ábra), egybevésve az alsó körszeletben (566. ábra), vagy az alsó gyűrűrészben (567. ábra). Ez utóbbinál szokásos az igazgatósági betűjelnek kötő-



568−570. ábra

jellel való elválasztása (568. ábra). A körszeletekben elhelyezett betűjeleknél, az alsó félgyűrűben az 1934. évi díszítést találjuk. Az alsó félgyűrűben elhelyezett betűjeleknél díszítés általában nincsen, de néha előfordul a fekvő „S” alakú
díszítés is (569. ábra). Az alakfajták legérdekesebb „formabontását” is ennél a típuscsoportnál találjuk. Kétpántos alak, de a függőleges pántot a harántpánt felett helyezték el s ebbe került a „BVP” jelzés (570. ábra). Méretlépcső 26-30 milliméter között.

Készült 41 darab bélyegző. Az első Jm. Z/CA (1949. I. 15.).

Az első jm. kisegítőbélyegzők az 1930-as évek elején tűnnek fel, majd a második világháború területváltozásainak időszakában. Részben sorbélyegzők, részben négyszögletes gumibélyegzők. Típuscsoportok:

*Jm. Ks—hA. Típuscsoport. 193?-?.* Egysoros, metszett vagy betűkből összeállított gumi sorbélyegzők (571. ábra). A kezdő- és végállomás nevén



571. ábra

kívül a vonatszámból és az „sz.” rövidítésből álló szöveggel. Színük általában fekete, ritkán ibolya.

Az eddig ismert bélyegzések száma, a színesekkel együtt 6 féle.

*Jm. Ks-hB. Típuscsoport. 1938.* Fekvő téglalap alakú, gumi h-bélyegzők (572. ábra). Szöveg egy vízszintes és egy ívelt sorban „M. KIR. POSTA/ JEGYZÉKELŐMENET” elrendezéssel. Alatta közép en a babérkoszorús, koronás címer. A két alsó sarokban a bélyegző sorszáma. Betű és számtípus gro-



572. ábra

teszk. A keltezést a bélyegzésekbe kézzel írták be. Méret 40x23 milliméter, az új bélyegzőkön mérve. A bélyegzések színe általában fekete, de gyakori az ibolya szín is. A bélyegzőket 1939 végén bevonták és megsemmisítették.

Készült 18 darab bélyegző. Az eddig ismert bélyegzések száma a színcsekkel együtt 13 féle.

A jm-ek részére 1963 végéig 349 darab bélyegző készült. A változatokkal együtt az ismert bélyegzések száma 349 féle.

##### c) A postamenetek, a csomagszállítómenetek és a közvetítőmenetek hk-bélyegzői (1926-1939).

A zárlatszállító egyéb menetek bélyegzői az első, jegyzékelőmenet jelzést tartalmazó bélyegző elkészítése után tűnik fel. Három fajtájuk ismert, a csomag szállítómenet (Csm), a közvetítőmenet (Km) és a postamenet (Pm). A bélyegzőik alakja és rendszere megegyezik az azonos gyártási időszakbeli mozgóposta bélyegzőkével, azoktól általában csak a változó menetjelzés tér el. A postameneteknél megjegyezzük, hogy azok levél-zárlatközvetítő menetek voltak, de valószínű, hogy a hosszú megnevezés helyett alkalmazták a rövidebb „postamenet” megjelölést. Az egységes jm. bélyegzők 1936. évei rendszeresítésekor valamennyi egyéb zárlatszállítómenetet ilyennel szereltek fel, kivéve a közvetítő meneteket, melyek „km” jelzésű bélyegzőiket 1943 végéig használták. Típuscsoportok:

*Gsm-O. Típuscsoport. 1926—1928.* Kr6 rendszerű, koronás, vonalkázás nélküli félpántos körbélyegzők (573. ábra). Osztott szövegelrendezés „Helynevek/Menetjelzés” alakban. Menetjelzés,, CS. SZM.” Szöveghatárolójel kis keresztpár. Méret 23-24 milliméter.

Készült 7 darab bélyegző. Az első Budapest-Debrecen (1926. V. 1.), az utolsó Baja-Újdombóvár (1928. VI. 12.).

*Km-O. Típuscsoport. 1929-1937.* Kr6 rendszerű, koronás, vonalkázás nélküli félpántos körbélyegzők, folytatólagos (574. ábra) és osztott szöveg-

elrendezéssel. Menetjelzés az előbbieknél „KÖZVETlTÖMENET”, az utóbbiaknál „k. m.”, ezek díszítés nélküliek, a többieknél keresztalakú díszítőelem az alsó gyűrűrészben (574. ábra). Az osztott szövegűeknél szöveghatárolójel hatágú csillagpár. Ellenőrzőbetű az alsó körszeletben (575. ábra). Méret 23-24 milliméter.

Készült 7 darab bélyegző. Az első Budapest-Hegyeshalom B (1929. VII. 1.), az utolsó Gyékényes-Újdombóvár (1937.. IX. 30.).

*Km—R. Típuscsoport. 1939.* Kr5 rendszerű, koronás, vonalkázás nélküli kétpántos körbélyegző, félharántpánttal. Kétnyelvű, magyar/rutén osztott szövegelrendezéssel. A függőleges pántban „km” menetjelzés, előtte római számmal bevésett menetszám. Méret 26 milliméter.



573−576. ábra

Készült 3 darab bélyegző. Kőrösmező-Taracköz/Jaszinyá-Teresvá I., II., III. (1939. XI. 28.).

*Pm-N. Típuscsoport. 1930-1932.* Kr8 rendszerű, koronás, vonalkázás nélküli pántos körbélyegzők. Alakfajta-I. (576. ábra) és II. (577. ábra). Osztott



576−578. ábra

„Helynevek/Menetjelzés” szövegelrendezéssel. Menetjelzés „POSTAMENET”. A félpántos alaknál szöveghatárolójel köröcske pár. Méretlépcső 22-28 milliméter.

Készült 4 darab bélyegző. Az első Eger —Füzesabony (1930. VI. 10.), az utolsó Gyöngyös-Vámosgyörk (1932. XI. 12.).

*Pm-O. Típuscsoport. 1930.* Kr6 rendszerű, koronás, vonalkázás nélküli félpántos körbélyegzők (578. ábra). A rendszer változásától eltekintve, mindenben megegyeznek az N típuscsoport II. alakfajtájú bélyegzőivel.

Készült 2 darab bélyegző. Gyöngyös-Vámosgyörk (1930. XII. 10.).

Az egyéb zárlatszállító menetek részére összesen 23 darab bélyegző készült.

### 3. A mozgópostafőnökségek bélyegzői (mpf) (1868-tól)

A mozgóposta szolgálat szervezési és történelmi tárgyalásánál már megemlékeztünk az első, a pesti mozgóposta-főnökség (mpf) felállításáról. A mozgóposták számának növekedése következtében a vezetést és ellenőrzést egy központi szerv nem tudta ellátni. Emiatt a mpf-ek számát is emelni kellett. Budapest mai három nagy pályaudvarán, a Déli-, Keleti- és Nyugati pályaudvaron önálló mpf-eket áhítottak fel 1873-ban. A vidéki mp-k vezetésével pedig a vasútállomáson működő nagyobb postahivatalokat bíztak meg mint ellenőrzőhivatalokat. Az 1880-as évek elején pedig a nagy mozgóposta gócokban ugyancsak a pályaudvarokon szerveztek az ottani hivataloktól független mpf-eket. Számuk 1890-ben a fővárosiakkal együtt 9-re emelkedett. Ez a növekedés azonban nem mutat állandó emelkedést. Például az 1936-os mozgóposta átszervezés után csak Budapesten működtek önálló mpf-ek, vidéken pedig csak az említett ellen őrzőhivatalok. A budapesti helyzet ma is változatlan, a vidéki nagyobb gócokban pedig a mpf-ek a pályaudvari, több helyi hivatal esetében a 2-es számú hivatalok kötelékében működnek. Természetesen, ahol kisszámú mozgóposta vezetéséről van szó, ott azt ma a fenntartó hivatalok, látják el.

A mpf-eket felállításuktól kezdve főnöki bélyegzőkkel szerelték fel. A postaforgalom növekedésének egyik kísérő tüneteként jelentkezett az a körülmény, hogy a mozgóposták által felvett levélküldeményekből mind gyakrabban került ki le nem bélyegzett küldemény. Jó, hogy ezek egy része az útközi és címhivatalokhoz került leadásra, de jutott belőlük a mpf-ekhez is. Ezek értékcikkeinek értéktelenítésére a főnöki bélyegzőket vették igénybe. Ezért került sor a mpf-eknek hk-bélyegzőkkel való felszerelésére.

A főnöki bélyegzőket a budapesti főnökségeknél viszonylag sokat cserélték, mert pályaudvaraink nevét gyakran változtatták, sőt Buda és Pest egyesítése is szerepet játszott a névváltoztatásukban. Az első főnöki bélyegzők mérete 30-32x27-28 milliméter között változott, majd megnyúlt 35-38x27-28 milliméteres alakra. Az elsők szövege „M. Kir./Mozgó/Postahivatalok/ Főnöksége/Helyen” ötsoros elrendezésben (579. ábra). A második és harmadik sor groteszk, a többi antikva betűkkel. A szélső sorok íveltek. Ez különben minden gyártási időszakra jellemző vésési mód. 1874-től háromsoros, groteszkbetűs szöveg „M. K. Mozgóposták/Főnöksége/Helynév Pályaudvar név” elrendezésben (580. ábra). 1900-tól a szöveg négysoros „M. Kir. Mozgópostafőnökség” megnevezéssel, melyet kétféle változattal készítenek, a budapesti (581. ábra) és a vidéki (582. ábra) mpf-ek részére. Valamennyi előfordul bélyeges küldeményeken.

582. ábra

Az első hk-bélyegzőket a budapesti mpf-ek kapják 1873-1874-ben. Helynév nélküli Krő5 rendszerű bélyegzők, osztott „Mozgóposta/Pályaudvarnév” szöveggel (583. ábra). Arra vonatkozó adatokat, hogy a vidéki mpf-ek részére ebben az időben hk-bélyegzők készültek-e, még nem sikerült találnunk. Ettől az időszaktól 1948-ig a mpf-ek részére hk-bélyegzőket nem gyártottak. Az
ellenőrzőhivatalok saját, a pályaudvari és a 2. számú hivatalok keretében működő mpf-ek azok hk-bélyegzőit használták. A második világháború után készülnek ismét a mpf-ek részére hk-bélyegzők. Ezek Kr7 rendszerű, korona és vonalkázás nélküli félpántos körbélyegzők (585. ábra). A pályaudvari hivatalok keretében működő mpf-ek bélyegzőinek osztott szövege a „Mozgópostafőnökség” megnevezésből és annak a hivatalnak a nevéből áll, amelynek keretében működik (584. ábra).

Az eddig ismert adatok szerint a mpf-ek részére 21 darab főnöki és 8 darab hk-bélyegző készült.



583−585. ábra

### 4. A tengeri- és hajóposták h- és hk-bélyegzői (tp) (1892-1915)

A tengeri posták, bár aránylag kevés bélyegzővel rendelkeznek, mégis az egyik legszebb, legérdekesebb, de amellett a legnehezebb gyűjtési területet képezik. Annak ellenére, hogy a bélyegzők többi csoportjai között alig találunk olyant, melynek adatait oly pontosan ismernénk, mint a tengeri postákét, azonban sajátosságuk és az általuk kezelt postaküldemények aránylag kis száma miatt szinte a lehetetlenséggel határos egy megközelítőleg is teljes gyűjteményt összeállítani.

A tengeri posták szervezésének és felállításának alapját az a postaszerződés rakta le, melyet az 1891. évi XXXI. tc. alapján a postakincstár kötött az Adria Magyar Tengerhajózási R. T-gal. A szerződés értelmében a társaságnak a Fiume —Málta —Tunisz útvonalon közlekedő hajóit rendezték be a magyar posta szállító- és korlátozott felvevő szolgálatának e hajózási útvonalakon való ellátására. A menetrendszerű hajókon csomag és levélpostazárlatokat szállítottak s mindegyiken levélszekrényt helyeztek el. Így ezek korlátozott felvevő szolgálattal megbízott egyéb zárlatszállító, hajón közlekedő menetek voltak. A levélszekrényeket a Fiuméba való érkezés előtt a hajó parancsnoka, illetve megbízottja ürítette ki. Majd a levélküldeményeket az e célra rendszeresített számozott, keletnélküli bélyegzőkkel lebélyegezte, illetve a felragasztott értékcikkeket értéktelen!tette. A kikötés után az így kezelt küldeményeket a szállított, zsákolt postazárlatokkal együtt, tehát zárlaton kívül leadta a Vámhivatalban működő Fiume Punto Franco (az 1900-as névváltoztatás után ez a Fiume 3) postahivatalnak. Az átvevő postahivatal minden érkező küldeményre, mind a zárlatokból, mind a levélszekrényekből
eredőkre; a tengeri szállításra utaló jelzőbélyegzéseket alkalmazott. Hasonlóképp járt el a tengeri postával indított zárlatok küldeményeivel is. Ezek is jelzőbélyegzők, de az előzőkkel együtt a tengeri posták érkezési, illetve indítási bélyegzőinek tekintjük. Alakjukra és elrendezésükre teljesen hasonlóak a postahivatalok fej bélyegzőihez. Érdekes megemlíteni, hogy a hajón elhelyezett levélszekrényekből kiürített küldemények kezelése mennyire hasonló a pályaudvari levélszekrényekből eredő levélpostaküldemények kezeléséhez. (Lásd V. fejezet egyező címe alatt).

A 20. század elejétől egészen az első világháborúig az Adria Magyar Tengerhajózási R. T. jogutódja, az Ungaro-Croata hajóstársaság látja el a tengeri postaszolgálatot. A háború kitöréséig a társaság 40 hajója bonyolítja le a postaforgalmat három hajózási útvonalon. Éspedig a Fiume-Horvát-Dalmát-Olasz partok, a Fiume-Málta-Tunisz és a Fiume-Dél-Amerika járatokon. A postajáratok kezdeti éveiben a hajókon feladott különféle küldemények kezelésére a hajók parancsnokai készítettek eltérő rajzú és szövegű gumi és fémbélyegzőket. Egyes élelmesebb hajóskapitányok gyakran cserélték bélyegzőiket, a legkülönbözőbb színű festékpárnákat használták és így nagy mértékben szaporították a bélyegzésfajták számát. Nyugodtan megállapíthatjuk, hogy itt erősen közrejátszott a sokszor utólagosan „készített” küldemények áruba bocsátásából remélt anyagi haszon lehetősége is. Ezek a bélyegzők végeredményben magánbélyegzők, tehát ezekkel tovább nem foglalkozunk.

Az Ungaro-Croata hajóin a postaszállítás és kezelés, a zárlatok indítása és fogadása, a Fiume 3 postahivatalnál ugyanúgy történt, mint jogelődjénél. A magánbélyegzők vázolt használatából eredő visszásság késztethette a postát 1905-ben arra, hogy e járatok részére külön hk-bélyegzőket rendszeresítsen. Ezek alakja és rendszere megegyezik a gyártásuk időszakában megfelelő Kr9 rendszerű és a postahivatalok részére gyártott, a Ky típuscsoportba sorolt hk-bélyegzőkkel.

A Fiume-Cattaro vonalon ugyancsak 1905-ben rendezték be egyetlen, postaközeg kezelésében működő tengeri mozgópostánkat. Menet és tértijárattal hetenként nyolcszor közlekedtek. Hk-bélyegzőik a korabeli mozgó­posta­bélyegzőkhöz hasonlít, de Kr6 és Kr9 rendszerűek voltak. Ennek a tengeri postának működési köre megegyezett a mozgópostákéval, tehát a rovatolt küldeményekre is kiterjedt. Éppen ezért bélyegzőikhez hasonló szövegű ajánlási ragjeggyel is ellátták.

A 20. század első évtizedének végén rendezték be utolsó tengeri postajáratunkat a Fiume-New-York vonalon közlekedő Cunard Line hajókon. Szállító- és korlátozott felvevőszolgálatuk, valamint azok kezelése olyan volt, mint a Hungaro-Croata hajóin. Bélyegzőik Kr6 és Kr9 rendszerű hk-bélyegzők.

Az első világháború kitörésével a tengerentúli járatokat azonnal, a saját partmenti járatokat fokozatosan beszüntették. Így a magyar tengeri postákat gyakorlatilag az 1915-ös évvel megszűntéknek tekinthetjük. Típuscsoportok:

*Tp-hB. Típuscsoport. 1892.* Közel négyzetalakú, számozott h-bélyegzők (587. ábra), Kétsoros szöveg „Adria/UNGHERESE”, alatta a postaszállító hajó neve helyett antikva típusú arab szám. Járatszámnak is nevezhetnénk. Méret 27x24 milliméter.

Készült 4 darab bélyegző.

*Tp. Jb-b. Típuscsoport. 1892 -189?.* Fekvő téglalapalakú, tp. jelzőbélyegzők (586. ábra). Egysoros szöveg „ARRIVATA PER MARE”, illetve „PAQUEBOT” (588. ábra). Ez utóbbiak ellenőrzőszámmal is készültek, amit mindig római számmal véstek. Méret 33-40x9-9,5 milliméter.

Készült 14 darab bélyegző.



586. ábra

*Tp-K. Típuscsoport. 1905-1914.* Kr9 rendszerű, koronás, vonalkázott harántpántos körbélyegzők. Szövegük szerint három alcsoportba sorolhatók.

*Tp-K. I. Alcsoport. 1905-1914.* Osztott szöveg „UNGARO-CROATA/ Hajónév” (589. ábra). Méret 28-30 milliméter.

Készült 42 darab bélyegző. Az első Abbázia (1905. XI. 24.), az utolsó Pannónia második bélyegzője (1914. VI. 30.).



587−589. ábra

*Tp-K. II. Alcsoport. 1910.* Szöveg osztott elrendezésben „Kezdő és Végkikötőnév/TENGERI-POSTA”. Ellenőrzőbetű az alsó körszeletben.

Készült 2 darab bélyegző. Fiume-Cattaro A és fordítva (1910).

*Tp-K. III. Alcsoport. 1914.* (591. ábra,. Mint a II. alcsoport, de „POSTAHAJÓ” szöveggel. Ellenőrzőbetű az alsó körszeletben.

Készült 1 darab bélyegző. Fiume - New-York B (1914. III. 2.).

*Tp-L. Típuscsoport. 1906-1909.* Kr6 rendszerű, különben a K típuscsoporttal megegyező szövegelrendezéssel. Szövege szerint két alcsoportját ismerjük.

*Tp-L. I. Alcsoport. 1906.* A rendszertől eltekintve megegyezik a K. II. alcsoporttal. (590. ábra).

Készült 6 darab bélyegző (1906. VI. 20.).

*Tp-L. II. Alcsoport. 1909-1911.* A rendszertől eltekintve megegyezik a K. III. alcsoporttal. (592. ábra). .

Készült 6 darab bélyegző. Az első Fiume-New-York A (1909), az utolsó Fiume-New-York D (1911. VIII. 17.).

A tengeri posták részére összesen 75 darab bélyegző készült.



690- 592. ábra

### 5. Az autóposta és az autómozgóposta hk-bélyegzői (ap. és amp.) 1968-tól

Jóformán a MÁVAUT járatok megindulása óta, a MÁV-val kötött megállapodás értelmében, a posta azokat igény beveszi postaszállításra. Ezek a járatok általában zárlattovábbító menetek a gépkocsitársaság alkalmazottjának kezelésében. Kész zárlatokat kapnak és adnak le, felvételi szolgálatot nem tartanak. A második világháború után egyeseken jegyzékelőmeneteket, sőt mozgópostákat is rendeztek be. Ezeket azonban postaközeg kísérte. Az automozgópostákat (Amp.) 1961-től a mozgóposták Kr—U+5 és Kr7 rendszerű hk-bélyegzőihez hasonlókkal szerelték fel. A mp. jelzés változott, a mp. szám pedig mindig 500-on felüli.

A gépkocsijáratokon berendezett postaszállítómeneteken kívül- 1958-ban egy időszakos jellegű autópostát (Ap.) is szerveztek. Általánosságban alkalmi postahivatalok helyett használják a Budapest 4 postahivatal fenntartásában és ellenőrzése alatt. Működési ideje alatt kizárólag felvevő szolgálatot tart, mely ajánlott és közönséges levélposta-, pénz-, csomag- és távirat felvételére terjed ki. A hivatali idejének letelte után a közönséges és rovatolt küldeményeket továbbításra fenntartó hivatalának adja át. Arra az esetre, amikor alkalmi postahivatal helyett működik, de a szóbanforgó alkalomra alkalmi bélyegző nem készül, 1958-ban a szokványostól eltérő alakú körbélyegzőkkel látták el. Típuscsoportok:

*Ap-WN. Típuscsoport. 1958-tól.* Kr8 rendszerű, teljes harántpántos kör-



593−594. ábra

bélyegző (593. ábra). A belső kör elmarad. Szövegelrendezés felül, vízszintes sorban „AUTOPOSTA”, alul ívelten „BUDAPEST 4”. Ellenőrzőbetű a hivatalnév felett. Díszítés a vízszintes szövegsor közepén gépkocsikerék.

Készült 2 darab bélyegző. (1958. IX. 30.).

*Amp—Px. Típuscsoport. 1961-től.* Kr7 rendszerű, korona és vonalkázás nélküli, félpántos szk-bélyegzők. Érdekessége, hogy útirány jelzés nélkül készült. A keltezésben viszont a mp-nál már régen nem használt órajelzést találunk. Mozgópostajelzés folytatólagosan „AUTÓMOZGÓPOSTA”. Díszítés nincs.

Eddig egy darab bélyegző készült. Amp. 558. (1961. VTII. 31.).

*Amp-Xx. Típuscsoport. 1961-től.* Kr—U+5 rendszerű, különben a Px típuscsoporttal teljesen megegyező bélyegzők (594. ábra). Útirányjelzéssel készül.

Eddig 1 darab bélyegző készült. Amp. 559 (1961. IX. 13.). Az összes autóposta bélyegzők száma 1963 végéig 4 darab.

### 6. A tábori- és hadtápposták bélyegzői (táb) (1878- 1945)

A II. fejezetben kifejtettük és indokoltuk, hogy milyen bélyegzőket minősítünk az önálló magyar postaigazgatás bélyegzőinek. A táb. bélyegzőknél, legalább is az első világháború végéig sokkal bonyolultabb a kérdés. Az ott leszögezett elvek e helyütt való érvényesítése előtt néhány részletet tisztáznunk kell s ezekhez néhány történelmi adatot is fel kell elevenítenünk.

A Monarchia fennállása alatt a hadügy mint közös ügy mindvégig osztrák vezetés alatt állott, még a magyar honvédség felállítása után is. A magyar hadsereg úgynevezett önállósága csak abban nyilvánult meg, hogy a magyar anyanyelvű csapatoknál bevezették a magyar vezényszót és oda csak magyar tiszteket osztottak be. A közép és felső vezetés s így a tábori posta intézménye is osztrák kézben volt.

A hadrakelt seregnél a postaszolgálatot a katonai tábori postahivatalok (Feldpostamt) látták el. Minden postaküldemény 1850-től kezdve portóköteles volt. 1859. június 30-tól a hadrakelt sereg katonái, őrmestertől lefelé portómentes levelezésre kaptak engedélyt. Bosznia-Hercegovina 1879. évi okkupációjakor csak azok a levélposta küldemények kaptak portómentességet, melyeket az illetékes katonai hatóságok „Franco” szövegű bélyegzéssel láttak el. Az okkupáció után Bosznia és Hercegovina hovatartozandósága tisztázatlan maradt. A mi szempontunkból fontos körülmény, hogy a tábori postaszolgálatot Hercegovinában az osztrák, Boszniában pedig a magyar postaigazgatás alá rendelték. Ennek megfelelően Boszniában az 1874. évi magyar bélyegeket használták. Ezek a bélyegzések magyar bélyegeken azonban meglehetősen ritkák, mert a pénzesutalvány forgalmat csak 1878. december 1-től indították meg. Ezt a szolgálatot már polgári személyek is igénybe vehették. A polgári lakosság részére a levélfelvevő szolgálatot 1879. január 9-től erős korlátozások mellett engedélyezik. A tábori postaszolgálat általánosítására bár 1879. július 1-vel sor került, de akkor már megjelentek a bosnyák bélyegek és így a magyar bélyegek használatát megszüntettek.

A magyar véderőről az 1889. évi VI. t.-c. intézkedett, de magyar tábori posták szervezésére ekkor még nem került sor. Így az első világháború kitöréséig csak német nyelvű tábori postabélyegzők voltak használatban. Az eddig tárgyalt eseteken kívül azonban még volt egy és nem is rövid időszak, amikor
a táb. bélyegzők lenyomatai bélyegekre kerültek. Gondolunk itt az 1891-1913-ig az évente tartott hadgyakorlatokon működő táb-ra. Ezeket az úgynevezett „császárgyakorlatokat” 23 ízben tartották a Monarchia különböző országaiban. Mindegyiken általában két, a különösen nagyszabásúakon néha jóval több táb. működött. Helyüket a katonai alakulatokkal együtt változtatták és postájukat mindig a legközelebbi postahivatalnak továbbították. A szolgálati postán kívül kizárólag a hadgyakorlatokon résztvevő katonák levelezését kezelték és továbbították. Pénzesutalvány forgalmat nem bonyolítottak, tehát működési körük kizárólag a levélposta felvevő-, továbbító- és kézbesítő szolgálatra terjedt ki. Ez azonban nem volt portómentes; a táb-ok a gyakorlatok színhelyének megfelelően magyar, illetve osztrák bélyegeket használtak. Utalunk még a postahivatalok kisegítő bélyegzőinél a háború kitörése előtti időszakról mondottakra.

Az első világháború felvonulási hadrendjében a magyar honvédség részére már magyar táb. szerveket áhítottak be, melyek számát a háború végéig kétszeresére emelték.

Az említett elveket a felsorolt adatokkal összevetve leszögezzük, hogy az 1850-1918-ig terjedő korszakból magyar táb. bélyegzéseknek részben azokat a németnyelvű, osztrák bélyegzőket soroljuk, melyek bélyegzése magyar bélyegeken előfordulhat, részben pedig az első világháború magyar nyelvű táb. bélyegzőit. Természetesen ezzel nincsen szándékunk a magyar táb. gyűjteményekből a közös idők osztrák táb-ák bélyegzéseit kizárni, csak nem illesztjük be azokat a magyar postabélyegzések rendszerébe.

A táb-ák bélyegzőinek alakja és rendszere mindig azonos a korabeli egyező gyártási idejű postahivatali hk-bélyegzőkkel azzal az eltéréssel, hogy a helynév helyét a jellegüknek megfelelő táb. jelzés foglalja el, az egymástól való megkülönböztetésre pedig azokat a hadrendnek megfelelő számozással látják el. Bélyegzőik, néhány központi postaszervtől eltekintve, mindig óra- és napszakjelzés nélküliek, tehát B3, Kr6 és Kr5, a mozgópostáké pedig még Kr3+U+5 rendszerűek. Az ellenőrzőbetűk elhelyezése is hasonló.

Az első világháborúban használt táb. bélyegzők az 1911-ben rendszeresített L típuscsoportba tartozó Kx6 rendszerűek, tehát a háború kitörésekor használatban állókat 1911 és 1914 között kellett gyártani. Számukat ismerjük, de gyártási adataikat nem. Fő jellemzőjük, hogy korona nélküliek. Az 1914-től gyártottak adatai már rendelkezésre állnak. A megmaradt csekélyszámú bélyegzők egy részét a Vöröshadsereg használta a felvidéki harcokban. 1919-ben hasonló kivitelben készült néhány új bélyegző is.

Ezeket a bélyegzőket az úgynevezett nemzeti hadsereg is átvette, mindössze a „fővezérség” részére egészítették ki néhány darab, korona nélküli bélyegzővel.

A trianoni békeszerződés katonai, korlátozó intézkedéseire való tekintettel az 1922-1938-ig terjedő időszakban, a mindenkori hadműveleti és mozgósítási terveknek megfelelően^ gyártották a tervigénynek megfelelő bélyegzőket. Tekintettel azonban az említett korlátozó intézkedésekre, ezek az Anyagszertár kihagyásával, a Postavezérigazgatóság katonai ügyosztályának közbejöttével kerültek beszerzésre. Ezek most már koronás, Kr6 rendszerű és az Ly, valamint az O típuscsoportba tartozó bélyegzők voltak. Csupán számukat ismerjük, gyártási adataikat nem. A beszerzésnél az volt az elv, hogy a sereg-
testek hivatalai részére 3 — ellenőrzőbetű nélküli, A és B betűs — a csapattestek hivatalai részére 2 darab — ellenőrzőbetű nélküli és A betűs — bélyegzőket gyártottak. Abban az esetben, ha az első világháborúból visszamaradt, megfelelő hivatalszámú bélyegzők darabszáma nem felelt meg a fentieknek, az azok közül hiányzókat készítették el. Ez az oka annak, hogy a második világháború táb-inak egy része első világháborús és új bélyegzőket is használt.

A háború alatt két ízben, először 1942-ben változtatták meg a táb-ák számozási rendszerét. Ekkor hadseregenként tábori főpostahivatalokat (az 1. • és 2. számú) szerveztek. A táb-ák számozásához pedig háromjegyű számokat használtak, ahol az első számjegy a hadseregszámot jelentette, a két utolsó pedig általában megegyezett az eddigi számmal. Ezt úgy oldották meg, hogy minden használatban álló bélyegző részére egy bélyegzőrátétet készítettek, melynek vésete mindössze vagy egy 1, vagy egy 2 szám volt. Így a bélyegzéseken ezek lenyomata a bélyegzés függőleges tengelyében, tehát a korona fölött, a keretvonalon kívülre esett. Ettől kezdve az új bélyegzők is így készültek.

A táb-k számozása a hadrenden alapult, tehát a számokból a hadrendre lehetett következtetni. Ezért változtatták meg 1943-ban a táb. bélyegzők megjelölését. Azokról elmaradt a szám és helyette két vagy három kisbetűből álló betűcsoport került a bélyegzőkre, melyet szöveghatároló-jelekkel elválasztva párban véstek a bélyegzőkre. Ezeket a bélyegzők „betűjel”-ének nevezzük. Kellő számú új bélyegző elkészülte után a régieket bevonták, a rátétek eltávolítása és a táb. szám ki vésése után a betűjelek bevésésével átalakították.

Ezzel elérkeztünk történelmünk legszomorúbb és legszégyenteljesebb szakaszának, a nyilas uralomnak táb-ihoz. A felszabadító Szovjet Hadsereg elől a Dunántúlra és Észak-magyarország déli részeire visszavonuló nyilas hadsereg kötelékében működő tábori postáknak sok bélyegzője megsemmisült, vagy elveszett. Ezek pótlására a postahivatali kisegítőbélyegzők mintájára Szombathelyen gumi körbélyegzőket készítettek. Ezek a táb. kisegítőbélyegzők.

A két világháború táb. bélyegzőinél még egy érdekes különbségre kell kitérnünk, az elveszett bélyegzők pótlására készült újak megkülönböztetésére. Az első világháború táb. bélyegzőinél, bizonyára a „hadititok” teljes mértékű szem előtt tartásával ezt úgy oldották meg, hogy minden megrendelt bélyegzőből eleve általában két, gyakran három darabot gyártottak. Ha valamelyik bélyegző megsemmisült, akkor adták ki a másod- illetve a harmadpéldányt. Az azonos számú és ellenőrzőbetűjű bélyegzők vésése azonos volt, eltekintve az apróbb véséseltérésektől, de ez a laikusok előtt nem árulta el a bélyegzőváltozást. Az ellenőrzőbetűknek alkalmazott nagy és kisbetűk esetleges váltakozása, az ellenőrzőbetű nélkülieknél a díszítés megléte, vagy elmaradása tehát nem az elveszett bélyegzők pótlására készült újak megkülönböztetését szolgálta. Az utóbbiaknál csupán gyártási időszak jellemzője volt. A második világháború bélyegzői egy példányban készültek. Az elveszetteket a PRT-ben ugyanúgy érvénytelenítették, mint a postahivatalokét; az új bélyegzők pedig .a C-től folytatólagosan kapták az ellenőrzőbetűket. Tehát a táb-k ilyen bélyegzői mind másodpéldányok. Ez a megállapítás a központi tábori postaszervekre \_nem vonatkozik.

A típuscsoportokat a tábori postaszervek jellegének megfelelő csoporto-

sításban soroljuk fel úgy, hogy a típuscsoportokon belül azok jellegének megfelelő alcsoportokat képezünk, melyeket az alábbi rövidítésekkel jelölünk::

Tábori postahivatalok Tph.

Tábori főpostahivatalok Tfph.

Sátortáborok Sát. . Hadtáp postahivatalok Hph.

Központi tábori postaszervek Ktp.

Tábori postamenetek Tpm.

Tábori mozgóposták Tmp.

Az első világháború másod és harmadpéldányú bélyegzőinek használatba, vételéből adódó bélyegzésváltozatok külön tanulmányt képeznek. Azokkal itt nem foglalkozunk. A gyártási mennyiség megadásánál zárójelben adjuk meg az elkészített összmennyiséget. A bélyegzőrátétekkel átalakított, valamint a számjelzésről betűjelzésre átvésett bélyegzőket az átalakítás utáni alakjuknak megfelelő csoportokba soroljuk, és nem mint változatokat kezeljük, mert az átvésetteknél nem állapítható meg utólag, hogy mit mire véstek át.

*Táb-F. Típuscsoport. 1878-1913.* Magyar bélyegeken előfordulható bélyegzések, amelyek bélyegzői osztrák, vagy magyar eredetűek lehetnek.

I. Osztrák eredetű bélyegzők:

A magyar bélyegeken előforduló táb. bélyegzések osztrák eredetű bélyegzőit használati helyük és idejük alapján két részre osztjuk.

1. A Boszniában használtak:

*Tph-F. Alcsoport. 1878-1879.* B3 rendszerű, egykörös hk-bélyegzőszöveg „K. u. K. FELDPOSTAMT/SARAJEVO „. Használtak a jelölt időszakban 1 darab bélyegzőt.

*Hph-F. Alcsoport. 1878-1879.* Az előzőkhöz hasonló bélyegzők „K.u.K. ETAPPEN-POSTAMT/szám”. A bélyegzőket I-XXXI-ig számozták. Használtak a jelölt időszakban 31 darab bélyegzőt.

2. A hadgyakorlatokon használtak:

*Tph-F és K. Alcsoport. 1891-1913.* Helynév nélküli számozott táboriposta bélyegzők „K. u. K. PELDPOSTLEITUNG/N0 . . .” (tábori postaigazgatás), vagy „K. u. K. FELDPOSTEXPOSITUR/N0 . . .” (tábori postakirendeltség) és K. u. K. PELDPOSTAMT/N0 . . .” osztott szövegelrendezéssel.

Eddig 8 féle bélyegzést ismerünk magyar bélyegeken.

Ezek közül 3 darab magyar gyártmányú, éspedig az P típuscsoportból a ”K.u.K. Feldpostleitung/N°4”(1875.IX.20.), ”K.u.K.Feldpost­expositur/No14”„ (1875. X. 11.); a K típuscsoportból „K.u.K. Feldpost/Expositur N° 72”„ (1912. IV. 20.). Ez utóbbinál a Kr9 rendszerű keltezés német elrendezésű, de a napszakjelzés a magyar N és É rövidítés. Például: „20. APR. 912 N 12”.

II. Magyar eredetű bélyegzők:

*Sát-F. Alcsoport. 1883-1888.* Az osztrák eredetűekhez hasonló rendszerű,, HELYNÉV-SÁTORTÁBOR” folytatólagos szövegelrendezésű bélyegzők. Betűtípus groteszk, méret 25 milliméter.

Készült 3 darab bélyegző. Az első Pécs (1883. V. 1.), az utolsó Kassa (1888. VI. 10.).

*Sát-H. Alcsoport. 1895.* B1 rendszerű, koronás vonalkázott pántos körbélyegző, „HELYNÉV/SÁTORTÁBOR” osztott szövegelrendezéssel. Betű típus groteszk, méret 30 milliméter.

Készült 1 darab bélyegző, Lúgos (1895. V. 25.).

*Táb. Lx. Típuscsoport. 1912?-1919*. Kr6 rendszerű, korona nélküli, vonalkázott pántos körbélyegzők. Alcsoportok:

*Tph-Lx. I. Alcsoport.* *1912?-1919.* Kétpántos bélyegzők, V. alakfajtával. Táb. jelzés „TÁBORI POSTAHIVATAL”, táb. szám a függőleges pántban, antikva számokkal (595. ábra). A számtól kétoldalt az 1905. évi fekvő „S” alakú díszítés. Néha díszítés nélkül is készült (596. ábra). Ellenőrzőbetű általában nagy, néha kis betűpár a szám két oldalán (597. és 598. ábra). Méret 28-30 milliméter.

A háború kitörése előtt 90 bélyegző készült, a háború alatt további 108 darab. Ezekből használatba került 167 darab. A használatra ki nem adottak és a használatban állókból megmaradt 3 darab, összesen tehát 32 bélyegző Magyarországra került. Ezeket részben a Vöröshadsereg használta; a második világháborúban mind a 32 példány újra használatba került.

Készült 198 darab (392) bélyegző. Az elsőt még nem ismerjük, az utolsó Tph 618 b (1919. V. 13.).

*Tph-Lx. II. Alcsoport.* *1942.* Az év elején, a háromjegyű táb. szám rendszeresítésekor az Lx. I. alcsoport még használt bélyegzőit rátét alkalmazásával átalakították (599. ábra).

Átalakításra került 27 darab bélyegző.

*Tfph-Lx. Alcsoport. 1912?-1914.* Mint az előző alcsoport, de „TÁBORI FŐPOSTAHITATAL” szöveggel. Mind a háború előtt készült, gyártási adataik ismeretlenek.

Készült 7 darab bélyegző (14).

*Hph-Lx. Alcsoport.* *1912?-1918.* A Tph. alcsoporttal megegyező bélyegzők, változott táb. jelzéssel. „HADTÁP POSTAHIVATAL” (600. ábra).

A háború kitörése előtt 37, a háború alatt 15 darab készült és került használatba.

Készült 52 darab (104) bélyegző. Az elsőt nem ismerjük, az utolsó Hph 448 C (1918. II. 10.).

*Ktp-Lx. Alcsoport. 1919.* Négy központi tábori, illetve katonai szerv részére készült bélyegzők. Kereszt és csillag díszítéssel. Kivitelük általában megegyezik a Tph. alcsoporttal. Szövegelrendezés:

a) „TÁBORI FŐPOSTAHÍVATAL” (601. ábra). Készült 5 darab bélyegző (1919. V. 3.).

b) „HADTÁPPOSTAHIVATAL” (602. ábra). Készült 2 darab bélyegző (1919. V. 3.).

c) „POSTA ÁLLOMÁS/BUDAPEST” (603. ábra). Eltérő, III. alakfajtával. Az alsó körszeletben antikva típusú, í —V római sorszámmal. Készült 5 darab bélyegző (1919. VII. 24.).

d) „POSTAHIVATAL HADSEREGFŐVEZÉRLET” (604. ábra). Készült 3 darab bélyegző (1919. XI. 16.).

*Tpm-Lx. Alcsoport. 1917.* Osztott szöveg „TÁBORI POSTAMENET/ Kezdő- Útközi- Végállomásnév” (605. ábra). Szöveghatárolójel hatágú tömör csillagpár.

Készült 4 darab (16) bélyegző. Az első Tpm. Brassó-Arad-Budapest (1917. V. 30.). az utolsó Tpm. Székelykocsárd - Budapest (1917. VI. 15.).



604−606. ábra

*Táb-Ly. Típuscsoport. 1920-1925 között.* Kr6 rendszerű, koronás, vonalkázott, kétpántos körbélyegzők. Alakfajta V. A koronadíszítéstől eltekintve mindenben — táb. jelzés, díszítés, kis és nagy ellenőrzőbetűk — megegyezik az Lx típuscsoporttal. A bélyegzőrátét alkalmazása következtében két alcsoportját különböztetjük meg.

*Tph-Ly. I. Alcsoport* (606. ábra). Táb. jelzés „TÁBORI POSTAHIVATAL”. Méret 29-30 milliméter.

Készült 8 darab bélyegző. Gyártási adatok ismeretlenek.

*Tph-Ly. II. Alcsoport. 1942.* Az I. alcsoport valamennyi bélyegzőjét rátét alkalmazásával háromjegyű táb. számra alakították át.

Átalakításra került 8 darab bélyegző.

*Táb-N. Típuscsoport. 1930-1938 között.* Kr8 rendszerű, koronás, vonalkázás nélküli félpántos körbélyegzők. Szöveghatároló jel többágú csillag. Ellenőrzőbetű az alsó körszeletben.

*Ktp-N. Alcsoport.* Táb. jelzés „KÖZPONTI TÁBORI POSTAHIVATAL” (607. ábra). Méret 27-28 milliméter.

Készült 4 darab bélyegző. Gyártási adatok ismeretlenek.

*Táb-O. Típuscsoport. 1930-1938 között.* Kr6 rendszerű, koronás, vonalkázás nélküli kétpántos körbélyegzők. Alakfajta V. Méret 26-27 milliméter. A bélyegzőrátét alkalmazása és a betűjelzés bevezetése következtében három alcsoportját ismerjük.

*Tph-O. I. Alcsoport.* Táb. jelzés „TÁBORI POSTAHIVATAL” (608. ábra). Minden tph. részére ellenőrzőbetű nélküli, fekvő „S” alakú díszítéssel és „A” ellenőrzőbetűvel (609. ábra) ellátott bélyegzőt gyártottak.

Készült 38 darab bélyegző. Gyártási adatok ismeretlenek.

*Tph-O. II. Alcsoport. 1942.* A háromjegyű számozás bevezetésével az I. Alcsoport bélyegzőit 1942 elején rátét alkalmazásával átalakították (610. ábra).

Átalakítottak 38 darab bélyegzőt.

*Tph—O. III. Alcsoport, 1943.* A táb. szám helyett a betűjelzés bevezetésével az O. II. alcsoport még használt bélyegzőiről a rátétet eltávolították s azokat betűjelre vésték át.

Átvéstek 22 darab bélyegzőt.

*Táb—P. Típuscsoport. 1942-1943.* Kr7 rendszerű, koronás, vonalkázás nélküli félpántos körbélyegzők. A rendszerváltozástól eltekintve mindenben megegyezik az N típuscsoporttal.

*Ktp-P. Alcsoport.* Táb. jelzés „KÖZPONTI TÁBORI POSTAHIVATAL”. Méret 27 milliméter.

Készült 4 darab bélyegző. Az első Ktph. D (1942. X. 12.), az utolsó Ktph. G. (1943.III. 25.)

*Táb-R. Típuscsoport. 1938-1944.* Kr5 rendszerű, koronás, vonalkázás nélküli pántos körbélyegzők. Méret 27 milliméter. A bélyegzőrátét alkalmazása a tph-oknak számmal vagy betűvel való megjelölése alapján három Tph. alcsoportot különböztetünk meg. Itt említjük meg azt a körülményt, hogy a második világháború táb. bélyegzőinél a hadtáp postahivatalok részére nem készültek eltérő szövegű bélyegzők, hanem azok számozását 500-zal kezdték.

*Tph-R. I. Alcsoport. 1938-1942.* A rendszerváltozástól eltekintve min-

**

616. ábra

deliben megegyezik a Tph-O alcsoporttal, az ellenőrzőbetű nélkülieknél elmaradt a díszítés (611. ábra).

Készült 82 darab bélyegző. Az első Tph. 1 (1938. III. 28.), az utolsó Tph 99 A (1942. II. 9.).

*Tph-R. II. Alcsoport. 1942-1943.* A 10-99-íg terjedő sorszámú és használatban álló tph-i bélyegzők részére 1 és 2 számmal ellátott rátétet készítettek. Azoknál a tph-nál, ahol a két utolsó számjegy a sorszámban azonos volt (például 116 és 216), új rátétes bélyegzőket gyártottak. „B” ellenőrzőbetűvel (612. ábra).

Készült 35 darab bélyegző. Az első Tph. 212 B (1942. X. 12.), az utolsó Tph. 257 D (1943. IV. 12.). Az I. alcsoportból átalakítottak 44 darabot. A használt bélyegzők száma 79 darab.

*Tph-R. III. Alcsoport. 1943-1944.* Félharántpántos - II. alakfajta körbélyegzők. Táb. szám helyett ponttal elválasztott betűcsoport (613. ábra). A sorozat „aa.aa”-val kezdődik és „xyz.xyz”-vel végződik. Méret 28 milliméter. AII. alcsoport bélyegzői közül a rátét eltávolításával és a bélyegző átvésésével eddigi ismeretünk szerint átalakítottak 23 bélyegzőt. Ezek könnyen felismerhetők, mert kétpántosak és a kivésés után a függőleges pánt üres maradt.

Készült 176 darab bélyegző. Az első Tph. br (1943. V. 14.), az utolsó Tph. lo (1944. X. 24.). Az RII. alcsoportból átalakítottak 69 bélyegzőt. A használtak száma 245 darab.

*Tfph-R. Alcsoport. 1942.* A Tph —R. I. alcsoporttal megegyező kivitelben, mindössze a táb. jelzés változik „TÁBORI FŐPOSTAHÍV AT AL -ra (614. ábra). Méret 28 milliméter.

Készült 10 darab bélyegző. Az első Tfph 1 (1942. II. 28.), az utolsó Tfph 2 E (1942. X. 12.).

Ktp-R, Alcsoport. 1938-1943. Félharántpántos bélyegzők. Táb. jelzés „TÁBORI POSTAIGAZGATÓSÁG” (615. ábra) és „KÖZPONTI TÁBORI POSTAHIVATAL”.

Készült 5 darab bélyegző. Az első Tábori Postaigazgatóság (1938. IX. 19.), az utolsó Központi Tábori Postahivatal G (1943. III. 23.).

*Tmp-V. Típuscsoport. 1942.* Kr3+U+5 rendszerű, koronás, vonalkázás nélküli körbélyegzők, melyek a mozgóposta pótbélyegzők V. típuscsoportjával alakra és rendszerre megegyeznek. Osztott szöveg „MAGYAR KIRÁLYI/TÁBORI MOZGÓPOSTA” alakban. Méret -29 milliméter. Mozgópostaszám a keltezés első három láncán. A bélyegzők betűjele nagybetűvel az alsó körszeletben.

Készült 24 darab bélyegző. Az első Tmp A (1942. I. 5.), az utolsó Tmp Z (1942. VII. 21.).

Tph. Ks-hF. Típuscsoport. 1944-1945. Kelet nélküli, egykörös gumi kisegítőbélyegzők. A felszabadítás utolsó hónapjainak hadműveletei során megsemmisült táb. bélyegzők helyett Szombathelyen készültek. Táb. jelzés „TÁBORI POSTAHIVATAL” (616. ábra), vagy „HADTÁP POSTAHIVATAL/ Helynév”. A bélyegző közepén a koronás címer. Szöveghatárolójel: keresztpár. A tph. bélyegzőkön a páros betűjel mindig ugyanaz, mint ami az elveszett bélyegzőé volt. A betűpárokat azonban a szokásos pont helyett a szöveghatárolójellel megegyező kereszttel választották el. A hph-ok működési körét azilletékes hadtápkörzet legnagyobb polgári postahivatalára bízták. A hadtápkörzet postájának kezelésére készültek a fenti szövegelrendezésű kisegítőbélyegzők. Ezeknél a betűjel helyett mindig a megbízott postahivatal neve szerepelt.

A készült és használt bélyegzők száma ismeretlen.

A magyar bélyegeken előfordulható osztrák táboriposta, valamint a táboriposta kisegítőbélyegzőkön kívül, az átalakítottakkal és átvésettekkel együtt 877 darab táboriposta bélyegző készült. Az első világháború másod és esetleges harmadpéldányai 311 darabot tesznek ki. Ez utóbbiak tetemes része nem került használatba.

## V. Fejezeta postaküldemények kezelése és a postahelyek kezelési bélyegzői

A postai szolgáltatások területének bővítése mind több küldeményfajtát eredményezett. Ezek száma, különösen a magyar postaigazgatás önállósítása után rohamosan növekedett. A különböző küldeményfajták között nemcsak tarifális különbségek, hanem azok postai kezelésében is lényeges eltérések állottak fenn. Elégséges utalnunk a közönséges és rovatolt küldemények vagy a postautalványok és a pályaudvari levélszekrényekben feladott levélposta küldemények kezelésénél mutatkozó eltérésekre. Azokat a küldeményeket, melyekért elveszésük esetén a posta kártérítést fizet s melyeket épp ezért különös gonddal kezel, aminek érdekében ezeket a felvevő hivatal nyilvántartási számmal lát el és külön jegyzék kíséretében továbbít, „*rovatolt küldemények”*-nek nevezzük. A feladó ezekről mindig átvételi elismervényt, feladó vevényt vagy szelvényt kap. A többieket „*közönséges küldemény*”-nek hívjuk.

Az eltérő küldeményfajták bérmentesítése, illetve a szóbanforgó postai szolgáltatásokért felszámított díjak kiegyenlítése, valamint a feladástól a kézbesítésig eltelt idő alatti adminisztrációs munkák a küldeményeken, különböző jelzések alkalmazását tették szükségessé. Ezek, mint minden postai küldeménynél, a felhasznált értékcikkek érvénytelenítésére, a küldemények jellegére és bizonyos nyilvántartási — (rovatolási), — ellenőrzési vagy azonosító adatokra terjedtek ki.

A felsorolt adatok vezettek a küldeményfajtáknak megfelelő kezelési ágazatok kifejlődésére és az ennek következtében szükséges jelölések és jelzések elvégzésének meggyorsítására, a kezelési bélyegzők, valamint különböző ragjegyek alkalmazására.

Az egyes kezelési ágazatok kezdeti időszakában rendszerint hely és kelet nélküli, úgynevezett „*jelzőbélyegzők*”-et használtak. Ezt követően került sok esetben sor a postahelyek egyéb bélyegzőinek, mint például a hivatali fejbélyegzőknek és a főnöki bélyegzőknek kezelési bélyegzőként való felhasználására. Általában ezek alkalmazása után tértek rá a kezelési ágazatot is feltüntető — például „Kocsiposta”, „Kisutalvány” stb. — h-, illetve hk-bélyegzők használatára. Egyes, kizárólag kezelésjelző, vagy rovatolási adatokat tartalmazó jelzőbélyegzők helyett vezették be a ragjegyeket. Ilyenek az ajánlási ragjegy, a csomag ragszám, a „légi postával” ragjegy stb.

A kezelési hk-bélyegzők használatát 1893-ban körrendelettel megszüntetik, illetve megtiltják a hk-bélyegzőkön a kezelési szak megjelölését (Sz. R. 1896. évi kiadás VI. kötet 71. sorszám alatti 1893. április 13-án kelt 26.521. sz. körrendelet). Tekintettel azonban az ekkor már használatban álló kezelési hk-bélyegző nagy számára, azokat takarékossági okokból nem vonták be, hanem tönkremenetelükig, illetve az érdekelt hivatal esetleges névváltoztatásáig, a hivataloknál hagyták. Ezért találunk például hatszögletes pénzrovatolási hk-bélyegzést még 1926-ban is csomagszállítólevél bélyegein (Körmend, Mezőtúr stb.), vagy még 1930-ban pénzesutalvány hk-bélyegzést közönséges és ajánlott levélen (Túrkeve stb.). Épp e körülményre való figyelemmel ismertetjük az összes kezelési bélyegzőt, tehát még azokat is, melyek rendszeresítésük idejében bélyegen nem fordulhattak elő, mert gyártásuk megszüntetése után mint rendes hk-bélyegzők továbbra is használatban maradtak és valamennyit a küldemények értékcikkeinek értéktelenítésére, tehát bélyegzésére is alkalmaztak. A hivatkozott rendelet megjelenése után egyes nagyobb hivatalok e bélyegzőikből a kezelési jelzést kivésették és így használták azokat hk-bélyegzőkként. Így járt el például Budapest-Főposta a pénzrovatolási (617. ábra), Balassagyarmat postahivatal a pénzutalvány kezelési (618. ábra), Pinkafő postahivatal a „Kocsiposta” bélyegzőjével (619. ábra) stb. Ezek száma azonban elenyészően csekély, a hivatalok zöme átalakítás nélkül használta tovább ezeket a bélyegzőket.



617−619. ábra

A rendelet életbeléptetése korántsem jelenti azt, hogy ezzel a különböző kezelési bélyegzők rendeltetésszerű használata véglegesen megszűnt. A postaszolgálat további fejlődése az idők folyamán ismét felvetette, ha nem is olyan mértékben, mint az 1893-mal lezárult időszakban, bizonyos kezelési bélyegzők újabb rendszeresítését. Ezek körül egyesek hasonló sorsra jutottak, mint a 19. századbeli elődeik, gondoljunk csak a légiposta hit-bélyegzőkre. Mások viszont még ma is rendeltetésszerű használatban vannak, mint például a pályaudvari levélszekrényből eredő küldemények kezelési hk-bélyegzői.

A kezelési h- és hk-bélyegzők alakja s rendszere, tehát végeredményben típuscsoportja is, általában megegyezik a korabeli postahivatalok bélyegzőivel s azoktól főleg a kezelési jelzés feltüntetésével térnek el. Emiatt ezeket ugyanolyan elvek szerint tárgyaljuk és típuscsoportjaikat is hasonlóan jelöljük, mint az egyéb postahelyeknél. A típuscsoportot jelző nagybetű, vagy ha szükséges két betű alkalmazása, úgy az előtt kötőjellel kapcsoljuk a szóbanforgó kezelési

szak rövidített jelzését. A kezelési jelzések rövidítését mindig azok ismertetésénél adjuk meg.

A kezelési ágazatokat jellegük alapján két nagy csoportba osztjuk. Azokat, melyeknél az igénybevevő közönség tudja, hogy küldeménye, illetve annak kezelése a postai szolgáltatások melyik ágazatához tartozik — (például ajánlott levél, légiposta levél, csomagküldemény, stb.) — „*szakkezelés*”-nek, azt pedig, amelynél a feladó nem ismeri, hogy a küldeményénél milyent alkalmaznak, „*belkezelés*”-nek nevezzük. Például a levélszekrényekbe bedobott küldemények kezelése.

### A) A szakkezelések és bélyegzőik

A szakkezelések jellegzetes tulajdonsága, hogy azok igénybevételéért értékeikkel vagy készpénzzel díjat kell leróni, szemben a belkezeléssel, mely a feladót külön nem terheli. Valamennyi küldeményfajtánál felvevő-, leadó-, kiadó-, rovatoló-, továbbító- és kézbesítő szolgálatot különböztetünk meg. A szakkezelési bélyegzőkön a kezelési ágazaton — küldemény faj tán — kívül az azt ellátó szolgálatot is feltüntették, kivéve a kézbesítő szolgálatot. Ez a rendelkezésre álló helynek megfelelően részben kiírva, de általában különböző rövidítésekkel történt.

A hivatalok számozási rendszerének bevezetése után a budapesti főposta utódánál a Budapest 4 postahivatalnál, tekintettel a legszélesebb rétű postaszolgálat ellátásához felállított sok munkahelyére, az éjjel-nappali szolgálat tartására és e két ok eredményeként az ott használatban álló nagyon magas bélyegzőszámra, az ellenőrző betűcsoportok alkalmazásánál engedélyezték, hogy azok első betűje a kezelési ágazatot s ha szükséges volt, a második betű a küldemény kezelésének megfelelő szolgálati ágazatot jelölje. A tulajdonképpeni ellenőrzőbetűk tehát csak az ezek után következők voltak. Mivel ezek bélyegzéseiből az egyes kezelési ágazatok megállapíthatók, ezeket a kezelési bélyegzők utódbélyegzőinek tekintjük és bélyegzéseiket a megfelelő kezelési bélyegzések csoportjába soroljuk.

A betűcsoportok első betűjével nyolcféle kezelési ágazatot jelöltek meg, a *„C”* a címnyomozást, a *„Cs”* a csomagot, az *„É”* az értéklevelet, az *„F”* a fiókbérletet, az *„L”* a levélküldeményt, a *„P”* a postán maradót (poste restante), a „T” a táviratot és végül az „U” az utalványt jelentette. A második betűvel négyféle szolgálatot határoztak meg, az *„F”*-et a feladó-, a *„K”*-t a kiadó-, az *„L”*-et a leadó és végül a *„T”*-t a továbbító szolgálat jelzésére használták. A felsorolt jelzéseket mindig nagybetűkkel, az ellenőrzőbetűket pedig kisbetűkkel vésik. Azért ezt a szabályt se tekintsük 100%-osnak, mert hasonlóan az eddigi ilyen megállapításainkhoz, ez alól is lesznek kivételek. Ezekre azonban mindig csak az érintett típuscsoportnál térünk ld. Az 1899-1938-ig használt betűcsoportok kezdőbetűi a következők: C, CsP., CsL., É., F., LF., LK., LL., LT., P., TF., TK. és az U. A tárgyalt jelölési rendszert 1938-ban a Budapest 4 hivatalnál is megszüntették, azóta a tönkrement és kiselejtezett bélyegzők helyett gyártott újakat a többi postahivatalhoz hasonlóan látják el ellenőrzőbetűkkel.

A múlt század kezelési bélyegzői közül azokat, melyeknek használata a 20. századra is átnyúlt, ugyanúgy alakították át, mint a hivatali hk-bélyegzőket. Tehát a B3/2 és B1/2 rendszerűeket B3/3 és B1/3-ra, a Kr8n rendszerűeket pedig Kr9-re. Az 1918-1920 között korona nélkül gyártott (x alcsoportok) bélyegzőkbe a korona utólagos bevésése, valamint az ugyanebben és az 1946-1947-es időszakban végrehajtott koronakivésés is ugyanúgy történt, mint a hivatali hk-bélyegzőknél. A típuscsoportok ismertetésének végén, amikor megadjuk az ismert vagy lehetséges bélyegzések számát, rövidség kedvéért az egyes kezelési ágazatok kezdeti időszakának a színes festékpárnák használatából, az említett és a századfordulóra eső átalakításokból és az ezt követő két ízbeni a koronakivésésekből adódó eltérő bélyegzéseket „változatok” gyűjtőnévvel jelöljük.

#### *1. Az ajánlott levél és az ajánlási bélyegzők (aj)*

Az ajánlott levél rovatolt küldemény, tehát a feladáskor a posta jegyzékbe foglalja, az átvételt feladóvevényen igazolja, jegyzékkel továbbítja és a címzettnek az átvétel elismerésével adja ki, valamint külön kívánságra az átvételről — tértivevény — a feladót értesíti. A levelezésnek ezt a formáját eredetileg a bírósági idézések kézbesítésénél alkalmazták és csak később terjedt a magánlevelezésre. Ajánlott küldemény elvesztése esetén a posta már ekkor is kártérítést fizetett. A levelezésnek ezt a biztonságosabb módját a közönség később arra kezdte felhasználni, hogy azokban pénzt vagy egyéb értékeket küldött. Ennek következtében azonban már a 18. században nemcsak a levelek kifosztása, hanem az egész postaküldemény eltulajdonítása mind gyakoribbá vált. A kártérítésekre kifizetett összeg rohamosan növekedett, ami arra az intézkedésre késztette a postavezérigazgatóságot, hogy részben megtiltotta az ajánlott levelekben értékek küldését, részben pedig átmenetileg felfüggesztette az elveszett küldemények utáni kárigény kifizetését. Ez utóbbi viszont magával vonta az ajánlott levél forgalom rohamos és nagyfokú visszaesését, így azután a szavatosságot és az ezen alapuló kártérítési kötelezettséget hamarosan visszaállították.

Az ajánlott levelet a postamester jegyzékbe foglalta s annak sorszámát, valamint az ajánlott levél jelzésére szolgáló „N. B.” betűket rájegyezte a levélre. Ugyancsak a címoldalon fel kellett tüntetni a feladónak, ha az elmulasztotta, akkor a postamesternek, hogy állított-e ki feladó vevényt és kérte-e tértivevény kiállítását és visszaküldését. Innen ered a leveleken az „E. R.” jelzés (Erga recepisse). Mind az ajánlott kikötésért, mind a vevények kiállításáért járó díjat a feladónak kellett megfizetnie, még akkor is, ha a viteldíjat különben a címzett fizette. A felsorolt díjakat részletezve a levél pecsétoldalára kellett felírni. A felsorolt feljegyzések közül elsőnek a díjrészletezés szűnt meg az első postabélyeg megjelenésével. Ettől kezdve a levél viteldíját és az ajánlási díjat postabélyegben ragasztották fel. A forgalom növekedése előbb-utóbb mind több és több hivatalnál vonta magával az ajánlási jelzőbélyegzők használatát. A legrégebben ismert jelzőbélyegzőt Brassó postahivatal használta 1829-ben. Az ajánlási jelzőbélyegzők általában sorbélyegzők (620. ábra), néha ívelten vésettek (621. és 622. ábra). Ismerünk azonban ellipszis
(623. ábra), sőt vágottsarkú fekvő téglalap alakút (624. ábra), is. A használt betűtípus általánosan antikva, de kurzív (625. ábra) és írott betűk (623. ábra) is előfordulnak. Az ajánlási jelzés a francia eredetű német „Rekommandiert” szó legkülönfélébb rövidítése: „Recom.”, „Recoman.”, „Recomand.”, ,,Recomdt”, „Recommand.”, „Recomando”, „Recomandirt”, és „Recommandirt” alakban. Az első magyar nyelvűek, „Ajánlott” szöveggel 1848-ban kerülnek hasz-

627−628. ábra

nálatba. A jelzőbélyegzőket eleinte csak a nagyobb hivatalok alkalmazták, a magyar postaigazgatás önállósulásáig azonban használatuk már általánossá vált. A használt festékpárna színe 1828-1850-ig zömmel fekete, de gyakori a vörös alkalmazása is, majd 1867-ig ennek használata már általánosnak nevezhető. A színhasználatot 1872-ben szabályozták (PRT. 1872. V. 30-i 16. szám), mikor is az 1867. november 23-i berlini szerződésre hivatkozva a fekete szín kötelező használatát írják elő a vörös helyett. Két évvel később a bélyegzés helyét a küldemény jobb felső sarkába jelölik ki, mely alá az ajánlási számot kell feljegyezni (PRT. 1874. IV. 17-i 14. szám). Ennek a rendelkezésnek alapján készül-
nak a kétsoros magyar „Ajánlott/ . . . sz.” (526. ábra), és horvát „Properuceno/br ...” jelzőbélyegzők. Az ajánlási jelzőbélyegzők alakja még egyszer megváltozott (PRT. 1882. november 7-i 40. szám), 1882. november 20-i hatállyal valamennyi postahivatal részére egységes kivitelű jelzőbélyegzőt gyártottak „R . . . sz.”, illetve „R.br ...” alakban. E bélyegzők használatának végére tett pontot az 1890. február 4-én kelt 60.817./1889. sz. rendelet (PTRT. 1890. február 24-i 10. szám), mellyel az ajánlási ragjegyeket rendszeresítették és március 1-i hatállyal megszüntették a jelzőbélyegzők használatát. Ez az intézkedés azonban nem jelentette ezeknek végleges eltűnését. Az első világháború állandóan növekvő katonai behívásai a nyomdaiparban is hamarosan éreztettek hatásukat, aminek egyéb okok közrejátszásával az lett az eredménye, hogy mind több postahivatalnál előbb fogytak ki az ajánlási ragjegyellátmányok, mint ahogy a pótlást az érdekelt nyomda szállította volna. Ezért a ragjegyek pótlására az érintett hivatalok ismét használatba vették, ott ahol még megvoltak, régi jelzőbélyegzőiket. Ezen túlmenően az ilyen időszakok áthidalására az Anyagszertár 1917-ben újra rendelt és 1918-ban már tucatjával gyártatott 1882-es típusú ajánlási jelzőbélyegzőket (627. és 628. ábra). Természetesen a ragjegyellátmány beérkezésével egyidejűleg a használó postahivatal ezeket beszolgáltatta. A második világháború után ugyancsak kerültek ilyenek használatba, sőt sok hivatalvezető saját hatáskörében rendelt illetve készíttetett jelzőbélyegzőket.

Néhány évvel az ajánlási jelzőbélyegzők első használatbavétele után az 1830-as évek elején Pest, majd mind több nagy vidéki város postamestere olyan h-bélyegzőket készíttetett, ahol az ajánlási jelzést beépítették a helynévbélyegzőkbe. Tekintélyes részük alakban is eltérő, sokszor nagyon díszes kivitelben készült. Eddigi ismereteink szerint a legrégebbi előfordulási év a hW típuscsoportba tartozóknál 1832, a hD típuscsoportnál 1842. A hk-bélyegzők használatba vétele után, már 1847-ben feltűnik az első B típuscsoportbeli ajánlási hk-bélyegző is. Hamarosan követik ezeket a C típuscsoport bélyegzői, melyek B2, majd 1868-tól B3 rendszerűek. Az 1850-es évek elején kerülnek használatba az E és 1874-ben a G típuscsoport ajánlási hk-bélyegzői. A hk-bélyegzők közt kétségkívül legérdekesebb Kolozsvár B típuscsoportbeli bélyegzője (650. ábra), ahol az ajánlási jelzés után a sorszám részére helyet hagytak és elé vésték az „N°” jelzést. 1874 után ajánlási hk-bélyegző már nem készült, mert helyüket részben elfoglalták a levélposta hk-bélyegzők, részben pedig az 1874-ben rendszeresített sorszámhelyes ajánlási jelzőbélyegzők feleslegessé tették, hogy az ajánlási jelzés kétszer szerepeljen a küldeményeken.

A postakezelés egyszerűsítésére való törekvés során mind több postaküldemény fajtánál szűntették meg az érkezési bélyegzések alkalmazását. Ezek közül a sort az ajánlott küldemények zárták le 1958-ban, amikor a rovatolt küldemények közül elsőnek az ajánlott küldeményeknél is megszüntették az érkezési bélyegzést.

Az ajánlott levelek kezelésével kapcsolatosan a magyar postának még egy érdekes és egyik vonatkozásában világviszonylatban is egyedülálló kísérletéről kell megemlékeznünk. A kérdés annál inkább is figyelemre méltó, mert közel fél évszázadig mind a gyűjtők, de ami még ennél is döntőbb, mind szakíróink és kutatóink figyelmét elkerülte. Egy egészen más természetű kutatómunka során 1949-ben bukkantunk rá a 13.041/1906. sz. rendeletre (PTRT.
1906. IV. 4-i 17. szám), amely az első ajánlott levélfelvevő automaták kísérleti használatáról intézkedik. Pár hónappal később sikerült 3 darab olyan levelet is találnunk, melyeket ezeken az automatákon adtak fel. Az azóta elmúlt 15 év alatt még 3 levél, illetve levélrész került elő, így ismert számuk 6 darab.

Az említett rendelet szerint 1906. május 1-től a Budapest 4 (központi) és a Budapest 6 (Gyár utcai) postahivatal a belföldre, Ausztriába, Bosznia és Hercegovinába, valamint Németországba szóló ajánlott levelek felvételére — kísérletképp — önműködő gépszekrényt (automata) használt (196. old. 6. ábra).



629. ábra

A gépbe 18 cm. hosszúságig, 15 cm szélességig és 3,5 cm vastagságig terjedő ajánlott küldeményeket lehetett feladni. A feladás előtt a bérmentesítési díjat, 10 fillér kivételével a feladó volt köteles felragasztani. Például 20 g-os helyi ajánlott levél bérmentesítési díja akkor 16 fillér volt, tehát a levélre a feladónak 6 filléres bélyeget kellett felragasztani A levél bedobása után egy 10 filléres pénzérme hozta a gépszekrényt működésbe. Ennek eredményeként a gép a küldemény bal alsó sarkába, piros számmal, az ajánlási ragjegyekhez hasonlító jelzést nyomott. Ez egy függőleges osztóvonallal két mezőre tagolt, fekvő téglalapalakú keret (629. ábra). A bal oldali kisebb részben egy nagy R betűt, a jobb oldaliban felül a hivatal nevét, alul római számmal a gép sorszámát és ehhez kötőjellel kapcsolva az arab számokból álló ajánlási számot találjuk. A gép 1-1000-ig sorszámozott és akkor automatikusan 1-től kezdte a számozást. Az ajánlási jelzés rányomása után a küldemény a gépszekrény alsó, zárt
részébe esett s ezzel egyidejűleg a gép a feladónak kártya alakú feladóvevényt dobott ki. A vevény a hivatal nevét, a feladás napját, a gépszekrény számát és az ajánlási számot tartalmazta. A bérmentesítési díjból így hiányzó 10 fillért a szekrényt ürítő postaalkalmazott ragasztotta fel, a küldeményeket rovatolta, majd ennek megtörténte után hk-bélyegzőjével lebélyegezte a küldeményen levő összes bélyeget. Az ellenőrzésre való hivatkozással a rendelet 6. bekezdése „AUT.”„lyukasztással ellátott bélyegeket rendszeresít s azoknak más küldeményeken való\_használatát, illetve árusítását szigorúan megtiltotta. A bélyegek előállításához az 1906. évi kis korona vízjelű 15-ös fogazású Turulos 10 filléres bélyegeket használták fel. Ez a bélyegünk hivatalos lyukasztással készült és rendeltetése szerint ajánlási bélyegként került használatba, tehát ilyen formában az egész világon egyedülálló.

A gépek nem váltották be a hozzájuk fűzött reményeket, de nagyon nem is volt mit beváltaniuk. Jóllehet nem kellett ajánlási ragjegyet felragasztani és nem kellett a feladóvevényt kitölteni; ezzel szemben a bérmentesítés két részben történt, ürítés után a rovatoláshoz a küldeményeket sorrendbe kellett rakni, az AUT-bélyegeket külön kellett kezelni, azok külön elszámolás tárgyát is képezték. A közönség idegenkedése s az akkori nem épp nagyszámú automata miatti járatlansága következtében a gépeket az első hónapokban külön postaalkalmazottnak kellett kezelnie. Így ezek használata nemcsak hogy nem hozta meg a várt gyorsabb és kevesebb munkával járó eredményt, hanem az így feladott küldemények kezelése bonyolultabbá és nehézkesebbé vált a szokásos feladási módnál. Rendeleti intézkedést ugyan sem a használatból való kivonásukra, sem az AUT-bélyegek maradványkészletének további sorsára nem találtunk, de minden bizonnyal már 1907 elején beszüntették használatukat. Az eddig ismert legkésőbbi ilyen levélnek hk-bélyegzése 1907. február 25.

Az ajánlási h- és hk-bélyegzők típuscsoportjait a postahivatalok típuscsoportjainak sorrendjében ismertetjük s a rövidség kedvéért csupán az eltérések tárgyalására térünk ki. Típuscsoportok:

##### 1. H-bélyegzők

*Aj—hA. Típuscsoport. 1834-185?.* Általában kétsoros, ritkán egysoros szövegelrendezéssel. Az egysoros „Aj. jelzés/Helynév” a kétsoros „Helynév/ Aj. jelzés” alakban készült. Aj. jelzés az egysoros elrendezésnél „N. B.” monogram, a kétsorosnál „Recomandirt”. A betűtípus az egysorosnál írott (630. ábra), a kétsorosnál általában a helynév antikva nagybetűkkel, az aj. jelzés ívelten vésett írott, nagy kezdőbetűvel (631. ábra), ritkán mindkét sor antikva nagybetűkkel, egyenes (632. ábra) vagy ívelten vésett sorokkal (633. ábra). A bélyegzések színe fekete.

Használtak 8 darab bélyegzőt. Az első Caschau (1834), az utolsó Comorn 185?).

*Aj—hB. Típuscsoport. 1838.* Vágottsarkú fekvő téglalapalakú bélyegző, „Helynév/Aj. jelzés” elrendezéssel. Aj. jelzés „Recomend.” Betűtípus antikva/ Írott. Bélyegzések színe fekete. (634. ábra).

Használtak 1 darab bélyegzőt. Ofen (1838).

*Aj-hC. Típuscsoport. 1833-1848.* Az ellipszis alak majdnem minden formája előfordul, kivételesen kettős keretvonalat is használtak (635. ábra).



642−644. ábra

Szövegelrendezés mindig osztott, „Helynév/Aj. jelzés”, néha „Aj. jelzés/Aj. jelzés/Helynév” alakban. Aj. jelzés „RECOMANDO/NB” (636. ábra), „Recomendirt”, (637. ábra), „RECOMANDIRT” (638. ábra) és „Recommandirt” (635. ábra) és „recomandirt” (639. ábra).

A helynév általában vízszintes, egyenes (638. és 639. ábra) és ívelt aj. jelzéssel (635.-638. ábra), néha mindkettő ívelt. Az aj. jelzés betűtípusa megegyezik a helynévével, de néha írott (637. ábra), végig kurzív típusú kisbetűvel írva is előfordul (639. ábra).Díszítést egy bélyegzőnél ismerünk (635. ábra). A fekete színű bélyegzéseken kívül vörös, zöld és kék szín is használatos volt.

Használtak 11 darab bélyegzőt. Az első Pesth (1833), az utolsó Apathin (1848). Az ismert bélyegzések száma a színes bélyegzésekkel együtt 14 féle.

*Aj-hD. Típuscsoport. 1842.* Egygyűrűs körbélyegző. A gyűrű felső részében aj. jelzés „RECOMENDIRT”, az alsóban bajusz alakú díszítés (640. ábra). Helynév a belső körben, vízszintes sorban.

Használtak 1 darab bélyegzőt. Pesth (1843.). Ismert bélyegzések száma a színesekkel együtt 3 féle.

*Aj-hW. Típuscsoport. 1832-1845.* A különleges típuscsoportba a szalagív (641. ábra), a sárkányfejes (642. ábra), a kígyófejes (644. ábra), és a szokványos formáktól teljesen eltérő rajzos keretű (645. ábra) vagy címerpajzs alakú h-bélyegzőket soroltuk. Szövegelrendezés általában kétsoros, de az aj. és franco jelzés összetett alkalmazása esetén (642.) ábra négysoros. Betűtípus antikva, nagybetűk néha kurzív és egy esetben groteszk/írott (645. ábra). Aj. jelzés „RECOMANDIRT”, gyakran két M-mel vagy „RECOMMENDIRT”. Ismert bélyegzésszínek fekete, kék, vörös és zöld.

Szándékosan itt mutatjuk be (643. ábra) a Rimaszombatról eredő ajánlott levelek bélyegzését. Mind Térfi, mind az a kevés számú gyűjtő, aki ilyen levéllel rendelkezett, ezt a bélyegzést hosszú ideig egy bélyegző lenyomatának vélte. Az ismert bélyegzések gondos összehasonlításával jutottunk arra a következtetésre, hogy vagy a véletlen játéka, vagy még inkább a postamester túlzott pontossága szülte ezeket a bélyegzéseket. Megállapítottuk, hogy ezek két bélyegző — egy h és egy jb — gondos egymás mellé nyomásával jöttek létre. Ezt a feltevésünket beigazolták az azóta előkerült olyan korabeli levelek, amelyeken a két bélyegzés keretvonala keresztezi egymást, illetve néha hézaggal fut el egymás mellett.

Használtak 10 darab bélyegzőt. Az első Zeng (1832), az utolsó Zeng (1845). Az ismert bélyegzések száma a színesekkel együtt 12-féle.

##### 2. Hk-bélyegzők

*Aj—B. Típuscsoport. 1847-185?.* Kizárólag B2 rendszerű, általában álló (646. ábra), kivételesen fekvő (647. ábra), vágottsarkú téglalap keretvonalas hk-bélyegzők. A keltezésben mindig sorválasztó vonalat használnak. Hó- és napjel antikva arab számokkal. Mindig osztott szöveggel „Helynév/Aj. jelzés” elrendezésben készültek. Betűtípus általában vegyesen vésett antikva/groteszk, néha groteszk/antikva (646. ábra). A szövegsorok vonalvezetése ívelt/egyenes (646. ábra), szögletes/egyenes (648. ábra), egyenes/ívelt (647. ábra) és végül mindkettő egyenes lehet (649. ábra). Ajánlási jelzés: „RECOM”, „RECO-



654−656. ábra

MAND:”, „RECOMAN”; és „AJÁNLOTT”. Ide soroljuk Kolozsvárnak már tárgyalt sorszámjeles bélyegzőjét is (650. ábra).

Készült 10 darab bélyegző. Az első Hermannstadt (1847), az utolsót még nem tudtuk megállapítani. Az ismert bélyegzések száma 12 féle. •

*Aj—G. Típuscsoport. 1850-1869.* Egységes kivitelű aj. hk-bélyegzők. Osztott szövegelrendezéssel, „Helynév/Aj. jelzés” alakban. Betűtípus antikva/ groteszk (652. ábra), néha csak antikva (651. ábra). A bélyegzők rendszere szerint két alcsoportjukat ismerjük.

*Aj-CE. Alcsoport. 1850-1867.* B2 rendszerű bélyegzők. Hó- és napjelzés antikva arab számokkal, mindig sorválasztó vonallal. Aj. jelzés „RECOMMANDIRT” (651. és 652. ábra), majd a készítési időszakok végén „AJÁNLOTT” (653. ábra). Betűtípus általában antikva, de ritkán előfordul az antikva/groteszk vegyes alkalmazás is (652. ábra).

Használtak 6 darab bélyegzőt. Gyártási adataik ismeretlenek.

*Aj-CF. Alcsoport. 1868-1869.* B3 rendszerű bélyegzők. Aj. jelzés „AJÁNLOTT”. Különben megegyezik a CE alcsoporttal. A keltezésből a sorválasztó vonal néha hiányzik. (654. ábra).

Készült 2 darab bélyegző, Temesvár (1868. III. 12.), Debreczen (1869. XI. 18.). Az ismert bélyegzések száma 3 féle.

*Aj-WGE. Típuscsoport. 1847.* Ide soroltuk Székesfehérvár „RECOMEND” aj. jelzésű és a hivatali WCE típuscsoporthoz hasonló bélyegzőjét, amelybe azonban évszámot nem véstek.

Használtak 1 darab bélyegzőt.

*Aj-E. Típuscsoport. 1850-1867.* Osztott szövegelrendezésű — „Helynév/Aj. jelzés” — hk-bélyegzők. Aj. jelzés „Recommandirt” formában vagy végig nagybetűkkel. Betűtípus antikva (655. ábra), groteszk (656. ábra) vagy vegyesen vésve antikva/groteszk (657. ábra).

Készült 3 darab bélyegző. Gyártási adataik ismeretlenek.



657-659. ábra

*Aj-F. Típuscsoport. 1867-1890.* B3 rendszerű hk-bélyegzők, „Helynév/ AJÁNLOTT” szövegelrendezéssel, antikva/groteszk típusú betűkkel. Keltezés antikva arab számokkal (658. ábra), hó jelzés ritkán betűvel rövidítve.

Eddig 7 darab bélyegzőt ismerünk. Gyártási adatok ismeretlenek.

*Aj-G. Típuscsoport. 1874.* Krö5 rendszerű aj. bélyegzőt mindössze egyet ismerünk (659. ábra). Szövegelrendezés, mint az P csoportnál.

Készült 1 darab bélyegző, Nagyvárad-Város (1874).

Összesen 61 darab aj. h- és hk-bélyegzőt használtak. Az ismert bélyegzések száma a változatokkal együtt 75 féle.

#### *2. A kocsiposta és bélyegzői (kop)*

A KOP. eredete a 18. század derekára nyúlik vissza. Mária Teréziának egy 1749-ben kiadott rendelete hívta életre. Eredetileg menetrend szerint közlekedő társas kocsit, jelentett, amely az utasokon kívül csomagot és pénzküldeményt is szállított. Egy századdal később, 1850-ben rendszeresítik a Cariol kocsijára-
tokát, amelyek csak postazárlatokat — csomag, értéklevél és levélposta — szállítanak, utasokat nem. A vasúti közlekedés fejlődése azonban hamarosan kiszorítja a kocsiszállítást, s a posta szállító szolgálatának lebonyolítása kizárólag a mozgópostákra hárul. A csomag és értéklevél forgalom azonban ezalatt a száz év alatt annyira összenőtt a kocsiposta elnevezéssel, hogy ezt a küldeményfajtát még hosszú ideig, egészen 1900-ig kocsiposta küldeménynek hívták. Amikor azután sor került a kocsiposta küldemények kezelési bélyegzőinek használatára, azoknál a hivataloknál, ahol ilyeneket rendszeresítettek, a levélposta kezelésénél használt hk-bélyegzőket megkülönböztetésül „Levélposta” szöveggel látták el.

A kop. küldemény felvételénél a feladó részére feladási vevényt áhítottak ki. Különösen Budapestről a vidékre feladott csomagoknál, de természetesen máshol is előfordult, sokszor a kötött súlyhatár miatt, hogy egy címre több kop. küldeményt adtak fel. A felvétel meggyorsítására engedélyezték ezek úgynevezett csoportos feladását. Ilyen esetben csak egy vevényt áhítottak ki, melyet „csoportos vevénynek” neveztek. Budapesten ezek felvételét külön munkahely végezte, melynek kezelési bélyegzőjét „Cs. V.”-vel jelölték. Rendeltetésére való tekintettel soroltuk ezt a kop. bélyegzők közé.

Az első kocsiposta hk-bélyegzőnk eredetét még homály fedi. A bélyegző alakja és rendszere teljesen megegyezik az osztrák postaigazgatás korából eredő B2 rendszerű, E típuscsoportba sorolt bélyegzőkével (660. ábra). Bár hasonló postahivatali hk-postamesteri bélyegzőt a bélyeg megjelenése előtti időből ismerünk, de ez Térfi művében nem szerepel, tehát 1850 után készíthették. Az is tény, hogy Müller sem ismerteti, viszont mivel a magyar postaigazgatás B2 rendszerű bélyegzőket nem gyártott, így megállapíthatjuk, hogy ez az osztrák postaigazgatás idejében készült. 1850 és 1967. V. 1. között. A bélyegző kop. jelzést tartalmaz, tehát végeredményben ezt tekinthetjük az első kop. hk-bélyegzőnknek.

Szatmár postahivatal kizárólag a kop. küldemények kezelésénél 1872-től két darab olyan F típuscsoportbeli bélyegzőt használt (661. ábra), melyeken vízszintes sorban a keltezéssel két részre osztott jelzést találunk. A keltezéstől balra „I” vagy „II”, jobbra „IN” (indítás) rövidítés. Még tisztázásra szorul, hogy a számok az első (reggeli), a második (esti) indítást vagy pedig a kop. küldemények két fajtájának, csomag és értéklevél felvételi munkahelyeit jelölték-e. Bár ezek a hk-bélyegzők kifejezett kop. jelzést nem tartalmaznak, mivel kizárólag kop. küldemények kezelésénél használták mint a kop. elődbélyegzőit ebbe a csoportba soroltuk.

Kizárólag kocsiposta küldemények kezelését ellátó hivatalokat, közvetlenül a posta önállósítása után, főnöki bélyegzőkkel szerelték fel. Az 1880-as évek elején került sor az említett, valamint a több munkahelyes, tehát rendszerint kincstári postahivataloknak kop. hk-bélyegzőkkel való ellátására. Az 1890-ig gyártottak az F, az 1892-ig gyártottak a Hx típuscsoportba tartoznak. Hy csoportbeliek már nem készültek, mert azok gyártási idejének kezdetére esik a szakjelzések alkalmazásának a hk-bélyegzőkön való megtiltása. Ez a rendelkezés azonban korántsem jelenti azt, hogy a már régen elavult kocsiposta gyűjtőnév használata is megszűnt. Igaz, hogy ettől kezdve a rendeletekben és a postai segédkönyvekben a kocsiposta küldemények elnevezés mellett, mind. gyakrabban használják a „csomag”, „csomagküldemény” és„értéklevél” megjelölést. Anélkül, hogy a kérdés rendeletileg szabályozásra került volna, 1900. január 1-től hivatalosan a kocsiposta megjelölést már nem használták.

A kop. bélyegzők gyártása még javában folyt, amikor a Budapest-Főposta részére „P. L.” kezelési jelzésű bélyegzők készültek (678. ábra). A „pénzeslevél” kezelés ily módon való megkülönböztetése már az első jele volt a kétféle kocsiposta küldemény szétválasztásának. Az utalvány- és csekkforgalom növekedése a pénzes levelek használatát mind jobban és jobban lecsökkentette, amit mi sem bizonyít jobban, mint az a körűimén}, hogy 1899-ben a Budapest 4 hivatal részére már csak egy darab „É” jelzésű (értéklevél) hk-bélyegzőt rendeltek. A 20. század elején ezek kezelése már a Budapest 4 postahivatalnál sem igényel külön munkahelyet, hanem azt a levélfelvétellel foglalkozó munkahelyre tették át. Ez az oka annak, hogy Budapest 4 hivatal részére többé már nem gyártottak sem „P. L.” sem „E” jelzésű bélyegzőket.

Az 1890-es évek vége felé ennél a hivatalnál újabb bélyegzőcsoportot vesznek használatba a csomagfelvételnél, ahol a felvételi munkahelyekhez felvevő mérleg is tartozott. A mérlegelési hibák ellenőrzésére a mérlegeket megszámozták s minden mérlegkezelő egy-egy vágottsarkú, fekvő téglalapalakú hk-bélyegzőt kapott, mely a hivatalnéven kívül a mérleg számát is tartalmazta. A mérlegelés után a csomag súlyát rájegyezték a csomagra és a szállítólevélre, majd a mérlegelő az említett bélyegzőjével lebélyegezte a szállítólevélre nyomtatott illetékbélyeget. A felvevő tisztviselő pedig a bérmentesítési díj lerovása után a szállítólevelet hivatali hk-bélyegzőjével bélyegezte le.

Végül a kop. bélyegzők csoportjába soroljuk, mint azok utódbélyegzőit, a Budapest 4 postahivatal kezelési jelzést tartalmazó ellenőrzőbetű-csoportos bélyegzői közül azokat, melyek betűcsoportja „Cs. F.”-fel vagy „Cs. L.”-lel kezdődik.

Még meg kell emlékeznünk néhány kop. kezelési bélyegzőről, melyet kizárólag a Budapest Főposta használt az utánvételes csomagoknál. Ennek a szolgálatnak keretében a posta a csomag ellenértékét a címzettől beszedi és az utánvételes szállítólevél utalványrészének visszaérkezése után azt a feladónak kifizeti. A visszaérkezett szállíítólevélrészt bélyegezték ezekkel le. Hivatalnévvel és anélkül is készültek.

A kop. bélyegzőket az előzmények alapján öt csoportba osztva tárgyaljuk. A típuscsoportjel előtt alkalmazott kezelési ágazat jelzés a kocsiposta hk-bélyegzőknél „Kop”, a főnöki bélyegzőknél „Kop-Föb.”, a csomagkezelésieknél „Csm”, az értéklevél kezelésnél „Pl” és a különleges kezelésieket „Kok”. Típuscsoportok:

##### a) Kocsiposta (Kop) hk-bélyegzők

*Kop—E. Típuscsoport. 1850 után?*. Osztott szöveggel, „Helynév/Kop. jelzés elrendezéssel (660. ábra). Kop. jelzés „F. P.”, német Fahrpost rövidítése. Betűtípus antikva.

Használtak 1 darab bélyegzőt.

*Kop-F. Típuscsoport. 1872-1890.* Osztott szövegelrendezéssel ,,Helynév / kop. jelzés” alakban. Betűtípus mindig groteszk. Kop. jelzés „IN.” (661. ábra),

„KOCSIPOSTA” (662. ábra), „KOCSIPOSTA FELADÁS” (663. ábra) és „KOCSIPOSTA LEADÁS”. Keltezésben a hójel három betűvel rövidítve, ritkán, a gyártási időszak elején arab számokkal (663. ábra). A több bélyegzőt használó hivataloknál arab vagy római ellenőrző számot alkalmaznak, helye mindég a kop. jelzés után. Méretlépcső 23-28 milliméter.

Készült 23 darab bélyegző. Az első Szatmári (1872.), az utolsó Komárom (1891. I. 10.). Az ismert bélyegzések száma a változatokkal együtt 31 féle.

Kop-Kx. Típuscsoport. 1890. Osztott szöveg a két félgyűrűben, „Helynév/Kop. jelzés” alakban (664. ábra). Kop. jelzés „KOCSIPOSTA”.

Készült 1 darab bélyegző.

##### b) Kocsiposta főnöki bélyegzők (Kop-Föb)

*Kop-Föb. 1868?.* Mindig négysoros szövegelrendezéssel, szélső sorok ívelten, a középsők egyenesen vésve. A működési körnek megfelelően „FELADÁSI”- (665. ábra), „KIADÁSI”- (666. ábra) és „LEADÁSI HIVATAL” (667. ábra) megnevezéssel készültek. A „magyar királyi” szavakat „M. K.”, „M. KIR.” és „MAGY. KIR.” alakban rövidítették. Helynév mindig a negyedik sorban, eleinte helyhatározóraggal, később anélkül (668. ábra). Ha a hivatal értéklevél kezeléssel is foglalkozott, a kocsiposta megjelölésen kívül mindig feltüntették a „PÉNZESLEVÉL” jelzést. Ezeket később olyan bélyegzők váltották, melyek első sora a szolgálati ágazatot jelölte meg, „FELADATOTT”, „KIADATOTT” (668. ábra) és „LEADATOTT” szavakkal.

Készült 12 darab bélyegző.

##### c) Csomagkezelési hk-bélyegzők (Csm.)

*Csm-BE. Típuscsoport. 189?.* Osztott szöveg, ívelt „Hivatalnév/ . . . SZ. MÉRLEG” jelzéssel és elrendezésben (670. ábra). B2/3 rendszerű hk-bélyegzők. A keltezés első sora a kétjegyű évszám, a második a betűvel rövidített hó- és arab számos napjelzés.

Készült 12 darab bélyegző. Ismert bélyegzések száma a változatokkal együtt 24 féle.

*Csm-BF. Típuscsoport. ?—?.* B3 rendszerű, álló téglalapalakú, kerekített sarkú hk-bélyegző. Szövegelrendezés: „Osztott hivatalnév/Csm. jelzés” (669. ábra). Csm. jelzés CS. V.” .Méret 23x25 milliméter. Gyártási adatok ismeretlenek.

Használtak 1 darab bélyegzőt.

*Csm-Ky. Típuscsoport. 1899-1911.* Csm. jelzés,, Cs. F.” (671. ábra) és „Cs. L.” (672. ábra), a csomagfelvétel és csomagleadás rövidítése. A CsF csoport ellenőrzőbetűi az abc-t kimerítették, így a következő sorozatuk két ellenőrzőbetűvel , „aa, ab, ac stb.” készítették (673. ábra). Érdekes mint egyetlen kivétel a sorozat 12. bélyegzője, melynél az- ellenőrzőbetű is nagybetű. Valószínűleg azért, mert a „i” és „1” betűk a bélyegzéseken könnyen összetéveszthetők és ezért véstek a „1” helyett „L”-et. Az 1946 után még használtakból a koronát kivésték (673. ábra).

Készült 33 darab bélyegző. Az első Budapest 4 Cs. F. a. (1899. VI. 1.), az utolsó Budapest 4 Cs. F. af (1911. XI. 20.). Az ismert bélyegzések száma a változatokkal együtt 41 féle.

*Gsm-M. Típuscsoport. 1923.* (674. ábra).

Készült 1 darab bélyegző, Budapest 4 Cs. F. g. (1923.).

*Csm-N. Típuscsoport. 1935-1936.* (675.. ábra).



669−671. ábra

Készült 5 darab bélyegző. Az első Budapest 4 CsFt (1935. XI. 27.), az utolsó Budapest 4 CsFy (1936. II. 13.). Az ismert bélyegzések száma a változatokkal együtt 9 féle.

*Osm-Px. Típuscsoport. 1947.* (676. ábra).

Készült 1 darab bélyegző, Budapest 4 CsFd (1947. IV. 4.).

##### d) Értéklevél kezelési hk-bélyegzők (Pl)

*Pl-F. Típuscsoport. 1875-188?.* B3 rendszerű hk-bélyegzők. Osztott szövegelrendezés „Hivatalnév/Hivatalnév Kop. jelzés” alakban. Betűtípus antikva/groteszk (677. ábra), 1880 után groteszk (678. ábra). Kop. jelzés „P. L.”. Az antikva betűs keltezése mindig két sorválasztó vonallal, a groteszk betűsé anélkül.

Készült 2 darab bélyegző.

678−680. ábra

*PL-Ky. Típuscsoport. 1899.* Megegyezik a Csm—Ky típuscsoporttal, de a Kop. jelzés „É”.

Készült 1 darab bélyegző, Budapest 4 Éa.

##### e) Kop. különleges kezelési bélyegzők. (Kok.)

*Kok-CE. és CJ. Típuscsoport. 1880?.* B1 (679. ábra) és B2 (680. ábra) rendszerű-bélyegzők. Kok. jelzés „VISSZAÉRKEZETT” vagy „BEÉRK.
UTALV.” keltezés mindkét rendszernél háromrészes, tehát napszakjelzés nélkül.

Készült 4 darab bélyegző.

A kocsiposta kezelés részére az előd- és utódbélyegzőkkel együtt 95 darab bélyegző készült. Az ismert bélyegzések száma a változatok figyelembevételével 127 féle.

#### *3. A levélposta és bélyegzői (lep)*

A levélpostához tartozik még a postai- és képeslevelezőlap, a nyomtatvány, a minta érték nélkül, valamint az áruminta küldemény is. Valamennyi közönséges és ajánlott lehet. Ez utóbbival sajátos jellegük miatt külön foglalkozunk. Mindkét félénél a feladó sürgős kézbesítést is kiköthet, ezek az expressz küldemények. A közönséges expressz küldemények tehát nem rovatoltak, mind kezelésük, mind szállításuk megegyezik a közönséges levélposta kezelésével, csak a kézbesítő hivatalhoz való megérkezésük után tér attól el, soron kívül kézbesítik.

A kocsiposta bélyegzők rendszeresítése előtt körülbelül egy évtizeddel a Budapest postahivatalt szerelik fel először olyan bélyegzőkkel, melyeken a levélkezelés két szolgálatára, a levélfelvételre és a levélrovatolásra utaló jelzést alkalmaztak, „L. f.”, illetve „L. r.” alakban. Budát és Pestet 1873-ban egyesítették, az eddigi Pest város postahivatal ekkor vette fel a Budapest, majd 1874. január 1-gyel a Budapest Főposta nevet. Tehát az első levélposta kezelési bélyegzőink gyártási időpontját 1873-ra tehetjük, mert 1874-től a főposta részére készült bélyegzők hivatalnevében mindig szerepel a főposta megnevezés. Nem sokkal ezután kerülnek használatba Pozsony postahivatal „L. P.” jelzésű (levélposta) bélyegzői. Mind ezek, mind a budapestiek jellemzője, hogy bevésett napszakjelzéssel készültek. A pesti kocsipostahivatal főnöki bélyegzőinek rendszeresítésével egyidejűleg Pest város postahivatal levélposta kezeléssel foglalkozó osztályait „M. K. Levélposta” és a szolgálati ágazat megnevezését magában foglaló főnöki bélyegzőkkel szerelték fel. A kocsiposta bélyegzők rendszeresítésénél már említettük, hogy az ezekkel felszerelt hivatalok levélpostával foglalkozó munkahelyeinek hk-bélyegzőit „Levélposta”, illetve ennek szolgálati ágazatainak megfelelő szöveggel látták el. Bár a Budapest Főpostának kocsiposta szövegű bélyegzői nem voltak, levélposta jelzésű azonban néhány darab készült. Külön meg kell említenünk Lőcse pu. postahivatal levélfeladás szövegű négyszögletes bélyegzőjét, mely alakjával és elrendezésével nemcsak ebben a csoportban, de összes hk-bélyegzőink között is egész különleges helyet foglal el. A Főposta szolgálati ágazatjelző bélyegzői 1888-ban a postán maradó és csak ott átvehető küldemények (poste restante) kezelési bélyegzőivel, majd 1892-ben a levélkiadás részére az „L. K.” jelzésű bélyegzőkkel ismét bővülnek.

A Budapest 4 postahivatal kezelési jelzést tartalmazó ellenőrzőbetű-csoportos bélyegzői közül ide soroljuk mint a levélposta utódbélyegzőit az „F”, „LF”, „LK”, „LL”, „LT” és a „P”-vel kezdődőket.

A kocsiposta bélyegzőkhöz hasonlóan itt is megtaláljuk a különleges kezelési hk-bélyegzőket, de természetesen ezek egész más természetűek. A meg nem érkezett, részben tévesen kézbesített, részben elveszett, esetleg a címzett rosszindulatú vagy félrevezető tájékoztatása miatt ilyennek látszó — rovatoltküldemények sorsa felől — a feladó, a feladóvevény alapján érdeklődhet. Ehhez a felszólamláshoz a felvevő tisztviselő úgynevezett postai tudakozványt tölt ki és annak díját bélyegben felragasztja. Ezek értéktelenítésére különleges kezelési hk-bélyegzőket használnak. Az előírt időn túl kézbesített küldeményeknél — valószínű a posta önigazolására — külön bélyegzőket alkalmaztak azoknál a küldeményeknél, melyek a mozgóposták, tehát végeredményben a vonatok késése miatt kerültek későbbi kézbesítésre.

A tárgyaltak alapján a lep. bélyegzőket négy csoportra osztva ismertetjük: levélposta hk-bélyegzők (Lep.), levélposta főnöki bélyegzők (Lep —Főn), levélposta különleges kezelési bélyegzők (Lek.) és a lep. kezeléssel kapcsolatosan használt különféle jelzőbélyegzők. (Lep. jb.). Típuscsoportok:

##### a) Levélposta hk-bélyegzők (Lep)

*Lep-F. Típuscsoport. 1873-1890.* A különbözőképp rövidített, vagy kiírt lep. jelzésnek megfelelően eltérő szövegelrendezéssel. Időrendben elsők a levélfeladás „L. f” és levélrovatolás „L. r” jelzésű bélyegzői. Mindkét félét a darabszámnak megfelelően sorszámozták úgy, hogy a lep. jelzés és a szám vagy a keltezéssel megosztva vízszintes sorba (681. ábra), vagy pedig a vésett napszakjelzéssel osztva, az alsó ívelt szövegsorba került (682. ábra). A következő bélyegzők „Helynév/Lep. jelzés. Napszakjelzés. Ellenőrzőbetű” elrendezéssel készültek. Lep. jelzés „L. P.”, a levélposta rövidítése. Mindhárom félénél a bevésett napszakjelzés a bélyegzők felénél „DÉLELŐTT”, a másik felénél „DÉLUTÁN”. A keltezésben a hó- és napjelzés között sorválasztó vonal. A keltezés mindhárom része számokkal készült. Betűtípus groteszk, az „L. f.”, „L. r.” rövidítés és a bélyegző száma antikva típusú. Á legtöbb F típuscsoportbeli bélyegző az 1880-as évek folyamán készül „Helynév/Lep. jelzés” elrendezésben; ez utóbbi szövege „LEVÉLPOSTA” (683. ábra). Keltezésükben a hó jelzés három betűvel rövidítve, sorválasztó vonal soha sincsen. Ezekkel egyidőben kerülnek használatba a levélfeladás újabb elrendezésű bélyegzői, melyek „Hivatalnév/LF.” alakban készültek. Ezeket is számozták, de elődjeiktől eltérően nem arab, hanem római számokkal (684. ábra). Betűtípus ezeknél groteszk, kivéve a bélyegző ellenőrzőszámát, ami antikva. A lep. jelzések közül a néha alkalmazottak a „Helynév/Hivatalnév L. K.” (685. ábra), antikva/ groteszk betűkkel. „Hivatalnév/POSTE RESTANTE” (686. ábra) és Helynév/LEVÉLFELADÁS” (687. ábra). Külön megkell említenünk „BUDAPEST/ FŐPOSTA/LEVÉLFÖLADÁS” tájszóval vésett bélyegzőjét (689. ábra). A keltezésben a hó jelzés mindig betűvel rövidítve. Általában sorválasztó vonal nélkül készültek, ritkán azzal is, de akkor mindig kettőt használtak (685. ábra). Méretlépcső 26-28 milliméter.

Készült 46 darab bélyegző. Az első Budapest L. f. 1. (1873), az utolsót még nem sikerült megállapítani. Az ismert bélyegzések száma a változatokkal együtt 61 féle.

*Lep-BJ. Típuscsoport. 18??.* Fekvő téglalapalakú, egyszerű keretvonalas különleges B2 rendszerű hk-bélyegző. A kétsoros keltezés első sora háromrészes, tehát megegyezik a B1 rendszerű keltezéssel. A második sorban cserélhető „d. e.” vagy „d. u.” napszak jelzéssel (688. ábra). Díszítésül ugyanazt a



690−692. ábra

koronát alkalmazták, melyet később a postagyűjtőhelyeknél, de nem a harmadik szövegsor közepén helyezték el, hanem a hivatalnév és keltezés közé. Lep. jelzés „LEVÉLFELADÁS”. Méret 42x25 milliméter.

Ismert bélyegzők száma 1 darab, a bélyegzéseké a változatokkal együtt 2 féle.

*Lep-H. Típuscsoport. 1891-1892.* Osztott szöveg a két félgyűrűben „Hivatalnév/LEVÉLPOSTA” (690. ábra) vagy „LEVÉLLEADÁS” (691. ábra) elrendezéssel. Zömmel a Hx alcsoportba tartoznak, de a kocsiposta hk-bélyegzőkkel ellentétben itt Hy alcsoportbeli is készült (692. ábra). Ellenőrzőszám ritkán fordul elő, de akkor helye mindig az alsó körszeletben (692. ábra).

Készült 5 darab bélyegző. Az első Pozsony Levélleadás (1891. V. 14.), az utolsó Pozsony-Város Levélposta I (1892. X. 20.). Ismert bélyegzések száma a változatokkal együtt 9 féle.

*Lep-J. Típuscsoport. 1892.* öblös koronával díszített, B1 rendszerű osztott szövegelrendezésű hk-bélyegző. Lep. jelzés „L. K.” (693. ábra).

Készült 1 darab bélyegző. Ismert bélyegzések száma a változattal együtt 2 féle.

*Lep-K. Típuscsoport. 1898-1921.* Mind ez, mind a következő négy típuscsoport bélyegzői mindenben megegyeznek a megfelelő gyártási időszakbeli postahivatali hk-bélyegzőkkel; az eltérést csupán a lep. jelzésben találjuk, így csak ennek taglalására térünk ki. Az alkalmazott lep. jelzések „L. F.” levélfeladás (694. ábra), „L. K.” levélkiadás „L. L.” levélleadás egy (695. ábra) vagy két ellenőrzőbetűvel (696. ábra), L. T.” levéltovábbítás (697. ábra), „F.”, fiókbérlet (698. ábra) és „P.”, poste restante (699. ábra). A bélyegzők az y, — egy darab az x — alcsoportba tartoznak. Külön meg kell emlékeznünk a Főpostán a tértivevényes levelek felvételénél használt „LV” lep. jelzésű bélyegzőről (levélfeladás vevénnyel). Osztott hivatalnév a félgyűrűkben (700. ábra), lep. jelzés az alsó körszeletben.

Készült 125 darab bélyegző. Az y alcsoportban az első Budapest/Főposta LV (1898?), az utolsó Budapest 4L. L. V. (1921. IV. 16.:), az x alcsoportban Budapest 4 LF. m (1920. II. 27.). Az ismert bélyegzések száma a változatokkal együtt 132 féle.

*Lep-L. Típuscsoport. 1912-1913.* Lep. jelzés „L. F.” és „L. L.”

Készült 3 darab bélyegző. Gyártási adatok ismeretlenek. Bélyegzéseknél változatok nincsenek.

*Lep-M. Típuscsoport. 1926.* Alkalmazott lep. jelzések „F.”, „L. L.” és „L. T.”. Ez utóbbinál egy esetben az ellenőrzőbetű nagybetűvel.

Készült 7 darab bélyegző. Az első Budapest 4 L. L. v. (1926. X. 10.), az utolsó Budapest 4 L. T. k. (1926. XII. 10.). Változatok nincsenek.

*Lep—N. Típuscsoport. 1928-1936.* Lep. jelzések, mint a K típuscsoportnál, tehát mind a hatféle előfordul. A lep. jelzés nagy és kisbetűvel „Lf”, ,Lk” egy-egy, az „Ll” két ízben, az LF jelzésűeknél nagy ellenőrzőbetű egy ízben fordul elő.

Készült 47 darab bélyegző. Az első Budapest 4 LTf (1928. IX. 20.), az utolsó Budapest 4 Pa (1936. VII. 28.). Az ismert bélyegzések száma a változatokkal együtt 56 féle.



702−704. ábra

*Lep-P. Típuscsoport. 1938.* Lep. jelzések „F”, „LK” és „P”.

Készült 3 darab bélyegző. Az első Budapest 4 Fd (1938. IV 26.), az utolsó Budapest 4 Pf (1938. V. 13.). Az ismert bélyegzések száma a változatokkal együtt 4 féle.

##### b) Levélposta főnöki bélyegzők (Lep-Főb)

*Lep-Főb. 1869?.* Lep. jelzés „M. K. LEVÉLPOSTA”, a szolgálati ágazatnak megfelelő osztályjelzés „FELADÁSI” (701. ábra), „KIADÁSI”, vagy „LEADÁSI”. Az ívelt sorok betűtípusa antikva, a vízszinteseké groteszk.

Készült 3 darab bélyegző.

##### c) Levélposta különleges kezelési bélyegzők (Lek)

A Lek. bélyegzők a kocsiposta különleges kezelési bélyegzőitől eltérően kivétel nélkül hk-bélyegzők. A postai tudakozványok kezelésénél használtak a Lek —CJ (702. ábra) és a Lek —F (703. ábra) típuscsoportba tartoznak. Kezelési jelzés az előzőnél „BEÉRK/TUDAKOZVÁNYÓK”, a másiknál „ÉRK.” Á késett küldemények kezelésénél használtak típuscsoportja Lek-CF (704. ábra). Rendszere B3+1, órajelzés arab és római számokkal. Kezelési jelzés az órajellel megosztva „VONAT” „KÉSÉS”. A bélyegzők ellenőrzőszámait a nagytengelyen — szöveg-határolójelszerűen — elhelyezett kis köröcskékbe vésték.

Készült 6 darab bélyegző. Az ismert bélyegzések száma a változatokkal együtt 7 féle.

A levélposta kezelés részére összesen 246 darab hk-bélyegző készült. Az ismert bélyegzések száma a változatokkal együtt összesen 285 féle.

##### d) Levélposta kezelési jelzőbélyegzők (Lep—jb)

Levélposta kezelési jelzőbélyegzőknek azokat a helynév és keltezés nélküli bélyegzőket nevezzük, melyeknek szövege vagy az alkalmazott rövidítés a postai feltételeknek meg nem felelő küldemények kezelésére, vagy szabályos küldemények különleges, vagy a szokásostól eltérő kezelésére utal. A leggyrakrabban előfordulók közül említsük meg a levélszekrényekben feladott ajánlott levelek kezelésével összefüggésben használt kétféle bélyegzőt. Abban az esetben, ha az ajánlott levél előírásosan bérmentesített, keretvonalas vagy keretvonal nélküli „Levélgyűjtőszekrény útján/adatott fel.” (705. ábra) vagy „LEVÉLSZEKRÉNY/ÚTJÁN ADATOTT FEL” (706. ábra) szövegű jb-vel látják el. Ha a bérmentesítés nem éri el a díjszabásban előírt összeget, az ajánlott küldeményt közönséges küldeményként kezelik, s ezeket e küldeményre utaló bélyegzéssel látják el (707. ábra).

A hiányosan vagy egyáltalán nem bérmentesített közönséges levélposta küldeményeken a portózás előírásait már rendszerint az irányító, de legkésőbb a kézbesítő postahivataloknál látják el a portózás jelzésére szolgáló bélyegzésekkel. Ezeknek a jb-knek a legegyszerűbb alakja az egyedül álló „P” vagy „T” betű (708. ábra), a négyszögletes (710. ábra) vagy köralakú keretbe foglalt



714−715. ábra

„Portó” jelzés (709. ábra). E két utóbbi a portó összegének feltüntetésével is készült (711. ábra). A szögletes alakúak a „FILLÉR” értékjelzést is tartalmazzák (713. ábra). Részben vagy egészben téves portózás is előfordulhat, melyet akár az ellenőrzésnél, akár a címzett felszólalásánál állapítanak meg, a túlportózás portóbélyegeit „ÉRVÉNYTELEN” szövegű jb-vel érvénytelenítik.

Az expressz, tértivevényes és légiposta küldemények jelzésére a megfelelő szövegű ragjegyek rendszeresítése előtt vagy ragjegy hiány esetén e kikötésre utaló jb-ket használnak (712. ábra).

Rovatolt és expressz kikötéssel feladott küldeményeket, ha azok feladására a gyűjtőjáratok indítása (zárlat indítás) után került sor, az emiatt előrelátható későbbi kézbesítés miatt „INDÍTÁS UTÁN” szövegű bélyegzéssel látták el (715. ábra).

Ide soroljuk még a „CZÍM NÉLKÜL ÉRKEZETT”, „SÉRÜLTEN ÉRKEZETT” stb. jb-ket és végül az 1947 óta használt, úgynevezett „Első nap”-i jelzőbélyegzőket (Ejb), melyeket bélyegeink megjelenése napján használnak az erre kijelölt hivatalok. Mivel ezek is jb-k, bélyegzésük sohasem a bélyegre, hanem a küldemény egyéb részére kerül. Az ejb-ket eleinte központilag kezelték s az alkalmi bélyegzőkhöz hasonlóan a használatbavétel előtt küldték meg az érdekelt hivataloknak. Az ejb-ket a használatára kijelölt hivatalok részére 1957. január 31-től kiadták, néhány tartalékpéldány visszatartásával, melyek rendeltetése ugyanaz, mint a hk-bélyegzőknél a pótbélyegzőké. Az ejb-k álló rombusz alakú, gyűrűs bélyegzők. A szögletes gyűrűben az első nap szöveg magyar/francia/angol/orosz nyelven körbefutóan, négy ponttal, mint szöveghatárolójellel elválasztva. Méretlépcső 18-19 milliméter, a rombusz bármelyik oldalán mérve. Bár a bélyegzők szövege s az egyes gyártási időszakokon belül rajzuk is azonos, a kisebb-nagyobb vésési eltérésekkel mindegyik bélyegzése egymástól megkülönböztethető.

A bélyegző díszítése a belső rombusz által határolt mezőben foglal helyet. A díszítés 1947. március 5-től 1949. augusztus 14-ig a babérágas Kossuth címer, felette postakürt (716. ábra). 1949. augusztus 20-tól 1956. október 7-ig a Népköztársasági címer L, szintén postakürttel (717. ábra). 1957. január 31-től postakürt (718. ábra). A nyilvántartás érdekében a bélyegzők fejrészét római számokkal jelölték meg, melyeket a fej oldalára véstek, tehát ezek nem


716−718. ábra

kerülnek rá a bélyegzésekre. Az említett első gyártási időszakban készült 4 darab Kossuth címeres, a másodikban 18 darab népköztársasági címeres és az előző négyet is átvésték, végül a harmadikban készült 18 darab postakürtös és az előzőket is átvésték. Összesen tehát 50 darab bélyegző készült, melyeknek az átvésettekkel együtt 65 féle bélyegzése ismert.

#### *4. A hírlapkezelés és bélyegzői (tttr.)*

Hazánkban az első, latin majd német nyelvű hírlapok a 18. század elején,, illetve annak első felében jelentek meg. Ezek postai szállítására a postának, mint újfajta küldeményeknek, még nem volt díjszabása, hanem az egyes hírlapokra esetenként külön-külön állapították meg a rendes levéldíjnál olcsóbb,, kedvezményes átalánydíjat. Az első magyarnyelvű hírlap, a „Magyar Hírmondó”-nak 1780-ban való első megjelenésénél már külön hírlaptarifa alkalmazásával szállította ezt a posta; félévenként és példányonként egy forintért. A francia forradalom után 1794-ben a külföldi hírlapok egy részétől megvonták a postai szállítást.

A 19. század első felében a hírlapokat vagy közvetlenül a kiadónál, vagy a posta útján lehetett megrendelni. A hírlapok szállításáért a postakincstárt az előfizetési díj 10- 15%-a illette meg. Az előfizetési pénzeket a postahivatalok díjmentesen továbbították a kiadónak. A továbbító postahivatal megfelelő számú ingyen újságpéldány ellenében a felvett hírlapokat köteles volt borítékolni és megcímezni.

Az 1852-es év mind a szállítási díj, mind a hírlapkezelésben döntő változást hozott. A hírlapok bérmentesítésére, a kiadóhivatalok részére 100 darabonként 1 Ft 5 kr-ba kerülő külön hírlapjegyeket adtak ki. Ugyanakkor elrendelték, hogy belföldi hírlapot kizárólag a kiadónál lehet megrendelni, a posta csak az előfizetési összegek postautalványait közvetíti. A külföldi lapokra továbbra is kizárólag a posta útján lehetett előfizetni. A hírlapjegyek árát 1868-ban 100 darabonként 1 Ft-ra mérsékelik. A hírlapkézbesítést 1897-től a fővárosi lapoknál a kiadóhivatalokra bízzák, míg ezek vidéki kézbesítését továbbra is a posta végzi.

A hírlapterjesztésnek és kezelésnek ez a formája, kisebb módosításoktól, eltekintve 1951-ig maradt érvényben, amikor is valamennyi sajtótermék terjesztése a posta hatáskörébe kerül. Ettől kezdve mind a belföldi, mind a külföldi napilapokra, folyóiratokra és időszaki sajtótermékekre általában a posta útján lehet előfizetni. Tehát a posta végzi az előfizetési díjak beszedését, a hírlapok stb. szállítását, kézbesítését és árusítását is. A vidéki városok és falvak napilapokkal való gyors ellátására ugyanekkor a hírlapmozgópostákat szervezik meg. Számozásuk mindig „9”-cel végződik és 9-től 99-ig terjed. A késő éjjeli, illetve kora hajnali órákban indulnak Budapestről s így a napilapok megjelenésük után jóformán órák alatt jutnak el az ország legtávolabbi vidékeire is.

A hírlapkezelésnek röviden vázolt történelmi fejlődésének megfelelően még az osztrák postaigazgatás Pesten, Nagyszebenben és Pozsonyban „Zeitungs Expedition”-okat, „Hírlap Kiadóhivatal”-okat szervezett. A magyar postaigazgatás a Budapest Főpostán hírlaposztályt szervezett. Ezt 1912-ben a Posta Külföldi Hírlaphivatala néven önállósították. Hivatali jellege 1936-ban megszűnt, s attól kezdve, mint a Posta Külföldi Hírlaposztálya működött. A forgalom növekedésének eredményeként 1940-ben a Budapest 741 hivatalban megszervezték a Külföldi Hírlaposztály kirendeltségét. Az 1951. évi feladatok már sokkal nagyobb és jóval szélesebb alapokon nyugvó szervezetet kívántak, mint postatörténetünk bármelyik eddigi időszaka. Ekkor állítják fel a Posta Központi Hírlap Irodáját, a megyék székhelyein pedig a Posta Megyei Hírlaphivatalait. Különösen a fővárosban fokozódó igények kielégítésére szervezik 1956-ban a Budapesti Főposta Hírlapterjesztő üzemeit. A főposta megnevezésénél ne a Budapest 4-es hivatalra gondoljunk. Ebben az időszakban ugyanis a budapesti postaigazgatóság neve volt a Főposta. Az 1957. évi átszervezés után az üzem nevét is Hírlapterjesztő Üzem-re változtatták. A Megyei Hírlaphivatalokat 1961-ben beolvasztották a megyei postahivatalokba — rendszerint a megye székhelyek 1 számú hivatalai — s azóta mint ezek Hírlaposztályai működnek.

A hírlapkezeléssel foglalkozó, felsorolt postaszervek h- és hk-bélyegzői azonos főalakfajtájú és rendszerű bélyegzők, mint a korabeli hivatali hk-bélyegzők, melyektől csak megnevezésük szövegével térnek el. A rendszerint hosszabb szöveg elhelyezése miatt azonban ezeknél az az általános alakfajta, ami a hivatali hk-bélyegzőknél a ritkán vagy kivételesen használt. A hir. kezelés bélyegzőit két részre osztva tárgyaljuk. A kezelési bélyegzők, melyek közé minden olyan h- és hk-bélyegzőt felvettünk, melyeknek szövegében a „hírlapra” vagy annak „kezelésére” utaló szövegrészt találunk. A második részben pedig a hírlap mozgóposták bélyegzőit ismertetjük. A kezelési ágazat jelzésére az előzőeknél a „Hir”, az utóbbiaknál a „Hir. Mp” rövidítést használjuk. Típuscsoportok:

##### a) Hírlapkezelési h- és hk-bélyegzők

*Hir-hC. Típuscsoport. 1850.* Német nyelvű, három- vagy négysoros szövegű, ellipszis alakú — a főnöki bélyegzőkhöz hasonló — h-bélyegzők (719. ábra). Szövegük: „K. K. ZEITUNGS EXPED” vagy „EXPEDITION” és „HELYNÉV”, vagy „IN HELYNÉV”. Betűtípus antikva/groteszk.

Ismert bélyegzők száma 3 darab.

*Hir-BE. Típuscsoport. 1852?.* B2 rendszerű, közel négyzet alakú, vágottsarkú hk-bélyegző (720. ábra). Szöveg a keltezés felett két sorban „HELYNÉV/ZEITG. EXP.”.

Ismert bélyegzők száma 1 darab. (Pest)

*Hir—CE. Típuscsoport. 1867.* B2 rendszerű ellipszis alakú hk-bélyegző (721. ábra). Osztott szöveg „M. K. POST. HIRL. KIADÓHTV/HELYNÉV. Betűtípus antikva.

Ismert bélyegzők száma 1 darab.

*Hir-E. Típuscsoport. 1859-1867.* B2 rendszerű, egykörös hk-bélyegzők. Szöveg „Hir. jelzés/Helynév”, antikva/groteszk vagy groteszk/antikva típusú betűkkel. A hir. jelzés eleinte németül „ZEITUNGS-EXPED”. (722. ábra), vagy „K. K. P. A. ZEIT. EXP.”, majd magyarul „M. K. HÍRLAPKEZELŐ POSTAHIVATAL”, vagy „M. K. POSTA HÍRLAP KIAD. H.” (723. ábra).

Ismert bélyegzők száma 4 darab.

*Hir-O. Típuscsoport. 1874.* Krö5 rendszerű hk-kezelési bélyegző. Osztott szöveg „BUDAPEST FŐPOSTA/HÍRLAP-KIADÁS” (724. ábra). Készült 1 darab bélyegző (1874. III. 10.).

*Hir—F. Típuscsoport, 188?.* B3 rendszerű egykörös hk-bélyegző. Folytatólagos szöveggel „BUDAPEST FŐPOSTA HÍRLAPOSZTÁLY” (725. ábra). Szöveghatárolójel hatágú csillag.

Készült 1 darab bélyegző. Ismert bélyegzések száma 2 féle.



728−730. ábra

A következő típuscsoportok alakfajtája rendszerint félpántos körbélyegző, folytatólagos szövegelrendezéssel. Ha ettől eltérő alakfajtát alkalmaznak, azt külön megadjuk.

*Hir-Ey. Típuscsoport. 190?.* Kr9 rendszerű hk-bélyegzők. Szöveg: „A M. KIR. POSTA KÜLFÖLDI HÍRLAPHIVATALA BUDAPEST”. Szöveghatárolójel hatágú csillag. Ellenőrzőbetű, ha van, az alsó körszeletben.

Készült 2 darab bélyegző. Gyártási adatok ismeretlenek.

*Hir-L. Típuscsoport. 1912.* Kr6 rendszerű, különben a Ky típuscsoporttal megegyező bélyegzők (726. ábra). Csak ellenőrzőbetűvel gyártották.

Készült 2 darab bélyegző. (1912.1. 11.).

*Hir-O. Típuscsoport. 1936.* Kr6 rendszerű koronás, vonalkázás nélküli, osztott szövegű bélyegzők. Csak ellenőrzőbetűvel készültek. Szöveg „M. KIR. POSTA KÜLFÖLDI HÍRLAPOSZTÁLYA/BUDAPEST”. Szöveghatárolójel pontpár (727. ábra).

Készült 2 darab bélyegző (1936. III. 10.). Ismert bélyegzések száma a változatokkal együtt 4 féle.

*Hir-Py. Típuscsoport. 1940.* Kr7 rendszerű, „KÜLFÖLDI HÍRLAPOSZTÁLY KIRENDELTSÉGE BUDAPEST 741” szövegű hk-bélyegző (728. ábra). Szöveghatárolójel pont.

Készült 1 darab bélyegző (1940. IX. 7.). Ismert bélyegzések száma 2 féle.

*Hir—Px. Típuscsoport.* 1950-től. Kr7 rendszerű, korona nélküli hk-bélyegzők. Uralkodó alakfajta a III. Általában osztott, de gyakori a folytatólagos szövegelrendezés is. A szöveg a hir. kezelésjelzésének, illetve a használó postaszerv megnevezésének megfelelően nagyon változatos képet mutat. Az eddig használt szövegek: „MEGYEI HÍRLAP HIVATAL/HELYNÉV” (729. ábra), „POSTA MEGYEI HÍRLAPHIVATAL/HELYNÉV” (730. ábra), szöveghatárolójel mindkettőnél pontpár; „A POSTA KÖZPONTI HÍRLAP IRODÁJA”, szöveghatároló jel pont, ha van ellenőrzőbetű, az az alsó körszeletben (731. ábra); „POSTA KÖZPONTI HÍRLAP IRODA”, a gyűrű alsó részének közepén egy (732. ábra) vagy egy nagy és kisbetűből álló ellenőrzőbetű (733. ábra). „MEGYEI POSTAHIV. HÍRLAPOSZT./HELYNÉV”, hivatalszám az alsó körszeletben (734. ábra), szöveghatárolójel pontpár. Az I. alakfajtát 1960-tól használják, „HIR. jelzés/HIVATALNÉV” (735. ábra) vagy „HELYNÉV/HIR. jelzés”, hivatalszám az alsó körszeletben (736. ábra). Hir. jelzés mindkét esetben „HÍRLAP”. Végül 1956-tól alkalmazzák a IV alakfajtát. Ezek egy része Kr7b rendszerű, tehát a típuscsoport Pxb alcsoportját képezik. Osztott szöveggel, „BUDAPESTI FŐPOSTA/HÍRLAPTERJESZTŐ ÜZEM”, üzemszám a függőleges pántban (737. ábra). A másik részük már szabványos Kr7 rendszerű keltezéssel készült, „HÍRLAPTERJESZTŐ ÜZEM” (738. ábra) szöveggel.

Készült 53 darab bélyegző (1963 végéig). Az első Megyei Hírlap Hivatal Pécs (1950. X. 26.). Változatok még nincsenek.

*Hir—Rx. Típuscsoport.* 1958-tól. Kr5 rendszerű, III. alakfajtájú körbélyegzők. „POSTA KÖZPONTI HÍRLAP IRODÁJA” (739. ábra) vagy „POSTA KÖZP. HÍRLAP IRODA” (740. ábra) szöveggel. Mindig egy vagy két nagybetűs ellenőrzőbetűvel.

Készült 15 darab bélyegző (1963 végéig). Az első az F ellenőrzőbetűs (1958. III. 1.).



740−-742. ábra

##### b) A hírlap mozgóposták hk-bélyegzői. (Hir. Mp.)

*Hir. Mp-Xx. Típuscsoport. 1950-től.* Kr-U+5 rendszerű mp. szk-bélyegzők. Általában az V. (741. ábra), 1961-től a nagyon ritkán használt VI. alakfajtával (742. ábra) is készül. Folytatólagos „HÍRLAP MOZGÓPOSTA” szöveggel, melyet néha kötőjellel is vésnek. Mindig ellenőrzőbetűvel készülnek, melyet az alakfajtának megfelelően a mp. számtól kétoldalt helyeznek el.

Készült 22 darab bélyegző. Az első Hir. Mp. 39A (1950. X. 26.).

A hir. kezelés részére összesen 107 darab bélyegző készült, melyeknek 111 féle bélyegzését ismerjük.

#### *5. A pénzküldemények kezelése és bélyegzőik (pk)*

A kereskedelem és az ipar fejlődése több más okkal együtt a pénzforgalom növekedéséhez vezetett. A pénz postai szállítása, mint azt már a kocsiposta küldeménynél ismertettük értéklevélben történt. Ennek körülményes feladása a megnövekedett forgalomnak már nem felelt meg. Ez késztette 1850-ben az osztrák postaigazgatást a pénzutalvány forgalom bevezetésére. Első pillanatra ez a megoldás egyszerűbbnek látszik, mert most már csak az utalványt és nem a pénzt kellett továbbítani, de a módszer amit választottak koránt sem jelentett sokkal egyszerűbb kezelést. Nemcsak a postaalkalmazott munkája nem egyszerűsödött, hanem a feladó sem járt sokkal jobban. Ugyanis a megcímzett és kitöltött pénzutalványt a postaalkalmazott kezelés után visszaadta a feladónak, aki azt levélben küldte el a címzettnek. A felvevő postahivatal ugyanekkor értesítőt küldött a rendeltetési hely postapénztárához. A címzett a levélben megkapott utalványt bemutatta az illetékes postapénztárnál, ahol az értesítővel való egyeztetés után az utalványozott összeget részére kifizették. A pénzutalvány felvételére, az egész Monarchia területén mindössze 38 nagy hivatalt jelöltek ki, melyek között csupán hét — (Kassa, Nagyvárad, Nagyszeben, Pest, Pozsony, Sopron és Temesvár) — volt magyarországi. A kijelölt postahivatalok 50 Ft értékhatárig és csak egymás között bonyolíthatták le az utalványforgalmat. Az utalványon feladható pénz értékhatárát 1852-ben 100 Ft, 1853-ban 500 Ft, majd 1855-ben 1000 Ft-ra emelték.

Az utalványforgalomnak ez a meglehetősen körülményes és aránylag szűk területre korlátozott formája 1867-ig volt érvényben. Néhány hónappal a magyar postaigazgatás önállósítása előtt jelent meg a 3614-440 sz. rendelet (VOB. 1867. március 4-i 9. szám), amely 1867. március 15-i hatállyal valamennyi postahivatalt felhatalmazza 25 Ft értékig terjedő utalvány felvételére. A 1000 Ft-ig terjedő felvételre feljogosított magyarországi hivatalok számát 19-re emeli és két hazai hivatalt — (Nagyszombat és Pétervárad) — is felhatalmaz a Béccsel való forgalomban 5000 Ft-ig terjedő utalványok felvételére. A rendelet két érdekes intézkedést tartalmaz. Az egyik a posta által továbbított pénzutalvány, mely a mai postautalványtól — természetesen csak elvileg — abban tér el, hogy nincsen feladó szelvénye, hanem a feladónak külön feladóvevényt állítanak ki. A másik pedig a pénzutalvány (Geld-Anweisung) hk-bélyegzők rendszeresítése az 1000, illetve 5000 Ft-os értékhatárig terjedő utalványok felvételére kijelölt hivatalok részére. Ezek, az osztrák postaigazgatás szabványos, egy gyűrűs alakfőfajtával készült hk-bélyegzői voltak, érdekességük az, hogy először írták elő az évszám kötelező használatát. Más szóval ezek voltak az első B3 rendszerű bélyegzők. Igaz, hogy csak ennél a néhány pk. bélyegzőnél alkalmazták, tehát nem vitathatják el az elsőséget a magyar postaigazgatás által két hónappal később rendszeresített egykörös B3 rendszerű bélyegzőktől, melyek a hivatalok általános használatára készültek. Nem is szólva arról a körülményről, hogy az első két magyar B3 rendszerű bélyegző már a jelölt időpont előtt elkészült (L! Postahivatalok hk-bélyegzői F típuscsoportot).

Az önálló magyar postaigazgatás a postautalvány forgalmat is gyors ütemben fejleszti. A valamennyi postahivatal által felvehető utalvány összeget, már 1868. január 1-től 50 Ft-ra, 1870. május 1-től 100 Ft-ra, 1871-től pedig 200 Ft-ra emeli. Az 1871, évhez másik esemény is fűződik. Ekkor rendszeresítikaz első, zöldszínű bélyeges postautalványt, rányomott barnavörös 5 kr-os bélyeggel. Ebben az 1885-ig terjedő időszakban a kincstári kezelésbe vett nagy postahivatalokat mind felruházták az egymásközi forgalomban az 1000 Ft-ig terjedő utalvány felvételére. A többi postahivatallal természetesen ezek is csak a felsorolt értékhatárig vehettek fel utalványokat. A pk-i bélyegzőkkel a magyar postaigazgatás is csak a nagy, illetve most már kincstári postahivatalokat szerelte fel. Ezeket a bélyegzőket aszerint, hogy volt-e ott postapénztár, „Pénzutalvány”, „Utalvány”, „Postautalvány”, „Utalványpénztár” és „Postautalvány pénztár” szöveggel készítették.

A kétféle értékkategóriába tartozó utalványfajta magával vonta a kétféle utalvány kezelést. A 200 Ft-on felüliek kezelése pénztárszerűen történt két személy közreműködésével — (záros és ellenzáros) — míg a kis összegűeket egy Személy, a postamester, nagyobb hivatalokban megbízottja kezelte. Az előzőeket „nagyutalvány”-nak, az utóbbiakat „kisutalvány”-nak nevezték. A kezelés ilyennemű megoszlásával rendszeresítik a kétféle kezelésre utaló szövegű hk-bélyegzőket

Kisutalvány bélyegzőt kaptak a II. osztályú kincstári postahivatalok, mindkét félét az I. osztályúak. Ez utóbbiak ezeket a kétféle értékhatárú utalványok kezelésénél használták. Nem minden I. osztályú kincstári postahivatal kapott azonban nagyutalvány bélyegzőt. Ugyanis amikor ezt a kétféle jelzésű bélyegzőt rendszeresítették, az akkori I. osztályú hivatalok már használták az előző bekezdésben felsorolt szövegű bélyegzőfajtákat. A nagyutalvány kezelésére továbbra is ezek maradtak használatban s új bélyegzőt csupán a kisutalványok részére kaptak.

A kisutalvány felső értékhatárát 1885-ben 300 Ft-ra emelték. A pk-ben az 1888. év hozott döntő változást. A július 18-án kelt 32.491 sz. rendelettel (PTRT. 1888. augusztus 1-i 38. szám) azonnali hatállyal megszüntették a nagyutalvány kezelést és az utalványon feladható összeg felső határát egységesen 500 Ft-ban szabták meg az ország valamennyi postahivatalánál. A rendelet egyben megszünteti az eddig nagyutalvány felvételére felhatalmazott kincstári postahivataloknak ezt a jogát. Az utalványkezelés ezzel tulajdonképp, néhány lényegtelen, inkább alaki változástól „eltekintve felvette a ma is használatos formáját. Az eddigi bélyegzőket azonban meghagyták. A tönkrement .bélyegzők pótlására és néhány kincstári postahivatal részére 1893-ig még készült néhány pk-i bélyegző. Ezek szövege azonban ismét „Postautalvány”, illetve „Utalványpénztár”. A pk-i bélyegzők egységesítésére utal az az 1889-ben hozott intézkedés, amellyel a kincstári postahivatalok részére a „Pénzrovatolás” szövegű bélyegzőket rendszeresíti. Érdekességük, hogy ezek az egyedüli hatszög alakú bélyegzőink. Az I. osztályú kincstári postahivataloknál általában külön személy végezte a pénzrovatolást. Még ebben az évben el is készül az első és egyben utolsó 136 darab ilyen bélyegző. A kezelési bélyegzők kérdésének 1893. évi rendezése azonban ezek további gyártását is megszüntette.

A Budapest-Főposta a „P. U.” jelzésű, „Utalványpénztár” és „Pénzrovatolás,, szövegű pk-i bélyegzőkön kívül, az eddig említett más szövegű bélyegzőt nem használt. Ezek helyett a felvételi szolgálatnak megfelelően „P. F.” (pénzfelvétel) rövidítéssel ellátott pk. bélyegzőket használt. A pk-i utódbélyegzők közé soroljuk 1899-től ugyancsak a Főpostának az „U”-val kezdődő betűcsoportokkal jelölt bélyegzőit.

A pk-i hk-bélyegzőkön kívül meg kell még emlékeznünk a főnöki és az ellenőrzőbélyegzőkről. A pénzutalvány forgalom bevezetésénél a felvételre felhatalmazott hivatalok közül a postapénztárral rendelkezők erre utaló német, majd 1867-től magyar szövegű főnöki bélyegzőket kaptak. Ezeket különösen a kezdeti időszakban gyakran használták hk-bélyegzők helyett.

A központi leszámoló hivatal pontosabb és biztosabb nyilvántartásának biztosítására a 67.138. sz. rendelettel (PTRT. 1906. szeptember 6-i 40. szám) rendszeresítik az „*utalványjelzőszámot*” és ennek az utalványon való feltüntetésére az „*utalvány jelzőszámbélyegzőt*”. Minden hivatal más számot kapott. A budapesti postaigazgatóság területén működők 1-999-ig, a többiek négyjegyű számokat kaptak, melynek első számjegye az illetékes postaigazgatóságot jelzi. Később ezek neve „*ellenőrzőszám*” és „*ellenőrzőszám bélyegző*”-re változott. Több ily bélyegzőt használó hivatalnál ezek azonos számmal, de kis ellenőrzőbetűkkel készülnek.

A pénzfelvétel gyorsítására az utalvány kezelést már 1906-ban gépesítik. Először a Budapest 4, 5 és 6 hivatalnál rendszeresítik a 44.772. sz. rendelettel (PTRT. 1906. július 4-i 33. szám) az utalvány bé­lyegzőgépet éspedig július 16-tól belföldre, augusztus 1-től pedig a külföldre szóló utalványoknál. A gép érvénytelenítette a felragasztott bélyegeket, hk-bé­lyegzéssel látta el a feladószelvényt, az utalvány megfelelő rovataiba nyomta a felvevőhivatal vagy utalvány­pénztár (asztal) jelzőszámát, a felvétel keltét és a bevételi (rovatolási) számot. Az értéktelenítésre szolgáló bélyegzőrész egy szabályos Kr6 rendszerű



744. ábra



743. ábra

hk-bélyegzőfejből és az utalvány szélességének megfelelő terjedelemben, alatta és felette elhelyezett sűrű, félkör alakú vonalkázásból áll. Ezzel biztosították több címlet felragasztása esetén is a feltétlen értéktelenítést (744. ábra). A feladó szelvényre az említett bélyegzőfejjel megegyező bélyegzőrész került, csak vonalkázás nélkül. Így ennek bélyegzése teljesen megegyezik az 1912-ben rendszeresített, L típuscsoportba sorolt Kr6 rendszerű hivatali hk-bélyegzők lenyomataival (743. ábra). Hasonló géppel szerelték fel 1907-ben a Budapest 51, majd a 62-es hivatalt is. Az első világháború után, az 1920-as évek derekán
azonban ezek a használatból nyilvános rendelkezés nélkül eltűntek. Néhány évvel később 1932-ben a Budapest 4 és 51 hivatalok részére hasonló működésű utalvány-bélyegzőgépeket adnak ki kipróbálásra (PRT. 1932. október 28-i 42. szám). Ezek bélyegző részei — az utalványok díját már nem bélyegben, hanem készpénzzel rótták le — azonban vonalkázás nélküliek, tehát hasonlóak a hivatalok hk-bélyegzőihez. A Budapest 4 hivatal gépe részére az „a”, az 51-es részére pedig a „B” ellenőrzőbetűt rendszeresítették.

A pk..fejlődése az összes szakkezelés között a legbonyolultabb. Az aránylag rövid időközönként bekövetkező változások — melyek azonban mind a kezelés egyszerűsítésére való törekvésre vezethetők vissza — eredményezték az aránylag sok, bélyegzőfajta kialakulását. Épp azért, hogy bélyegzőinknek ebben a változatos csoportjában is biztosíthassuk a könnyű áttekintést, a pk-i bélyegzőket rendeltetésüknek megfelelően csoportosítjuk és ezen belül alakítjuk ki a típuscsoportokat, természetesen az addig is alkalmazott elveknek megfelelően. A csoportosításnál általában a pk. fejlődését vesszük alapul, ami körülbelül megfelel az időbeli sorrendnek is. Ettől csak az egyéb- és jelzőbélyegzőknél térünk el, melyeket az eddigi gyakorlatnak-megfelelően a hk-bélyegzők után sorolunk. A típuscsoportjel előtt a pk. egyes ágazatainak, illetve a bélyegzők rendeltetésének és a csoportosításnak megfelelő pk-i jelzést alkalmazunk a következő módon: pénzutalvány „Put”, postautalvány „Pou”, utalvány „Ut”, utalványpénztár „Upt”, kisutalvány „Kut”, nagyutalvány „Nut”, pénzrovatolás „Pro”, utalvány kezelési és utódbélyegzők „U”, főnöki bélyegzők „Pk-Föb” és végül az utalvány jelzőszám bélyegzőknél „Ujb”. Típuscsoportok:

##### a) Pénzutalvány bélyegzők (Put)

*Put-DF. Típuscsoport. 1867-1872.* Mindig osztott szöveggel, „Pk jelzés/ Helynév” alakban. Pk. jelzés „GELD-ANWE1STJNG”, de rendszerint „GELDANWSNG” (745. ábra) módon rövidítve. Betűtípus antikva (747. ábra), groteszk (745. ábra) vagy groteszk/antikva (746. ábra). Méretlépcső 25-27 milliméter. Hó és napjelzés közt mindig sorválasztó vonallal. Szöveghatároló jel mértani elemekből összetett csillag, vagy kereszt alakú jelzés. Helynév mindig német.

Készült 3 darab magyar és 7 darab horvát, összesen 10 darab bélyegző. A gyártási adatokat csak részben ismerjük, zömmel Bécsben, pár darab Pesten készült. Az első itthon gyártott Sissek (1868. V. 20.), az utolsó Esseg (1872. VII. 11.). Az ismert bélyegzések száma a változatokkal együtt 11 féle.

*Put-F. Típuscsoport. 1868-1881. és 1888-1892.* A szöveg általában „Pk. jelzés/Helynév” (751. ábra), ritkán „Helynév/Pk. jelzés” (753. ábra) alakban fordul elő. Hosszú hivatalnév esetében háromsoros elrendezést alkalmaznak, .felül. „Pk. jelzés/Helynév”, alul „Helyjelölés” (754. ábra), vagy felül „Pk. jelzés”, alul „Helynév/Helyjelölés” (755 ábra). Betűtípus az első gyártási időszakban groteszk (752. ábra), de gyakori az antikva/groteszk (749. ábra) és groteszk/antikva (748. ábra) vegyes véset is. A második időszakban kizárólag groteszk típusú betűket használnak, a háromsorosoknál groteszk/antikva/ groteszk ás előfordul. A pk. jelzés eleinte „PÉNZ-UTALVÁNY” (756. ábra), majd és ez az általános alak „PÉNZUTALVÁNY”, ritkán „PÉNZ. UTALV.”



748−750. ábra

(757. ábra) módon rövidítve, a horvát egynyelvű bélyegzőknél „NOVŐANADOZNAKA”. (758. ábra) Kivételesen „GELD-ANWEISÜNG” (748. ábra). Kisszámú magyar/német (757. ábra) és magyar/horvát kétnyelvű bélyegző is készült. A német nyelvűeknél csak a helynév, a horvátoknál a helynév és pk. jelzés is kétnyelvű, de a helyhiány miatt ez utóbbi csak „DOZNAŐNICA” (750. ábra) alakban. Fiume olasz nyelvű bélyegzőin a pk. jelzés „ASSEGNO POSTALE”. A keltezésben gyakori az egy vagy két sorválasztó vonal, de annak elmaradása a szokásos. Keltezés változatok az „a2” (748. ábra), „b2” (753. ábra) és „b3” (752. ábra).

Készült a valószínűsítettekkel együtt 108 darab magyar és 8 darab horvát, összesen 116 darab bélyegző. Az előfordulható bélyegzések száma a változatokkal együtt 155 féle.

*Put-B. Típuscsoport, 1874-1880.* Kerekített vagy vágottsarkú fekvő téglalap és négyzet alakú bélyegzők. Mindig osztott hivatalnévvel, ennek végén a pk. jelzés, „P. TJ.”-val rövidített pénzutalvány. A bélyegzők rendszere szerint, két alcsoportját különböztetjük meg.

*Put-BJ. Alcsoport,* B1 rendszerű, méretlépcsője 16-27x14-23 milli méter (759. ábra). \*

*Put-BG. Alcsoport.* Krö5 rendszerű, négyzetalakú bélyegzők. Méret 17x17 milliméter (760. ábra).

Készült 4 darab bélyegző.



760−762. ábra

*Puf-G. Típuscsoport.* 1873. Krö5 rendszerű, osztott hivatalnévvel készített bélyegző. Pk. jelzés „P. U.” a hivatalnév után (761. ábra). Készült 1 darab bélyegző.

*Put-Hx. Típuscsoport.* 1891-1892. Hivatalnév mindig a felső, pk. jelzés, mely kizárólag „PÉNZUTALVÁNY” az alsó félgyűrűben. Ha van hivatalszám, az római számmal a felső, az „sz” rövidítés az alsó körszeletben (762. ábra).

Készült 3 darab bélyegző. Az első Budapest Víziváros I. sz. (1891. II. 16.), az utolsó Budapest Vár (1892. III. 10.).

##### b) Postautalvány bélyegzők (Pou)

*Pou-F. Típuscsoport. 1870-1872. és 1888.* Általában „Pk. jelzés/Helynév”, néha „Helynév/Pk. jelzés” szövegelrendezéssel. Pk. jelzés „POSTAUTALVÁNY” (763. ábra) vagy „POSTA UTALVÁNY” (764. ábra). Betűtípus groteszk vagy groteszk/antikva. •

Készült 6 darab bélyegző. Az első K. Fehérvár (1870. IX. 15.), az utolsó Miskolcz (1888. XI. 1.).

*Pou-G. Típuscsoport. 1878.* Krö5 rendszerű, „POSTA-UTALVÁNY” pk. jelzésű hk-bélyegző (765. ábra).

Készült 1 darab bélyegző, Budapest-Vár (1878. V. 23.).

##### c) Utalványbélyegzők (Ut)

*Ul-F. Típuscsoport. 1875-1890.* „Helynév/Pk. jelzés”, ritkán folytatólagos szöveggel „Helynév-Pk. jelzés„ elrendezéssel (766. ábra). Pk. jelzés. „UTALVÁNY” (767. ábra) vagy „UTALV.”. A horvátországi bélyegzők négysorosak, felül a magyar szöveg „HELYNÉV/UTALVÁNY”, alul ugyancsak két sorban a horvát szöveg „HELYNÉV/DOZNAÖNICA” (768. ábra), vagy „NOVCANA DOZNAKA”. Méretlépcső 26-36 milliméter.

Készült 6 magyar és 6 horvát, összesen 12 darab bélyegző. Az első Kassa (1875. I. 24.), az utolsó Kőrös-Krizevac (1890. XII. 31.). A lehetséges bélyegzések száma a változatokkal együtt 16 féle.

*Ut-B. Típuscsoport. 1874-1876.* Vágottsarkú álló- vagy fekvő téglalap és négyzetalakú hk-bélyegzők. Rendszerük alapján két alcsoportjukat különböztetjük meg.

*Ut-BF. Alcsoport.* B3 rendszerű hk-bélyegzők. Osztott szöveg a keretvonallal párhuzamosan és körbefutóan (769. ábra), a kétnyelvűeknél ugyanígy, de a magyar helynév és pk. jelzés ívelten vésett (770. ábra). Pk. jelzés „UTALVÁNY” vagy „UTALV.”. Méretlépcső 21-23x23-24 milliméter.

*Ut-BJ. Alcsoport.* B1 rendszerű hk-bélyegzők. Osztott, vízszintes sorokba vésett szöveg, „HELYNÉV/UTALVÁNY” elrendezéssel.

Készült összesen 5 darab bélyegző. Az első Eszék Ősiek gornij grad (1874. XII. 1.), az utolsó Budapest dóik. vasp. (1876. VI. 19.).

*Ut-H. Típuscsoport. 1890~1893.* A hivatali hk-bélyegzőkkel ellentétben, a koronadíszítésből adódó x és y alcsoport itt további kettővel négyre bővül. A horvátországi hivatalok részére a hosszabb kétnyelvű szöveg miatt ellipszis alakú gyűrűs, harántpántos bélyegzők is készültek. Így az Ut —H típuscsoportnak Hx, HCx, Hy és HCy alcsoportjait különböztetjük meg. Az x alcsoport szövegelrendezése „Magyar helynév — Utalvány/Horvát helynév Doznacnica” (771. ábra), vagy „Helynév/Utalvány-Doznacnica” (772. ábra). Az y alcsoportban a helynév a felső félgyűrűben, az alsóban „UTALVÁNY” és a bélyegző ellenőrzőszáma arab (773. ábra) vagy római (774. ábra) számmal. A HB alcsoportok szövegelrendezése akár x, vagy y kivitelűek „Magyar Horvát Helynév/Utalvány Doznacnica” (775. ábra) alakban készültek.

Készült 4 magyar 8 horvát, összesen 12 darab bélyegző. Az első Zágráb/ Zagrab A (1890. XII. 16.), az utolsó Zágráb magyar állam p. udv./Zagreb



772−774. ábra

drz. kol. A (1893. III. 15.). A lehetséges bélyegzések száma a változatokkal és valószínűsítettekkel együtt 14 féle.

Út-J. Típuscsoport. 1892. Pk. jelzés az alsó gyűrűrészben „UTALVÁNY” és a bélyegző ellenőrzőszáma arab számokkal (776. ás 777. ábra).

Készült 4 darab bélyegző. A lehetséges bélyegzések száma a változatokkal együtt 8 féle.

##### d) Utalvány pénztári bélyegzők (Upt)

*Upt-F. Típuscsoport. 1867-1889.* Szövegelrendezés általában „Pk. jelzés/Helynév” alakban. A pk. jelzés „M. KIR. POSTAUTALVÁNYI PÉNZTÁR” (778. ábra). vagy „POSTA-UTALV. PÉNZTÁR” (779. ábra). Hosszú, osztott hivatalnévnél a helynév után „PÉNZTÁR” formában is előfordul (780. ábra). Betűtípus groteszk vagy vegyesen groteszk/antikva.

Készült 5 darab bélyegző. Az első Kassa (1867. V. 2.), az utolsó Budapest kézbesítő phiv. (1889. XII. 20.).

*Upl-G. Típuscsoport. 1877.* Pk. jelzés „UTALV. PÉNZTÁR”. (781. ábra).

Készült 1 darab bélyegző. Budapest Főposta (1877. I. 18.).

*Upt—Ti. Típuscsoport. 1890-1893.* A csoport bélyegzői általában az x, két darab az y alcsoportba tartozik. Pk. jelzés egységesen „UTALVÁNYPÉNZTÁR”, az alsó félgyűrűben. Minden bélyegző ellenőrzőszámmal készült, melyet általában az alsó körszeletben (782. ábra), ritkán a helynév után (783. ábra) helyeznek el. Mindig római számmal vésik. Méret 27 milliméter.

Készült 9 darab bélyegző. Az ismert bélyegzések száma a változatokkal együtt 14 féle.

##### e) Kisutalvány bélyegzők (Kut)

*Kut— F. Típuscsoport. 187?-1888.* A kut. bélyegzők gyártásának kezdeti időpontját még nem ismerjük. A szövegelrendezés egységesen „Helynév/Pk. jelzés”. Betűtípus rendszerint groteszk, kivételesen antikva/groteszk (784. ábra). A pk. jelzés szintén egységesen „kisutalvány”, de az írásmódnak és az alkalmazott rövidítéseknek megfelelően ötféleképp fordul elő; „KIS UTALV.” (784. ábra), „KISUTALV.” (785. ábra,) „KIS UTALVÁNY” (786. ábra), „KIS UTALVÁNY” és KISUTALVÁNY” (787. ábra). A kétnyelvűeknél a horvát szöveg „MAL. DOZNACNICA”. Méretlépcső 24-27 milliméter.

Készült a valószínűsítettekkel együtt 81 darab bélyegző. Az utolsó Rózsahegy (1888. I. 30.). A lehetséges bélyegzések száma a változatokkal együtt 108 féle.

*Kut— BJ. Típuscsoport.* 1871-1885. B1 rendszerű, kerekített sarkú, fekvő téglalapalakú hk-bélyegzők. Szövegelrendezés a magyarországi hivatalok részére készülteknél három vagy négy, a horvátországiaknál négy vagy ötsoros. A háromsoros magyaroknál a keltezés felett „HÉLYNÉV” antikva, alatt „KIS UTALVÁNY” groteszk típusú; betűkkel a négysorosoknál groteszk betűkkel osztott hivatalnév és ez alatt „KIS UTALV.” pk. jelzés (788. ábra). Keltezés az előzőnél a második, az utóbbinál a harmadik sorban. A horvátországiakon ugyan nem kisutalvány vagy ennek rövidítése szerepel, hanem



„Utalvány 200 Frtig.”, illetve „Doznacnica do 200 Frt.” (789. ábra), mivel azonban az értékhatár kut-ra utal, ezért ezeket is ide soroltuk. Méretlépcső 17-30x14-17 milliméter. Egyes forrásmunkák szerint több horvátországi hivatal részére készültek, eddig azonban csak két hivatalét (Vukovár és Zimony) ismerjük. Gyártási adatok ismeretlenek.

Használtak 2 magyar és 2 horvát, összesen 4 darab bélyegzőt.

*Kut-CF. Típuscsoport. 187?-1888.* Kizárólag horvátországi hivatalok részére készültek, kétnyelvű szöveggel. A szövegelrendezés négysoros, felül két sorban „Magyar helynév/KISUTALVÁNY”, alul ugyanúgy „Horvát helynév/MAL. DOZNACNICA” (790. ábra). Méretlépcső 35x31 milliméter.

Ismert bélyegzők száma 3 darab. Az előforduló bélyegzések száma a változatokkal együtt 6 féle.

##### f) Nagyutalvány bélyegzők (Nut)

A magyarországiak az F (791. ábra), a horvátországiak a CF típuscsoportba (792. ábra) tartoznak. Pk. jelzés a magyaroknál „NAGY UTALVÁNY”, a horvátoknál „NAGY UTALVANY/VEL. DOZNACNICA”. Gyártási idő és méretlépcső, mint a kut. bélyegzőknél.

Az ismert bélyegzők száma 6 darab. Az előfordulható bélyegzések száma a változatokkal együtt 9 féle.

##### g) Pénzrovatolási bélyegzők (Pro)

*Pro-J. Típuscsoport. 1889.* Az összes pk.-i bélyegzők legegységesebb típuscsoportja. A szabályos hatszögű alakfőfajtát kizárólag itt alkalmazták. Szövegelrendezés köralakban „HIVATALNÉV/PÉNZROVATOLÁS” (793. ábra). Az I. világháborúval végződő korszak egyedüli bélyegzőcsoportja, ahol a horvátországi hivatalok részére is kizárólag magyar nyelvű szöveget használtak. A keltezés elrendezése azonos az F típuscsoportbeli B3 rendszerű hivatali hk-bélyegzők gyártási idejének ebben a szakában készült bélyegzőkével. Tehát a hójel három betűvel rövidítve, sorválasztó vonal nincs, évjel kétszámjegyű, tehát rendszerük B3/2, az. 1899-es átalakítás után B3/3. Betűtípus groteszk. Méretlépcső — két párhuzamos oldal távolságán mérve — 24-25 milliméter. Ellenőrzőszám — ha van — mindig római számmal.

Készült 116 magyar és 19 horvátországi bélyegző, valamennyi 1889-ben. Az ismert bélyegzések száma a változatokkal együtt 231 féle.

##### h) Pénzfelvételi valamint pénzkezelési utódbélyegzők (U)

*U-F. Típuscsoport. 1868-1890.* Szövegelrendezés mindig osztott. „HELYNÉV/PÉNZ FELADÁS” (794. ábra), vagy osztott hivatalnév után „P. f.” és ellenőrzőszám (795. ábra). Betűtípus mindkettőnél antikva/groteszk, az utóbbinál csak groteszk is használatos. Méretlépcső 23-25 milliméter.

Készült 5 darab bélyegző. Az első Pest/Pénz feladás (1868.), az utolsó Budapest Főposta P. f. 2 (1890.).

*U-Jy. Típuscsoport. 1892.* Pk. jelzés az alsó körszeletben „PF”, közvetlenül utána az ellenőrzőszám .(796. ábra). Méret 27 milliméter.

Készült 2 darab bélyegző, mindkettő 1892-ben.

*U-Ky. Típuscsoport. 1889-1918.* A Budapest 4 postahivatal utalványfelvételi munkahelyei részére készültek. A pk. jelzés „U” betű a hivatalszámtól kétoldalt elhelyezve (797. ábra). Csak ellenőrzőbetűvel készültek, amely mindig kisbetű, közvetlenül a pk. jelzés mellé vésve.

Készült 16 darab bélyegző. Az első Ua (1899. XII. 1.), az utolsó Ue másodbélyegzője (1918. VI. 15.). A lehetséges bélyegzések száma a változatokkal együtt 26 féle.

*U-N. Típuscsoport. 1933-1935.* A rendszer változásától eltekintve megegyezik a K típuscsoporttal (798. ábra).

Készült 8 darab bélyegző. Az első Uh (1933. I. 10.), az utolsó Uv (1935. I. 28.). Az ismert bélyegzések száma a változatokkal együtt 12 féle.



796−798. ábra

##### i) Pénzkezelési főnöki bélyegzők

*Pk-Főb.* Az osztrák postaigazgatás azokat a hivatalokat látta el pk. főnöki bélyegzőkkel, ahol postapénztár működött. 1850-1867 között német nyelven készültek, négysoros elrendezésben, „K. K./POSTKASSE/IN/Hely név”. Az utolsó sor a kerettel párhuzamos, tehát ívelt (799. ábra). A magyar



799−801. ábra

postaigazgatás az I. osztályú kincstári postahivatalok közül azokat szerelte fel főn. bélyegzőkkel, ahol a pénzkezeléssel külön osztály foglalkozott. Szövegelrendezésük három (800. ábra) vagy négysoros (801. ábra). Bélyegen mintegy 8-11 féle bélyegzést ismerünk.

##### k) Utalványszámjelző bélyegzők (Ujb)

*Ujb—B. Típuscsoport. 1906-tól.* A szám és ellenőrzőbetű együttes hosszának megfelelően 20-28x11 milliméter nagyságú fekvő téglalapalakú számbélyegzők (802. ábra). Az elveszettek pótlására készítettek felső keretvonalára egy kb. 7 milliméter szárhosszúságú egyenlőszárú tompaszögű háromszöget vésnek (803. ábra). Ezek tehát mindig másodpéldányokat jelentenek: ellenőrzőbetű általában kisbetű (803. ábra), de gyakori a nagybetű alkalmazása is (804. ábra). Több mint félévszázados gyártásuk alatti változásuk mindössze



802-S04. ábra

annyi, hogy kerekített, vagy éles- sarkú keretvonalat vésnek. 1951-ben az ellenőrzőszámok újbóli rendezésénél a számcsoportot kötőjellel két részre osztva — például „23-44” — készítik (315. ábra).

Minden postahivatal részére annyi utalványszámjelző bélyegző készül, ahány ellenőrzőszámmal rendelkezik. Kisegítő bélyegzőknél használt ujb. bélyegzőket lásd a postahivatalok kisegítőbélyegzői cím alatt.

Pk-i hk-bélyegző összesen 426 darab készült, ezek lehetséges bélyegzéseinek száma a változatokkal együtt 643 féle. .

#### *6. A táviratkezelés és bélyegzői*

Az első távírdaállomást Magyarországon 1850-ben nyitották meg. Ettől kezdve a távírda a postától különálló szervként működött 1887-ig, amikor is a postával egyesítették. Ez a külön működési időszak azonban meglehetős fonák képet mutat. Eltekintve ugyanis néhány fővárosi és vidéki távírdahivataltól, vidéken az volt a helyzet, hogy ahol postahivatal is működött, a távírdahivatalt ott rendezték be. Ez a kis postahivataloknál azzal a következménnyel járt, hogy a különben egymástól független posta és távírda hivatal egy helyiségben működött s mindkettőt egy és ugyanaz a személy vezette, illetve látta el a posta és a távírdaszolgálatot. A távírdahivatalokat még az osztrák igazgatás idejében a postahivatalok főnöki bélyegzőihez hasonló, német nyelvű bélyegzőkkel látták el (805. ábra). A postával egyidejűleg a távírda is elnyerte önállóságát. A magyar igazgatás itt is elsőnek a távírdabélyegzők kérdését rendezte, az egységes, magyar nyelvű bélyegzők 1868. évi rendszeresítésével. Ezek alakja hasonló az osztrák bélyegzőkhöz, kivéve néhány horvátországi távírdát, melyeket köralakú bélyegzőkkel szereltek fel. Kevés kivételtől eltekintve ezek mind h-bélyegzők. A szövegelrendezés három vagy négysoros úgy, hogy a helynév a véset közepén egy, vagy két vízszintes sorban, a távírda megnevezés pedig osztott alakban a két szélső sorban nyert elhelyezést, „M. K. TÁVÍRDAI/ ÁLLOMÁS” (806. ábra), „M.K. TÁVÍRDA/ÁLLOMÁS” (807. ábra), „M. KIR. TÁVÍRDAI/ÁLLOMÁS” (808. ábra) és a horvátországiaknál „K. TÁVÍRDAI/ ÁLLOMÁS/K. BRZOJAVNA-STANICA” (809. ás 810. ábra). A helynév betűtípusa általában groteszk, de előfordul az antikva is (810. ábra), a szélső sorok általában antikva vagy groteszk betűkkel, de sokszor vegyesen groteszk/ antikva készültek. A központi Távírdahivatal részére készül 1874-ben az első hk-bélyegző, egygyűrűs ellipszis alakkal és B1 rendszerű háromrészes keltezéssel (811. ábra). Ezzel egyidejűleg helynév nélküli főnöki bélyegzőt is kap (812. ábra). A távírdabélyegek forgalmi ideje alatt — 1873-1879. február 28-ig — valamennyi távírdaállomás h-bélyegzéseit ezeken a bélyegeken megtalálhatjuk. A távirati díj lerovása ettől kezdve 1888. május 30-ig készpénzben, majd ettől kezdve ismét bélyeggel történt.

Az egyesülés évével, 1887-tel lezárult a távírdaállomások bélyegzőinek kora. Az ekkor kezdődő és még napjainkban is tartó második korszakban használt és a táviratkezelésre (tk) utaló szöveggel vagy jelzéssel ellátott hk-bélyegzőket soroljuk a tk-i bélyegzők közé.

Az egyesített posta és távírdahivatalok részérc 1887-1890. között az F típuscsoportba tartozó, B3 rendszerű hk-bélyegzők készültek a tk-re. Folytatólagos (813. ábra) vagy osztott szövegelrendezéssel (814. ábra), „Helynév Tk. jelzés”, illetve „Helynév/Tk. jelzés” alakban. A tk. jelzés „TÁVÍRDA” (813. ábra), horvátoknál „TÁVÍRDA/BRZOJAV”. Ezt követően 1890 és 1892-ben, mindig osztott szöveggel H típuscsoportbeli, Kr8n rendszerű tk-i bélyegzők készültek (815. ábra).

Az egyesülés után a Központi Távírda mellett még működött néhány, csak távirat félve vő szolgálatot ellátó postaszerv. Ilyenek voltak a tőzsde, a budapesti lóversenytér, az államfő nyaraló helyén működő udvari távírda­hivatalok és a külügyminisztérium távírda hivatala. A Budapest Főposta 1898-tól a vevényes táviratok felvételénél „TV” jelzésű bélyegzőt használt(816. ábra). A Központi Távírda 1900. március 1-én beolvadt a Budapest 4 postahivatalba. Ennél ekkor rendszeresítették a TB., TF. és TK. (817. ábra) jelzésű hk-bélyegzőket, melyek közül az első két csoportba tartozókat a távirata feladásnál, az utóbbiakat a táviratkiadásnál használtak. A TB a távbeszélőn bemondott táviratok felvételével foglalkozó munkahelyek bélyegzőcsoportja volt. A felsorolt távírdák hk-bélyegzői rendszerre megegyeznek a korabeli

814−810. ábra

postahivatali hk-bélyegzőkkel, de a hivatalnévben a helynéven kívül a „TÁVÍRDA” vagy „TÁVÍRDAHÍVATAL (821. ábra) megjelölés is szerepel. Az F típuscsoportbeliek (813. ábra) 1887-1890 között készültek. Több bélyegző használatakor a hivatalnév után ellenőrzőszámot és „sz” rövidítést alkalmazták (818. ábra). 1890-1892 között gyártottak Hx (819. ábra), 1892-1899 közöttiek a Hy (820. ábra) és végül az 1921-ben gyártottak az L (822. ábra) típuscsoportba tartoznak. A Budapest 4 postahivatal tk-i hk-bélyegzői mind a század elején készültek és a Ky típuscsoportba tartoznak (826. ábra), a tönkrementek pótlására 1935. és 1938-ban gyártottak pedig N (828. ábra és P típuscsoportbeliek.

A Központi Távíróhivatal 1920-ban ismét önálló lesz. Első bélyegzői K típuscsoportbeliek, de helynév nélkül készültek 1920. szeptember 12-én (823. ábra), teljes harántpántos alakfajtával. Alig egy évvel később ezeket kivonták a használatból és helyneves bélyegzőket gyártottak helyettük 1921. december l én (824. ábra). Ettől kezdve mind ezeknél, mind az 1934-ben gyártott N (825. ábra), az 1941-ben gyártott P (827. ábra) és az 1956-ban gyártott Py típuscsoportba tartozó bélyegzőknél a félpántos alakfajtát használták.

A tk-i bélyegzőknél még fontos körülményre kell kitérnünk. Az egyik a posta- és távírdahivatalok összevonási idejére nyúlik vissza. Ha a címzett olyan helységben lakott, ahol nem volt távírdahivatal, illetve távírdaszolgálat, vagy olyan hivatalban adtak fel táviratot, ahol távírda nem működött, akkor az első esetben a táviratot a kézbesítésre jogosult postahivatalnak, a második esetben pedig a távirat továbbítására jogosult legközelebbi távírda, illetve posta- és távírdahivatalnak a táviratot vevő, illetve felvevő hivatal ajánlott levélben küldte meg. Ezért külön 10 kr. díjat számítottak, melyet postabélyegben kellett felragasztani. Így a múlt század valamennyi távírda h- és hk-bélyegzőjének lenyomata postabélyegen előfordulhat, még abban az időszakban is, amikor a távirati díjat készpénzben fizették.

A másik körülmény már egész új keletű. A sürgős táviratok bélyegzéséhez a Központi Távíróhivatal kézbesítési osztálya 1950-től kezdve vörös festékpárnát használ. Ettől kezdve tehát a vörös színt nem csak a készpénzzel bérmentesített küldemények kezelésénél alkalmazzák.

A levélfelvételre feljogosított vasúti távírdahivatalok bélyegzőivel már foglalkoztunk. (Lásd egyező cím alatt.) Itt csak annyit jegyzünk meg, hogy azok bélyegzéseinek levélbélyegen való előfordulása az ott tárgyaltakon kívül valamennyi általuk felvett táviraton megtalálhatók.

Az ismertetett távírdahivatali hk-, valamint tk-bélyegzőknél az eddig szokásos típuscsoportonkénti taglalástól eltekintünk, mert igen tetemes azoknak a bélyegzőknek a száma, melyekből egy-egy típuscsoportba mindössze csak egy-két darab tartozik. Ezért a távírdahivatali és táviratkezelési hk-bélyegzőknek csak összevont adatait adjuk meg.

Készült 80 darab távírdai és táviratkezelési bélyegző. Az ismert bélyegzések száma a változatokkal együtt 96 féle. Az 1868-1887 között a távírda állómások által használt h-bélyegzők összegyűjtése ma már szinte lehetetlen. Legfeljebb odáig mehetünk, hogy közreadjuk az akkor működött távírda állomások jegyzékét, mert hiszen bélyegzője mindegyiknek volt, tehát azok bélyegzései minden körülmény között bélyegre is kerültek.

820−822. ábra

#### *7. A légipostaküldemények kezelése és bélyegzőik (lp)*

Az első osztrák — magyar repülőposta járat Budapest — Bécs között s innen Krakkó és Lemberg felé való csatlakozással 1918. július 4-én nyílt meg. Működését még a háború befejezése előtt megszüntették. Nem sokkal a háború után 1920. november 7-én indult a Budapest-Szombathely-i, majd decemberben a Budapest-Szeged-i belföldi légijárat. Ezek is mindössze pár hónapot értek meg. 1924-től indult meg a belföldi és a külföldi légiforgalomba való mind nagyobb és nagyobb méretű bekapcsolódása a postaszállításnak. Ennek egyenes következménye volt a kezdeti korlátozottságoknak — légipostaküldeményt csak a kijelölt postahivatalokban lehetett feladni, bérmentesítésére csak légipostabélyeget lehetett használni stb. — fokozatos megszüntetése, ami végső fokon oda vezetett, hogy ma már minden felvevő szolgálatot teljesítő postahely jogosult lp. küldemények felvételére. A forgalmi járatokkal továbbított lp. küldemények a járatok állandósulása után már nem tartottak igényt gyűjtői érdeklődésre. Így joggal megállapíthatjuk, hogy főképp a gyűjtői érdekek kielégítése vezetett azután a különböző kísérleti járat, kezdőjárat, első repülés és még más alkalmak és okok alapján rendezett és külön bélyegzésekkel megjelölt járatok és légizárlatok indítására. Akadt bizony olyan első járat is, melyet már a második sem követett. A monográfia terjedelme és természete nem alkalmas arra, hogy a magyar légiposta történetét és valamennyi objektumát részletesen ismertessük. Ez csak egy külön katalógusban lehetséges. Itt kénytelenek vagyunk megelégedni azzal a megoldással, hogy a lp. küldeményeken alkalmazott bélyegzéseket osztályozzuk és megadjuk azok hovatartozandóságát. Ezen belül azonban részletesen ismertetjük a forgalmi járatokkal továbbított küldemények kezelésénél használt bélyegzőket. Ez utóbbiakat *lp. kezelési bélyegzőknek* nevezzük. Ezeket rendeltetésüknek megfelelően három csoportba osztjuk. Azok, melyek hivatalnévvel és változtatható keltezéssel ellátottak, továbbá a küldemények értékcikkeinek érvénytelenítésére szolgálnak, a *lp. hk-bélyegzők* (Lp). A hivatalnév és keltezés nélküli, de szövegükkel a légi úton való szállításra vágy az azon való érkezésre utalnak, a *lp. jelzőbélyegzők* (Lp. jb.) és végül melyek azt jelölik meg, hogy a küldeményt melyik járat zárlatával kell továbbítani, a *lp. irányítóbélyegzők* (Lp. ir.). Az említett kezdő, első, nyitó, közvetlen és egyéb alkalmi járatok küldeményeinek kezelésénél használt bélyegzők közül azokat, amelyek hk-bélyegző jellegűek és amelyekkel a küldemények bélyegeit bélyegezték le, *alkalmi lp. bélyegzőknek* nevezzük (830. ábra) és ezeket — utalva az I. fejezetben kifejtett általános gyűjtői elvekre — az alkalmi bélyegzők közé soroljuk (lásd ott). Megjegyezzük, hogy az első alkalmi lp. bélyegzőt postánk 1920. november 7-én használta a Rákosi Repülőnapon a Budapest —Szombathely közötti légijárat megnyitása alkalmával. Végül azokat a bélyegzőket, melyek lp. jelző, illetve irányító jellegűek, tehát lenyomatuk nem a bélyegre, hanem a küldemény cím- esetleg hátoldalának szabad részére kerülnek, de a használt alkalomra utaló szöveget vagy ezen túlmenően annak időpontját is tartalmazzák, lp. *alkalmi jelzőbélyegzőnek* (Lp. ajb.), vagy *lp. alkalmi irányítóbélyegzőnek* (Lp. air.) nevezzük. A küldemények bélyegeit ezeknél a felvevő hivatal hk- vagy ha volt lp. hk-bélyegzőivel bélyegezték le. Az első lp. alkalmi irányító bélyegzőt 1924. szeptember 25-én használták az I. Magyar Filatéliai Nap alkalmával rendezett Budapest-Esztergom közötti



836−837. ábra

alkalmi légijárat postájánál (829. ábra). Az első lp. alkalmi jelzőbélyegzőt pedig 1931. március 29-én a Zeppelin I. magyarországi körrepülése alkalmából.

A forgalmi járatokkal szállított lp. küldemények kezelési bélyegzőit lp. hk-bélyegzők, lp. jelzőbélyegzők és lp. irányító bélyegzők csoportosításban tárgyaljuk.

##### a) Lp. hk-bélyegzők

A lp. hk-bélyegzők gyártási idejüknek megfelelően a K és N típuscsoportba tartozó harántpántos bélyegzők. Szövegelrendezés „Lp. jelzés/Helynév, illetve
Hivatalnév”. Lp. jelzés 1918-ban „REPÜLŐ POSTA” (831. ábra), 1920-tól „LÉGIPOSTA” (832. ábra). A repülőposta jelzésűek alsó körszeletében az érkezésnél és indításnál használt bélyegzőnél „ÉRK.”, illetve „IND.” rövidítés. A légiposta szövegűeknél az alsó félgyűrűben a helynév és hivatalszámból álló hivatalnév, az alsó körszelet a típuscsoportnak megfelelően vonalkázott, üres vagy az ellenőrzőbetű foglal benne helyet (833. ábra). Kivételt képez Budapest 4 egyik bélyegzője, ahol a hivatalszám került az alsó körszeletbe (834. ábra).

*Lp-K. Típuscsoport, 1918-1920.* Készült 5 darab bélyegző. Az első Repülő Posta Budapest Érk. (1918. VI. 10.), az utolsó Légiposta Szombathely 2 (1920; X. 25.).

*Lp-N. Típuscsoport. 1931-1935.* Készült 5 darab bélyegző. Az első Légiposta Budapest 4 (1931. I. 12.), az utolsó Légiposta Budapest 4 A (1935. VI. 9.).

Készült összesen 10 darab lp. hk-bélyegző. Az ismert bélyegzések száma az át- és kivésettek bélyegzéseivel együtt 15 féle.

##### b) Lp. jelzőbélyegzők

A forgalmi járatokkal érkezett lp. küldemények megjelölésére használták ezeket a jb-ket. Néhány nagyobb vidéki hivataltól eltekintve, rendszeresen csak a Budapest 72 hivatal használta, ahová mint irányító hivatalhoz az összes érkező lp. zárlat is befutott. Fekvő téglalapalakú jb-k, „LÉGI POSTÁVAL ÉRKEZETT” (835. ábra) egysoros, később „LÉGIPOSTÁVAL/ÉRKEZETT” kétsoros (836. ábra) szöveggel. A harmincas években a keretvonal elmarad, szövegelrendezés változatlanul egy vagy kétsoros kivitelben.

##### c) Lp. irányítóbélyegzők

Kizárólag a Budapest 72 hivatal részére készültek. Az első 1924. május l én került használatba. Fekvő téglalapalakú, 31x23 milliméter nagyságú, egyszerű keretvonalas bélyegző. Szöveg két sorban „PAR AVION/LÉGI POSTA” (837. ábra). A szövegsorok közt egy vízszintes vonal, melyre kézzel írták be azt a repülővonalat, amelyiknek zárlatába kellett a lp. küldeményt beosztani. A bélyegzés színe mindig vörös. Ezt követték 1924 és 1926-ban a 35x25 milliméter nagyságú, kettős keretvonalas irányítóbélyegzők, „LÉGIPOSTA/BUDAPEST-RA” (838. ábra). RA-val képletesen jelöltük az igénybeveendő légijárat külföldi végállomását. A két szövegsor között repülőgép rajza. Ez a díszítés kétféleképp készült, felhők nélkül, vagy a gép felhőgomolyagból repül ki, mely mögül egy levélbélyeg elmosódott rajza látszik (839. ábra). Csak a külföldi járatok részére készültek. Így érthető, hogy ezek megszerzése a nehéz feladatok egyike. Amit mi sem bizonyít jobban, mint az a körülmény, hogy a gyártott 31 darabból repült küldeményen eddig mindössze 16 félét ismerünk. Megjegyezzük, hogy hazai használatra is készült 5 darab hasonló kivitelű irányító bélyegző, de ezeket csak egy-egy alkalomkor használták, tehát ezeket az alkalmi lp. irányítóbélyegzők közé soroljuk. Az eddig tárgyalt bélyegzők mind acélbélyegzők voltak. A Zeppelin különböző útjaira, amelyeken
rendszeresen szállított postát, „ZEPPELIN ÚTJÁN” szövegű és felhők közt úszó Zeppelin rajzával díszített 38x18 milliméter nagyságú irányító gumibélyegző is készült. A bélyegzés színe mindig ibolya.

A második világháború után az egyik még meglevő irányítóbélyegzőből kivésték a szöveget és az így most már csak a repülőgép rajzával ellátott bélyegzővel (840. ábra) a Budapest 72 hivatal a közönséges és ajánlott külde-



838−840. ábra

mények közül bizonyosakat ezzel bélyegzett le. Azt, hogy ennek a semmit el nem áruló bélyegzésnek mi volt a célja s hogy azt pontosan milyen esetekben és milyen küldeményeken alkalmazták, nem volt megállapít ható. Használatát 1954-ben beszüntették.

#### *8. A készpénzzel bérmentesített küldemények kezelésé és bélyegzői (kpb)*

A bérmentesítés kialakulásával, fejlődésével és jövőbeli kérdésével a bérmentesítés című fejezetben részletesen foglalkoztunk. Ebben a részben a készpénzzel bérmentesített küldemények (kpb) h- és hk-bélyegzőit, illetve azok típuscsoportjait tárgyaljuk. A csoportképzés előtt azonban néhány szempontot rögzítenünk kell. A kpb. bélyegzőket a hivatali bélyegzőkhöz hasonlóan két nagy csoportba osztjuk, a kézi- és gépbélyegzők. A kézi bélyegzők állandó jellegűek és ideiglenesen használtak lehetnek. Ez utóbbiak a kpb. pótkeletbélyegzők. Az 1920-ban rendszeresített kpb. felvételi rendszer csak a csoportosan feladott küldeményekre terjedt ki. Utalva a már ismertetett franco szövegű, a bélyeg előtti időben használt bélyegzőkre, melyek ugyan nem a tömegesen feladott küldeményekre kerültek, hanem azokra az egyes levelekre, melyek viteldíját a feladó kiegyenlítette, ami akkor természetesen csak készpénzzel történhetett, joggal tekinthetjük ezeket a kpb. bélyegzők elődbélyegzőinek. Erre való figyelemmel ezeket és Lippa „portó” szövegű bélyegzőjét is (853. ábra) ide soroltuk. A franco és ajánlott jelzésű h-bélyegzőket az ajánlási bélyegzők cím alatt már ismertettük. Valamennyi kpb. bélyegző szövegének azt a részét, mely a bérmentesítés megtörténtére utal, kpb. jelzésnek nevezzük. Bélyegzőgépeknek itt is azokat a gépi eszközöket értjük, melyek bélyegzésében kpb. jelzést találunk, míg azokat, melyek a lerovott összeg értékét is feltüntetik, bérmentesítőgépeknek nevezzük.

 A fenti szempontok figyelembevételével a kpb. bélyegzőket az alábbi csoportosításban tárgyaljuk, zárójelben feltüntetjük a típuscsoportjel előtt
használt kpb. jelzést; a postahivatalok kpb. helybélyegzői (Kpb-h), a kpb. hely- és keletbélyegzői (Kpb), a kpb. pótkeletbélyegzői (Kpb-Pt.), a kpb. kezelésénél használt bélyegzőgépek (Kpb-Gb.) és végül a bérmentesítőgépek (Kpb-Bg) bélyegzései.

##### a) A postahivatalok kpb. h-bélyegzői

*Kpb-hA. Típuscsoport. 1833-1837.* Sorbélyegzők, kétsoros, „Helynév/ Kpb. jelzés” szövegelrendezéssel (841. ábra). Betűtípus antikva. Kpb. jelzés „FRANCO”. A bélyegzések száma általában vörös, de gyakori a fekete is.

Használtak 2 magyar, 2 horvát, összesen 4 darab bélyegzőt. Az első Caschau (1833.), az utolsó Karlstadt (1837.). Az ismert bélyegzések száma a színesekkel együtt 6 féle.

*Kpb-hB. Típuscsoport. 1834-1837.* Négyszögletes h-bélyegzők, egyszerű (842. ábra) vagy kettős keretvonallal (843. ábra), Szöveg antikva vagy antikva/groteszk típusú nagybetűkkel. Kpb. jelzés „FRANCO”. Bélyegzések színe vörös.

Használtak 1 magyar és 1 horvát, összesen 2 darab bélyegzőt. Az első Gran (1834), az utolsó Zengg (1837).

*Kpb-hC. Típuscsoport. 1820-1845.* Ellipszis alakú h-bélyegzők, általában szabályos keretvonallal. Kivételesen az ékhorony alakot is megtaláljuk (844. ábra). Kpb. jelzés „FRANCO”, néha „FRANCO.” (845. ábra). Betűtípus antikva, antikva/kurzív (842. ábra), antikva/írott (847. ábra), az írott nagy kezdő, vagy végig kisbetűvel is előfordul és végül írott (848. ábra). Néha előfordul a kettős keretvonal is (846. ábra). A hivatalnévnél egy ízben előfordul a „VON” jelzés alkalmazása is (849. ábra). A bélyegzések színénél a vörös valamivel gyakoribb, mint a fekete.

Használtak 10 magyar és 2 horvát, összesen 12 darab bélyegzőt. Az első Gross Canisa (192+), az utolsó Borosjenő (1845.). Az ismert bélyegzések szám a színesekkel együtt 15 féle.

*Kpb-hW. Típuscsoport. 1834-1839.* Különleges alakú h-bélyegzők. Kpb. jelzés „FRANCO” vagy „FRANCIRT” (850. ábra). Szövegelrendezés a szokásos, de előfordul a „Kpb. jelzés /Helynév” (851. ábra) forma is. Betűtípus antikva (852. ábra) vagy antikva/írott (851. ábra). Bélyegzések színe fekete.

Használtak 2 magyar, 1 horvát, összesen 3 darab bélyegzőt. Az első Bellovar (1834), az utolsó Körmend (1839).

*Kpb. Jb-A. Típuscsoport. 1920.* A kpb. hk-bélyegzők 1920. évi rendszeresítésekor, azok elkészültéig a Budapest 62 és 72 hivatal részére készült kétsoros jelzőbélyegzők. Szöveg: „KÉSZPÉNZBEN/BÉRMENTESÍTVE” (854. ábra). A két sor között sorválasztó vonallal.

Készült 2 darab bélyegző.

##### b) A postahivatalok kpb. hk-bélyegzői (Kpb)

A kpb. hk-bélyegzők részére rendszeresíti a posta 1920-ban a pántos körbélyegzők III. alakfajtáját, a csonkapántos alakot. A felső gyűrűrészbe kerül a kpb: jelzés, az alsóba a hivatalnév. A kpb. jelzés mindig „KESZPENZ-

853. ábra



854. ábra

ZEL BÉRMENTESÍTVE”. A számozott postahivataloknál ritka kivételtől eltekintve a hivatalszámot a helynév után folytatólagosan vésik. A kpb. bélyegzők 1920-tól 1950-ig ezzel az egységes elrendezéssel készülnek, egyedüli eltérés a hk-bélyegzők gyártási időszakainak a rendszerváltozásból adódó eltérései. Az 1950-es évek már többször említett gyakori változtatási irányzata itt is meghozza eredményét. Több ízben változik az alak és a hivatalszám elhelyezés. A kpb. jelzés két részét 1930-tól gyakran kötőjellel kötik össze.

A bélyegzők és ennek következtében a bélyegzések változatai itt mutatják a legmagasabb számot. Ugyanis az 1927-ig gyártott bélyegzők bélyegzései mind előfordulnak fekete és vörös színnel. Az 1945—1947 végéig terjedő időszakban a fekete szín átmeneti használatának engedélyezése miatt az addig gyártott bélyegzők lenyomatai ismét fekete, majd 1948-tól vörös színűek. Az erre az időszakra eső koronakivésés következtében ezek a változatok is előfordulnak fekete és vörös színnel. Típuscsoportok.

*Kpb-W. Típuscsoport. 1847.* Különleges alakú, bevésett évszámmal készített B2 rendszerű hk-bélyegző (855. ábra). Antikva/írott típusú betűkkel Kpb. jelzés „Franco”.

Használtak 1 darab bélyegzőt, Albaregia (1847). Ismert bélyegzések száma 2 féle.

*Kpb-L. Típuscsoport. 1920-1926.* Kr6 rendszerű, koronás, vonalkázott hk-bélyegzők (856. ábra). Ellenőrzőbetű alkalmazása esetében annak helye az alsó körszeletben. A hivatalszám elhelyezésében egyetlen egy kivételt találunk, mikor is azt a szokásos helyétől eltérően az alsó körszeletbe vésték (857. ábra).

Meg kell azonban jegyeznünk, hogy ez nem a gyártási időszakban történt, hanem a hivatal névváltoztatásánál, 1939-ben utólag vésték be. Méretlépcső 28-31 milliméter.

Készült 128 darab bélyegző. Az első Budapest 62 (1920. V. 2.), az utolsó Budapest 114 (1926. IV. 12.). Az ismert bélyegzések száma a változatokkal együtt 329 féle.

*Kpb-O. Típuscsoport. 1927.* Kr6 rendszerű, koronás, vonalkázás nélküli hk-bélyegzők (858. ábra). Még rendszeresítési évükben bevezetik a kpb. bélyegzőknél is az órajelzés használatát. Ennek következtében ezekből mindössze néhány darabot gyártottak. Méret 23 milliméter.

Készült 4 darab bélyegző. Az első Budapest 10 A (1927. I. 10.), az utolsó Budapest 82 A (1927. I. 31.). Az ismert bélyegzések száma a változatokkal együtt 14 féle.

*Kpb-N. Típuscsoport. 1928-1937.* Kr8 rendszerű, koronás, vonalkázás nélküli hk-bélyegzők (859. ábra). Ennél a típuscsoportnál már két érdekes kivételt találunk. Először alkalmazzák, valószínűen tévedésből a IV. alakfajtát. A hivatalszámot az alaknak megfelelően a függőleges pántban helyezik el. A másik érdekesség, amelyik összbélyegző szinten is egyedülálló kivétel, az hogy ellenőrzőbetű helyett „II” számot használnak, (860. ábra), ami pedig tudvalevően az elveszett bélyegzők pótlására készültek jelzésére szolgált. Méretlépcső 28 - 29 milliméter.

Készült 42 darab bélyegző. Az első Budapest 78 A (1928. II. 29.), az utolsó Újpest 1 A (1937. IX. 16.). Az ismert bélyegzések száma a változatokkal együtt 92 féle.

*Kpb—Py. Típuscsoport. 1938-1945*. Kr7 rendszerű, koronás, vonalkázás nélküli hk-bélyegzők (861. ábra). Itt a hivatalszámot már két ízben vésték az alsó körszeletbe. Ez azonban nem utólagos bevésés, hanem eredeti gyártási eltérés. A típuscsoport kétségkívül a legérdekesebb darabja a magyar/ rutén kétnyelvű bélyegző (862. ábra). Kpb. jelzés felül két sorban magyar és rutén, cirillbetűs szöveggel, az alsó félgyűrűben a kétnyelvű helynév kötőjellel kapcsolva. A 34 milliméteres nagyságával is erősen kiüt a méretlépcsőből, ami különben 27-28 milliméter.

Készült 72 magyar, 1 rutén, összesen 73 darab bélyegző. Az első Kassa 1 (1938. XII. 31.), a kétnyelvű Huszt (1939. X. 30.). az utolsó Hatvan 1 (1945. XII. 14.). Az ismert bélyegzések száma a változatokkal együtt 91 féle.

*Kpb-Px. Típuscsoport. 1946-tól.* A Py típuscsoporttal a korona elhagyásától eltekintve elvileg megegyező hk-bélyegzők (863. ábra). Az eltérések között gyakori a hivatalszámnak az alsó körszeletben való elhelyezése (864. ábra), a harántpánt alsó osztóvonalát a gyűrűben megszakítják, így az három vonaldarabból áll (865. ábra). Feltűnik a kpb. bélyegzőknél soha sem használt II. (866. ábra) és VI. alakfajta (867. ábra). A II. alakfajtával a hivatalszámot az alsó körszeletbe összelapítva tudták csak elhelyezni, az V-nél a függőleges pántba kerül, de a helynév ez alatt foglal helyet. Mind a szabályos III. és a nem használatos II. alaknál szöveghatároló jelet is használnak, négy pontból összetett rozettapár alakban (868. ábra).

A külföldre menő küldemények részére rendszeresítik 1949-ben a Budapest Főposta magyar/francia nyelvű kpb .bélyegzőit. A szokásos felső szövegsor alá kerül második sorba, francia nyelven „TAXE PERQUE szöveg (869. ábra).



804−866. ábra

Ezzel egyidejűleg a Budapest 72 hivatal néhány bélyegzőjébe, a felső körszeletbe „TP” rövidítést vésnek (870. ábra).

Készült 171 darab bélyegző (1963. végéig). Az első Kisvárda A (1946. V. 21.). Az ismert bélyegzések száma, a változatokkal együtt 346 féle.

A háború utáni években egy-egy darab 1927, illetve 1937 óta nem gyártott rendszerű bélyegzőt is készítettek, természetesen korona nélkül, tehát y alcsoportba tartozókat. Az egyik Kr6 rendszerű, tehát az Ox (871. ábra), a másik Kr8 rendszerű, tehát az Nx (872. ábra) alcsoportba tartozik.

Készült 2 darab bélyegző. Bélyegzések száma 4 féle.

A postahivatalok részére összesen 442 darab állandó jellegű h- és hk-bélyegző készült, melyeknek 897 féle bélyegzését ismerjük.

##### c) Kpb. pótkeletbélyegzők (Kpb. Pt)

A hivatali pótkeletbélyegzők rendszeresítése után hamarosan sor kerül a kpb. pt. bélyegzők rendszeresítésére is. Tekintettel azonban az akkor még aránylag kis számú kpb. bélyegzőre, egyelőre csak egy darabot gyártottak (1932). Mind ez, mind a következők elrendezése megegyezik az állandó jellegű kpb. hk-bélyegzőkkel, de a hivatalnév helyére „M. KIR. POSTA” szöveg, az alsó körszeletbe pedig a bélyegző sorszáma került antikva típusú római számmal (873. ábra). A bélyegzők rendszere és így típuscsoportja is mindig megegyezik a gyártási időszakuknak megfelelő hivatali hk-bélyegzőkével. Az első bélyegzőt a budapesti postaigazgatóság kezelte. A bélyegzők számának szaporításával az egyes postaigazgatóságokat római számmal jelölték s a bélyegzők megkülönböztetésére ellenőrzőbetűket alkalmaztak. A pt. bélyegzők már hivatkozott 1945. évi szétosztását szabályozó rendelet szerint az I jelű bélyegzőket a budapesti, a H-t a debreceni, a Ill-t a pécsi, a IV-t a soproni, az V-t a szegedi és a Vl-t a miskolci postaigazgatóság kapta. A korona kivésésével egyidejűleg eltávolították a „KIR.” rövidítést (874. ábra), sőt utólag ellenőrzőbetűt is véstek be (878. ábra). Az ez után gyártottak „M. POSTA” (875. ábra), 1948-tól „MAGYAR POSTA” (876. ábra) szöveggel készültek. Az ellenőrzőbetű a római szám után törtvonás és kisbetű (875. ábra), törtvonás nélkül nagybetűvel (877. ábra) vagy két nagybetűvel a római szám két oldalára kerül (876. ábra). Külön kell megemlékeznünk a párosan alkalmazott római számokról (879. ábra). Ezek tévedésnek köszönhetik létüket. A gyár az ellenőrzőbetűket a római szám helyére véste és azt pedig lehagyta a bélyegzőkről. A posta átvette ezeket, majd a vésés pótlására visszaadta a gyárnak, ahol a részaránytalanság elkerülésére vésték kétszer a számot. Az 1955. év ismét változást hoz. A kpb. jelzés változatlan, de az alsó félgyűrűbe az eddigi szöveg elmarad és helyette a római számot vésik, két oldalán az ellenőrzőbetű párral (880. ábra). Típuscsoportok:

*Kpb.Pt-N. Típuscsoport. 1932.* Készült 1 darab bélyegző I (1932. V. 10.). Ismert bélyegzések száma a változatokkal együtt 4 féle.

*Kpb. Pt—Py. Típuscsoport.* 1939. Készült 5 darab bélyegző. Az első II (1939. VI. 5.), az utolsó VI (1939. VII. 6.). Ismert bélyegzések száma a váltósatokkal együtt 22 féle.

870−880. ábra

*Kpb. Pt-Px. Típuscsoport. 1946-tól.* Készült 13 darab bélyegző (1963 végéig). Az első V. A. (1946. X. 4.). Az ismert bélyegzések száma a változatokkal együtt 26 féle.

Kpb. bélyegző készült összesen 19 darab, melyeknek — a használó hivatalok jelző bélyegzőivel való együttes előfordulásaitól eltekintve — 52 féle bélyegzése ismert.

##### d) Kpb. bélyegzőgépek

A bélyegzőgépekkel rendelkező hivatalok közül először 1920-ban a Budapest 62 és 72-es hivatalokat, majd 1930-tól a Budapest 4-es hivatalt szerelték fel olyan hengerekkel, illetve betétekkel, melyek a kézi kpb. bélyegzőkhöz hasonlóan a kpb. jelzést is tartalmazták. Azóta is csak ez a három hivatal használ ilyen hengereket, illetve betéteket. A bélyegző hengerek és betétek közül azokat, melyek hirdető-, vagy alkalmi hirdető szöveget tartalmaznak — (lásd egyező címek alatt) — itt nem foglalkozunk, csupán csak azokkal, melyek kizárólag kpb. jelzést bélyegeznek. A kopott hengerek és betétek helyett készített újak mindig kisebb-nagyobb véséseltérésekkel készülnek (Változatok!). Figyelemmel azonban arra a körülményre, hogy hosszirányban, a küldemények megcsúszási fokának megfelelően, hosszabban-rövidebben megnyúlnak, a változatok eltérései nem mérhetők. A megkülönböztetésre itt csak egy mód áll rendelkezésre. Ugyanis a szövegsorok, ha hosszabbodnak is, de egymáshoz viszonyítva nem csúszhatnak el. Tehát a változatok megkülönböztetésére az egyes sorok betűinek egymáshoz viszonyított helyzetét kell mindig figyelembe vennünk.

A Krag gépek hullám vonalas hengerfelületeire vésik két sorban a „KÉSZPÉNZZEL/BÉRMENTESÍTVE” szöveget. A henger keletbélyegzőrésze 1920-ban Kx típuscsoportbeli Kr9 rendszerű (881. ábra), 1922-től M típuscsoport-

882. ábra

beli Kr8 rendszerű (882. ábra), 1928-tól N és O típuscsoportbeli (883. ábra), Kr8, illetve Kr6 rendszerű. Az utóbbi érdekessége az is, hogy a keletbélyegzőrész is kpb. jelzéssel készült. Oka, hogy ezeket a hengereket alkalmi hirdetőbélyegzőkhöz is használták mikor is a vízszintes szövegű kpb. jelzés helyett a hirdetőszöveg került s így nem lett volna kpb. jelzés.



883. ábra

Kétségkívül legérdekesebb és legszebb gépbélyegzéseink egyike az 1931-ben kipróbálásra használatba vett ismeretlen rendszerű bélyegzőgép. A háromsoros keltezés első sora a négyjegyű évszám, a második hó jelzés betűvel, napjelzés arab számmal, a harmadik pedig az óra és perc jelzés (884. ábra). Az osztott szöveg a szokásos kpb. jelzésből és zárójelbe tett hivatalnévből áll. A bélyegzőfelület többi részét 7 hullámvonal tölti ki.



885. ábra

A Standard és Universal gépek egyetemes jellegűek. Mint bélyegzőgépekkel már ott foglalkoztunk. Amikor kpb. küldeményeknél használták, a díszítményes résztől jobbra egy fejet helyeztek el a gépbe. A fej vésete 20x20 milliméter nagyságú négyzet, négysoros, „KÉSZPÉNZ-/ZEL/BÉR/MEN­TESÍTVE” szöveggel. (885. ábra). A szöveg 1948-tól magyar/francia nyelven
készül, ötsoros elrendezésben: „KÉSZ-/PÉNZZEL/BÉR-/MENTES1TVE/ TAXE PERQUE” (886, ábra).

A Krag rendszerű bélyegzőgépeket 1959-től új hengerekkel használják. A keletbélyegzőrész kétpántos alakfajtával készülő, a Px típuscsoportba tartozó Kr7 rendszerű. Kpb. küldemények bélyegzéséhez 34x22 milliméteres, fekvő téglalapalakú keretbe helyezett, „KÉSZPÉNZZEL/BÉRMENTESÍTVE/ TAXE PERQUE” szövegű betétet helyeznek (887. ábra).

Használtak 14 bélyegzőgépet (1963 végéig) 36 kpb. hengerrel, illetve betéttel. Az ismert bélyegzések száma a változatokkal együtt 92 féle.



887. ábra

##### e) Bérmentesítőgépek

A bélyegzőgépeknél már megemlékeztünk a Standard és Universal egyetemes gépekről. Ezeknél a cserélhető fej segítségével gépbélyeg részt is lehetett a gépbe illeszteni és akkor mint bérmentesítőgépek voltak használhatók. A Standard gépet 1928-ban, az Universalt 1936-ban alkalmazzák kizárólag nagy budapesti hivataloknál. Ezek óránkénti teljesítménye 40 000 darab küldemény lebélyegzése. A Standard gépek rendszeresítése előtt több mint egy évvel engedélyezi a posta a magáncégek, vállalatok, majd közhivatalok részére a bérmentesítő gépek használatát. Előnyük, hogy a posta értékjelzéssel és bélyegzéssel ellátott küldeményeket vesz át, melyeknél közönséges levélposta küldemények esetében más dolga nincs, mint a kellő bérmentesítés ellenőrzése, a továbbítás és irányítás; ajánlott küldeményeknél ezen kívül még a rovatolás. A gép által bélyegzett gépbélyeg értékét a gép összegezi s az előírt időszakonként az elhasznált — tehát ténylegesen bélyegzett — összeget a használó a postának befizeti.

A Francotyp rendszerű német gépek használatát 1928. február 15-én engedélyezik, ezt követi a Midget (angol), majd a Hasler (svájci) és 1964-től
a Postalia (német) rendszerű gépek használatbavétele. A bérmentesítőgépek bélyegzése két, esetleg három részből áll. A keletbélyegzőrészből és az ettől jobbra levő gépbélyegből. A Prancotyp és Hasler gépek a bérmentesítés összegének megfelelő értéket bélyegzi a küldeményre, tehát ezek értékjelzés változtató gépek. A Midget gépben több értékjelzés változat állítható és a szükséges bérmentesítési összegnek megfelelően bélyegez egy vagy több különböző értékű teljes gépbélyeget a küldeményre. A beütött i gépbélyegek névértékösszege adja a szükséges bérmentesítési összeget.

A keletbélyegzőrészbe mindig annak a postahivatalnak neve kerül, amelyikhez a gép ellenőrzésre és elszámolásra tartozik. A hivatalszámtól balra a gép jelbetűje, jobbra az engedélyezés sorrendjében következő gépszám kerül. A. jelbetű a Prancotyp gépeknél „Pr” (888. ábra), a Midget gépeknél „M”,



890. ábra

a Hasler gépeknél „H” (890. ábra) és a Postalia gépeknél ,,P” (891. ábra). A sorszámozási rendszert 1929 végén (az Pr. 41. gép engedélyezése után) a gyorsan szaporodó gépek miatt megváltoztatták. Az engedélyezett géptípusokra
a használati engedélyt az illetékes postaigazgatóságok adják ki. Ettől kezdve a gépszám római és arab számcsoportból áll, például „V/3” alakban. A soproni postaigazgatóság területén engedélyezett 3. gép. A római szám tehát a postaigazgatóságot jelenti.

Az említett esetleges harmadik rész a bélyegzés szövegrésze. Ez a használó cég, vállalat nevét, címét és esetleg hirdető szöveget tartalmaz. A gép bérlője — természetesen minden egyes esetben — ezt a hirdető betétet a posta engedélyével változtathatja. Ennek lett azután egyenes és természetes következménye ezeknek a gépbélyeg változatoknak sokfélesége és számuk rohamos növekedése. Ezeknek, még csak sorszám és a használó engedélyezettek szerinti felsorolása is túlnő e mű keretein.



893. ábra

A postahivataloknál használt bérmentesítőgépek keletbélyegzőrésze abban tér el a vállalatok használta gépekétől, hogy ezeken nincs gép jel és gépszám, hanem ezek helyett a hk-bélyegzőkhöz hasonlóan egy nagybetűből (892. ábra), két nagybetűből (893. ábra) vagy egy nagy- és egy kisbetűből (985. ábra) álló ellenőrzőbetűt találunk, a hivatalszámtól kétoldalt elhelyezve. A Standard
gépek bélyegzőrésze koronával készült, melyet 1947-ben lecsiszoltak. Az Universal gépek bélyegzőrészei kezdettől fogva koronanélküliek. A bélyegzések mellett sokszor látható kis számok a bélyegzett küldemények darabszámát jelzik. A számláló berendezés ugyanis sorszámot is nyom (888. és 892. ábra). A kopott fejeket és betéteket újakkal cserélik . A bélyegzéseknél ezek változatokat eredményeznek, melyeket a véséseltérésekből állapíthatunk meg.

A már említett két típusú bérmentesítő gépen kívül 1935-től ugyancsak két budapesti hivatalt (a 4-et és 5-öt) szerelnek fel Francotyp géppel.

Az 1960-as évtől ismét szaporodnak a budapesti postahivatalok bérmentesítőgépei. Az elsőt a Budapest 62 postahivatal kapja az ajánlott levél felvételi munkahelyen. Ez bár gépbélyegen és keletbélyegzőn kívül a küldeményre sorszámmal ellátott ajánlási ragjegyhez hasonló rajzot is nyom, az előző gépekkel szemben semmi műszaki újítást nem tartalmaz. Elsőnek a budapesti postaigazgatóság területén használatba vett 129. Francotyp rendszerű bérmentesítőgépen a gépbélyeg és keletbélyegzőrész közötti mezőben — hová általában a hirdető szöveget szokás elhelyezni — a sorszámot bélyegző betétet ragjegy rajzra egészítették ki (889. ábra).



896. ábra

Több budapesti postahivatal 1963-ban veszi használatba — általában a levélfelvételnél — a német gyártmányú Postalia rendszerű bérmentesítőgépeket. A gépbélyeg rajza a szokásos. A többi postán használt géptől eltérőén azonban a gépbélyegtől balra és mellé a keletbélyegzőrész kerül. Ennek alakfajtája nagyon eltér a bélyegzőink szokásos alakfajtáitól. Egygyűrűs kör^bélyegző harántpánttal (896. ábra). Rendszere Kr5, ami annál is inkább érdekes, mert a nagy hivataloknak azok a munkahelyei használják, amelyek postai könyvvel csoportos levélpostát vesznek fel közületektől. Köztük pedig szép számmal akad ajánlott és expressz küldemény is. Ezek bélyegzésére eddig ilyen hivataloknál nem volt szokásos órajelzés nélküli bélyegzők használata. A gyűrű felső részében a helynév, az alsóban középen a hivatalszám foglal helyet. A gépjel „P” és a gépszám „1/ ...” elhelyezése a szokásos. A keletbélyegzőtől balra a hirdetőbetét kerül, mely postai előírásokat, illetve azok betartására és annak előnyeire utaló szöveget s ezt illusztráló rajzot tartalmaz.

Ugyancsak ebben az évben helyezik üzembe a Budapest 114-es hivatalban az első levélfelvevő automatát. A gép a küldemény jobb felső sarkába 36x26 milliméteres fekvő téglalap alakú, bélyegfogazást utánzó keretvonalas hk-bélyegzést és értékjelzést üt (894. ábra). A bélyegző mezőt egy függőleges osztóvonal két részre tagolja. Szövegelrendezés: a bal mezőben „BUDAPEST/ keltezés/a 114 a”, a jobb oldaliban „60/fillér”. A keltezés rendszere Kr5. A bélyegzés színe fekete.

#### *9. A váltófelülbélyegzés (vt)*

A váltótörvény (1881. évi XXVI. t. c.) 1882. június 15-i hatállyal, a váltók felülbélyegzését Budapesten a postára ruházta. A magánváltók felülbélyegzésére a hivatkozott t. c. 4. § alapján meghatalmazott postahivatalokat a postavezérigazgatóság jelölte ki. A felülbélyegzés végrehajtására vonatkozó 15.594. sz. utasítást 1883-ban adták ki. (PRT. 1883. május 27-i 27. szám.). A meghatalmazott postahivatalokat a felülbélyegzéshez szükséges külön bélyegzőkkel a postakincstár látta el. Ezek alakja, nagysága és szövegelrendezése 1926-ig eltér a postahivatalok hk-bélyegzőitől. Ettől kezdve azokkal megegyezett volna. A feltételes módot azért használtuk, mert még ugyanebben az évben a váltófelülbélyegzési jogot az ország valamennyi postahivatalára kiterjesztették s annak eszközléséhez a hivatali hk-bélyegzők használatát írták elő. Így a vf. bélyegzők további gyártása feleslegessé vált.

A vf. bélyegzők kezelését és használatát kizárólag a hivatal főnökére, illetve az általa kijelölt személyre bízták. A bélyegzőket más célra, mint a váltókra felragasztott illeték-, illetve a később kiadott váltóbélyegek lebélyegzésére, nem volt szabad felhasználni. Ezek bélyegzéseit, ha nem is gyakran, de nemegyszer mégis megtaláljuk postabélyeges belkezelési. nyomtatványokon; például tudakozvány okon (898. ábra).

1882-ben először 5 budapesti, majd 1883-tól fokozatosan több vidéki hivatalt ruháznak fel a vf. jogával, úgy, hogy ezt a szolgálatot 1900-tól 1926-ig 15 postahivatal látja el. Ezek tulajdonképpeni száma, ami az eltérő hivatalnevű bélyegzők számát emeli, jóval több. Ugyanis az 1890-es évek
hivatalnév változásai — mint például Budapest-Terézváros 1892-ben Budapest-Király utcza-ra változott —, majd az 1898. és 1900-ban a budapesti, illetve vidéki hivatalok számozása a 15 megbízott hivatal névszerinti számát 27-re emelte. Ezek a változások természetesen mindig bélyegzőcserét vontak maguk után. Az első világháború előtt gyártott bélyegzők rendszere mindig B1, a hó jelzés római, az év- és napjelzés arab számokkal. Évszám kétjegyű. A századfordulón természetesen ezeket is háromjegyűre alakították át, tehát B1/2 és B1/3 rendszerűek lehetnek. Ezen túlmenően az összetett helynevek kötőjel kivésése még további változatokat eredményez. A szöveg betűtípusa mindig groteszk, a keltezés számtípusa antikva. Az első világháború után 1926-ban gyártott bélyegző a hk-bélyegzők L típuscsoportjával - természetesen szövegétől eltekintve — egyezik meg. Típuscsoportok:

*Vf-BJ. Típuscsoport. 1882-1883.* B1 rendszerű, 38x28 milliméter nagyságú fekvő téglalapalakú hk-bélyegzők (897. ábra). Négysoros „Vf.jelzés/ keltezés/M. K. POSTA HIVATAL/HIT AT ÁLNÉV” szövegelrendezéssel. A vf. jelzés egységesen „Felülbélyegzés”.

Készült 8 darab bélyegző. Az első Budapest Főposta (1882. V. 20.), az utolsó Zay-Ugrócz (1883. VI. 1.). Ismert bélyegzések száma a változatokkal együtt 10 féle.



899−900. ábra

*Vf—EJ. Típuscsoport. 1887-1899.* B1 rendszerű, 33 milliméter átmérőjű egykörös hk-bélyegzők. Szövegelrendezés az egyszerű hivatalnevű bélyegzőknél a keltezés felett egy ívelt sorban „Vf. jelzés”, alatta pedig két ívelt sorban „M. KIR. POSTAHIVATAL/HIVATALNÉV” (898. ábra). A számozott hivatalnevű bélyegzőknél a felső rész változatlan, az alsó rész változatlan szöveggel, de két vízszintes sorban és ez alatt nyert elhelyezést az antikva típusú, 6-7 milliméter magas hivatalszám (900. ábra). Vf. jelzés „Felülbélyegzés”.

Készült 19 darab bélyegző. Az első Nagy-Várad-Újváros (1887. X. 5.), az utolsó Mező-Telegd 1 (1900.1. 2.). Az ismert bélyegzések száma a változatokkal együtt 32 féle.

*Vf—L. Típuscsoport. 1926.* Kr6 rendszerű, koronás, vonalkázott, félharántpántos körbélyegző. Osztott szöveg a gyűrűrészekben „VÁLTÓFELÜLBÉLYEGZÉS M. KIR. POSTAHÍV ATAL/HIVATALNÉV”. Szöveghatároló jel pontpár.

Készült 1 darab bélyegző. Budapest 5 (1926. II. 5.).

*Vf—O. Típuscsoport. 1937.* Kr6 rendszerű, koronás, vonalkázás nélküli félpántos körbélyegző (899. ábra). Osztott szövegelrendezéssel „FELÜLBÉLYEGZÉS/M. KIR. POSTA VEZÉRIGAZGATÓSÁG”. Minden valószínűség szerint a vezérigazgatósághoz benyújtott, okirati illeték alá eső beadványok lebélyegzésére készült, de mert szövege megegyezik a vf. bélyegzőkével s mert postabélyegen is előfordulhat, a bélyegzőt ebbe a csoportba soroltuk.

Készült 1 darab bélyegző (1937. I. 5.).

A vf-sel megbízott hivatalok részére összesen 29 darab bélyegző készült. Az ismert bélyegzések száma összesen 44 féle.

### B) A belkezelés és a belkezelési bélyegzők

A kezelési ágazatok általános ismertetésénél már meghatároztuk a belkezelés fogalmát. Az eddig még nem tárgyalt kezelési ágazatok közül ide soroltuk a pályaudvari levélszekrényekből eredő küldemények kezelését (Pusz), bizonyos fenntartások mellett — melyekre a részletes ismertetésénél térünk ki

— a levélszekrényből eredő küldemények kezelését (Lsz), s bár szorosan véve nem kezelési ágazat, de bélyegzőinek besorolása miatt itt láttuk célszerűnek tárgyalni a címnyomozó szolgálatot (Cny) és végül — bár két egész más természetű feladatkör, de aránylag kis terjedelmükre való tekintettel összevonva

— a rádió hírszolgálatot, valamint a rádió előfizető és díjbeszedő szolgálatát (Rá). Ez utóbbit természetesen csak olyan mértékben, amennyire azt az ennek során használt hk-bélyegzők megkövetelik.

#### *1. A pályaudvari levélszekrényekből eredő küldemények kezelése és bélyegzői (pusz) (1880-tól)*

A nagyobb forgalmú vasútállomásokon és pályaudvarokon, ahol nem működik postahivatal (vagy 1902-től postaügynökség, illetve 1951-től fiókposta) levélgyűjtő szekrényeket helyeznek el. Ezekbe bérmentesített levélposta küldemények — levelek, levelezőlapok, nyomtatványok — adhatók fel
E levélszekrényeket mindenkor az a községi, városi postahivatal üríti, melynek működési területén a szóban forgó vasútállomás fekszik. Az ürítést mindig akkor és az a postaalkalmazott végzi, aki az indításra kerülő zárlatot tartalmazó postazsákot a mozgópostára való feladásra az állomásra kihozza.

E küldemények kezelési módja szempontjából három, bár élesen nem elhatárolható időszakot különböztetünk meg.

Az első időszak a pályaudvari levélszekrények felállításával, 1868-cal kezdődik, ami körülbelül megegyezik a magyar mozgóposta járatok megindulásával és az 1880-as évekig tart. Ebben az időben a levélszekrényből kiszedett levélküldeményeket a postazsákkal együtt adták át a mozgópostának. Az átvett küldeményeket a mozgóposta saját bélyegzőjével lebélyegezte, majd elvégezte az irányítást úgy, hogy például a szomszédos helységbe szóló küldeményeket az odaérkező zárlattal együtt már le is adta az ottani zárlatátvevőnek. Ennek a kezelési módnak jogi-, gazdasági- és egyéb hátránya az a körülmény, hogy a küldeményről nem volt megállapítható a feladás helye. A mozgóposta bélyegzők ugyanis csak a kezdő és végállomás nevét tartalmazzák. Minden valószínűség szerint ez a körülmény késztette a postát arra, hogy az 1880-as évek elején e küldemények lebélyegzésére külön bélyegzőket rendszeresítsen.

Az első pusz. bélyegzők alakra és elrendezésre ugyanúgy néztek ki, mint az akkori postahivatalok fejbélyegzői. Téglalap alakú egykeretvonalas h-bélyegzők voltak. Azt a körülményt, hogy az ezekkel lebélyegzett küldeményeket pályaudvari levélszekrényekben adták fel úgy tűntették fel a bélyegzőkön, hogy az ürítést végző hivatal neve után „P. UDV.”, majd „P. U.”, ritkán „PÁLYAUDVAR” jelzést alkalmaztak. Tehát végeredményben ugyanolyanok voltak, mint a pályaudvari postahivatalok ügyiratokon használt fejbélyegzői.

Ebben a második időszakban, mely az 1880-as évek elején kezdődött és 1937. március végéig tartott, a kezelés többletmunkával járt. Az ürítést végző alkalmazott a levélpostai küldeményeket az említett bélyegzővel a bélyeg mellett lebélyegezte és kötegelve adta át a mozgópostának. A mozgóposta kezelési eljárása változatlan maradt. A bélyegeket továbbra is ő bélyegezte lé és végezte az irányítást. Az előírásoknak megfelelő, szabályszerűen kezelt küldeményt a 901. ábrán mutatunk be. Már az időszak elején is előfordult, hogy egyes postaalkalmazottak eltértek az előírástól és a pusz. h-bélyegzőt a bélyegre ütötték. A mozgóposta kezelő ilyenkor a küldeményeket már nem bélyegezte le. Ez a kezdetben ritka eljárás a mozgóposta-forgalom erős növekedése és az I. világháború alatt a nem szakképzett személyzet számának növekedése következtében mind általánosabb szokássá vált. Oly annyira, hogy az időszak két utolsó évtizedében már alig találunk szabályosan kezelt küldeményt! Valószínű, hogy ez a körülmény késztetett egyes ürítő hivatalokat arra, hogy a pusz. h-bélyegző mellé még külön keletbélyegzőt is alkalmazott (908. ábra). Ez a kezelési eljárás döbbenetesen megegyezik a 19. század első évtizedeiben használt módszerrel.

A második időszakban még két jellegzetes szabálytalansággal is találkozunk. Mindkettőnél az eljárás jóhiszeműsége kétségbevonhatatlan. Alkalmazásukra nyilván úgy került sor, hogy egy újonnan felszerelt pályaudvari levélszekrény használatbavételekor az ürítő hivatal még nem kapta meg a pusz. h-bélyegzőjét. Ilyenkor, mivel e hivatalok előtt a szokásos kezelési eljárás ismert volt, a bélyegző megérkezéséig saját hivatali fejbélyegzőjét (913. ábra)vagy a feladó vevények kezelésénél alkalmazott s csak a helynevet tartalmazó sorbélyegzőjét (910. ábra) alkalmazta. Ugyanezzel az eljárással találkozunk a pusz. h-bélyegzők elvesztése, de még gyakoribb tönkremenése esetében, az új bélyegzők megérkezéséig terjedő időben. Ebben az időszakban tűnik fel különben az első B1 rendszerű hk-bélyegző is (914. ábra). Lehetséges, hogy kísérleti darab volt, vagy eredetileg más célra szolgált, de eddig sem megrendelésére, sem gyártási idejére, használatbavételére nem sikerült adatot találnunk.



901. ábra

A két postaszerv kezeléséből adódó és az előzőekben taglalt rendellenességekre tettek pontot 1937. áprilisában, amikor a pusz. hk-bélyegzőket rendszeresítették. Ezzel kezdetét vette a harmadik időszak, mely még napjainkban is tart. Az ürítő alkalmazott a hk-bélyegzővel a küldemények bélyegeit értékteleníti. A mozgópostának azokat kötegelve adja át, melynek csupán az irányítást kell elvégeznie.

A pusz. hk-bélyegzők a postaügynökségek egyező korabeli bélyegzőihez hasonló, kerekített sarkú, 1950-től kerekítés nélküli fekvő téglalap alakúak. A magyar nyelvűek három, a magyar-rutén nyelvűek ötsorosak. A hivatalnév ívelten, majd 1945-től mind gyakrabban, 1948 végétől kizárólag egyenes sorban nyer elhelyezést.

Meg kell jegyeznünk, hogy azokon a vasútállomásokon, ahol pályaudvari postahivatal (ügynökség, fiókposta) működik a levélszekrényeket a zárlatok készítése előtt a pályaudvari postaszerv üríti és rendes hk-bélyegzővel bélyegzi le a küldeményeket, melyeket a felvett többi küldeménnyel együtt zsákolva továbbít a mozgópostának. *Tehát pusz h- és hk-bélyegzőt csak olyan vasútállomáson használtak, ahol postahely nincs*. Ezzel az elvvel azonban a posta 1948-ban szakítani látszott. Ekkor készült el az első olyan bélyegző, mely pálya-
udvarokon működő postahivatal kezelésébe került. Ennek érdekessége, hogy a szövegben a PU. jelzés kétszer fordul elő. A hivatalnévben - hol a működési helyet jelöli — és a kezelési jelzésben, ahol a levélszekrény pályaudvari helyére utal. Marcali pu. bélyegzőjéről (48. III. 30.) van szó (925. ábra). Ügy látszik azonban, ez mégsem lett végleges rendszerváltoztatás, mert bár napjainkban 58 pályaudvari postahely működik, ilyen pusz bélyegző mindössze 2 darab készült. Még egy jelenségre kell kitérnünk. Készült néhány olyan bélyegző, ahol a pusz. jelzést megosztották. A „PU.” rövidítés a helynév után került, ahol viszont így csak a „LEVÉLSZEKRÉNYBŐL” rész maradt. Ezek a bélyegzők tehát látszatra úgy néznek ki, mintha pályaudvarokon működő postahivatalnak a levélszekrényből eredő küldemények kezelésére gyártott bélyegzői lennének (926. ábra), holott ezek csupán tévesen vésett pusz. bélyegzők. Ez is egyike azoknak az eseteknek, amikor a bélyegző, illetve bélyegzés hovátartozását kizárólag a működési adatok segítségével dönthetjük el.

A bélyegzések színe általában fekete. A háborús időkben ritkán előfordul ibolya, rózsaibolya és kivételesen zöld szín is. Típuscsoportok:

*Pusz-hB. Típuscsoport. 1880-1937.* Egykeretvonalas, fekvő téglalapalakú, 9-12 milliméter magas és a helynévtől függően 35-60 milliméter között változó hosszúságú h-bélyegzők. Kezelési jelzés a gyártási időszak elején „P. UDV.” (902. ábra), ritkán „PÁLYAUDVAR” (903. ábra). A további időszakban, egészen annak végéig „P. U.” (904. ábra). A horvátországi hivataloknál „P. U. KLD.” (905. ábra), ritkán „P. U. KLDV.” (906. ábra). A horvátországi névváltoztatások időszakában kétnyelvű, magyar-horvát vagy horvát-magyar helynévvel (907. ábra). Gyártási adatok az 1912 -1922 közötti időszaktól eltekintve ismeretlenek.

Az ismert bélyegzések száma 233 darab.



906−907. ábra

*Pusz-hC. Típuscsoport.* Gyártási idő és adatok ismeretlenek. Egykeretvonalas, 18-22x20-30 milliméter között változó nagyságú fekvő ellipszis alakú h-bélyegzők. Keltezési jelzés „P. U.”. Néha vonalkákból és pontokból álló díszítést alkalmaznak. Az egysorosok vízszintes szöveggel (909. ábra), a kétsorosok ívelt szövegelrendezéssel készültek.

Az ismert bélyegzők száma 3 darab.

*Pusz-bélyegző helyett használt hA bélyegzők.* Gyártási idő és adatok ismeretlenek. A bélyegzők nagy része groteszk (910. ábra), kis része antikva (911. ábra) típusú betűkkel vésett. Kezelési jelzés nincs.

Az ismert bélyegzések száma 17 féle.



912. ábra

*Pusz-bélyegző helyett használt hB bélyegzők.* (Hivatali fejbélyegzők). A bélyegzők szövege rendszerint groteszk (913. ábra), ritkán antikva típusú (912. ábra) betűkkel vésett. Kezelési jelzés nincs.

Ismert bélyegzések száma 7 féle.

*Pusz-BJ. Típuscsoport.* B1 rendszerű, 55x20 milliméter nagyságú, egykeretvonalas, fekvő téglalapalakú hk-bélyegző (914. ábra). Háromrészes keltezés négyjegyű évszámmal.

Készült 1 darab bélyegző.

*Pusz-BO. Típuscsoport. 1937-1938.* Kr6 rendszerű, kerekített sarkú, fekvő téglalapalakú hk-bélyegzők. A szövegelrendezés és kezelési jelzés alapján két alcsoportját különböztetjük meg.



921−923. ábra

*Pusz-BO. I. Alcsoport. 1937.* Szövegelrendezés „Hivatalnév/Pusz. jelzés/ keltezés” (915. ábra). Pusz jelzés „P. TJ. SZEKRÉNYBŐL”. Hivatalnév ívelten vésett. Méret 28,5x16 milliméter. Számozott hivatalnévre való névváltoztatásnál a bélyegzőt átvésik.

Készült 141 darab bélyegző. Az első Kunszentmiklós (1937. IV. 10.), az utolsó Kistelek (1937. XII. 15.). Az ismert bélyegzések száma a változatokkal együtt 142 féle.

*Pusz-BO. II. Alcsoport. 1937-1938.* Szövegelrendezés „Hivatalnév/kel­tezés/Pusz. jelzés” (916. ábra). Pusz. jelzés „P. ü. LEVÉLSZEKRÉNYBŐL”. Különben megegyezik az I. alcsoporttal. Méret 29x17,5 milliméter.

Készült 11 darab bélyegző. Az első Pécsvárad (1937. XII. 15.), az utolsó Zalaegerszeg (1938. II. 10.). Változatok nincsenek.

*Pusz—BÉ. Típuscsoport. 1938-tól.* Kr5 rendszerű, különben a BO. I. alcsoporttal megegyező elrendezésű hk-bélyegzők (917. ábra). A hivatalnevet 1945-től mind gyakrabban, majd 1948. november 3-tól kizárólag vízszintesen vésik (918. ábra). Méret 29x18 milliméter. A kárpátaljai hivatalok részére készültek öt sorban elhelyezett magyar/rutén szövegűek (919. ábra) Kárpátalja közigazgatási átszervezésével az érintett hivatalok bélyegzőiből a rutén nyelvű szöveget kivésték (920, ábra). Méret 29x20 milliméter. Az elveszett bélyegzők pótlására gyártottak megkülönböztető jelzése a keltezés két oldalán „I” (921., ábra), „A” (922. ábra) szám, illetve betűpár, továbbá hatágú tömör (923. ábra)vagy ötágú üres csillagpár (924. ábra). A típuscsoportnak kétségkívül két legérdekesebb bélyegzője Lábatlan postahivatalé, amelyiken a postahely hivataljellegét — minden szokástól eltérően — a helynév után vésett „PH” jelzéssel tüntették fel és Hódmezővásárhely 1 postahivatalé, ahol a hivatalszámot a keltezés két oldalára vésték (927. ábra).



927. ábra

Készült 302 darab bélyegző (1963 végéig). Az első Szerencs (1938. III. 19.). Az első kárpátaljai Szolyva/Szvályává (1939. X. 16.), az utolsó Perecseny/Perecsiny (1944. VIII. 19.). Az ismert bélyegzések száma a színesekkel és változatokkal együtt 308 féle.

Pusz. kezelési bélyegzőt összesen 715 darabot gyártottak, illetve ennyit ismerünk. A változatokkal együtt 722 féle bélyegzésükről tudunk.

#### *2. Levélszekrényből eredő küldemények kezelése (lsz)*

A levélkezelési jelzőbélyegzőknél már említettük a „levélszekrény útján adatott fel” szövegű jelzőbélyegzőket, melyeket a levélszekrényből kikerülő ajánlott leveleken alkalmaztak. A levélszekrénybe különben rendszeresítésük
óta csak közönséges levélküldeményeket lehetett feladni. Az onnan ürített levélpostát ugyanúgy kezelték, mintha azt a postahivatalban adták volna fel. A közönség kényelmére 1913-ban engedélyezik az ajánlott leveleknek levélszekrény útján való feladását is úgy, hogy a feladóvevényt a postahivataltól utólag (30 napon belül) a feladó megkaphassa. E célra különleges levélborítékot is bocsátottak forgalomba azért, hogy az anyag feldolgozásánál az ajánlott levelek külsejükkel is elüssenek a közönséges küldeményektől. Ez a feladási mód — eltekintve a különleges borítéktól — még ma is érvényben van. A kétszeri bélyegzés elkerülését — hk-bélyegzés a bélyegekre, jelzőbélyegzés a küldemény címoldalára — célozhatta azt az 1955. évi intézkedést, amellyel e célra külön hk-bélyegzőket rendszeresítenek. A bélyegzők alakra és rendszerre meg-



928. ábra

egyeznek a pályaudvari levélszekrényből eredő küldemények kezeléséhez használt hk-bélyegzőkkel (Pusz.), csak a kezelési jelzésből elmarad a „P. U.” rövidítés. Így ezek szövege „Helynév/LEVÉLSZEKRÉNYBŐL” (929. ábra). Két vidéki hivatal részére el is készültek ezek a bélyegzők, de gyártásuk abbamaradt. Valószínű azonban, hogy ezek alkalmazását és így további készítésüket még sem ejtették el, illetve szüntették be. Az eddigiek egy típuscsoportba tartoznak.

*Lsz—BII. Típuscsoport. 1955-től.* Kr5 rendszerű hk-bélyegzők. Készült 2 darab bélyegző. Az első Sopron 1. (1955. IV. 31.).

#### *3. A címnyomozó szolgálat és bélyegzői (cny)*

A tévesen vagy hiányosan címzett küldemények, esetleg a címzésnél sérült csomagok kézbesítésénél eleinte különösebb gond nem merült fel. Ha ilyenek egyáltalában akadtak, a helyi ismeretséggel rendelkező postamesterek vagy kézbesítők a legtöbb esetben felkutatták a címzettet. Ha ez még sem járt sikerrel, a küldeményt, az egyéb okok miatt kézbesíthetetlen küldeményekhez hasonlóan visszaküldték a felvevőhivatalnak, mely azt a feladónak visszakézbesítette. A postaforgalom növekedése természetesen szaporította a hiányos, téves címzésű, sőt a cím nélküli küldemények számát. Nem egyszer előfordult az is, hogy az egyéb okból — haláleset, ismeretlen helyre költözés stb. — nem kézbesíthető küldeményen nem szerepelt a feladó címe és így a visszakézbesítés akadályba ütközött. Továbbá állandóan nőtt a külföldről érkező hiányos címzésű postaküldemények mennyisége is. Ennek a növekvő számú nem kézbesíthető küldeménynek címzettjének vagy feladójának kiderítésére és így a kézbesítés biztosítására szervezték a 19. század végén Budapesten a Nyomozó-

hivatalt. Ettől függetlenül azonban minden kézbesítő szolgálatot teljesítő hivatalnál megszervezték a címnyomozó szolgálatot. A Budapest 4 hivatalnál pedig címnyomozó osztályt állítottak fel. A Nyomozópostahivatalt 1923-ban beolvasztották a Budapest 70 hivatalba, mint annak címnyomozó osztályát.

A Nyomozópostahivatal hk-bélyegzői megegyeznek a többi postahivatal korabeli bélyegzőivel. Ezek bélyegzéseit azonban a Budapest 4 hivatal „C”-vel kezdődő betűpárokkal jelölt bélyegzőivel együtt a cny. bélyegzők csoportjába osztjuk. A budapesti kézbesítő hivatalokat, valamint a Budapest 741-es irányító hivatalt, illetve ezek cny. osztályait külön cny. bélyegzőkkel látják el, melyet egészen a második világháború végéig használtak is. Típuscsoportok:

*Cny-Elődbélyegzők. 189?-1900.* A Nyomozóhivatal részére ellenőrzőbetű nélküli és ellenőrzőbetűs Hy típuscsoportbeli Kr8n továbbá ugyanilyen elrendezésű Ky típuscsoportbeli Kr9 rendszerű (929. ábra), a Budapest 4 hivatal részére pedig az utóbbihoz hasonló „C. a.”, „C. b.” stb. jelzésű (930. ábra) hk-bélyegzők készültek.



930−932. ábra

Készült 7 darab bélyegző. A lehetséges bélyegzések száma 9 féle.

*Cny-BN. Típuscsoport. 1937.* Kr8 rendszerű, felül vágottsarkú, fekvő téglalapalakú hk-bélyegzők (931. ábra). Szöveg a keltezés felett két ívelt sorban „HIT AT ÁLNÉV/CÍMNYOMOZÓ. Méret 25x20 milliméter. A Budapest 741 hivatalnál a cny. osztály minden egyes munkahelye egy, csupán ellenőrzőszámot tartalmazó, 10x10 milliméter nagyságú számbélyegzőt is kapott, melyet a feldolgozás után a hk-bélyegzőre, mint bélyegzőrátétet alkalmazva a küldeményre ütött (932. ábra). Az eddig ismert legmagasabb bélyegző rátétszám a „21”. Bár még minden számot nem ismerünk, feltételezhető, hogy valamennyi használatban állott.

Készült 7 darab bélyegző (1937. IX. 18.). Az előfordulható bélyegzések száma, a bélyegzőrátétek feltételezett teljességével 27 féle.

#### *4. A rádiószolgálat és hk-bélyegzői*

Az első világháború elején 1914 októberében Budapesten (Csepelen) áhították fel az első magyar rádióállomást, melynek segítségével Bulgáriával, Törökországgal, majd később Spanyol- és Svédországgal vették fel a háborús események miatt megszakadt távirati összeköttetést. A másodikat Temesvárott telepítették 1916 elején, de ez inkább a működő hadsereg céljait szolgálta. Mindkét rádióállomáson rádió távírda hivatalt rendeztek be, mely a főnöki bélyegzők szövegéből teljes egészében kitűnik (933. ábra). A hivatali fejbélyegzők (934. ábra), valamint a hk-bélyegzők (935. ábra) szövege csak a „Rádió”-ra utal.

A háború után a rádiószolgálatot erősen fejlesztették. A budapesti rádió távírdahivatal nevét ennek során „Rádió Hírszolgálat”-ra változtatják.

A műsorszóró rádió létrehozásával a postára új feladat hárult, a rádióelőfizetők nyilvántartása és a rádió előfizetési díjak beszedése. Ennek során szervezik a „Rádió díj nyilvántartó hivatalt” 8 a kincstári postahivatalokban a „Rádió kirendeltségek”-et. Majd a nagyobb hivatalokban a rádióval kapcsolatos összes ügyek intézésére rádió osztályokat állítanak fel. Ezek részére „Rádió” jelzésű hk-bélyegzőket gyártottak és gyártatnak ma is. Itt említjük meg, hogy a közeljövőben annak megvalósítását tervezik, hogy a rádió ügyekkel foglalkozó postahivataloknak az érintett munkahelye a hivatal „R” ellenőrzőbetűs bélyegzőjét fogja használni s amelyiknek ilyen nincsen, függetlenül a hk-bélyegzőinek számától, majd ilyennel szerelik fel. Ez azonban még csak terv. A mindentele és röviden vázolt rádió szolgálat részére készített hk-bélyegzők típuscsoportjai:

*Rá—E. Típuscsoport. 1914-1916.* Kr9 rendszerű hk-bélyegzők, osztott szövegelrendezéssel, „HELYNÉV/RÁDIÓ” (935. ábra).

936−938. ábra

Készült 2 darab bélyegző. Az első Budapest (1914. X. 19.), a másik Temesvár (191G. II. 2.). v

*Rá-M. Típuscsoport. 1922-1924.* Kr8 rendszerű, koronás vonalkázott hk-bélyegzők, „Rá. jelzés/Helynév” szöveggel. Rá. jelzés „M. KIR. POSTA RÁDIÓ HÍRSZOLGÁLAT” (936. ábra), illetve „RÁDIÓKIRENDELTSÉGE”. Az 1947. évi koronakivéséssel egyidejűleg az „M. KIR.” helyett „MAGYAR” szövegrészt véstek (937. ábra).

Készült 3 darab bélyegző. Az első Rádió Hírszolgálat (1922. VI. 9.). A többi gyártási adata ismeretlen. Ismert bélyegzések száma a változatokkal együtt 5 féle.

*Rá-N. Típuscsoport. 1928-1937.* Kr8 rendszerű, koronás, vonalkázás nélküli hk-bélyegzők, általában az I. (938. ábra), ritkán a III. alakfajtával (939. ábra). Szövegelrendezés: „HIVATALNÉV/RÁDIÓ”. A hivatalszám az alsó körszeletben, de gyakori a helynév után is. Méretlépcső 22-28 milliméter.

Készült 10 darab bélyegző. Az első Újpest 1 (1928. XII. 14.), utolsó Miskolc 1 (1937. XI. 25.). Az ismert bélyegzések száma a kivésettekkel együtt 15 féle.



942. ábra

*Rá-Py. Típuscsoport. 1939.* Kr7 rendszerű, hk-bélyegzők, „M. KIR. RÁDIÓ DÍJNYILVÁNTARTÓ HIVATAL/HELYNÉV”. Méret 27 milliméter. Alakfajta II. A háború után 1946-ban a „KIR.” rövidítést és a helynevet (940. ábra), majd 1947-ben a koronát is kivésték.

Készült 2 darab bélyegző. Kassa és Kassa A (1939. VIII. 8.). Ismert bélyegzések száma a kivésettekkel együtt 6 féle.

*Rá—Px. Típuscsoport. 1946-tól.* A korona elhagyásától eltekintve általában megegyezik a Py típuscsoporttal. Előfordul azonban a szöveg fordított sorrendje, „RÁDIÓ/HIVATÁLNÉV” (941. ábra). Készült egy egész különleges alakfajta, csonka harántpánttal, az alsó osztóvonal alatt azonban hiányzik a belső kör és így a teljes alsó körszelet is. A gyűrű felső részében „MAGYAR
POSTA KÖZIGAZGATÁSI RÁDIÓHÍRSZOLGÁLATA” szöveg, az alsó körszelet helyén vízszintes sorban helynév. Méretlépcső 24-27 milliméter.

Készült 5 darab bélyegző (1963 végéig). Az első Budapest Rádióhírszolgálat (1946. VII. 6.).

A rádió szolgálat használatára összesen 22 darab bélyegző készült, melyek bélyegzéseinek száma 33 féle.

Bélyegzőink hatalmas tömegének egy darabja van, melyet sehová sem tudtunk beilleszteni, s melyről néhány szóval befejezésül meg kell emlékeznünk.

A nagy járványok (pestis, kolera) idejében az összes útvonalakon, azok behurcolásának megelőzésére vesztegzár (carantin) állomásokat létesítettek. A feltartóztatott személyeket bizonyos ideig itt tartották s mind őket, mind személyes tárgyaikat „fertőtlenítő” eljárásnak vetették alá. A fertőtlenítés azonban nemcsak az utasok poggyászára, hanem a postaküldeményekre is kiterjedt. Ezekből az időszakokból erednek a több helyen átlyuggatott levelek. Ezt azért csinálták, hogy a „füstölés” a levél belső részét is átjárja. A fertőtlenített levelekre a carantin állomás vezetője (komisszárius) rendszerint kék színű s a küldemény veszélytelenségére utaló szövegű bélyegzést alkalmazott. A legnagyobb carantin táborok egyike Péterváradon működött. Az 1795-1796-os nagy pestisjárvány idején Pétervárad postahivatala a fertőtlenített küldeményeket „NETTÓ” szövegű hk-bélyegzővel (942. ábra) bélyegezte le. A nettó tisztát, ebben az esetben azt jelentette, hogy a küldemény fertőtlenített, tehát tovább irányítható.